
Connaissez-vous Elevages divers, attelages et véhicules 
agricoles à Jauchelette ? 


Imprimerie Lallemend, Andenne 


Si les «Cahiers Wallons» te plaisent, cher lecteur, 
fais de ton meilleur ami un abonné. 


LES CAHIERS WALLONS 


Ènn' a-t-on causé ! Dès mwès au long ! Dès-anéyes, direus- 
dj’ bin. Èt nos fé acrwére ci èt qa. Èt nos promète lès sét' solias ou 
nos maneci d’ totes lès rascrauwes. Ayi, wéte bin ! Vo-l'-la skèpyi, 
tin, l'an 2000. Do novia ? Do candjemint ? Tè l'as dit ! Nosse viye 
bole èst todi ronde. L'éwe do richot èva todi... On rit, on brait. On 
vike, on moiirt... 


Èt avou qa, Les Cahiers wallons, zèls, ont 63 ans : éco d' pus 
d' chi còps 2000 pájes ! Gn-a-t-i seülemint onk qu'aureut fait one 
parèye wadjüre, li djoü qui P pére Gillain a strumé l’ prumi fouya 

Mins, dj-i tiize : avoz d'djà payi voste abonemint ? 
Ayi ? 2000 côps mérci — Nin co ? À l’ vole, d'abòrd ! 
Et si on say 'reñve, chaque di s’ costé, do fé on-aboné ou deñs ? 
C'èst qui, dès caurs il è faut brámint... 


Aléz ! Bone anéye 2000 èt totes sótes di boneñrs. 


L'inscripsion 
(Hemptinne - Éghezée) 


A, qu'il ésteüt binauje d'ariver à prandjeure ! Quén daladje ci 
djoü-là, faut-i dire ! Dispòy au matén, i n'aveüt nén lèyi ouve one 
seüle sigonde. Méte lu dérine mwin aus-oraires, ricüre lès djon.nes 
profésseürs qui vinnèt aus-instrucsions, tèlèfoner âre ét ote po com- 
prinde leüs man.nètès circulaires... Binauje dè r'ployi sès papis, lu, 
l'ome, èt dè raler diner ! 


Mins, n' volà-t-i nén qu'on vént co on cóp dè toketer à l'uch ? 
C'ést l' sécrétaire : 


— C'est un monsieur et une dame, Monsieur le Directeur. Pour une 
inscription. 

— Oui, Mademoiselle, faites-les entrer, di-st-i, en tapant sès-ouy dis- 
sus s' monte, 


Èt moussi è bürau, lès djins. Lu pére po c'minci : on grand fwárt 
galiard d'aviè trinte-cénq ans ; dès djeans a mitan disténdus, on djè- 
nausse t-shirt èt dès baskets divins sès pids. Adon pwis l` moman, 
one pitite gréye comére sins fagon, èt on grand rèfwarci gamin qui 
pout ieu dins lès doze, tréze ans. Lu popa pwate è s’ mwin one èspéce 
du grande bwèsse à solés, qu'on-z-i a fait dès traus d'ssus lès costés 
èt qu'èst rèssèréye comufaut avou one cwade di djaube. Lu gamin, lu, 
il ést moussi à la Zorro ; ét d'meurer aspouyi conte li chambranle di 
l'uch avou sés deüs mwins dins sés potches. 


— Bonjour, messieurs dames. Bonjour, jeune homme, di-st-i |” dirèc- 
teür en l'zi mostrant trwès tchiyéres. Asseyez-vous. 

— O, mins ga n' vaut nén lès pwin.nes, savoz, li rèspond-i l'ome. Nos 
"nn' avans nén po dès-etires. 

— Mais si, mais si ! Que puis-je faire pour vous ? 


Divant d' s'assir, l'ome mèt délicatemint s” bwèsse dissus l' 
cwane dè l’ tauve. Avou one atincion jamais parèy. 


— Djè l’ pou bén lèyi là, don, Monsieü 1° Maisse ? Ele ni pout mau, 
savoz. 
— Eh bien, je vous écoute. 


to 


— Bén... n'éstans v'nus po l' gamin, don. 
I s' ritoüne dissus l` gamin : 


— Vinoz, insi, vos, d'abórd : ni d'meurez nén là d'ssus l'uch, come on 
bauyaud. 


Pwis i ravise si feume : 


— Po fini, on va crwére qu'i n’ vout nén vnu !... 

— Oui, entre, mon garçon. Viens t'asseoir ; n'aie pas peur. 

— O, mins i n'a nén peti, savoz, Monsieü l` Maisse ! Il ë faureüt on- 
ôte qui vos po l’ fé ieu ped ! Il èst mwais ; volà ç' qu'i-n-a. Il èst 
mwais. 


Mins l’ dirèctetir è-st-avenant come tot. Èt l' djon.ne ome si 
lait adire : il arive en trin.nant sès pids, èt waiti lès bètchètes di sès 
solés. Dès gros nwérs solés à lacètes qui montenèt j'qu'au mitan d` 
sès bodines. 


— Alors, comment t'appelles-tu ? 

L'óte kimince à mawi inte sès dints ; ét i chone qu'on-z-étind 
one saqwe come «Freddy». 
— Freddy ? Eh bien, entre, Freddy. Assieds-toi ici, tiens. 


Pwis, i toüne sès-ouy après l’ popa, èt róster sès bèlikes èt lès 
mète dissus l' tauve : 


— Voilà, je vous écoute. 


— Bén, c'ést po l' gamin, vèyoz, di-st-i co on côp. C'ést d'lé vos, don, 
qu’ faut n’nu po l” mète è ç` sicole-ci ? C'é-st-one boune sicole, don, 
ac qu'i parèt ? 

— Oui, bien sir. Et dans quelle classe allons-nous l'inscrire, ce jeune 
homme ? 

— Bén, dj’ n'è sé rén, ô, mi. Métoz-l' où-ç’ qu i vos v'loz, don ! 

Mi, dji n’ sé qu'one sôrte : c'ést qui l` maisse Balthazart nè l' vout 
pus... Ca fait qui,... come i nos faleüve justumint v'nu au mártchi... 
nos-avans sondji dè fé on p'tit toür jusqu'à ci. Po fé d'one pire deüs 
côps, vèyoz, Monsieü l` Maisse. On n'a pont d` timps à piède, one 
saqui. 

— Oui, bien sûr... Vous avez très bien fait, très bien fait. Euh,. .. et si 
nous commencions par le commencement : quel âge a-t-il, ce grand 
jeune homme ? 


On-ouy après s' feume. 


— Bén, quén-adje a-t-i, don, lu, Mariye-Louise ? Tréze ans, don, 
dandjureü. N'ést-c' nén l'an passé qu’ l'a fait sès pauques ? Siya, dj'i 
so asteüre ! Min.me qui l’ curé né l` v'leüve nén prinde. Pace qu'i 
n'aveüt nén sti assez au catrèssime, swè-disant. Mins dj” l'a sti trover, 
savoz, mi, l' curé ! Vos n' p'loz nén èspétchi on-èfant dè fé sès 
pauques, don. Qu'é pinsez, vos, Monsieti l' Maisse ? 

— Oui, oui, évidemment... Mais, euh... quel métier voudrait-il faire 
plus tard ? 

— A ! volà l’ nuk !... Quén mèsti ?... Mè l’ diriz bén, vos, Monsied l” 
Maisse ? Dji n'è sé rén, 6 mi, ç` qu'i vout fé pus taurd ! El sét-i bén 
lu-min.me, lu, seüremint ? Dj'a l'idéye qui, s'on l’ laireüt fé, i vike- 
reüt bén à n’ rén fé, vèyoz. Qu qu'i-n-a d’ sûr, todi, c'èst qu'i n` faut 
nén compter d'ssus po fé dès fwatès-ètudes. Ni sayiz nén d'ènnè fé 
on-avocat, vos pièdriz vosse timps. Èt n' li causez nén d' fracsions ni 
d' tos cès tchinis’-là, savoz !... Il a mau s' tiésse, lu, avou tot ga... 

— Mais ses goüts ? 

— Sès gouts ? A, lu, i n° veut qu'one sórt : lu mécanique. Ça, l' méca- 
nique !... Et s’ moto !... I l’ faut veüy dismonter s' moto ! Dès djoür- 
néyes intires ! I v's-énn' apidreüt, don ! Vos d'vriz v'nu veüy ça |... 
Vinoz on cóp ! 

— Mins enfén, Eddy, di-st-èle adon l` Mariye-Louise, qu'aveüt l'air 
one miète jin.néye. Vos véyoz bén qu’ Monsieü l’ Dirécteür a ôte 
tchóse à fé qu' dé v'nu veüy one moto, don, m' fi. On rinteure è scole 
d'mwin, savoz. 

— A ! c'ést d'mwin, parèt ? 

— Bon ! Procédons par ordre. Remplissons d'abord sa fiche. 

Vous étes bien son père ? 

— Ayi. Enfén, v’ sayoz bén ç' qui dj” vou dire, don, Monsieü l” 
Maisse !... Nos-ótes, lès-omes,... 


I osse su tièsse, lu, Monsieti l' Maisse. Èt sondji qu'i n' pout co 
mau d'énn'ésse quite ! Et qui s' sope va co rafrèdi on côp... 


— Oui, quel est votre nom ? A 

— Lemarteau,... Lemarteau Eddy. Come Eddy Merckx... Et lu, c’èst 
Freddy, d'abórd. 

— Oui, je vois : Demarteau. 

— Non.na, don vos, nén Demarteau : LE marteau ; lu maurtia, qwe ! 


Èt s' flachi à rire, lu, l'Eddy. Èt s' covèriner su s' tchiyére. 


— C'est ca : Lemarteau. Et Freddy est votre fils unique ? 


- Non.na, ô, vos, fils unique ! Où alez avou ça, don, vos ? I-n-a co quate pa- 
dri lu ! 

- Parfait ! Et votre domicile ? 

— A, nos-ótes, nos d'meurans à Muache. À 1° Vóye dé vi stauve, come 
nos d'djans. Mins l’ facteür, i n° dit nén insi, savoz, lu. Comint ëst-ç' 

qu'i dit, don, lu, m' fèye, lu facteür ? 

— Rue de la Paix-Dieu, di-st-éle, lu Mariye-Louise, avou su p'tite 
doüce vwès. 

— Ayi, c'è-st-one saqwè come ga. Rüwe de la... Dji t' dimande one 
miète ! Dji n’ ti sé nén todi où-ç’ qu'il ont sti qwé ç’ nom-la. AT 
comune, i d'véront béntòt sots avou leüs bwagnes noms. I n'a qui ç` 

maujone-là, d'alieürs, è nosse vóye. Ca valeüve byin lès pwin.nes. 
Savoz bén, là, à l'intréye dé bwès. 

— Mais, excusez-moi, je n'habite ' pas la région, vous savez. 

- O, mins i n'a rén avou ga, 0. On-z-ést bén òte paut ossi. Bon, 

qu'èst-g” qui dj” vou dire, don mi, Monsieü l” Maisse ?... On DWÈT, 
don, aler è scole ? On DWÈT, don ? On n’ fait nén c' qu'on vout, 

don ? Noste ome, lu, véci, di-st-i en mostrant l” gamin, i pinse qui ga 
va come ça !... Èt po lès familiáles, parèt,... qués novèles ? É, vos ! 
C'ést dès-afaîres qu'on n' djoûwe nén avou, savoz, ca, lès familiâles. 
Quand on sondje à tot ç' qui ga costéye dè nouri on-èfant au djoü 
d'audjotirdu... Et l’ rimoussi, èt l” ritchaussi comufaut... 


Lu gamin waiteüve todi sès pids... 


-Èt pwis, c'ést qu'i n’ v'leüve nén v'nu, vèyoz, Monsiet l` Dirèctetir. 
I n° v'leüve nén v^nu. I pinseüve qu'il aleüve dimeurer là, parèt, à-z- 
aler djouwer ë bwés, avou s' moto, tote lu sinte djoürnéye !... Inocint, 
va ! Dji t'apidrè, sés’, mi, à djouwer avou mès-aburtales. 


L'ome raviseüve lu dirècteür : 


— Pace qui, savoz bén ç' qu'il a fait, lu, ayir, noste ome ? Dji n'a nén 
peti dé l` dire, savoz, mi. Èt bén, télemint qu’ `l ésteüt mwais, don... 
mwais dé d'vu rintrer ë scole, don, savoz bén ç’ qu "il a fait, lu, mon- 
ami ? Qui dj” toume mwárt véci ! E bén, il a câssé lès pates à tote one 
covéye di djon. nes poyons ! ! Ayi, ga, come dji vos l` di : doze bias 
poyons, qui n'avine nén co quénze djoüs... Dé timps gu” nos waitine 
lu télévision... 

— Ayi, c'é-st-on vaurén, vos di-dj”. | n'ést nén co bon po mète dins 
one vóye oü-ç` qu'i n° passe persone. Trop d'awin.ne èt pau d` goria, 
la, Monsieü l” Dirécteür. Et on tièstu mulèt au-d-dizeü dè martchi. 


Lu Mariye-Louise, lèye, dimeureüve rasta d'ssus s' tchiyère, 
avou sès deüs mwins su sès gngnos èt on visadje come one piyaune. 
Èlle âreût bén ieu moussi d'zos l' tauve : 


— Bén enfén, Eddy, di-st-èle adon, vos criyiz one miète fwart quand 
min.me, savoz. L èfant fait ç' qu'i pout, mins il èst co djon.ne, volà 
tot ! Ca iré mia di-d-ci on-an ou deüs. C'est l’ laide adje, tènoz,... ! 
— Ayi, tinoz avou lu, ô vos, tant gu” vos-i èstoz. Mi, dj” vos di qu'i n'è 
fait jamais nune boune. Il èst come lès canadas d' pourcias ; i n'a nu 
bia costé ! Ayi, dijoz gu” nos "nn" avans one boune, di pünicion. Pouri 
gaté, volà, wai, ç` qu'il èst ! A, lès feumes ! 

Freddy n'ésteüt nén à l` dicauce ; il aveüt lèvé sès-ouy fou d’ sès 
solés, ét guigni aprés sés parints avou one aír di tchén batu. 


— Mais, voyons, Monsieur Lemarteau. Je ne voudrais pas jeter de 
l'huile sur le feu, mais ne pensez-vous pas que vous exagérez un 
peu ? Il a l'air convenable, ce chérubin... 

— Convenábe, convenábe ? Chérubin !... Taurdjiz todi one miéte : c'è- 
st-one doüce alin.ne, vosse chérubin ! I v's-è faut d'mèfiyi, è l” place. 
Èt l’ ténre à gougne. Dji m'è d'mèfiye, savoz, mi... Ayi, tant qu’ dj'i 
sondje,... à propos d` pünicion : èst-g' qu'on-z-è fait co asteüre, dès 
pünicions dins lès scoles ? 

— Oui, bien sûr ! Quand elles se justifient, mais... 

— En tout cas, i n' faut nén waiti a one, savoz. C'èst bon, savoz ça, dès 
pünicions ! Maria todi, ç` qui dj'énn'a fait, mi, dès pünicions quand 
dj'ésteüs ë scole. Èt scrire dès ròyes ! Dès mile ét dès mile : «Je dois 
faire mes devoirs.» «Je ne dois pas jouwer avec les affaires des 
autes»... Et ga m'a byin fait dè bén ! C'èst qu' djésteüs co assez 
djouwète, véyoz, mi, Monsieü l' Dirécteür. Èt po m’ fé fé one saqwe 
qu'i n' mi plaijeüve nén, vos v' p'liz todi léver tot timpe, savoz ! 
D'alieürs, c'ést co l' min.me asteüre ; don, Mariye-Louise ?... 

Mins dés pünicions, vos 'nn' avoz fait ossi, don, vos, quand v's-èstiz 
gamin ? Aléz, dijoz-l' ! Tot l` monde ènn’ a fait, don !... 


Lu dirécteür brichódeüve dins sés papis come s'il áreüt ieu 
waiti après one saqwè... 


— Ayi, ca, di nosse timps, i faleüve choûter, ga ; c'esteüt ôte tchóse 
qu'asteüre ! Maria todi, d` nosse timps ! En tout cas, fioz-l' choûter, 
savoz, pace qui nos-òtes,... on n'è sét pus v'nu à d'bout. I nos va fé 
dan.ner. 


- Mins qu'èst-g' qui dj’ vou dire, don, mi, asteüre ? On cause èt on 


cause... A, ayi,.. - VOS m'alez dire qui dj” potche d'one coche su l'óte, 
don ; mins qu'ést- w. qui dj'a ètindu dire, don, mi ? Ëst-ç' di bon qu'on 
n' fait pupont d' ègzamins asteüre divins lès scoles ? Èt qu' tot l' 
monde passe quand min.me ? Dj'a ètindu dire ga, mi. C'ést dès 
mintes, don, ca, dandjureü ! 

— Ah, cher Monsieur Lemarteau, vous évoquez là une fameuse pom- 
me de discorde lancée au sein de la communauté éducative... 


Tot sbaré, lu, l'ome. 
— Quéne poume, don, vos ? 
- Oui ! Notre société refuse l'échec, Monsieur Lemarteau ! Ainsi, la 
circulaire ministérielle, que j'ai reque, ce matin seulement, stipule 
que... 
— Ayi, stipule, stipule... mins nén lès grossès bièsses, quand min.me ! 
À ! lés minisses, paret ! Ont-i dès-èfants, zèls, seüremint ? Alez ! 
C'ést come lés minisses di l'agriculture, combén n-a-t-i qui n' save- 
nèt seüremint mode one vatche ? A ! Vos sèriz byin saisi, byin saisi, 
vos di-dj' ! Savoz bén ç` qu'i-n-a avou lès minisses ? Dj’ lès révóye- 
reüs ë scole, mi, tortos !... Èt vos, avoz dès-èfants, vos, Monsieü l' 
Dirécteür ?... 
- Oui, Monsieur Lemarteau, mais l'heure avance et j'ai une dernière 
question à vous poser : quel cours de langue va-t-il suivre, notre 
Freddy ? Néerlandais ? Anglais ? 
- Ô, on diâle c'ést l'òte, don, por nos, Monsieü l” Dirécteür ! Vos 
compurdoz bén ! Nos n'èstans nén malaujis. 
- Vous devez choisir... 


— Èt vos, qué f"riz, s' ç` sèreût por vos ? 

— Mais,... le néerlandais est notre seconde langue nationale ; l'an- 
glais, c'est la langue du commerce, du monde économique... 

— Ayi, dj’ sé bén ç` qui vos v'loz dire, ó, mi... Èt i n'a nén moyén dè 
studi lès deüs ? Qué f'riz, vos, Mariye-Louise ? 

— Ecoutez, réfléchissez jusqu'à demain. J'attendrai votre réponse. 

— C'ést ça ! I n'a todi rén qui brûle, don ? On v` f'ré soyu qwe. 


Eddy s' lève dé l’ tchiyère ; 1 rapice su bwèsse pa l` cwade, 
todi ossi délicatemint ; i l` solève, ét racawaiti d'dins pa lès traus. 


- Bon ! Èt bén asteüre, di-st-i adon, nos-èrirans, don, m' fèye. 
N'avans assez pièrdu nosse timps come qa ! 

— Ayi, di-st-i l' dirécteür avou on p'tit sorire, nos-irans veüy si l' 
feume n'èst nén touméye ë l” sope, s'apinse l'òte !... 

— Tènoz,... vos causez walon èto, vos, asteüre ? 

— Oh , quelques mots, à l'occasion... 


— Volà, wai, ç' qu'on d'vreüt aprinde dins lès scoles ! Ca, au mwin, 
ga sièvreût à one saqwè !... Quand on sondje qui l'an 2000 èst su l' 
pire di l’uch, èt qu'i-n-a co dès masses di djins qui n° savenèt dire on 
selil mot d’ walon !... Sacré Monsieü l' Dirécteür, va... ! A, bén, ç 
còp-ci ! 


Èt après on momint : 


— Vos m’ ruv'noz bén, vos, Monsieü l` Dirécteür. Dj'a l'idéye qu'on 
s'étindreüt bén, nos deüs. 


Èt en gougnant l` Mariye-Louise, qui vént di s’ lèver èto : 
— C'ést todi ôte tchòse qui l’ fameüs Balthazart, don, m’ fèye. 
Alèz ! Vinoz ! Vinoz raddimint !... N'irans sogni nos poyons. Pôvès 
p'tités bièsses, va ! 


Pwis, en ravisant l` Freddy èt li fiant on laid dwègt : 
— Èt twé, mon parent, ni t'avise pus dè mète tès mwins autou, sés',... 
pace qui t’ ramasserès one bafe dissus t'-y-orèye... qui tès tchaussètes 
voleront fou d' tès pids ! Ti vièrès, ga ! 


Joseph SELVAIS, R.N. 


- one doüce alin.ne (litt. : une douce haleine) : un hypocrite. 
- potchi d'one coche su l'òte (litt. : sauter d'une branche sur l'autre) : 
passer d'un sujet à l'autre. 
- trop d'awin.ne ét pau d' goria (litt. : trop d'avoine et [trop] peu de collier) : 
trop de liberté et trop peu de 
retenue. 
- piyaune : pivoine. 


A l' posse 


(Han-sur-Lesse) 


Ci n'èst nin qu”on serit si volti. Mais vaut mi-z-awè saquants timbes 
o ridan. On n' sét jamais. 

— Vos m' mètroz deüs timbes, Mam'zèle, si vos v'loz bin. 

— Dès timbes à combin, Djôsèf ? 

— Bin, à dis-sét' francs, dandjereü. C’èst po dès lètes. 

— Atincion, savoz : li samwin.ne qui vint, c'est dij-üt francs. 

— À nom di Djo ! D'abórd, tant qu'i sont à dîs-sèt’ francs, mètoz-è one 
dozin.ne. 


*** 


Djòsèf sicrit co bin à s' néveüse au Congo. 

Dès grosses lètes pace qu'i li faut todi totes sòtes di papis. 

— Ca n' va nin, savoz ga, di-st-èle li comére do l' posse. Vosse lète èst 
trop pesante. 

— Qu'èst-g" qu'i m’ faut fe, d'abord ! 

— Í faut mète on timbe di-d-pus. 

— Ayi mais, si vos métoz on timbe di-d-pus, éle séré co qa pus 
pesante ! 


*** 


Todi al” posse. Dès djins, dès djins, jamais parèy ! One drigléye, vos- 
ôtes ! Ca fait qu'on ratind chaque si toi. 

Et on copine : 

— Gn-a l’ Férnand qu'énn' a iu one. 

— Di qwe ? 

— ll a pièrdu s' feume li samwin.ne passéye. 

— Férnand ? Ó ! ça n° mi sbare nin. Ç'a todi sti one tièsse ë l'air. À 
scole, dins l' timps, i pièrdot d'djà tofér sès-ostèyes : sés mayes, sès 
lives ét min.me si cárnassiére. 

— Ayi ! Mais, faut s'ètinde : il a ètèrè s' feume, li samwin.ne passéye. 
— Il l'a étéré ? A bin, d'abórd, c'èst qu'i l'a r'trovu ! 


André HENIN, R.N. 


Lès bwagnes contes da Tchout', 
li pus ramadjaud dès tchèts d' Salzène 


Li soris 
(Namur) 


— Waitoz, di-dj' a m` feume, la l" Tchout' qui nos rapwate on cadau. 
Come d'èfèt, li tchèt rabize a grands cóps do coron do djárdin avou 
one saqwè dins sès dints. I l` lait tchair pa-d'vant luch dè l` cüjene èt 
‘nn’ aler s'achire one miète pus lon, tot nos razouyant, fiér au d'là èt 
fin binauje. 


C'é-st-one djon.ne tchiproüle qu'èst là stauréye, avou sès p'tits 
nwars-ouy come dès fins pièles, qu'i chone qu'èle vos r'waite co. 
Póve pitite bièsse, va ! i 

D'on costé, li tchèt, i fait s' mèsti, parèt ! Et pwis, tot l' monde li sét 
bin, in : on tchèt qui rapwate one soris ou on mouchon, c'èst po fiès- 
ter sès maisses. C'ést come s'on direüve qu'i lès vout bistoker èt 
l'zeü fé on présint. 

— Mèrci, Tchout', di nos ramwinrner ç` bèle pitite soris-là. C'ést bin 
djinti d' sondji a vos maimaisses. Vos-èstoz on byin binamé p'tit 
tchèt ! 

— Di qwè ? I n'èst nin quèstion d° ga ! C'ést da mi ç` soris-la ! C'ést 
mi qué l` va mougni. Mè l’ v`loz bin cüre ? 

— Cüre one tchiproüle ? Avoz d'djà vèyu ça, vos-ótes ? Ç’ cóp-ci, sés’ ! 
- Bin qwé ? Quand vos mougnoz on cokia oudóbin one robéte, vos 
lès scafioz tot crus, vos-òtes ? 

— Non.na, é ! Mais nos-òtes, nos-èstans dès djins «civilisés», s'apinse 
l'òte. 

- Et mi, ë ! Dji li l` gazète, dji r'waite li télévision. Dji mougne dè l` 
dioxine come tot l' monde. Et tos lès sémedis à l' nèt, dji m' va zou- 
pler l” lambada avou Patchoû, li p'tite mérote d'émon Dewez. Ç` n'èst 
nin iésse «civilisé», ga ? Èt waitoz bin : po r'ciner, po din.ner, po 
soper, c'est tofèr di l'amougni d' bwèsses ! Ca ossi, c'è-st-a l' mòde 
d'asteüre, in. Mais mi, dj'énn' a m` sò, savoz. Tanawète, dji pou bin 
awè on p'tit fricot, èn don... Bin d'abórd, vos mè l` cüjoz, oyi ou non ? 
— Ê, rastrind, sés’ ! Pouah ! Dj'a l' cceür pitit, là, mi ! Tchout', i n° mi 
faut nin d'mander one paréye afaire. Rin qu’ d’ i sondji, dj'a l` cœür 
qui lève ! Èt sûr qui djè l' rimétreüve su cárau, rin qu'à veüy ça. Non, 
non èt non !... 

— "| èst bon ! Puf ! Faut-st-arèdji ! Nom di d... 


Foü d` li qu'il ésteüve. Ï "nn'a "nn'alé avou s' soris. One miète pus 
taurd, dj'a r'trové li p'tite bièsse su l" bward dè l’ pisinte. I n'aveüve 
nin d'djà sti autoü. Djè l'a ètèré au pid d'on rósi. 


Come qwe, one saqui, don, fait pa côps pus aujiy dè l” mwaiji qui d’ 
li fé plaiji. 


Guy DELVAUX, R.N. 


Sondjeriyes d'iviér 
(Namur) 


Qui n' so-dj' on sodwármant, a-dj' sondji bin sovint, 
Po passer tot l'iviér, bin au r'cwè, dins on trau 

t dwármu tot sondjant aus plaijis ét aus maus 
Qu'on-z-a ieü ë l'ésté ét, d'vant ca, au bon timps. 


Rafürlé dins m' couvérte, dji n'ètindrè pus rin, 

Ni l’ vint d' bije qui sofèle en-z-amwinrnant l’ djaléye 

Èt co mwins' li vint d` chwache èt sès nwárés nüléyes 
Plin.nes di pleuve ou bin d` nive qui vont tchair come po rin. 


Bin sòr, dji n'auré pus més pids tot rafrèdis 

D'awè roté dins l’ nive, èt més solés tot notis 

N’ pofijeront pus, quand i r'ligne, tot courant dins lès broüs. 
Èt l' mia d’ tot, li warglas, djè l’ pòrè bin rovi. 


Gn-a co bin d's-òtes moyins po chaper A tot ca. 

Dji pòreuve — poqwé nin ? — èvoler come l'aronde 
Ou come tos cètila qu'èvont au d'bout do monde 
Qwére one miète di tchaleür tot-z-i r'trovant l' solia. 


Dji vwè evi l’ frèdeu, vos l'auroz byin compris, 

Mins dji n' mi saureüve plaire lon èri d' totes mès djins, 
Èt quite à-z-awè frèd èt soufri do mwais timps, 

Dj’ passerè l'iviér véci, come todi, sins m` catchi. 


Charles WILMOTTE, R.N 


Sovenances 


(Namur) 


E l’ Bèljique, li guére aveut cominci li dij di maiy, on vinrdi 
au matin. I m` chone qu'à Roisin, ci n'ést qui l’ maurdi d’après, oudó- 
bin min.me li mérkidi, qui tot l' monde a paurti po sayi d' s'aler mète 
au r'cwè en France. 

Dji n'a nin r'trové mi p'tit calepin d' l'anéye 1940, qui 
dj'aveus todi dins m' potche avou on p'tit crèyon ; djè l'aveus a l'èva- 
cuacion èt, tènawète, dji márqueus l` nom d'on viladje qu'on-z-i 
aveut passé, ou bin qu'on s'i arèteut one eüre ou deüs po sayi d` tro- 
ver one sagwè à mougni ou bin à bwáre. Dji m' sovin co d' saquants 
noms : Maresche, Saulzoir, Orsinval, Sepmeries,... Mins nos fyins 
dés toüs ét dés catoüs su dés vóyes qui pérson.ne ni con'cheut... Tot 
ga po nos r'trover, trwès ou quatre eüres après, tot jusse saquants 
kulomètes pus lon. 

Dji m'ë sovin co fwart bin : à on momint, on vi ome assis su 
l' gros tchaur — il aveut d'djà travayi do costé d' Denain ou bin d' 
Valenciennes — s'a métu à criyi come on piérdu en véyant on potau 
au-d-dilong dé l’ vòye : 

— Mins... nos-èralans su l” Bèljique !... Nos-alans rariver à 
Valenciennes ! 
Èt gn-a pèrson.ne qué l'a choüté... 
ak 


Nos n's-avins mêtu dins l” longue porcèssion dès-èvacués èt 
nos rotins, nos rotins, nos rotins... Nos-avans roté insi jusqu'a... 
èsteut-g” li londi oudòbin l” maurdi d’après ? On n’ saveut d'djà pus 
qué djoû qu'on-z-ésteut ! 

On roteut do djoû, on roteut do l’ nét. On-z-aréteut tènawète 
po discandji lès tch'vaus avou lès cias qu'éstint alachis au cu do gros 
tchaur. 

Dji n' mi sovin nin qu'on-z-aréteut vraimint po mougni : im” 
chone qu'on mawyeut, ë rotant, one saqwè ou l'óte qu'on-z-aveut 
bribé dins lès viladjes à mitan aband’nés. 

* 

On cóp, on-z-é-st aroké dins on p'tit viladje pa one drigléye 
di camions d' sòdars. Tot d'on còp, one voléye d'avions al'mands qui 
tirint avou leüs mitrayeüses !... Èvòye lès djins qu'èstint su lès tchaurs 
èt tos lès cias qui chüvint, dárer dins lès maujones èt s'aler catchi dins 
lés cauves... 


Quand l'acheléye a sti iute èt qu'on-z-a r'monté au djoü, 
Popa avise, au meür dè l` cüjène, li «calendrier postal». C'ésteut 1° 
mòde, è l' France, qui l` calendrier do facteür doneut l’ carte do 
«département». 

Nos-òtes, nos-èstins lancis su lès vóyes, èt chire lès-ôtes sins 
sawè au jusse èwou-ç’ qui nos-èstins, sins sawè èwou-c” qui nos- 
alins... 

On côp d'ouy su l` calendrier : on-z-a trové mwints noms d” 
viladjes qu'on-z-i aveut passé l’ djoü di d'vant ou do l” nèt... Di ç` 
còp-la, i nos-a bin falu résoüde à veüy clér : gn-aveut dès djoüs èt dès 
djoüs qui nos toürniquins pa tos costés. A l' place dè moussi pus fond 
ë l’ France, nos avins passé èt r'passer dins dès viladjes do costé d’ 
Valenciennes, po nos r'trover tot jusse one pitite miète pus lon... 

A g' momint-là, dj'a r'tizé aus pájes po lès «louveteaux» 
dins l’ gazète Le petit vingtième : quand on scout” si pormwin.ne dins 
lès grands bwès, d'djeut-on, i li faut bin waiti à l` place do solia dins 
l’ ciél, po n’ si nin piede. Dj'a dit tot simplumint : «I nos faut ‘nn’ aler 
su l` Pas-de-Calais, i nos faut prinde lès vòyes po Cambrai et todi 
roter do costé qui l’ solia s` va coütchi...» 

Dj'a l'idéye qu'i gn-a d's-ótes qu'ont pinsé come ga, po-z- 
aler do bon costé ét n° pus roter sins rin sawè... 

* 


On ôte côp, à l` vièspréye tote basse, on décide di s'aréter po 
s’ ripwaser one miéte. On v'neut justumint dè trover ç` qu'i faleut po 
passer l` nét : come one grosse cinse avou dès grands batimints... One 
distileriye ! On-z-a bin rade ieü ramassé saquants brèssiyes di four, 
po s' coütchi èt dwármu... One eüre aprés, on-z-ésteut rèwèyis tor- 
tos : malades èt on mau d' tiésse à sé l' pèter au meur !... 

C'è-st-on vi ome do viladje qui nos-a èspliqué l'afaire : nos- 
avins lodji dins l” batimint qu'on-z-i méteut totes lès liqueürs. Quand 
l' maisse a compris qu’ lés-Al'mands alint ariver, i n'a nin v'lu l'zi 
lèyi à bwáre : divant dé pèter èvôye, il a fait spiyi totes lès botèyes 
dins lès cauves èt widi tos lès tonias... Et c'ést dins cès vapeürs-là gu” 
nos-avins sayi d` dwármu. 

Quand on-z-a sti po lèver l` dache, nosse cinsi èt sès vaurlèts, 
il'zi a choné qui «lès tch'vaus èto èstint tot droles» d'awè passé l” nét 
dins l' grande grègne !... 

* 

Ècor one ôte, qui dji n° saureus jamais rovyi... 

I fieut bia èt lès avions al mands chüvint lès grand-routes po 
mitrayer lès convwès d' sòdars. Nos-òtes, nos-avins pris one vòye di 
campagne, one pitite vòye po ièsse pus tranquiles, nos choneut-i, 
Nos-arivins dins on bia p'tit viladje. 


Il ésteut dij eüres au matin... Tot d'on cêp, v'là lès clotches 
di l'èglije qui s'ont mètu à soner... Qu'èst-g” qui qa v'leut bin dire ?... 
Tot l' monde èsteut bin lon d' pinser qu'on-z-ésteut dimègne !... 
Assüré qu'i gn-a dès cias qui s'auront dit come mi : 

— Dandjureü qu'i gn-a ieü dès mwárts véci, avou cès-avions-la. Dès 
sòdars oudòbin dés civils, ét qu'i lès faut ètèrer... 

Dès mwárts... Nos "nn" avins dédjà vèyu deüs ou trwès, au 
long dés vóyes, aband'nés dins lés fossés... Min, adon, on n' si p'leut 
nin arèter. I nos faleut roter, todi roter... 

Mins... lés clotches ni sonint nin à mwárt !... Ca soneut lés 
drélins, come on dimègne, come tos lès dimègnes po l` grand-mèsse 
di dij etires... 

Èt nos-avans vèyu ariver saquants djins, autoti d'on gamin èt 
d'one pitite crapòde, abiyis à dimègne. Divant dè moussi è l'églije, i 
s'ont arété on momint po waiti passer lés-évacués... Et quand nos- 
avans sti ddé zèls... dji n” l'a jamais rovyi... one djon.ne comére, qué- 
tefiye li moman da li p'tite bauchèle, come po nos d'mander pardon 
dé sondji à «óte tchòse» ci djoü-là : 

— ... ï n-a dés-an.néyes qu'on ratindwa tèrtous l` djoû qu'éle dalwa fé 
s’ cominion !... 

E l'étindant causer s' patwès picard, dès làrmes montint dins 
nos-ouy... Mins nin quèstion dé taurdji one sègonde po l'zeü dire nos 
complumints, nos sowaits... I nos faleut roter, roter èt co roter, todi 
pus lon... 

(Jusqu'au cóp qui vint) 
Paul ROUSSELLE, R.N. 


Saquants ratournüres 
(Philippeville)) 


On s' vante co sovint dè... 

g' qu'on n'a nin. 
* 

L'amitiè, ca fait pártiye 

dés pus grands boneürs dè l` viye. 
* 

In stomac qu'a fwim 

n'a pont d' payis. 


Josée SPINOSA-MATHOT, R.N. 


Firlokes 


(Namur) 


Lès viyès viyès loques a traus, 

Vos l's-iriz, vos, mète à l` buwéye 
Po-z-è v'lu fé dès notis fachaus 
Ossi rade fou d' vosse machinéye ? 


Tos mès vis rèves èmacralés, 

Jusse bons po passer à l’ trimouye, 
Djè l's-a ranairi on filé 

Èt saye di lès mète à l’ rimouye. 


Li mauvi s'a v'nu foute di mi, 

Li sint-matin m'a r'waiti d` crèsse 
Èt c'è-st-on-arincrin qu’ m'a dit 
D'aler jusqu'à mon l` gobiyerèsse. 


Quand l’ bûwerèsse apice lès cayèts 
Èt l's-aler broyi su lès pires, 

Ci n'èst nin dès firlokes, parèt ! 
Vos m' l'auriz quétefiye divu dire. 


Lucien SOMME, R.N. 


CONNAISSEZ-VOUS...? 


Élevages divers, attelages 
et véhicules agricoles à Jauchelette 


Jean-Jacques Gaziaux n'en finit pas d'explorer la vie rurale du 
pays de Jodoigne ou, plus justement, de publier le fruit de ses recherches 
déjà anciennes : «Étudiant en philologie romane au début des années 
soixante, j'ai consacré mon mémoire de licence au Vocabulaire de l'éle- 
vage à Jauchelette. Continuant à méler intimement enquétes dialectolo- 
giques et ethnographiques, j'ai ensuite élargi mon champ d'investigation 
à La vie agricole à Jauchelette, sujet de ma thése de doctorat présentée 
en 1981.» 

De cette thése monumentale, l'auteur a publié une première par- 
tie en 1982 : L'élevage des bovidés à Jauchelette. En voici une 
deuxième*, qui rassemble quatre chapitres : Le cheval, Attelages et véhi- 
cules, Le porc, Les autres animaux. Les chapitres 1, 3 et 4 décrivent les 
réalités quotidiennes du point de vue de l'éleveur-producteur et s'éten- 
dent au domaine de la consommation des produits de l'élevage. Quant au 
chapitre 2, prolongement logique du premier, il fait aussi écho aux tech- 
niques de divers artisans : maréchal-ferrant, bourrelier, charron. 

Tout est décrit avec une minutie étayée de quatre-vingts illus- 
trations. Les témoignages, recueillis auprés d'agriculteurs s'exprimant 
naturellement en wallon, sont reproduits tels quels, mais accompagnés 
de leur traduction française. On se gardera, bien sür, d'y voir un état de 
la vitalité actuelle du wallon : les enquétes les plus récentes remontent 
au milieu des années septante et concernent l'époque «traditionnelle» 
d'avant la grande mutation qui a bouleversé le monde rural apres la 
seconde guerre mondiale et surtout à partir de 1960. 

Cet imposant document de 320 pages, d'une lecture agréable, 
s'achéve sur un bref aperçu de l'évolution au cours du dernier quart du 
XX"" siècle, suivi d'un index alphabétique des quelque 370 termes wal- 
lons qui apparaissent dans le texte. 


VG. 


(*) Jean-Jacques GAZIAUX, Élevages divers, attelages et véhicules agricoles à 
Jauchelette, Commission royale de Toponymie et de Dialectologie, Liège, 1999. 
Entre-temps avaient paru Parler wallon et vie rurale au pays de Jodoigne (1987), 
Du sillon au pain (1988) et, dans un autre domaine, Souvenirs de guerre du pays 
de Jodoigne (1980). S'adresser à l'auteur, rue Saint-Médard, 62 à 1370 Jodoigne. 

Si les «Cahiers Wallons» te plaisent, cher lecteur, 


fais de ton meilleur ami un abonné. 


LES CAHIERS WALLONS 


Èt quand v's-auroz tot fait... 


(Sombreffe) 


Dijoz, vosse vwèture, là, v's-avoz pris sogne d'énn' acheter one qui 
fait po l` mwins' do 180 à l'eüre ? 


V's-avoz bin fait, pace qu'on n'a pont d timps à piede. 


Li posse ni va pus rwèd assez. Par chance, ë vosse maujone, gn-a on 
facs’. Èt l` patron vos-a payi on G.S.M. Bin oyi, come ça, on vos pòrè 
uker timps d” vosse plandjére, ou quand vos mindjoz, ou qu' vos- 
èstoz dins voste auto qui va si rwèd. Vos n'aloz nin tot l' minme 
ratinde one eüre, ou pire, jusqu'au gnüt, po sawè qwe. 


Sawè qwè, vormint ? 


Qui l^ Tossint arive tot jusse après l’ rintréye dès scoles ? Qui l’ Sint- 
Nicolès chát l'èsté Sint-Maurtin ? Qu'on-z-apontiye lès-òreriyes do 
Noyé d'vant Sint-Élwè ? Èt qu’ c'ést bin d'asárd s'on n° fièstéye nin 
Pauque à l` Tchandeleüse ? 


Èt quand v's-auroz tot fait, pinsoz qu' vos-ariveroz au Novèl An 
d'vant l's-òtes ? 


Chantal DENIS, R.N. 


C'èst ça viker ? 


(Namur) 


Li vicairiye ? 
One tote pitite piciye 
Tote ratchitchiye 
Di boneür 
Machiye à one lociye 
Di toürmints. 


Mais cètila, on lès roviye 
Volti, 
Rademint. 


One etire di djòye 
On mwès d'anóye 
One minute didins lès blankès nüléyes 
One samwin.ne pa-d'zos l` pavéye. 


Comint vòriz tchanter 
Èt rire ét bwáre èt danser 
Quand gn-a pupont d' musique 
Et qu’ gn-a pus rin qu’ ravike ? 


Faut fé avou 
S'apinse li cia 
Qui s` vout lèyi rider. 
Faut fé avou 
S'apinse li cia 
Qu'a pièrdu l' goüt d' danser. 


Portant dji m` rècrèstéye 
Afiye, dès djoüs qu'i gn-a... 
Dji m' rècrèstéye 
Et dj' vòreuve tant 
Qu' ca ireüve mia... 


Guy BRENER, R.N. 


Sovenances 


(Namur) 


Ca fait qu'on-z-aveut décidé di n° pus sire tot l` monde sins 
sawè au jusse éwou-c' qu'on-z-aleut : no v'lins ariver à Cambrai. Di- 
d-là, on vièreut bin... 

... Li p'tite vóye di campagne qui nos-avins pris aleut r'cóper 
one grand-route. Tot d'on cóp, su on potau : «Cambrai 10 km». 
Evóye, nos-ótes !... 

Li nét cominceut à tchair... La-t-i nin qu' dès-avions 
al'mands s'ont mètu à toürner au d'zeüs d` nos-ótes... Co d’ chance : 
i n'avint nin trop l'air di fé atincion à nos. 

Saquants munutes... èt d'on cóp, ga a cominci à bouchi fèl, 
jusse pa-d'vant nos, do costé qu`on-z-ad'vineut l` vile di Cambrai. 
Ossi rade, on-z-a véyu tot rodje. Come on grand feu. Èt dès-avions 
qu'arivint todi po spaude li mwärt su tote li vile. C’èsteut l` fámeüs 
bombardèmint d' Cambrai qu'a duré d'abórd tote li nèt... 

Pus question por nos d` passer par là ! Nos-avans pris l” pru- 
mêre pitite vôye su nosse drwète, ë d'djant : «Si nos nn” alans todi 
one miète su l` gauche, nos finirans bin pa toürner autoü d` Cambrai, 
po-z-aler pus lon .» 

Ayi, é, twè, té l'as dit !... Comint t'i r'trover, sins veüy clér, 
su dés p'titès vóyes, avou on daladje di tos lès diáles ? Dès-èvacués 
qui pètint èvòye di tos lès costés... Dès sòdars qu'avint l'air ossi pièr- 
dus qu' nos-ótes èt qui sayint min.me dè lanci leüs tch'faus èt leüs 
canons au d" truviès dès campagnes |... 

Et todi dès voléyes èt dès voléyes d'avions qui passint ou 
r'passer au d'zeüs d` nos-ótes èt lachi tènawète on p'tit côp d` leüs 
mitrayeüses, rin qu’ po nos fé awè peti, aureut-on dit... 

Insi, nos-avans toürné autoü d' Cambrai tote li nét. Tot l' 
min.me, avié dij eüres au matin, vo-nos-là arivés dins on bia p'tit 
viladje, Oisy-le-Verger. Là, il i passe one êwe : li canál «de la 
Senzée», si dj” tin bin, Mins tos lès ponts avint sti minés èt lès sòdars 
francés v'nint d' lès fé saut'ler. Saquants viyès djins, dimèréyes au 
viladje, sayint bin dè mète ga su l' dos dés Canadyins... Dandjureü 
qu'i n° v'lint nin foute li dosséye su l'árméye francèse !... 

Avou tot ca, là lès-Al'mands astok ! Et lès-òtes, qui lès 
ratindint d` l'óte costé d’ l'éwe, ont cominci à bombarder l` viladje. 
Et lès Boches lèzi rèspondint, come di jusse !... Dès djotis au long, 
qui l' rambouchadje a duré. 


Dismètant, nos-avins dischindu à l` vole dins l” cáve d'one 
maujo. Tos lès-ôtes qu'èstint su l` min.me tchaur qui nos, zèls, avint 
daré dins lès maujos d'à costé, Avou lès bombardèmints qui n° lachint 
nin, on n'a pus fait atincion à zèls. On bia djoû, i l'ont lèvé, sins rin 
dire... sins tüzer à nos... avou nosse pitit baluchon, qui nos-avins lèyi 
su l' tchaur... ét qu' nos n'avans jamais r'trové ! 

Insi, nos-éstins aband'nés, Popa, Moman, Bone-Moman (one 
viye Ardinwèse qu'aleut su sès 66 ans), mi p'tit frére, mi p'tite soü èt 
mi... Qui faleut-i fé ?... Dimérer è l’ cauve, sórti tènawète po sayi d’ 
trover one sagwè à mougni, èt ratinde ! Ratinde po veüy s'i gn-aureut 
on djoü moyin d'éraler.. en Beljique. Pace qui, pa-d'vant lès- 
Al'mands, i nos choneut gu” c'ésteut l'grande bérdacheriye dins l'ár- 
méye francese... et dins l'-òtes... 

Dins «nosse» cauve, i gn-aveut avou nos dés djins d' Maubeuge. 
On djon.ne mwin.nadje avou on raupin qui p'leut awè fut”, noüv ans. 
On-arnauje qu'aveut todi l” dar dé pèter èvòye. On côp, il aveut sti 
fougn'ter dins one cinse. Là-t-i nin qu'i rabize avou saquants-ous et... 
on coq, qu'il aveut stron.né. Ci djoti-la, Moman èt |” Francése ont 
r'monté è l’ cüjéne... Por on côp, nos-avans ieû one miète di tchau à 
mougni po din.ner. 

On-óte cóp, c'est mi qu'èsteut évóye o djardin, coude saquants 
fréjes. Tot d'on côp, qu'èst-g” qui dj'avise dins li r'mise d'émon lès 
vwèsins ? One pitite tchèrète di crin.me à la glace. Bin sûr, lès poti- 
kèts èstint vüdes, mins dins l'ármwére dè l` cüjéne, gn-aveut saquants 
grandès bwèsses avu dès cints èt dès cints d' cwarnèts èt di p'titès 
galètes. Djè l's-a rapwarté... On n'aveut pont d’ pwin... On s*a mètu a 
mougneter.. One miète sètch, dji vou bin, mins quand t' n'as rin 
d'òte !... 

Li deüzyin.me djoü qu’ nos-èstinsèl' cauve, là tot don côp on 
disdût d` fèraye di tos lès diáles su lès pavés dé l° rawe... Pa l’ laurmi, 
nos vèyans passer on gros tank èt, pa-dri, dès sòdars al'mands qui 
rotint tot doücemint, ârmés, riwaitant d’ gauche èt d’ drwète autoü d’ 
zèls, prét' à lachi leti côp... 

Li tank s'arète dis mètes pus lon... L'uch dè l’ maujo vole tot 
d'on côp au laudje èt deüs sòdars — lès prumis sôdârs al'mands qu’ 
nos vèyins — ont moussi è l` maujone èt s' vinu astamper diréc' a |” 
copète dès montéyes dè l' cauve : 

— Qui est la ?... Remontez tous... Haut les mains !... 

Rin à fé... Rin à rdire... Dins l’ cijène, il ont r'waiti lès cârtes d'iden- 
tité puis mète lès Frances d'on costé, lès Bèljes di l'óte. Onk di zèls, 
dandjureü l’ cia qui causeut l° mia francés, nos-a-dit à pau près : 

— Pourquoi vous étes partis ?... Nous, nous ne voulons pas la 
guerre !... Notre Führer ne veut pas la guerre avec la France et la 
Belgique... Restez ici... Interdit de circuler... On vous dira quand vous 


pouvez partir... 
Il a mètu deüs dwègts su li d'vant di s` casque, come on salut, èt vo- 
lès-là èvòye... 

Lès bombardèmints ont duré one djoürnéye, èt pwis, pus 
rin... Dismètant, lés-Al'mands avint trové mwèyin dé trèvautchi l” 
canál èt tote l'árméye v'leut passer par la, rade èt rade. Wéte bin 
qu'on s'aureut sti mète su leti passage èt l's-épasturer !... Quand nos 
laurins co v'lu, nin question d` nos lanci su lès vóyes plin.nes di 
convwès d” camions, d` tanks, di sódárs à moto ou min.me à pids... 
D'alieürs, lès grand-routes, c'ésteut disfindu po lès civils... 

Li front dè l` bataye avanceut pus lon dins l` Pas-de-Calais ; 
di ç` costé-là, on-z-ésteut one miète pus paujére... C'é-st-adon qu'on- 
z-a p'lu fé con'chance avou dès djins do viladje qui n'avint nin ieü l” 
timps dè l’ trossi bin lon... 

I gn-aveut dins l` min.me rüwe, saquants maujos pus lon, on 
cinsi qu'aveut párvinu à rachoner sés vatches, dés póvés biésses qui 
bwerlint à s'é fè mau : d'abord quinze djoüs qu'on n° lés-aveut pus 
modu ! Après on p'tit timps, nos-avans tot l` min.me p'lu awè detis 
dwègts d' lacia. I d'meureut cor one miète di farène à l` cinse, èt l” 
bolèdji do viladje a cüt saquants pwins... 

I choneut qu' ga aleut aler mia... Oyi, rastrind ! Lès novèles 
arivint... L'Arméye bélje aveut capitulé ! Aujiy, adon, po lès Francès, 
dè foute tot su nosse dos ! Et d' rèsponde, quand nos d'mandins à 
mougni ou à bwáre : 

— Allez donc boire l'eau de votre Canal Albert ! 

On djoü, dés sódars al'mands s'avint arété on momint dins 
nosse rawe, Popa s'avise d'atauchi on maisse, qu'aveut l'air dé com- 
prinde li frances. I li mosture si carte d'identité è li d'mander : 

— Nous pouvons retourner en Belgique ? 
L'Al'mand l` riwaite èt li résponde : 
— Encore deux jours ici ! 

Nos n'avans pus rin d'mandé. Nos-avans r'pris l' calendrier 
dè l` posse avou l’ carte do dèpartemint jusqu'à |" frontiére bèlje èt 
décider d'éraler tot doücemint, à pids, su quate ou cinq djoüs. Nos 
"nn" irins su Cambrai, po cominci, pwis su Solesmes èt Le Quesnoy. 
Di-d-là, nos pudrins l` vóye di Valenciennes jusqu'à Wargnies-le- 
Grand su l” ligne Maginot. Bin l” diále si on n° nos saureut dire vêla 
çu qu'i d'meureut co do viladje di Roisin : èst-ce qui ga valeut co lès 
pwin.nes d'éraler jusqu'à là ? 

Quand dji scri ga asteüre, d'abórd swèssante ans aprés, i m' 
chone qui dj'i su co èt dji r'vike nos-angoches : nin moyin d' sawè 
comint ç` qui lès-afaires avint toürné à Roisin èt avaur-là... si nos- 
alins r'trover one saqwè d' nosse viladje, di nosse maujo... Et d'vant 


ga, si d'vu r'mète à roter, à roter todi, a trover one place po dwarmu, 
one saqweé à mougni, dins tos cès p'tits viladjes-là, à mitan aban- 
d'nés, èwou-ç' qu'on n'ésteut pus fwärt amichtauve avou lès p'tits 
Bèljes ! 

Li prumi djoü, di l'aprés-non.ne, nos-avans r'passé à Cambrai. 
Nos l'avins vèyu di-d-lon, dins l’ bombardèmint èt tos lès feus d’ l'in- 
fèr. È bin, c'èst quéquefiye drole à dire, mins i nos-a choné qui l’ vile 
n'èsteut nin co là si mèsbridjiye. L'árméye al mande aveut èbagadji 
dins lés grands batimints. On-z-a fait aréter mwints cóps nosse 
convwés ét nos fé ratinde saquants munutes. Pwis, on-Al'mand 
v'neut bwêrler : 
— Contróle des papiers ! 
Èt i v’nint r'wéti nos cártes d'identité divant d` nos lèyi aler one miète 
pus lon. 

Tin : one pitite paskéye di ç` momint-là. Ca astchait, min.me 
dins lés pus laids pas ! Nosse grand-mére mosture si cárte. Si nom da 
léye, c'ésteut Dufour ét l` nom di s'-t-ome, mi grand-pére d'abórd, 
c'ésteut Kneipe... L'Al'mand, ossi rade : 

— Verstehen Sie deutsch ? Èst-g" qui vos compurdoz l'al' mand ? 

Au fin fond dès-Ardènes, tot l monde comprind one miète l'al' mand. 
Nos passins justumint èsconte dè l` cüjéne dès sòdars al’mands èdjan- 
cenéye dissus l` trotwär. Dins dés grandès mármites, ga sinteut si 
fwart èt si bon l’ sope aus tomates, si bon qu’ djè l’ sin co ! One sope 
bin spèsse, bin tchòde et bin fumiante. Èt nos-avins fwim !... Nosse 
grand-mére s'aurè dit qu' ga n' p'leut pont fé d` twart dè rèsponde 
«Ayi» au sòdar... I s'a fait mau d' lèye èt li aler gwê one grosse jate 
rimpliye di sope, avou on couyi. Bone-Moman si r'toüne su s' fèye, 
nosse man, po li fé sayi l` bone sope aus tomates. L'A "mand apice li 
carte da Moman : vèyant l` min.me nom, i va qwé one deüzyin.me 
racion. Avou mi p'tite soü èt mi p'tit frére, nos chüvins Moman. 
L'Al'mand a vèyu clér : nos-avans ieû drwèt èto à nosse paurt di bone 
sope ! 

Mins Popa, li, si nom n' cominceut nin pa on K ; dins l' tiésse 
do sòdar, i n'aveut nin drwèt à s` jate... ét il a d'méré su l' costé. `l èst 
vrai qu'i n'aureut jamais v'lu one sagwè qui v'neut d’ l'ocupant. Djé 
l'a bin sintu tot l` timps dè |" guére : Popa n'a jamais rovyi lès-anéyes 
dès tranchéyes su l' Yzér, di 14 à 18. - 

I nos-a falu one bone samwin.ne po riv'nu j'qu'à Wargnies. 
Véla, li gros fôrt dè l` ligne Maginot èsteut cu d'zeü cü d'zos, mins 
lès viladjes tot-autoü n'avint rin d’ distrüt. Nos-i avans dwarmu |” 
dérène nêt d’ noste évacuácion, su one waléye di foür, dins one 
grègne di cinse — li prumére nét qu’ nos savins bin qui n's-alins r'tro- 
ver nosse viladje ét nosse maujo, li lèddimwin, do l” matinéye. 


mn 


Èt vos-nos-là riv'nus dins nos wébes... 

Mins qué daladje dins totes lès places ! Tos lès ridans dès tauves èt 
dés-ármwéres a l’ tére, au mitan dè l` cüjéne ét dés tchambes. Et l” 
min.me atèléye o burau dè l` posse, avou lès grands lives èt tos lès 
papis... O la-wòt, on vèyeut qu'on-z-aveut sti coütchi dins lès léts. Et 
nosse grand-moman a sti fwárt choquéye quand èlle a vèyu «qu'on- 
z-aveut sti dwarmu sins r'ssatchi sès botes... > 

O viladje, nos n'èstins nin lès prumis riv'nus... On-z-a rata- 
qué tot doücemint à viker... On-z-aveut dédjà r'mètu l' courant... On- 
z-aveut dés novèles au posse... dès novèles di l'avancéye dés- 
Al'mands ë France. 

Do timps dé l` guére di 14-18, Popa aveut sti deüs, trwès côps 
passer dès condjisè l'Anglétére, ca fait qu'i compurdeut one miète 
l'anglés ; mi, djé l'aveus apris e scole... Ossi rade, on-z-a cominci à 
choüter l' BBC su nosse posse, è sayant d' comprinde po p'lu doner 
lès dérènès novèles di Londres, d'on djárdin à l'óte... Et pwis, ça n'a 
wêre taurdji : on-z-a trouvé leü programe è frances, tos lès djoüs à 
noûv eüres à l` nét, sovint ècomèlé avou l' propagande al mande. 

One miète aprés, ç'a sti lès gazètes qu'on-z-a r'vèyu, avou 
dès cints èt dès cints di p'titès-anonces : dès djins qui d'mandint dès 
novèles d'on tél ou d'on tél qu'on-z-aveut pièrdu d'on costé ou d' 
l'óte è France, dins on conwès d'èvacués, dins on bombardèmint,... 
Oubin dès lisses di djins qu'avint trouvé place èchone, dins on viladje 
ou l’ôte, bin lon, do costé d' l’ Auvergne ou dè l’ Provence, e ratindant 
l'ocásion d’ riv'nu au payis. 


(Jusqu'au còp qui vint) 


Paul ROUSSELLE, R.N. 


Requiem 


(Wandre) 


Mès mains èstit steüléyes 
D'aveür sitrindou l` vint. 
Mès spales si rècrèstit 
D'aduzer lès nüléyes 

Èt més-oüy èsblawtés 
Suvit l’ vóye di loumire 
Qui l” tchanson d'in-oühé 
Féve monter disqu’a cir. 


Mès vis solés wayit 

E bróli dè l’ basse-vóye. 
Mès vis solés poühit... 

So m' róbe di cotinade, 

Lès fleürs èstit flouwéyes. 
Mès deûs lèpes èstit bleüves. 
È l’ crouweür d'a matin. 


Èt l’ ci qu’ dji rawárdéve 

Ni m’ tapa nole loukeüre. 
Qu'áreüt-i fèt dès steüles, 
Qui f’reût-i dès nüléyes ? 
Qui f’reût-i d` vis solés 

Trop pézants po danser ? 
Dizos sès tchòdès lèpes 
C'ést dès lèpes di rodje v'loürs 
Qu'áreüt volou spater. 

Li ci qu'aveüt pris m' coür 
A passé. 

Mès deüs mains s'ont r'ployi 
So l’ pon.ne qui m'akéméve, 


Li tchèdje di m’ póve amoür 
A fait dréner tot m' cwérps... 


Li cir s'a-st-éneüri 
Èt més-oüy ont ploré. 


Jeanne HOUBART-HOUGE (7 1999) 


D'Émile Lempereur, de Chatelet, trois extraits de Tièsses péléves, 
souvenirs d'un maitre d'école * 


Prumére nive 


On l` ratindeut, li blanke. Vos savèz, in Nowé sins nive, c'ést 
trisse. Ca n” vout né dire tchèrète, mins anfin !... | nive. S'on pout 
dire, pasqu'i n'a co fèt qui d` miy'tér dissus l` tére adeuriye pal dja- 
léye. Dj'é lèyi més p'tits couru òzès fènièsses. Yin d' mès 
Chicholyins a sés-oüys frèchs : «C'est comme sur les images, dit-st- 
i. On dirait des étoiles.» 


Dél boune volonté, mins... 


Pasqui s` fi a yeü zéró a s' dictéye di compòsicion, li pa S ... 
lyi a fét copyi cint cóps : «Je ne doigt pas faire des fautes.» 


On rind lés pris 


M... premier ! R... deuxième ! (Q'ti-la, dji n` l'é quasimint né 
vèyu di toute l'anéye : pójére come on sint d' croye, létchi come in 
via qu'a deüs méres, toudis près”, toudis l` minme.) B... troisième ! 

V'la quatre ans qui dj” seû avou vous, més p'tits, més chérs 
pitits-èfants. Quatre ans ! Vous m'avèz chi quand dji monteu di 
scole. Asárd qui ga n'ariv'ra pus jamés a d's-òtes qui vous. Quatre 
ans ! Dji vos-é véyu gonflér, skétér. Dj'é toudis yeü sogne di-n-né 
trop vos frochi, més p'tits, més chérs pitits bourdjons. 

Gn-a yeü dès momints qui dj” vos-áreu r'lètchi ; d's-ótes qui 
dj” vos-âreu tapè ó lon pal fènièsse. 

Dins l” fond, vos-èstiz m` tchò, vos-èstiz m’ keür. 

Qui dj” vóreu co vikér dins vint’ ans èyèt vos r'trouvér tèr- 
tous, tèrtous, ôte pòt qu’ dins mès souv'nances. 


* Orthographe de l'auteur 


N 
un 


L'arlèquin èt li tch'vó d” carton 
(Fleurus) 


In ganache avéve èmantchi 
Si-n-arlèquin a crò-baudèt 
Su si p'tit tch'vó d' papi machi... 


Par sang córnár, sot m' vé jokè, 
Ça n'èspétche qu'is-ont dè l” babéye pou twès. 


Choütez l'árléquin : «Vos fèyoz d’ l’èfèt, 

Savouz, bia dada. Si bén arnichi, 

In pwèl sins pont d' tatche, fén blanc come dé l' croye, 
Vos-auriz poulu vos trouver su l' voye 

Da Napolèyon, 

Vos-èstiz da li sins pont d` discussion ! > 


«Et vos, don, qu'ést bén, monsieü l'árléquin, 
Avou vos tchapia qu'a 'ne bèle plume au vint, 
Vos djolis skèrpins, 

Vo masse di nwar v'loürs, vo costume di swèye 
Avou dès cáraus 

Di toutes lès coüleürs, gn-a nén vos parèy.» 


«Vos bias complumints n' clóront nén l` babèye 
Dés mwéchés linwes qui m' lomenut toürnakau, 
Djirwète, totine-au-vint, ti n' vaus nén quate gayes.» 


«Lés djins ! Mon Dieü, m' fu ! Léyiz l'uch à cráye, 
Drouvos vos-oráyes, 

Choütez-lés tcháweter rén qui l` timps d'ène chije : 
Vos n° vos-è-f’roz pus pou qu qu'i diront ; 

I candjenut d' idéye pus sovint qu' di tch'mije. 

Si vos-avoz sti di leü-n-opinion 

Et qu'i vos-arive di n' pus cwère come zèls, 

Vos s'roz toüne-casaque, vindu, poürchinéle. 

Mins si c'ést l’ contraire, ça s'ra "ne bèle acsion, 
Èt vos l's-étindroz dire bén sérieüsemint : 

«Li cén qui n° candje nén, c'è-st-èn-inocint !» 


Henri PÉTREZ, R.N. 

CONNAISSEZ-VOUS...? 


Dou tchérbon dins lés flates 


Ses nonante berges en bandouliére, il traverse allégrement 
notre fin de siécle. De ce Carolo bon teint, apótre enthousiaste du 
wallon, nous retiendrons d'abord qu'il lança, dès 1933, un manifeste 
appelant au renouvellement des sources d'inspiration de la poésie 
wallonne et que, joignant le geste à la parole, il publia l'année sui- 
vante un recueil de vers, Spites d'ámes, ou l'Humain tient la 
meilleure place. Dés lors, il donna d'autres ouvrages en dialecte, 
mais surtout des travaux multiples et variés traitant des arts et des 
lettres de Wallonie. 

L'Association littéraire wallonne de Charleroi (ALWaC), 
qu'il présida longtemps, lui a naguére rendu hommage à l'occasion 
de son nonantième anniversaire, lui offrant pour la circonstance la 
publication aux Éditions èl bourdon d'un trés vieil inédit, Dou tchèr- 
bon dins lès flates *, une nouvelle ou s'opposent non seulement la 
ville et le village, mais aussi — surtout ? — l'univers intérieur du poéte 
et celui de la multitude, toujours préte à suivre docilement le trou- 
peau, pourvu que l'on ne déroge pas aux usages. Brassens n'est pas 
loin : «Mais les braves gens n'aiment pas que / L'on suive une autre 
route qu'eux !» a 
Ah ! oui, j'oubliais : le jeune nonagénaire a nom Emile LEMPEREUR. 


* Dou tchèrbon dins lès flates, Charleroi, Éd. èl bourdon, 1999, S'adresser à Danielle 
Trempont, rue de Landelies, 42, 6110 Montigny-le-Tilleul (071/51 55 09), 


* 


Fòves du Baron d' Fleüru 


L'ALWaC vient aussi de publier aux Éditions èl Bourdon, en 
collaboration avec È! Maujo dés Walons et l'Imprimerie provinciale 
du Hainaut, Fôves du baron d' Fleüru *, un recueil de fables d'Henri 
PÉTREZ (1886-1967) illustré de main de maitre par Elisabeth IVA- 
NOVSKY. L'auteur, un authentique enfant de Fleurus, surnommé le 
baron — un sobriquet attaché à sa famille — fut un bon écrivain wal- 
lon, un homme du peuple dont il connaissait, parlait, écrivait la 
langue. Réli Namurwès, il s'était spécialisé dans la fable. Non pas 
dans la transposition de La Fontaine — trop pratiquée et avec un bon- 
heur inégal — mais dans des productions personnelles et originales, 
pleines de naturel, de rondeur, d'amertume parfois et qui trouvèrent 

souvent place dans Les Cahiers wallons. Des fables, il en écrivit plus 
de deux cents qu'il rassembla, de son vivant, dans quatre recueils 
datés respectivement de 1928, 1938, 1950 et 1956. Il disparut en 
1967, laissant plusieurs dizaines d'inédits, que voici réunis dans un 
recueil posthume, chacun portant en regard sa traduction frangaise 
due au regretté Pierre FAUL X. Henri Pétrez fut aussi prosateur et 
auteur dramatique, mais c'est dans la fable qu'il a donné sa pleine 
mesure, au point de mériter le titre de «prince des fabulistes wal- 
lons». 


* PÉTREZ Henri, Fôves du baron d" Fletiru, Charleroi, Éd. èl bourdon, 1999. S'adres- 
ser à Danielle Trempont (v. ci-dessus). 


* 


Cinq mille verbes wallons... 


Après cinquante ans d'écriture en wallon, une vingtaine de 
recueils de poémes et de nouvelles honorés des divers prix de la 
Communauté française et des villes de Wallonie, aprés la traduction en 
wallon de Colline, de Jean Giono, Emile GILLIARD, Rèli Namurwès, 
membre de la Société de Langue et de Littérature wallonnes, qu'il pré- 
sida de 1995 à 1998, nous présente le fruit de nombreuses années de 
travail et de recherche : Conjugaison et lexique de 5.000 verbes wal- 
lons. Wallon central, parler de Moustier-sur-Sambre *. Cet ouvrage de 
240 pages comporte, outre les tableaux de conjugaison des divers 
modèles types, les lexiques des verbes conjugués selon chaque modèle, 
avec traduction, exemples d'emploi et expressions courantes. Cette 
étude, introduite par un apergu de la grammaire du verbe wallon, 
s'achéve par un lexique général renvoyant aux modèles types. C'est la 
premiére fois qu'une étude de cette importance est consacrée aux 
verbes du wallon central. L'ouvrage, destiné à un large public, sera 
d'une grande utilité pour tous ceux qui désirent garder ou reprendre 
contact avec notre langue et en approfondir la connaissance, par 
exemple dans les écoles de wallon. 


* En souscription auprès de l'auteur : Emile GILLIARD, rue Saint-Laurent, 321, 4000 
Liège (04/229 32 67). Le prix sera fixé en fonction du tirage (600 à 800 FB) ; condi- 
tions spéciales pour les souscripteurs. 


Assimil wallon 


Il y a quelques mois, dans sa collection Évasion, Assimil 
publiait Le wallon de poche. Élaboré par Guy Fontaine, journaliste a 
la RTBF, et illustré par Frangois Walthéry, l'ouvrage présente, grace 
à la collaboration de Lucien Somme et Jean-Luc Fauconnier, trois des 
variétés du wallon : les liégeoise, namuroise et carolorégienne. Ce 
qu'il propose ? Un apprentissage par la méthode ludique, fondé sur 
une double formule thématique et dialoguée. Ni ceuvre de linguiste, 
ni brochure sommaire à l'usage du touriste pressé, ce guide invite à 
découvrir, avant tout, des expressions relevant de la vie quotidienne 
ou des événements de l'existence. Il se termine par un «dico» ras- 
semblant un millier de termes dont on fournit les trois variantes. 

On doit regretter l'une ou l'autre coquille, on peut déplorer 
l'absence de certaines variétés du wallon, mais l'on s'étonnera sur- 
tout du succes quasi foudroyant de l'ouvrage, dont 10.000 exem- 
plaires furent vendus en quelques semaines, au point que l'éditeur dut 
recouvrir à un second tirage pour satisfaire la demande. On se réjouit 
et l'on s'interroge : intérét condescendant et amusé ou volonté sin- 
cère de sauver un patrimoine menacé, parce que l'on sent confusé- 
ment que l'humanité est un peu plus pauvre chaque fois qu'une 
langue disparait ? 


Prix de la 


Fondation Jean Van Crombrugge 


Le prix de la Fondation Jean Van Crombrugge pour la Culture 
wallonne sera attribué pour la première fois en 2000. 

D'un montant de 50.000 FB, il récompensera un mémoire de 
fin d'études supérieures — universitaires ou non — relatif à l'enseigne- 
ment du wallon, du picard, du gaumais ou du champenois. D'autres tra- 
vaux, reconnus de qualité équivalente, peuvent étre pris en considéra- 
tion. 

Les candidatures doivent parvenir avant le 1“septembre 2000 
au Secrétariat de la Fondation, quai Saint-Léonard, 167112 à 4000 
Liège (04/342 69 97), ou l'on peut obtenir le réglement complet. 


VG. 

Lès Rèlis namurwès, asbl 


Rapport annuel 1999 


Fondé a Namur le 26 février 1909, le Cercle littéraire dialec- 
tal Lès Rèlis Namurwès a fonctionné comme association de fait jus- 
qu'en 1975 : il s'est alors constitué en ASBL, dont les statuts ont paru 
dans le Moniteur belge en date du 27 février 1975, sous la référence 
1174. En 1999, à l'initiative de l'un des membres, Willy PETIT- 
JEAN, lesdits statuts ont été remaniés, précisés, mis à jour : le nou- 
veau texte, approuvé par l'assemblée générale, a été publié dans le 
Moniteur du 12 aoüt 1999. Les modifications concernent, entre 
autres, l'élargissement des activités de l'association : enseignement 
du wallon, collaboration avec les enseignants, avec les troupes théâ- 
trales,... Elles précisent aussi les modalités du déroulement de l'as- 
semblée générale annuelle, désormais fixée au mois d'avril, et pré- 
voient la constitution de commissions, dont plusieurs sont déjà en 
place : «Cahiers wallons», «Orthographe», «Bibliothèque et 
archives», «Relations extérieures», «Festivités». On notera que les 
Rélis continueront à honorer la mémoire des fondateurs en mainte- 
nant en février la prestation de serment des nouveaux effectifs ; quant 
à la remise de la Cocáde, elle reste fixée à la séance solennelle et 
publique du mois de mai. 


* 


Si, en 1999, le renouvellement des statuts a orienté les Re/is 
vers leur avenir, ils n'ont nullement délaissé leurs activités habi- 
tuelles : bien au contraire ! 


Aux réunions mensuelles, on a dénombré plus de 150 pré- 
sences de membres toujours disposés à soumettre leurs textes — une 
centaine cette année — à la critique amicale mais sans complaisance 
de leurs confréres. Pour l'heure, se confirme nettement la tendance à 
chercher ensemble des bases sérieuses justifiant chacune des 
remarques formulées sur des textes toujours destinés à présenter les 
meilleures qualités de forme et de fond. 


Guy BRENER et Willy PETITJEAN sont devenus membres 
effectifs, par leur prestation de serment. Le Cercle a accueilli de nou- 
veaux membres adhérents : Isabelle FIGULA, Gilbert RENSON et 
Arlette TAGLIAFERO. 


L'assemblée générale extraordinaire du 17 avril a donc 
approu-vé les nouveaux statuts. Lors de la séance solennelle de mai, 
le président Lucien SOMME a souligné que les Rélis célébraient leur 90°" 
anniversaire, toujours aussi actifs et efficaces : c'est à eux que l'on se 

réfère invariablement et que l'on fait appel pour promouvoir le bon 
usage du dialecte, par l'enseignement, la collaboration avec des 
troupes théâtrales, l'organisation de concours de récitations wal- 
lonnes,... Le président en a profité pour remercier tous ceux qui prê- 
tent leur concours à ces diverses activités. 

Cette année, la Cocade a été attribuée à Chantal DENIS, qui 
se voue inlassablement a la diffusion du dialecte et de son usage cor- 
rect : collaboration au Live di mots, édition des fascicules Cu d'zeti, cu 
d'zos, traduction wallonne de chansons populaires, cours de wallon 
chez les Rélis et ailleurs... 

Charles WILMOTTE, qui avait reçu la Cocáde en 1988, nous 
a dressé un portrait du Namurwès tel qu'il apparait dans plusieurs 
personnages qui ont fixé son image traditionnelle : Djan Biètrumé 
Picár, li Chwés, Djóséf ét Frangwès, Zante dé l’ Sarasse. ll relève, 
avec finesse, dans le caractére traditionnellement attribué à chacun 
d'eux, les traits qui composent le personnage conventionnel du 
Namurwés. 


La revue des Rélis, Les Cahiers wallons, a paru douze fois en 
1999, a la satisfaction des abonnés, qui la regoivent trés régulière- 
ment au début de chaque mois. Ils y ont notamment trouvé : 

- en mars, le texte d'une communication, présentée chez les 
R.N. par Lucien MARÉCHAL, sur l'œuvre de Joseph CALOZET, 

- en septembre, une petite pièce en un acte, pour enfants, par 
Chantal DENIS, Èt awè s'ketir au laudje, 

- en novembre, un recueil de poèmes de Gérard BAUDREZ, 
en dialecte d'Oignies, Au Payis do Tró Diále. 

On observe que l'intérét de la revue est, depuis un certain 
temps déjà, entretenu par des «séries», soit d'Henry MATTERNE, 
qui nous a conté les souvenirs des Cias do richot, puis d'un ancien 
porteur de dépéches, de Zande ét Twènète et maintenant d'un ouvrier 
des chemins de fer, soit de Paul ROUSSELLE, qui nous livre en toute 
simplicité ses Sovenances de la dernière guerre. 

Le vice-président Victor GEORGE continue d'alimenter la 
rubrique informative Connaissez-vous... ? : Mémoire wallonne, Aline 
(de Willy BAL), l'ALWaC et èl Bourdon, Les dialectes de Wallonie, 
le Musée de la Vie wallonne. 


Cependant que Lucien SOMME est toujours en charge de la 
chronique wallonne du quotidien Vers l'Avenir, d'autres Rèlis, au 
long de l'année 1999, ont prété leur concours, en de nombreuses 
occasions, à des manifestations dialectales, qui se multiplient en 
Wallonie. Il n'est plus possible d'en dresser la liste. Notons seule- 
ment, à titre d'exemple, la Foire aux Publications locales, à Jambes, 
le 17 octobre. De telles manifestations sont souvent animées par des 
Rèlis qui y témoignent de l'esprit et du savoir-faire de leur Cercle, tel 

Lucien METTEN dans le programme mensuel 4/ Bawète de la chaine 
de télévision namuroise Canal C. On les trouve aussi fréquemment 
parmi les jurys des concours de déclamations ou des tournois de 
théâtre wallon. 

A propos de théátre, précisément, on épinglera l'activité de : 

- Charles WILMOTTE, adaptateur de pièces et cheville 
ouvriére de La Chanterie de Belgrade, 

- Guy BRENER, metteur en scène de la troupe Lès Soçons d' 
Loyi (Loyers), qui a remporté une excellente deuxième place et plu- 
sieurs prix au Festival du Théâtre wallon de Ciney, 

- Lucien SOMME, dont È bin qwe, Anjéle vient de connaître 
un nouveau succès, et qui, avec Chantal DENIS, a écrit Nos fiéstéye- 
rans Noyé échone (d’après Eduardo DE FILIPPO), une pièce présen- 
tée en fin d'année à la Maison de la Culture de Namur. 


Dans le cadre de la Fureur de lire, le président a organisé à la 
Bibliothéque publique André Henin de Gembloux, le 23 octobre, une 
rétrospective André HENIN illustrée d'interventions de son petit-fils 
Hadrien DAOUST et d'éléves du cours de wallon donné à l'école pri- 
maire de Ligny.La séance comportait aussi la lecture, par des 
enfants, de la traduction wallonne de textes d'écrivains gembloutois 
invités. 

A la veillée de Noèl à Boignée, Arlette TAGLIAFERO a fait 
interpréter Li baudèt do p tit Colas, un conte de Lucien SOMME. 


Les séances hebdomadaires de socenadjes et les cours de 
wallon se sont poursuivis, toujours avec le méme dévouement de la 
part des animateurs et des maitres, et le méme enthousiasme chez les 
participants. La session précédente s'était clóturée fin juin par une 
rencontre amicale des «étudiants» des quatre niveaux, qui ont regu 
leur certificat ; la soirée s'est prolongée en conversations trés ani- 
mées sur diverses questions relatives à la promotion du wallon. Les 
séances ont repris le premier jeudi d'octobre. 


Les Rèlis ont déploré le décès d'un des leurs, André DAR- 
DENNE, disparu le 17 septembre. Né à Maillen, il passa la plus 
grande partie de sa vie à Houyet. Il était entré au Cercle en 1977. Sa 
mémoire a été évoquée lors de la réunion mensuelle d'octobre. 

* 


En conclusion de cet aperçu — comme d'habitude bien 
incomplet — de la vie des Rèlis Namurwès durant l'année 1999, il 
convient de remercier tous les membres de l'association qui, chacun 
dans son domaine de prédilection, continuent à ceuvrer pour l'usage 
correct, la diffusion et la promotion de notre langue wallonne et de sa 
littérature. 

Le secrétaire, Pau! ROUSELLE 

fais de ton meilleur ami un abonné. 


LES CAHIERS WALLONS 


Li sope da nosse grand-mére ' 


(Hemptinne-Éghezée) 


Po c'minci, i faut qui dj” vos diye one saqwë : ë nosse maujone, 
on n'aveüt nén à s' vanter, on n' p'leüve mau dé mougni rosti, bouli 
tos lès djoüs. Nosse popa bouteüve à l’ djoürnéye a l` Cinse dau 
Molén, por one crosse di pwin ; ét moman, lèye, lu mwin.nadje, lès 
bouwéyes, lès comissions, lu p'tit djárdén. Avou lès trwès diáles qui 
nn-èstine, èle n’aveût jamais one munute à piede. 


Nos-òtes, lès gamins, nos-aline è scole au viladje. Qu'on l' 
vèyetive fou volti, nosse sicole, vêla à l` copète de tiène ; di-d-là, on- 
z-aporcüveüve tot l` viladje, lès prés èt lès grandès campagnes. 


Mins n° volà-t-i nén qu'on djoû, en rintrant dè scole, nos trovans 
nos parints atauvelés ë l` coujine. Tos lès deüs, come dés moyas, tou- 
més dins one astaurdjiye, áreüt-on dit. I-n-aveüt come one saqwè d' 
pèsant e l'air. 

— Què-n-a-t-i, don ? 

— Choütez, lès-èfants, di-st-i nosse popa. Èt il aveüt s” vwès qui tron. 
neüve one miète. I-n-a one saqwè d' novia por nos : dj'a trové d' 
l'ovradje óte paut. Bén lon di-d-ci, seüremint. 

— Ewod, don ? 

— Dè costé d` Chálérwe. 

Chalèrwè ! C'é-st-à pwin.ne s'on saveüt ou-c' qui c'èstetit, n os- 
òtes, Chalèrwè ! Mins d'embléye, nos-avans adviné qu’ ça n'íireüt nén 
tot seü. 


— Èt comint iroz, vos, lauvau a Châlèrwè ? 

— A bén, justumint, volò 1° nuk !... I nos faurè baguer fot di-d-ci, 
candji d' maujone ? C'ést trop lon por mi fé lès vóyes, vèyoz. Nos 
faurè aler d'meurer lauvau, à l` vile. Mins ça vaut lès pwin.nes, 
vèyoz : dj'áré one bran.mint pus fwate quénzin.ne ét nos vikerans 
mia à noste auje. Come tot I" monde, qwè. 

— Et por nos aler ë scole, d'abórd ? 


— Ni v's-è fioz nén : dj'a trové one maujone, nén lon èri done boune 
grande sicole. Qu'on-z-i aprind bén, parèt-i. 


On-z-a d'mandé qwe èt qu'èst-ce. Qui po fini, tote li famile ésteüt 
binauje. Nosse moman surtout, qu'aleüve oyu bran.mint pus aujiy po- 
z-aler aus comissions, po nos r'moussi èt nos r'tchaussi. Totes lès- 
ayèsses dès grandes viles, djo ! Et po soper, on-z-a mougni dès frites 
èt dé l' compote. 


Po baguer, ga n'a wére tchamossé : quénze djoüs pus taurd, nos- 
èstine évóye. N-avans tchèri on dimégne, avou l` camion da m’ mou- 
nonke Jules. A l' nèt, tos nos cayèts èstine a place. Nosse novèle mau- 
jone ésteüt bén grande. On-z-i ésteüt bén. Popa aleüve travayi à 
l'usine ét rapwârter dès bounès quénzin.nes. Il èsteût binauje èto. 


Saquants samin.nes pus taurd, i s'a acheté one auto, one boune 
auto d'ocásion. Avou on grand cofe. I faleüve ca, don, por nos-òtes 
cénq. Lu prumi sémedi, on s'i a atèlé tortos ; èt l” rinèti comufaut, à 
grands côps d’ sèyas d'éwe ; èt l’ richurer en d'dins come en d' fot. 
Ele rilüjeüve come one noüve. Lès djins d'à costé d’ nos-ótes l'ont 
v'nu veüy ét toürner autoü. On-z-a causé d' l'auto jusqu'à bén taurd 
dè l” nét. Vos-áriz d'vu veüy nosse popa. Fiér, vos-ôtes ! Adon, il a 
dit : «Lès-èfants, sèmedi qui vént, on va aler dire bondjoü à Bobone 
èt li mostrer l'auto. Dji m' li va tèlèfoner.» 


Bobone, léye, nosse grand-moman, dumureüve todi è nosse 
viladje, divins si p'tite maujone di todi. Qui c'ést là gu” popa aveüt 
v'nu au monde. [-n-aveüt on gros tiyou au pègnon èt l` djárdén pa- 
padri. One grande coujine èto, ou-g" qu'on fieüve one miète tot, la ; 
èt li stüve qu'on-z-i méteüve sès pids d'ssus, d' l'iviér à l' size. Lu 
finiésse waiteüve dissus l’ djârdén. On fameüs, savoz, d` djardén, 
qu'on n'é véyeüve quausu nén lu d'bout. On-z-i troveüve di tot : dés 
salades, dés rodjes cabus, dès savóyes, one diméye-vèdje di canadas, 
on párc di fréjis ; qu'on-z-i brokeüve tot drwètèmwès d' djun quand 
on r'passeüve dé scole. Et pwis, dès romètes, dès célèris, dè pèrsén, 
dè l’ cièrfouy, tot ç’ qu'i faleüve po fé dè l’ boune sope. Èt lauvau au 
coron, lès stièles di pwès d’ Rome, deüs neüjis, èt dès taurdoûwès 
prunes qu'éle loumeüve «sès p'tités prunes di Nameur». 


Ca fait qui l’ dimègne au matén, popa li a d'né on côp d’ tèlèfone : 
— Man, one boune novèle : on-z-a acheté one auto ; èt on v” va aler 
dire bondjoü dimègne qui vént, tortos échone. 


Lu samin.ne a passé come one lète à l' posse. Èt l` dimègne 
d’après, au quárt di doze eüres — vos sâroz t't-a l'eüre poqwè l° quart 
di doze etires ! — popa, moman èt lès trwès-èfants, on débarqueüve 

divant l' maujone di nosse grand-mére. Mins, à pwin.ne avine-n' 
mètu on pid su l'acotemint qu'on s'a rawaiti tortos avou dès grands- 
ouy : Bobone aveüt fait dè l` sope ! One sope come vos "nn' avoz 
jamais mougni dé l’ parèye. Qui s' bon goût passeüve pa l” craye dè 
gros uch, èt pa lès fintes dè l” finiésse èt lès panes dé twèt. Mins todi 
è-st-i qu'on l` sinteüve jusqu'à l'òte costé dè l` vòye. Et nén on quart 
d'eüre pus taurd, tot l` monde ésteüt assid à l` grande tauve dè l` cou- 
jine, avou one boune assiétéye di sope pa-d'avant lu. À s' rilétchi, vos 
di-dj'. 

- Maria, Bobone, quéne sope, quéne sope ! 


Èt nosse grand-mére riyeüve èt nos r'waiti onk après l'òte, co pus 
binauje qui nos. Ele dumureüve sitampéye astok dè l’ tauve avou s' 
loce è s’ mwin ; èt rimpli nos-assiètes a fait qu'on lès vüdeüve. Et tos 
les dimègnes, au quart di doze eüres, min.me afaire : on ruv'neüve. 
On ruv'neüve dire bondjoü à nosse binin.méye grand-mére èt mou- 
gni s` fameüse sope tote rimpliye di vèrdetis. On-z-èsteût à l` fièsse. 


Èt pwis on djoü, en-z-èralant, à l` vièspréye, qu qui d'veüve ariver 
a-st-arivé. Popa aveüt d'meuré tot sondjaud on momint ; pwis i 
d'mande à moman : 

— Mins, Loulou, vos n’ särîz, vos, fé on cop dè l” sope come ça ? 

— Poqwè, don ? Li mène n'ést nén boune ?... 

— Siya, don, èlle èst boune. Fwárt boune éco. Mins enfén, ç` n'èst 
nén po ca qu'on n' pout nén candji d' timps-in timps on còp, don... 

Èt l” dimègne d'après : 

— Mins enfén, man, comint è-st-i possibe dè fé dè l' si boune sope ? 
Comint fioz ? Dijoz-l' one miète. Loulou vos |? voureüt bén d'man- 
der, mins èle ni waze. Dijoz-li one miète. 

A, bén i n'a rén d pus aujiy don, m’ fi. Dji m’ va èdjardén èt dji 
rapwate one boune chouteléye di vérdeüs, là : saquants pourias, dès 
racines, dès-agnons, one brantche di pilé,... enfén, tot ç` qu'i faut po 
fé dè l’ sope, là. On selat d'a, one piciye di sé ; èt lèyi cüre tot ça, 
tènoz, bén paujeuremint d'ssus l` büse. 


Mins moman n'aveüt pont d’ djárdén, lèye, seüremint, A l` vile, 
savoz bén qwe ... Ca fait qui l` lendemwin, èle coürt a l’ grande sur- 
face, s'apinse zèls, èt rapwárter tot ç` qui Bobone li aveüt dit. Èt à chij 
eüres à l' nét, quand popa a ieu fait s'-t-ovradje, i-n-aveüt su l’ tauve 
cénq bèlès-assiètéyes di sope. 

— Èt qwè, ëst-ç' qui c'èst ça ? 
— A, èlle ést boune ! Boune, ga ! Mins,... maugré tot,... ç` n'ést nén 
parèy... Comint avoz fait ?... Bén, c'è-st-one saqwe d” drole. 


Èt l' còp d'après, addé l' grand-mére : 

— A, mins c'èst li r'cète qui vos v 'loz ! Ô, mins i l’ faleüve dire, 
don... Èt l' viye djin c'mince a dire combén d' pourias, combén 
d' agnons, quand ç’ qu'èle mèt li selat d'a..., èt qué sé-dj' co. Èt à l” 
nét, on s` rabrèsse èt on raplique à Chalèrwè avou li r'cète en quès- 
tion. Èt on r'fait one saye... 

- Èt qwe, asteüre ? 

— Boune, savoz, mins nén co t't-à fait ga. 

— Savoz bén ç’ qu'i-n-a ? On-z-i âreût d'vu sondji : c'est l'éwe ! 
Ayi ga, ca n' pout èsse qui l'éwe. 


I faut r'conéche qui, po d` l'éwe, l'éwe da nosse grand-mére, ça, 
c'ésteüt d` l'éwe ! Dè l` boune éwe qu'èlle aleüve poüji ë pus’, à lin- 
tréye dè djardén, avou s' sèya. One éwe bén frisse èt qui sinteüve bon. 
Tandis’ qui l` nosse, parèt, nosse man.nète éwe dè robinèt, qui ga 
flaire l'Eau d' Javel èt totes les miséres qu'i foutenèt d'dins... C'è-st- 
à v’ disgoster d'ènnè bwére on gourdjon. Djè l` vou bén crwére qui 
nos n' savans fé dè l' sope !... Mins i n'ést nén trop taurd : dimègne 
qui vént, nos "nn' irans avou one djusse èt nos l'irans rimpli au pus’. 


— Èt qwè ? Í èstan-n' asteüre ? 

- Nén co ça ! Lu gout n'i èst nén co. 

- Dj'i so, mi, di-st-i onk dès gamins : c'èst lès légumes ! Vos com- 
purdoz bén qu' tos cés légumes-là d'au Sárma, qui sont tot aflanis, èt 
qu'ont trin.né dés djoüs au long dins dés caisses, i n° sintenèt pus rén, 
don. Èt totes lès man.nèstés qu'on-z-a stritchi d'ssus, po lès viérs èt 
lès-alines,... On l'a ditèscole : ci n'ést qu' dés pwèsons... 


Ci n'ést rén : lu sémedi d'après, on ramine ë cofe di l'auto, one 
brèssiye di bias vèt” legumes, bén fris’ ét bén aitis, qui sintine co |” 
tére èt l’ pléve d'au matén. Ca sinteüve dins tote l'auto. Taurdjiz, on- 
z-i va ariver ! 


— Èt bén, paréye ou nén parèye ? 
Lès-èfants avine aurdé leüs couyis ë l'air. Èt après on momint : 
— Nén parèye. 


Moman esteüt mwate disbautchiye : on l` sèretit po mwins'. Popa 

s’ morfondeüve. On "nn" a d'vizé dès djoüs au long. On-z-a tüzé, èt 
ratüzé, ét racatüzé. 
— Mins dj” sé bén, mi, ç` qu'i-n-a, di-st-i on djoü lu p'tit Julyin : 
Mémé, èle n'a nén l’ min.ne sitüve qui nos-ôtes !.. 
Èt c'èstetit bén l’ vrai : Moman, lève, èle cüjeüve si sope dissus s' bèle 
novèle cwisiniére éléctrique. Bobone, lèye, èle li cüjeüve dissus one 
viye sitüve au bwès, èt l` tchaufer avou lès roles di sès vis poumis. I- 

n-aveüt on moncia ès” forni. Ele li méteüve cûre li djoû di d'avant, à 
l” nét. Qui tos lès vwèséns èstine là, assids tot-autou, ét ra- 

conter dès fauves èt dès-afaires di djärdén èt d' campagne. 


Adon pwis, popa s'a sovenu qu'il aveüt trové su l` gurni, en-z-ari- 
vant, advinez qwè ! One viye sitüve au bwès. On l'a rid'chindu a l” 
vole ; on-z-a fait on trau è l` tchéminéye ; on l'a sayi avou dès viyès 
gazètes. Ele tireüve come on diále. Et l` dimègne, i-n-aveût è cofe di 
l'auto, one brèssiye di vèrdetis, li djusse avou d` l'éwe dè pus’, li cas- 
serole di cru-fiér da Bobone èt cénq ou chi bèlès roles di poumi, bén 
sètches. Èt moman a co rataqué on còp. Coradjetise, don, moman.. 


Jusqu'au trwèzyin.me couyi, n-a nuk qu'a wazu moufter. Popa 
waiteüve li plafond, Gilbért fieüve chonance dè sondji à one saqwe. 
Moman ratindeüve. Èt c'èst l' pus p'tit, po fini, sins soyu q^ qu'i 
d'jeüve, lu, l` póve pitit ome : 

- Pas pareille ! di-st-i po fini. 


On-z-àreüt bén ieu brai. 


I n'aveüt pus qu'one sôrte à fé : riv'nu avou Bobone. Èt c'èst ç’ 
qui nn-avans fait : Bobone, lès pourias, lès-agnons, lès racines, li 
brantche di pilé, li djusse, li casserole di cru-fiér, lès roles di vis pou- 
mis. Èlle a mètu s' grand bloüw divantrén à fleürs, Bobone. Èt à 
l'ovradje ! Sins pont piede di timps. Adon pwis, on s'a rachoné autoü 
d' li stûve ét raconter dès fauves. Avoz d'djà vèyu qu'on s' rachone 
autoü d'one cwisiniére électrique, vos-ótes ? Èt quand l'eüre a sti là, 
on s'a atauvelé, tortos sins moti, à l` grande tauve dè l'coujine. Èt on- 
z-a c'minci l’ prumi couyi. On-z-étindeüve voler lès moches. 


È bén, vos n' m'alez nén crwére. C'ésteüt co bèrwète ! Bèrwète, 
vos di-dj'. Lu sope n'ésteüt nén paréye. Èt g' n'est qu'à g' momint-là, 
à ç` momint-là, qu'on- -z-a vèyu clér : li sope da Bobone, parèt, c'ès- 
teüt one sope d'a l' campagne, dè l' sope qu'on n' sét fé qu'à l' cam- 
pagne. A l` vile, vos n° sáriz fé qu’ dè l’ sope di vile : come li boune 
sope qui nosse pòve moman fieüve, a s` facon, dé mia qu'éle poleüve. 
Et i n` faut nén sayi dè fé óte tchòse. 


Joseph SELVAIS, R.N. 


- savôye : chou de Savoie - védje : ancienne mesure de surface 
- rométe : haricot nain - chouteléve : gironnée 
- pilé : thym 


(*) D'après one idéye da Marc LABERGE, on conteü d'au Québec (1999). 

Djardin catchi 
(Loyers-Namur) 


I gn-a didins l` trèfond di m` kelir 
On p'tit djardin tot plin d` boneür 
Avou quétefiye on p'tit richot 
Qui s' covèrine pa-t't-avau tot. 


On p'tit djárdin ou-ç` qui dj'i va 
Li pus sovint quand gn-a-solia, 
Avou sés-aubes, avou sès fleürs, 
Avou sès djóyes à totes lés-eüres. 


On p'tit djárdin rin qu'à nos deüs, 
On-z-i ést bin, on-z-è-st-etiretis 

Tot s' cobétchant dins nos sovenances 
Ou tot brèyant dins l” disbautchance. 


Djardin catchi dins més pinséyes, 

Tot caflori d` blankès-idéyes, 

Ewou-c' qui dj’ va quand dj'a dé l’ pwin.ne 
Ét m’ racwèti pa-d'zos l’ grand tchin.ne. 


Pitit djârdin, bokèt di m” ketir 
Por lèye, por mi, po nosse boneür... 


A nos-ótes deüs, si vos sauriz 
Come i fait bia d'zos l’ céréji... 


Guy BRENER, R.N. 


Todi di stok ! 


(Waret-la-Chaussée) 


Dj'aveus róvi d' compter lés-ans, 
Sins iésse po cola fénéyant. 

Sôlé dins mès solias d'awous', 
Dji travayeus po rimpli m` boüsse. 

Lès dicauces, leüs sintetis d` bon four : 

Djè l's-a splossi, dj'énn' a fait I^ tour. 
Quand on-z-èst djon.ne, l'amotr èst rwè, 
Sès tchòdès breüjes faiyenut li lwè. 
Vint-ans, ga v' done on p'tit cóp d' djusse, 

I chone qu'on zoupele todi jusse ... 

Qui ça passe rade, li timps d` fé l` Djauque ! 
Dissus nosse tére, gn-a pont d' murauke: 
Come li rosti didins l’ casserole, 

On s' racrapote ét ca chone drole ! 

Mins faut sawè d'morer di stok 

Èt foute sés pwin.nes aus moncias d' loques. 
Gn-a dés vis-aubes tot cotwárdus 

Qu'on veut volti po leüs bons früts. 

On coeür qu'a d’ l'ádje, qui fait plaiji, 
Croche co lés gayes : i radjon.nit... 


Camille HÓTE, R.N. 


Mame 


(Brabant) 


Né d'joz jamais qu' vos-èstoz viye, 
Por mé, v's-avoz todé véngt-ans. 
Ét sé vos vos trovez flaniye 

Djé vos vwè avou m` ccetir d'éfant. 


Mame, né d'joz nén qu' vos-éstoz viye, 
Maugré qué vos brés sont moudrés 
D'oyé pwarté one vékairiye, 

Sés bias djoüs èt lès laids ossé. 


Sé l'órlodje avance sès-awiyes, 
Né d'joz jamais qu' vos-èstoz viye ! 


Waitiz lauvau à l'éch dé l` tchambe : 
May et sés fleürs totes cafloriyes. 

Po vos fièster, n-a m` cœür qué tchante, 
Non, né d'joz pés qu' vos-éstoz viye. 


Andrée FLESCH. 

Li churepot 


Avou one clignéte à Francois Renkin 


(Naméche) 


C'èsteut l' dérène maujone dè hamia. Li pisinte londjeut s' corti. 
Tot-à fait aveu sti raprópriyi èt candji à wazon, avou one glóriyéte, on 
banc ét deüs nins cafloris. 

Li rèssèré, li, on l'aveut stitchi au fin coron, dri one aye di fusin. 
Iute di s' tréyis', vos n' véyiz pus qu' dés tris, divant qu' vos d'tchin- 
diche à l' Molaye. 

I gn-aveut là one dozin.ne di pouyes di totes lès-adjes, di totes lès 
cougnes ; èle passint leti timps à rameter, fines paujéres, lon èri dè 
trayin dè viyadje. Lès grins aplouvint è leü batch, à fait qu'éle mou- 
gnint ; avou ga èt lès r'pachantès platenéyes qu'on l’zi sièrveut, èle 
ponint jamais parèy. 

L'anèye di d'vant, on-z-aveut sti au pouyeti po tchwèsi on novia 
coq. On li aveut d'né l` sauvadje nom dè martchand : Cabèche. Tot 
nwar moussi, a paurt si crèsse èt sès pindants, il èsteut stocasse èt wòt 
su pates. Sét-on mauy qu'on vèchau ou one marcote aureut v`nu cota- 
per l' pouyetriye ? 

Mins c'è-st-en d'foü dè rèssèré qu'i fieut drole. Apreume, i gn- 
aveut dés tèréyes à massake. Ossi rade qui l` solia mostreut sès 
cwanes, lès lapins avorint po pèter leti quárt. Et faleut qu' vos-avan- 
ciche sur zèls po qu'il éralinche, à ikèts, tot vos cwarnant. 

Ci qu'ésteut co pus sbarant, c'ésteut dé veüy dés faisans r'monter 
l' pisinte, rwèds come dés paus, èt si stramer avau lès cortis po-z-i 
tchampyi. Dès-ans au long, on l's-aveut quausumint aclèvé, su l’ 
Bosse di Djaucotin, ë l” tchésse dè baron. Asteüre qu'on n’ tchèsseut 
pus, i nitint è l` falije qu'on-z-aveut ristopé, au mitan dés ronchis' èt 
dés sauvadjes cèréjis. Tènawète on côp, i v'nint fé one toürnéye. 

— Faut-st-arèdji, rutieut-i Cabéche, vo-r'là co lès maraudeüs ! 

Dins l` pouyetriye, i gn-aveut one covaude. 

V'la-t-i nin qu'on djoü dè mwès d'maiy, on boute à s` place ë poli, 
one tchòdére avou dés-ous d` plate didins. Li rossète si lait adire èt 
d'vant l’ nét, élle ataque à cover. Li lond'mwin — démonéye saye — 
c'èst dès-ous d` mouchèt qu'on tchôke dizos l` pouye. 

Li maisse, boskiyon di s` mèsti, aveut sti qwere li nid à l` copète 

d'on sapin qu'i d'veut abate ; i l'aveut ravótyi dins one couvérte èt l` 
rapwarter bon-z-èt rwèd. Ni royeut-i nin ? Tantia qu'i vèyeut d'djà l` 
càje à mouchèt astok dè l' glóriyéte. 

Li rossète a cové d` pus d'on mwès, jusqu'à s' fornauji. Su lès 
quatre ous bleuw-vèt' à tatches d'érignüre, i gn-a qu'onk qu'a dis- 
cloyu. Il a réchu foü dés scaugnes on drole di pouyon qui choneut 
man.nèt. Ca fait qu'on l'a spoté l' churepot. Li pouye, qui djérieut 
aprés on-èfant, s'a-st-acovissi, tote contin.ne, po l' richandi, 

On-z-a noûri 1" pélozia avou one farène qui n'agosteut nin d` pus 
l' pouyetriye qui Cabéche ; quand l' djon.ne a ieü pièrdu sés plo- 
mions, on s'a métu à li d' ner dès bokèts d` tchau ; alórs', tot l` monde 
a bin véyu qu'i n'ésteut nin one bièsse di poli. Lès comères ë rèclint 
co pés qu’ dè l’ sitwèle à kèwe. Li rossète ènn` aveut foutu one bèle 
foü di s' camusole ! 

Li churepot sinteut, avou sès crèchinces, qui s' planète da li, c'ès- 
teut dé catotirnerèciél, nin dè pèsseler dins lès broüs ; qui c'ésteut - 
i l' ricrindeut, portant - dè macsòder, discopèci èt stroufler. Mins gn- 
aveut nolu po li scoler. 

Li rossète ni fieut qu'one sóte, joür a joürnéye : li acèrtiner qui s' 
vicadje, c'èsteut dè d'mèrer rècwèté avou lèye. Èwoü èt poqwé 'nna- 
ler ? N'aveut-i nin s't-amougni à timps èt à eüre ? 

C'é-st-adon qui l' djon.ne mouchèt a c'minci à socener avou 
Cabèche. Po dire li vrai, cit'ci èsteut come on pèchon dins one djaube 
di strin. I s'énn' a ieü rade cofèssé. 

A l? Sint-Grégóre — i s'è sov'neut co — one cope di faisans s'aveut 
cobatu su lès tris. Lès bièsses avint zoublé addé n-one-l'óte ét sayi dè 
s' djonde avou leti bètch. Li pus fwèbe aveut èvolé èt s' vinu djoker, 
tote cacame, su |" twèt dé poli. Ç’ còp-la, Cabèche aveut sintu one 
saqwe d` fèl qui pondeut au pus párfond d` li ; one sagwè què li d'neut 
à comprinde qu'il èsteut on coq bateti ; qu'il aveut skèpyi po toürsyi, 
come sès tayons. Qui p'leut-i fé d'òte qui dè sowaiti qu'on moüdreü 
moussiche ë rèssèré po s' bate avou li ? 

Li mau d'on-óte ni r'fait nin l' sèn”, di-st-on tofèr. Mins l` chure- 
pot a sti one miète ragaiyi ; il a sayi dè prinde ga autoü d' li, picote à 
migote. 

Cabèche, di s` coste, si fieut mau dè djon.nia qui s' lèyeut atraityi 
todi d’ pus. Douvint n” li waseut-1 causer ? Peü dè l` piede, dandj ret. 

Ï s'a décidé à l` Sint-Lorint. 

— Choüte bin, churepot, por mi c'èst kine. Mins i n° tint qu'à twè 
dè fé tot ç` qui t'as l’ dar dé fé. Va-z-è raddimint, d'vant qui l` maisse 
ni stinde on tréyis' au-d'zeü d` nos-òtes. Ça n` taudjeré pus wêre, sés’, 
mon parent ! 

Au min.ne momint, on-z-a oyu one arèdje di tos lès diáles. Lès 
pouyes dârint ë poli po s' mète à iute. 

C'ésteut on mouchèt, à one pichiye di-d-là, qu'aveut plonké, vif 
come l'alumwáre, su on djon.ne lapin. Nin l' timps d' deüs-àmén', i 
l'a-st-épwarté ét scliper évóye. 

Adon, ca n'a nin frapyi. Li churepot s'a-st-ènondé, tot disployant 
sès penas ; il a potchi foû dè rèssèré ; co saqwants opes èt il a-st-èvolé 
po d' bon. Dismètant qui s' sogon tchanteut à blame, il a toürniqué 
one apéye au-d'zeü d” li. Pwis il a choré aviè l` róye dè l’ tére. 

Cabèche aureut bin ieü brai sès-ouy tot fot. 

Mins on coq bateü, ga n° brait nin, dwau ! 

Il a rapinsé l’ rossète, tinkiye ë poli, qui n’ saveut nin, qui n’ com- 
pudreut nin. 

—Djans, a-t-i dit ; faut bin qu' djè li vaye conter l'afaire. 


Bernard LOUIS 


- churepot : souillon 

- glóriyéte : tonnelle 

- fusin : ligustrum 

- Molaye : Malhaie, lieu-dit de Naméche 

- pindant : caroncule 

- cotaper : harceler 

- Bosse di Djaucotin : bois sur les hauteurs entre Naméche et Sclaigneaux 
- covaude : poule ayant tendance à couver 

- boskiyon : bücheron 

- royi : se faire des illusions 

- érignüre : rouille 

- pélozia : oiselet duveteux 

- récler : pérorer 

- créchinces : douleurs musculaires attribuées à la croissance 
- planéte : destin 

- ricrinde : redouter 

- stroufler : avaler coup sur coup 

- Sint-Grégóre : le 12 mars (ancien calendrier) 
- totirsyi : lutter corps à corps 

- atraityi : domestiquer 

- Sint-Lorint : le 10 août 

- dár : idée fixe, conviction 

- chorer : se presser 

- róye dé l' tére : horizon 

L'eglije qu'aveut pièrdu s' viladje 
(Philippeville) 


C'è-st-ène vraie nüt d` Nowé. Lès-arbes sont cafloris d’ nive. Gn-a long- 
timps qué l` tére n'a pus ieü ène couverte ossi blanke èy ossi spésse pou 
l' mète au r'cwè dè l' djalèye. 

Èl curé Bèrnus ès’ déspétche. Ès" dèspétchi pouqwè ? Iş’ sint 
télemint viy, trop viy pou co rimpli sès d'vwárs dé curé a Maurène pou 
l' pougniye dès párwassyins qui vèneneut co à mèsse ! Ene pougniye... 
C'est d'djà bran.mint ! `Ï èst vrai què, p'tit à p'tit, lès djins d'sèrteneut l` 
viladje. Gn-a wére d'ovradje à trouver pou l” djon.nèsse. Saquants p'ti- 
tés cinses, djusses bones pou vicoter, qwe. Pourtant, lés bonés téres ne 
manqueneut nin, mins... pou qu'ga rapòte, i faureut agadji dès-omes èt 
dés machines, mins pou goula, faut bran.mint dès liárds. Lès djon.nès 
fiyes nè sont wére atirèyes pau mèsti d' cinserèsse. Pou lès couméres èt 
l's-èfants, ga n'ést nin aujiy : rin qu'in p'tit boutique, pont d'èscole,... 
Adon ? 

En r'waitant l` pétite églije què l` nive abiye d'éne blanke cote 
dè lumière, èl curé sondje : 

— Cë n'ést nin in viladje sins-èglije, c'ést pus rade ène èglije sins 
viladje ! 

Après awè skeüt l' nive aclapéye à sès solés, l'abé Bèrnus atèr- 
prind dè douvri lè spès uch dè tchin.ne ; èl grosse clé toüne en djèmi- 
chant dins l' sere a mitan aruniye. Ene odeür dè rassèré li tape à l' gòdje. 
Come dins lès maujons à l'abandon déspü longtimps, ça sint l` tcha- 
mousse. C'ést qu'il èst tout seü pou fé l’ mwin.nadje dins l` maujon du 
bon Dieu. Dins l’ timps, gn-aveut tanawète ène coumére ou l'òte qui 
v'neut rassonrer, taper in côp d'oüy, fé l” tchèsse aus-aragniyes èt r'mète 
lès tchèyéres d'assène. Astetire, tout èva à cu d' pouyon. Qué misere ! I 
s` sint maleureüs come si ç ‘sèreut li l` cause dé ç` misére-là. Pourtant, i 
saye dè s' tèni aus couches, i n° sè rind nin, place qu'i sait trop bin què 
lès téres du bon Dieu manqueneut d` bras. Mins... il èst djus. Dire què l` 
cia qu'i siéve déspü ossi longtimps èst là, prijeni dins s' tabérnake ! 
Maugrè qu' l'eglije ést tchaufèye... il a freud, mins c'èst s' coeur qui 
triyane. 


Mèye-nût ! C'ést l' momint dè sketire lès clotches. En v'nant, il 
a atindu au lon dè l` musique qui fieut in brüt à vos storner, dè l' musique 
dè négues quand i tapeneut su leüs tam” tam’, èy ètou dès vwès d' sòlèyes 
qui tchantunt dès tchansons qu' onn ' compèrdeut nin lés paroles. 

Èl timps qu'i tüze à tout çoula, méye-nüt èst woute èt lès 
clotches ont fini leü concért. Mins gn-a nulu su l` voye, on n° veut nin 
d'djà ariver in coràl pou v’ni sièrvi mèsse, min.ne dins lès cias qu'ont fait 
leüs pauques dé l'anéye. Comint ë s'reut-i òtremint, lès parints n' mous- 
seneut nin l'égzempe ! 


Manque dè parwassyins èt manque dè curès, tout va acheune, 
sondje-t-i. L'órganisse qui, dèspti ostant d'anèyes pèdaleut pou fé tchan- 
ter lès chouflèts d’ l'instrumint, è-st-èvoye doner concért chèz lès-anjes ; 
pou l` remplacer, on pout toudi couri. Dins l'eglije, c'èst l` désert, nin in 
brit, in vrai silence de mòrt. 

Póve viy curè ! I 'nn' a télemint pèsant qu'il a du mau à l'ver 
sès pids. Tout soumadjant, il aprèstèye qu qu'i li faut pou dire ès' mèsse. 
I] èst mérseü,...i d'meurera mérseü ! 

Tout d'in cóp, il atind "ne vwès qui vint du fond d' li-min.ne èt 
qui li dit : 

— Èt mi, Bèrnus, tu m' roubliyes ? Djè seü là pourtant, pa-dri lès barias 
d'òr dé m' prijon. 

— O ! mon Dieu, scusèz-m’ ! Djè seü télemint pwéneüs qu’ djè vos-ai 
roubliyi. 

Èt, couradjeüsemint, i s` mèt en d'vwár dè dire ès’ mèsse. 

Mins v^là-t-i nin qu’ l'uch d'intréye djèmit su sès pintüres aru- 
niyes : dés-éfants avanceneut. I r'coneut saquantes dé sés coráls : André, 
Mèlaniye, Bènwèt, Nicolas, Sandrine. Is-ont metu leüs blankès-aubes dè 
fièsse. I n'é r'vint nin, surtout qu'i gn-a dés parints qui chuweneut. 

V'la-t-i nin qu'il atind qu'on gripe lès montèyes qui mwin.neut 
au jubé, È-st-i possibe ! Is m'ont trouvé èn-òrganisse pou l` Nowé ! Ene 
miyete, i tchaît flówe dè saisichemint. C'ést surtout qu'i s' sint en défaut, 
— Mon Dieu, dj'ai mau jujè mès parwassyins ! Pardon, mon Dieu. 

Au jubé l' nouvia madjustér ataque «Minuit, Chrétiens». Qué 

vwès ! Ene vwès d’ basse qui rimplit toute l'èglije ! Qué c'ést bia ! Lès 
dijns r'pèdeneut en kelir : «Noël, Noël, voici le Rédempteur, Noèl... 
Noél...». | "nn" èst si bin r'totirnè qu'i brait d' binaujetè ; i n° sait pus pa 
yu dárer. | vou tout d` chite leti dire ès’ contintemint, lès r'mèrcyi. 
— Mès djins, vos-avèz v'lu m` fé ène surprije, vos n° p'liz nin m’ fé on 
pus bia cadau. Mèrci, savez, merci ! Quand djè pinse qué dj'ai douté d’ 
vous !... Si vos saviz come dje seü au r'pintant ! Faut m’ pardoner, faut 
m’ párdoner. Dé m’ trouver roci tout mérseü ène parèye nút... dj'énn' 
aveus télemint dè l` pwène... Dès lârmes coureneut su s' visádje, il a 
djondu sès mwins, i bache ès” tièsse... merci, merci, faut m` párdoner... 
ès" tièsse èst causu djusqu'à su l'auté. 


Dins l'èglije, i fait nware nòt. Nin in brit... On-atindreut lès 
mouches voler. 


Èl viy curé Bèrnus tchante és' pus béle mésse dè Nowé... au 
PARADIS. 


E 


Jamais, au viládje, on n'aveut vu ostant d' djins a én-atéremint. 
Il èst vrai qu' l'abé Bèrnus èsteut cousse avou tèrtous, lès cias qu'alunt à 
mèsse ossi bin qu’ lès cias qui n'i alunt nin. Il asteut toudi d` bone umeür, 


lès viys èt lès-èfants l` vèyunt voltiy. I faut dire què lès p'tits, i lès pèr- 
deut pausès sintimints : 

— Is-in.meneut mieu deüs boubounes qu'ène imadje, dijeut-i. 

C'èst dandj'reü pou çoula qu’ lès p'tits malins fougnunt si souvint dins 
sès potches sins li d'mander l" pèrmission ! 

Ossi lès Maurènwès s' sinteneut rogneüs, is s' rindeneut compte 
dè l’ place qu'i t'neut au mitan d’ zias dèspü quarante ans. C'èst l` vrai 
qu'i l’zeu a doné quarante ans dé s` viye ! Lès linwes ès’ desloyeneut : 
— In parèy, on n’ lè r'trouv'ra pus jamais ! 

— Au trin qu' ga va dins l' corporácion, on nè l' remplacera nin, vous' 
dire. 

— On nos-avoyera tanawète in curé d'èn-òte vilâdje, mins pou lès 
batèmes, lès pauques : bèrwète ! 

— Pou ç` qu'i d'meure co d'èfants roci ! 

— C'èst l’ vrai, l’ viládje ès’ vide !. 

Lès pus viys, qu'astunt co loyis à dès souvenances, ès’ sintunt 
d'dja come abandonès. 

— On nos-avoyera mori dins in-ospice, au diabe la jolie ; ést-c' qu'on nos 
ramwin.nera à l` cémintiére, seulemint, pou nous-òtes passer no-n-étèr- 
nitè ad'lé no parintèye ? 

— Parait qu’ c'è-st-in curé nwar qui va dire èl mèsse d'atèremint ! 

— Taije-tu !!! 

— On dit ètou qu’ c'è-st-èn-èfant d’ asile ! No curé s'aureut ocupè d” li 
dins l` timps. 

- In nwâr ... djè t` dèmande in pau...on aura tout vu ! 


Mèfiants, lès fidèles chotiteneut |” curé nwar avou d` pus d’ 
curiosité qu’ d'atincion, pwis... avou ene miyète d'intéret. Mins dins s' 
prétchemin, i cause si bin du mórt, avou bran.mint d' sintimint ét d'émó- 
cion. I cause dè s` bontè, d` sès qualités, èt come i saveut s` taire pou 
choüter lès pwènes dès-òtes èt-z-è prinde ès” paurt. L'éspéryince de s' 
longue viye li aveut apris bran.mint dés saqwès èt surtout à conèche èt 
comprinde èl coeür dès djins. Dins l'èglije, lès choüteüs sont si bin r' 
toûrnès qu'is vourunt p'li aplaudi l’ pètit curé à l` pia nware. 


Ossi l’ lend'mwin, quand is-ont seû qu’ ça s'reut li, èl pètit cure 
nwar, qui remplacereut l” cia qui dórmeut asteure à l` cèmintière, is-ont 
sti come souladjis ; g'asteut come si l'abé Bèrnus leû pardoneut leü-n- 
indifèrence. 

C'asteut l' cadau ... d` leti viy curè, èl mirake dè Nowé : l'èglije 
aveut r'trouvè s` viladje ! 


Josée SPINOSA-MATHOT, R.N. 

Sovenances 


(Namur) 


Rapôrt aus-anéyes dè |' guére, i gn-aureut co tant èt tant à 
conter : lès résistants ; l'Arméye blanche qu'ataqueut lès buraus d` posse 
; lès-avions qui passint totes lès néts à l` min.me etre èt lachi dès papis 
ar-djintés èt dès p'titès gazètes qu'on lijeut èt r'lijeut dis còps ; lès 
controles a l’ Werbestelle èt lès déportácions ; èt po-z-è rèche, li djoü 
qu'on n’ saureut rovyi : li Libérácion... 


Dins tot ga, i m'a bin falu tchwezi... tchwèzi one saqwè qui dj” 
pou raconter sins m' brouyi, cinquante-cinq ans après... 


C'ésteut su F difin d'1942. Dji fieus mès scoles, d'abord. 
L'avant- dérène anéye dès-humanités. Nosse profèsseür di francés nos- 
aveut d'mandé di t'nu on «cahier-journal». Nos d'vins bin waiti tot- 
autoti d` nos-òtes po trover one saqwè qui mèriteut d'ièsse mètu su papi. 
I nos l’ faleut scrire dins nosse cayè, su saquants róyes, èt bin fé com- 
prinde douvint qu’ ga nos-aveut muwé. On rindeut s` cayé on côp par 
samwin.ne èt nosse profèsseür nos lijeut lès bokèts qué li avint choné lès 
pus bias. 


Dja continuwé saquants-anéyes a t'nu m' «cahier-journal». Ca 
fait qui dj” so sûr èt certin di ç` qui dj” vos conte quand dji r' mét è walon 
çu qu’ dj'a serit, on djoü do mwès d'avri, en 1944... 


* 
Li dimégne 23 do mwés d'avri 1944 
One eüre di l'aprés-non.ne 


Ayir, ç'a sti one djoürnéye à paurt... one qu'on n'roviye nin... 
Come on d veut widi tos lès batimints d` l'Institut Saint-Ferdi- 
nand on nos-aveut d'né condji d' l'aprés-non.ne. Frére Martinien, li 
«prof. di math», nos-aveut d'né one grande fouye di papi à dèssin èt lès 
quéstions po fé one «épure» à li rinde londi. Il l' faleut cóper ë quate po 
lès quate sogons qu 'éralint èchone au trin d' Saint-Ghislain. Ayi, mins, 
èt dès cizètes ? 
— Gn-a rin avou ga, di-st-i Henry S. : alans-è qwére à l'American Club. 
Ca fait qu nos l'avans sü jusqu'au cabarèt. Mi, dj'a d'mèré on momint 
à l'uch, su l' pavéye, avou Jean N. 
—1 fait bon, in !... I fait min.me trop bia !... 
Li ciél ésteut tot bleuw... Nin one fayéye barbauje... On bleuw qui fait 
pinser aus stwèles, qui sont si télemint lon... 


Tot d'on cêp, nos-avans étindu come on brouyadje di motetirs 
d'avions. Saquants sègondes après, ç'a sti on daladje di tos lès didles, 
qui fieut tron.ner lès grandès finièsses dès botiques. Il arivint do costé 
d’ Quaregnon. Il èstint co bin wót èt nos-avans véyu qui lès prumis dé l’ 
binde si mètint èchone, quate par quate. Ossi rade, vos-è-la onk qui chê- 
biye one miète su s' gauche éle, ét pwis lès trwés-ótes qui s' vègnenut 
mète pa-dri li. 


Li detizyin.me voléye di quate fait parèy... èt detis munutes 
après, i gn-aveut pus qu'one grande ligniye di trinte-detis-avions 
qu'ènn'alint bin wòt au-d'zeiis d’ Mons,... one ligniye qu'a totirné su s' 
drwète èt qu'a riv'nu, tot drwèt sur nos, è passant ètur Djumapes èt 
Flénu... 


Volà l' prumi qui d'tchind... 1 s'lét tchair... tot doücemint, chone- 
t-i, come s'i ridereut, tot bèlemint, sins pont d'aroke... Èt pwis lés-ótes, 
tos lés-ótes, quate par quate... 


È bin, vos-aloz rire : c 'ésteut bia à vòy ! On moüvemint quausu 
lèdjér, tortos échone, come one béle machine, come lès grins d'on tcha- 
pelèt qu 'avang rint étur lès dwègts d'one bone vive djin... 


Mins ga n'a wére frapyi : ga s'a métu à bouchi co pus fwart qui 
tos lès-oradjes, qui tos lès côps d’ ton'wáre èchone... Èt avou ça, lès 
briits dès-avions, qui chuflint en s'lèyant tchair, pwis gougni on bon còp, 
à fé pèter letis moteürs, au momint qu'il avint lachi leûs bombes èt qu'i 
l'zi faleut s' radréssi au pus rade po r'monter bin wòl. 


Quand dj' lès vèyeus insi distchinde à blame pwis s' catchi pa- 
dri lès maujos di l'óte costé dè l' rüwe, i m' choneut qu'ga dureut one 
apéye. Min.me qui dj'aveus l' timps di m' mète one ségonde à l' place di 
l'ome qui mwinrneut ç t-avion-là — ayi, justumint ç tila ! — èt l' rico- 
nèche, trwès, quate sègondes après, quand djè l' véyeus r'monter bon-z- 
èt rwèd. 


Li bombardèmint a duré quétefiye detis-trwès munutes : on n' 
compte nin à g'momint-la. Tos lès-avions s'ont bin r'mètu a leti place, 
fwárt wòt. Il ont co fait on grand tour échone, divant d'èraler... Lès ülaus 
ont bwérlé : «Fin d'alerte»... E ç'a sti tot. 


Dins l' riwe, lès djins ont v'nu aus novéles. 


- Ewou ëst-ç `? Saint-Ghislain, Warquignies, Hornu ? Ça n'saureut iésse 
Quiévrain, ga n'èst nin si lon qu' ça ! 

Avou m'sogon Robért, nos-avans ralé j'qu'a l' gare. Lès djins ramontint 
fou d'letis catches. Li chèf di gare a v'lu tèlèfoner : 

— Saint-Ghislain n'rèspond pus... I n'vos faut pus compter su on trin po 
Tournai ou po Quiévrain... 

Qwe fé ? Nos-avans bin rade décidé d'éraler à pids, au-d- 
dilong do canál. Et vo-nos-la évóye... On-ovri dé l' gáre coürt aprés nos 


— C'ést Saint-Ghislain ét Warquignies qu'ont sti bombardés ! Lès detis 
gares qui lès lignes di tch'min d' fiér si crwèseléy'nut étur Quiévrain èt 
Mons !... 


Nos n'avins fait qu’ saquants-ascauchiyes... Nom di diále ! On 
gros avion al'mand qui passe, fwart bas, à rés'dès twèts ! Mins lés-ótes, 
qu'èstint co là, si wot qu'on n'lès-ètindeut d'abòrd pus, i l'ont véyu èto. 
Ossi rade, on disdüt d' moteurs pwis quate avions qui plonkenut è chu- 
flant su l'al'mand, èchone, en V ét en pètardant di totes leüs mitralyetises 
qui claquint sétch, come dés cóps di scoriye... I n'ont plonké qu'on cóp. 
Nos n 'avans nin sayi dawe dès novèles di l'Al'mand... 


Di l'óte costé, tos lès-avions avint r pris chaque si place, bin 
wót, dins l' bleuw ciél, come po on défilé oubin one pórcéssion. On-z-a 
co ètindu saquants côps d' mitralyetise, au lon, do costé dé tch 'min d’ 
fiér. Lès-Al'mands, dandjureü, avou lès-ârmes qu'il émantchint su | 
dérin vagon d'on trin qui tchèryeut d’ l'éssence oubin dés tanks. 


Adon, ç'a sti tot. Pus nin on briit. One paujéreté jamais parèy... 
On z-érireut bèlotemint au-d-dilong do canál... 


Il èsteut vint munutes po detis-etires. Nos-avans cominci à roter. 
Nos d'mandins dès novéles aus djins, au long d' nosse vóye. C 'ésteut bin 
Sint-Ghislain qu 'aveut sti djondu... Sins iésse sür di rin, on d djeut qui l' 
mitan dè l' vile ésteut djus... On d djeut qui, po moussi, i faleut mostrer 
s'carte d'identité po fé | preuve qu'on v'leut aler vóy qu qu'i d'meureut 
di s' maujo... On d djeut qu'i gn-aveut dèdjà brámint dés djins po ras- 
sonrer oubin po sogni lès cis qu 'éstint djostés... On d djeut qu'i gn-aveut 
co dés bombes qui n 'avint nin pété... On d djeut... on d djeut... 


En véyant nosse pitite binde di quate djon.nes-omes, tot l' 
monde nos consyeut di n' nin sayi d'trèvautchi Saint-Ghislain, di d'mè- 
rer au-d-dilong do canál, po n' nos nin fé ramasser ou iésse oblidjis 
d'aler disgadji lés mwárts ét ramonceler lés tchinistriyes... 


Nosse pitite binde s'a paurti ë detis : Pol èt Georges éralint à 
Hautrage, Robért èt mi, nos surins todi l' candl. 


Dins m' «cahier-journal», ci djoü-là, dj'a léyi deüs róyes sins rin 
scrire, divant d' mète pa-d'zos : 
Dj 'aréte por audjoürdu... Po l' momint, ga bombärdéve co et ga bouche 
fèl do costé d’ Blanc-Misseron, è France. 


(Jusqu'au cóp qui vint) 
Paul ROUSSELLE, R.N. 

Si les «Cahiers Wallons» te plaisent, cher lecteur, 

LES CAHIERS WALLONS 


E m' maujo 
(Bois-de- Villers) 


Poqwe couru bin lon 

Po danser l' rigodon ? 
Mi dj' so bin é m' maujo, 
Dji so bin o culot. 


Poqwe couru au lon 

Po danser l' rigodon ? 

Mi dj' so binèm' djardin, 
Dji r'waite crèche mi pérzin. 


Èm' cüjene, ga-sint bon 
Li salade aus crètons. 
Poqwè couru au lon 

Po danser l' rigodon ? 


Dji m' va pinde li crama, 
Mès soçons sèront là. 
Poqwè couru bin lon 

Po danser l' rigodon ? 


Anne-Marie FRANCOIS, R.N. 

Sovenances 


(Namur) 


Li lend'mwin, dj'a r'pris m’ cayè po-z-achèver l'istwére dè l’ 
fameüse djoürnéye... 
Li 24 d'avri 1944, on londi 


- À Boussu, là qu'on sone one alerte ! 

- Si gn-a moyin, di-dj', nos n' passerans nin pa l' vile : on sèreut 
oblidjis d'aler aus-abris, èt ga s'reut co do timps d' pièrdu. 

Robért s'aveut arèté èt plèyi l' djambe on bokèt, dins lès-ièbes, su 
l'uréye, au long do canál. 

Ossi rade qui lès sirin.nes s'ont ieü tai... on brouyadje d'avions. Po 
dire li vrai, ga n'aveut nin taurdji one munute di tote l'après-non.ne : 
dés cias qu'ènn' alint su l'Al'magne, dès-ôtes qu'ènnè riv'nint... Mins 
ç'côp-ci, en r^waitant do costé d' Quiévrain, on-z-è véyeut ariver one 
nüléye qui n' voleut nin fwürt wòt... 

C'èsteut dés voléyes qui s' mètint en V. Combin ? Cinquante ? 
Swèssante ? On cint, quétefiye ? Nos n' p'lins mau d' sondji à lès 
compter : nos-avins vèyu tot d' chüte qui lès grands V s' mètint onk 
pa-dri l'óte. Mauvaise ! 

Tot d'on cóp, là qui l' bètchète do prumi V d'vint pus strwète... Dji 
m' sovin co qu' Robért a rapinsé s' jèyomètriye : «L'angle au sommet 
tend vers zéro». Tot jusse, tè l'as dit ! 

Li grand V dés prumis-avions èsteut div'nu one guilite, èt nos- 
avans compris. Dj'a criyi - pace qu'i faleut criyi bin fwürt po s' fé 
etinde : 

- I vont plonker !... I sont d'djà onk pa-dri l'ôte !... A ! ç' cóp-ci, c'èst 
por nos ! 

Li prumi avion s' clince one miète su s' gauche, come one saquí qui 
vóreut fé miletir di li ë s' foute dins one falije, si tièsse pa-d'vant. 

Ci cóp-ci, en l' vèyant, en l' sintant ariver, drwèt sur nos, choneut- 
i, dj'a ieû peti : i d'tchindeut si télemint rade ! Èt pwis, ga a cominci à 
bouchi, à bouchi... Pus come dès côps d' ton'wire. Nèni : brámint pus 
près... Come si on-z-aureut sti dins on grand laudje atèlier, fwárt wòt, 
avou one sórte di gros martia, one masse tèribe qu'aureut fait tron.ner 
tote li cArcasse di fiér do batimint... On n'ètindeut min.me pus lès- 
avions, quand il avint lachi letis bombes èt qu'i s' ridrèssint, vifs come 
l'alumwáre, po r'monter d'on randon... Strindu gu” dj'èsteus ! Peni 
qu'on-avion qui r'monteut ni s' vòye sipotchi su on-óte qu'adáreut, 
télemint qu'i passint èsconte di-n-on l'óte... 

Li bombârdèmint a quétefiye duré di munutes. Lès-avions s'ont 
r'mètu tortos bin à leü place dins l’ binde... Evóye !... Èt ç'a sti tot. 


50 


Robért s'a r'lèvé l' prumi : «Ewou-ç' qui ç'a sti ?». Dj'a pinsé tot d' 
swite à s” papa qu'ovreut dins lès-atèliers do dèpòt, à l' gare di Saint- 
Ghislain. Sins rin sawè, dj'a rèspondu do cóp : «Qa n' saureut ièsse 
l'éstácion d' Sint-Ghislain !» Èt djè li mosteus l' grand wót batimint, 
qu'èsteut todi là, au mitan dès vwès, pa-d'vant lès-atèliers... 

D'alieürs, en r'waitant d' l'óte costé, èwou-ç qu'on-z-ètindeut co 
pèter lès dérènès bombes, aviè Boussu, on vèyeut monter come on 
laudje machuria di nwáre fumére èt d' grije poüssére... Li gros dèpôt d” 
municions, à costé dè l' gare di Boussu, quétefiye ? Tin, one ôte fumère 
do costé dè l' totir à molètes, à 1" fosse à tchèrbon d' Hautrage ! Èt cor 
one òte, pus tène, su Tertre, choneut-i, avou lès fabriques dè l' Carbo- 
chimique. 

Li vint a soflé l’ grosse nuwéye di fumére èt d' potissére di nosse 
costé : on nuwadje qu'aureut tchèyu su nosse dos ! Tot èmayis, nos- 
ôtes, di nos sinte insi, d'on côp, tot crapietis d' grosse poüssére qui nos 
chòpieut dins nosse dos, pa-d'zos nosse tchimije ! 

On s'a r'mètu en route... èt rote èt rote jusqu'à mon Robért, à 
Hainin, Si papa èsteut là. Après l' prumi bombârdèmint d’ l'après- 
non.ne, il aveut zoublé su s' vélo èt aye èvòye jusqu'à s' maujo ! 

Robért èt mi, nos-avans sti dins li r'mise, avou one grosse savonète 
— one savonète di ravitayemint, qui n” fieut pont d' chume — èt one bas- 
sine di tchòde éwe po nos r'churer. Dismètant, si papa tèlèfoneut au 
mène : dji v'neus d' rariver a Hainin «sain et sauf», s'apinse li, èt on 
m'aleut pruster on vélo por mi raler à Roisin... 


Li lend'mwin, dji márqueus co dins m’ cayè : 


Li 25 d'avri 1944, on maurdi, 
4 etires èt d'méye di l'après-non,ne 


Dj'a sti jusqu'à Hainin, ayir do l' matinéye, rèmwinrner l' vélo 
emon Robért. Dj'a riv'nu au tram di deüs-eüres di l'après-non.ne. 


* 


Èt volè ! Dins més sovenances, dj'a tchwèzi saquants bokèts, 
one miète di totes lès sòtes. Sir èt cèrtin qui nos cinq pititès cra- 
pódes auront brámint do plaiji do fé mia con'chance avou l' 
vicairiye da leti «Papé». 

Et i m' chone ossi qui tos lès cias qui lès liront vont r'trover, 
dins l' fond d' leüs sovenances da zèls, bramint dès-afaires qui 
ga sèreut bin damadje qu'on lès roviy'reut po d' bon. 


0 mwès d' maiy 1999 


Paul ROUSSELLE, R.N. 

Pa. 


(Oignies) 


Pa... 

C'èst vous qu'aveut raujan, 
Èstant èfant, 

Quand vos m' foutez 

Ène diguèdine 

Qué d'aveus cint cóps mérité ! 


Pa... 

C'ést vous qu'aveut raujan, 

Au lang dès-ans, 

Quand vos m' moustrez 

C' qu'i faleut fwai 

Dins l' viye pou d'meurer su l' dreute voye. 


Y m 

C'ést vous qu'aveut raujan, 
Aveu m' moman, 

Quand vos m' dijez 

Qu'i n' faleut nén 

Tous lès béns dè l’ tére pou viker. 


I vóreut tant 

Co vos-atinde, 

L' dérén dé l' binde, 

Èt pis adan 

Vos dire tout bas : 

«C'èst vous qu'aveut raujan, 
Pa...» 


Gérard BAUDREZ, R.N. 


- raujan : raison 
- diguèdine : tripotée 

Floriye Pauque 


(Naméche) 


Dilé l' bouchon d' pauqui, 
Là qu'on choüte sins moti 
L'Èvanjile. 


I parèt qu'on baudèt 
Aveut pwarté li Rwè 
Po s'-t-intréye. 


Pa-d'zeü V pwate, ça tchipèle, 
Come po one kirièle 
D'Hosannas. 


Chaque di zéls, à bachète, 
Vint skèter sés cochètes 
Djus do tas... 


Vinrdi, lès toûne-casaque 
front bwérler à make : 
«Fioz-L' moru!» 


Mins dimégne, avou l' djoû, 
Gn-aurè pus qu'on linçoû 
Rèbolé... 


Astetire, li solia s’ mosse 

Por zèls pauqui lès fosses 
Di leás djins. 

El fivreüse atimprance, 


One vigreüse èspèrance 
Èsprind lès coûrs. 


Bernard LOUIS 


- rébolé : roulé en boule 
- atimprance : attente 

Ci londi-la 


(Faulx-Les Tombes) 


Albért achèveut dè mougni s' taye di gris pwin avou dè l’ 
siròpe. Il a bèvu s' jate di lacia tchòd modu qu'il aveut sti gwêre 
tot timpe, a vélo, a l' cinse. 

A séze ans, on n'èst nin à r'pache, don. 


Ca fieut d'abórd trwès-ans qui l's-Alemands éstin.n' èmon 
nos-ótes. Po l' deüzin.me cóp su vint-cinq ans, s'i vos plait. 
A Andène, on n'aveut jamais rovi lès deüs cint dissèt' inocints 
touwés au mwès d'awous' mil noüf cint quatòze pa dès sòdars 
mwarts sòs. 
On-z-aveut peti d’ zèls come di l'alumwáre. 


On djoü, V facteür a apwárté one lète «A r'comander», 
s'apinse li. Li Pa da Albért s'a sintu div'nu drole ; blanc come on 
lingoü. 

Rademint, il a tchoüki l' lète è s' potche ; li Man l'a r'waiti, sa- 
tchi s' mouchwè fot d' si d'vantrin ét r'ssouwer sés-oüy. 


A l' vièspréye, li Pa a apougni l' malète qu'i s'è sierveut, dè 
timps qu'i voyadjeut d'vant l' guére, èt s'aler catchi èmon one di 
nos bonès con'chances, a l'òte dibout dè l' vile. 

«Non, dji n'irè nin bouter por zèls. Non, au grand jamais. Èt dins 
leti payis, co bin», a-t-i dit. 


I riv/neüve di tènawète, todi à V vièspréye tote basse, sins 
pont fé d” brit : i gn-aveut pont d’ fiyáte à-z-awè aus djins, là ! 
I n’ taurdjeut wêre ; jusse li timps d'arindji one sôrte ou l'òte e l’ 
maujone, taper on cóp d'oüy su lès lègons dau gamin, li d'ner on 
bètch, rabrèssi s' feume al vole èt-z-èraler à tote nét po sa- 
qwants samwin.nes. Sins s' fé veüy, pinseut-i. 


Ci londi-là - ca n'aveut jamais arivé — il a passé l' nét è l’ 
maujone. Aviè sèt-etires, Albért li a sti d'ner one bauje divant 
d'ènn'aler è scole à Hu, a doze kulomètes di-d-là. 

I fieut à pwin.ne djoü. 

Au cwin dé l' reuwe, li gamin s'a r'toürné. I li a bin choné veüy 
one saqui d' drèssi pa-d'vant l' gros uch ; il a térbalé on momint 
èt s' raviser ; trop taurd po riv'nu ; li tram ni ratind nin, parèt, li. 

Li maisse a bin vèyu qu'Albért ni fieut nu bin, qu'i 'nn' aveut 
pèsant. Tot bin rèflèchi, gn-aveut on deüzin.me ome é corti, pa- 


dri V coti, li aveut-i choné, au gamin. 


Su l' tape di cinq eüres, i s'a dispètchi dè r'fé l' vóye èt rou- 


fler su l'uch. 
Si mwin su l' clitche, il a tot adviné... 


Fine miérseüle, dins l'ombion do djoû, astampéye pa-d'vant 
l' finièsse dè l' coujène, sès-oûy tot rodjes, on póve sorire su sès 
lèpes, sès mwins cotwárdüwes dins s' mouchwè tot racafougni, 


aviyiye di dij ans, si Man bréyeut ! 


Gilbert RENSON 


Pou V contrat du boneür 


(Philippeville) 


Mete in batia al mér 
Èyèt ‘nn’ aler à l' pèche aus-èstwales. 


Mete èl solia au monde 
Èt viker à deüs au r'cwé d'éne tchanson. 


Mète in boneür à l' bèrce, 
Èt-z-è r'fachi deüs coeürs 
Pou viker l'amoür 

Au trèviès dés-eüres, 

Pus longtimps qu' toudi. 


Josée SPINOSA-MATHOT, R.N. 

Fèvri 2000 


Mi Bòlèt,... m' viladje 
(Wanfercée-Baulet) 


Come én-éfant à l’ bérce qu'on r'satche èri di s' mame, 

Dj'a sti róyi tout timpe di vosse dagn, vi Bôlèt. 

Dj'èstéve trop djon.ne adon qui pou-z-è fé in drame, 
Mins...sintoz come mi ketir bat l' bèrloke quand dj' vos r'wè ! 
Lès-anéyes qu'ont passé m'ont fét comprinde ètou 

Li maleür qui dj'a ieü di n' nén crèche dins vos pires, 

Din nén m'awè p'lu mète bén ô r'cwè dins vosse chot 

Lès comps qu’ dj'èstéve agni èt qui dj vos v'léve rivir. 
Vos-avoz todi sti dins mi, bia grand viladje, 

I n’ s'a pont passé d’ djoü sins qui dji n’ pinse a vos, 

Pont d'eüre èt pont d' sègonde, èt à fét qui dj prind d’ l'adje, 
Dj'a todi pus dandji, djè l' sin bén, d'ièsse asto 

D' vosse clotchi, di vos reuwes, di vos chérs vis pègnons 

Qui n° mi r'conech'nut nén pace qui djè l's-a lèyi 

On bia djoû pou couru ó diape èt co pus lon, 

Chüre mi pa ét m' moman qu'ènn' alén' travayi. 


Li viye è-st-insi féte, on wèt co pus voltiy 

Çu qu'on lét pa-dri li ét qu'on n’ wèt qu’ toutes lès lunes ; 
C'èst pou ca, m' vi Bòlèt, qui vos-èstoz m' fonrtune 

Et qu'i m' fòrè ièsse mwart, bén mwart po vos rouvi... 


Jacques LARDINOIS 


Lé pont d' fiér 
(Gérompont) 


Dj'a üsé mès chabots déssés s' tole rèfwarciye 

Èt adèré mès gnérs en fiant dès toûrnéquèts 

Inte lès fayés péquèts dé sès bares arondiyes, 

Sins sondji qué m' plaijé né t'neüve qu'à dès rêvèts, 


Lé coeür dé més vént-ans a passé sès vièspréyes 

A waiti couré l'éwe qué s'aleüve piede au lon 

En lèyant, pa-dri léye, dè l' vérdeü wachotéye 

Come lès trèsses d'one avièrje qué désròle sé chégnon. 

Mins, dins one féne boyéye qué tron.neüve dins l’ courant, 
Djé r'troveüve lès longs tch'fias d'one djon.néte dé séze ans. 
Djè V crwéj'leüve tos lès djoüs ét 'nnè morë d'inviye... 


Quand dj'a quété l' pont d’ fiér, djé n'a yé pont dé r'grèt : 
One djon.ne fèye à longs tch'fias m'avot drouvé sès bres 
Po p'lé conèche, èchone, lès djóyes, lès pwin.nes dé l' viye. 


Joseph BOUCHER, R.N. 


Uch di vile 


(Bois-de-Villers) 


Dji n'ètind nin l' sonète en d'dins ; 
L'afaire qui cause ni rèspond nin 

… Èt dji ratind quéquefiye po rin ! 

. I ploát ... Dji n' seu pus si tranquile... 
Dji veu evi lés-uch di vile ! 
Mi-y-amoûr, èwoti èstoz ? 

... Vinoz ! 


Dji sé bin qui v's-èstoz binauje 

Di m' ratinde, vraimint à voste auje, 

... Qu'i gn-a qu'on-uch étur nos baujes ! 

... I ploüt ... dji sondje à m’ cwin tranquile... 
... Qui dj' veu èvi lès-uch di vile ! 
Mi-y-amoûr, éwoü èstoz ? 

... Vinoz ! 


E m' maujone, dji seu-st-é m' djárdin ; 

L'uch è-st-au laudje, à tos lès vints ; 
Pérson.ne n'i vint jamais po rin ! 

... Dji stitche on papi d'zos voste uch, 

L'uch qui n’ vout nin d' mi, qui qui dj fuche ! 
... Dji n'í a scrit qu'on p'tit mot : 

... Vinoz ! 


Germaine FRANCOIS, R.N. 

Lès canadas do Gusse 


(Loyers-Namur) 


Dins l's-anéyes quatrè-vint qui ca s'aveüve passé. Quand au 
jusse ? Dji n’ vos l’ saureüve pus dire. Tot ç' qui dj sé bin, c'est 
qu’ l'èsté aveüve siti fwart sètch èt rin n'aveüve bin v'nu dins lès 
cortis. Tot croufieüve èt ròtyi èt tchaforner pa-d'zos lès quate 
solias qui lüjin.n' di deüs dobes ! A s’ disgoster, a braire d'awè 
rindu pwin.ne èt d'awè souwé a gotes po rin du tout ! On-z- 
aveüve bia saucler lès pàrcs èt l'zeü d'ner à bware à timps à 
eüre : ca èt pichí dins on violon, c'ésteüve tot fin parèy, si nin 
pire l... 

Li Gusse dès Vèvis si disbautcheüve come tos l's-ótes tot 
vèyant l'assonre. C'est qui g'-t-anéye-la, èt po V prumi côp di s’ 
vicairiye, il aveüve dècidé d'aler üser sès timps d' condji fwart 
lon, ë l'Espagne. Oyi, fwärt lon, mais qui ç' qu'aleüve sogni sès 
p'titès plantis’ ? I s' fieûve do mwais song tot sondjant à sès spi- 
nauds qui n' crèchin.n' wére, à sés salades qui djanichin.n' à fait 
qu'éle lévin.n'..ét à sès canadas qu'i gn-aveüve brâmint qui 
n'avin.n' nin d'djà mostré li pus p'tit bokèt d' leüs fouyes. 

Dès soçons, qu'i d'viseüve co bin avou zèls o cabaret do 
viladje, li avin.n' promètu d'aler taper on côp d'ouy à s' djärdin 
di tènawète on cêp. Binauje qu'il aveüve siti, l' Gusse ! Come il 
éstin.n' amichtauves, sès soçons, èt binin.més èt sèrvicires avou 
ga ! I pleüve bin nn aler tot rapauji. Ca séreüve fait au pére dès 
póces !... 

Oyi, vos-ótes ? Dijan-n' todi quétefiye. 

Maugré ca, saquants djoüs au long, nosse Gusse aveüve sayi 
di r'mète tot d'assène : rauyi lès cruwaus, r'monter lès canadas 
qu'avin.n' fini pa lèver tot l' min.me, èt grèter one miète pa-t't- 
avau tot l' corti. One boyéye di murèts véci, on solia ou detis 
véla èt saquants pids d'aulouwète mètin.n' one tchitche di 
coleür dins l' vèt' one miète djani d'on djárdin tchaufé a blanc pa 
on stofant esté. 

Asteüre, tot ésteüve prèt'. I n'aveüve pus qu'à pinser à 
l'Espagne ét à sès tchèstias. Sacré Gusse ! Il i aveüve télemint 
tüzé à s' voyadje ë l'Espagne ! Èt tot pèsé, tot rabatu, s' corti 

leüve bin toürner à rin, i s'ë fouteüve come di l'an quarante... 
Èt pwis, gn-avetive lès socons vòrmint po-z-i waiti. 
Lès soçons ? Il èstin.n’ là, bin sûr, mais... 

Dins l' binde, gn-aveüve todi one saqui po sondji à one 
quinte qu'on s' pôreüve bin djouwer ètur-n-on l'òte...èt sins ras- 
tina co bin ! 

Ci djoü-là, i s'avin.n' rachoné éco on côp, zèls tortos. 
C'ésteüve l'eüre di l'«apéritif» èt, do timps dès condjis, i s' ritro- 
vin.n' tofér aviè lès onze etires po bware on gwardjon ou deüs. I 
causin.n' di tot èt d” rin étur zèls ét rimpli leüs keürs di djòye po 
l' rèstant dè l' djoürnéye. 

Èt d'on lan : 

«Dijoz,lès socons, li Gusse n'èst nin là, vos V savoz bin... Qui 
li póreüve-t-on bin fé po djouwer avou s' quinzin.ne ?» 

I n'a nin falu deüs-eüres po-z-èmantchi one saqwè. On 
métreüve ca è musique di l'après-non.ne. 

Come d'èfèt, d'ssus l' côp d' quatre eüres, il èstin.n' tortos pa- 
d'vant mon l’ Gusse avou on locèt, one awe oudóbin one 
fotche... Ï n'i ont nin tchamossé èt moussi o djárdin pa V posti do 
pègnon. L'uch ésteüve todi au laudje ét, on cóp dins l' place, pèr- 
son.ne né lés saureüve pus veüy. 

Il ont r'monté leüs mantches èt ratchi dins leüs mwins. Deüs 
rotes di canadas qu'il ont rauyi ! Dès vraiyès kinikes totes 
vètes !... Mais à v’ dire li vrai, i s'è foutin.n' come di leüs pru- 
mérés culotes. Quand il ont ieü achevé ç' bèsogne-là, il ont 
r'planté lès cheüves come s'i gn-aureüve jamais rin ied... Elle 
alin.n' flani, lès cheüves, mais on métreüve ça d'ssus l' compte 
dès canicules. 


* 


I l'a sti, sés', disbautchi l' Gusse, saquants samwin.nes après, 
quand il a c'minci à rauyi aus canadas ! Come di jusse, rin po lès 
deüs prumérès róyes... ét à pwin.ne one miète di pus po l' rès- 
tant. 

«Quéne potiriye saison !», a-t-i pinsé... 

Mais c'èstetive fin parèy po tot I monde èt c'-t-anéye-la, gn- 
a d'abòrd pont ieti d' canadas nule paut ; lès martchands ont 
ròssi lès pris, i n° plin.n' mau dè l’ rovyi, cètila ! 

Portant on n'èstetive co qu'a mitan vòye dè l' quinte qu'on-z- 
avetive èmantchi. Lès socons avin.n' ramoncelé saquants francs 
d' leti potche po mète one pitite anonce qu'on pòretve lire su V 
gazète, li sèmedi d'après. 

«A vendre : pommes de terre garanties sans engrais ; 5 francs le 
kilo ; (on pris d' misére ci-t-anéye-la) s'adresser...» 

Maria Dèyi, quéne afaire èmon l' Gusse, ci djoû-là qu'i gn-a 
ieû l'anonce ! Dès dijin.nes di pratiques ont v'nu bouchi a s'-t- 
uch, po-z-awè dès canadas bon martchi, dès canadas qu'i gn- 
aveüve jamais ieû d'alieürs... 

C'è-st-adon qu'il a c'minci a-z-awè dès doutances... 

«Dji m'èva veüy qwé»,a-t-i dit à s' feume èt li lèyi l' dosséye. 
Il a gripé d'ssus si p'tite moto ét à dadaye o cabarèt, èwou-c' qui 
lès soçons l’ ratindin.n'... 

I n'a dit bondjoü à pèrson.ne èt-z-ataquer diréc' : 

«Dijoz one miéte, vos-òtes tortos... Vos n' m'auriz nin djouwé 
cinq lignes, quétefiye ?» 

Tot l' monde s'a r'waiti èt sayi di n' si nin péter à rire. Gn-a 
nin onk qu'a moufeté. Èt nosse Gusse qui toürneüve èt raca- 
toürneüve èt pèstèler come on dislachi au-d-truviès do cabarèt... 

«Qu'avoz, Gusse, à ièsse dissus dès tchòdès breüjes jamais 
parèy ?» 

«Vos l' savoz mia qu' mi, binde di faus Pilates qui v's-èstoz !» 

«Nos-ótes ? Dès faus Pilates ?» 

«Oyi, oyi...èt dji pèse mès mots !» 


C'é-st-à &' momint-là qu'on-ome a intré o cabarèt èt d'man- 
der si, d'astchèyance, li Gusse dès Vèvis n' sëreúve nin là. 

«Siya, c'èst mi», li a-t-i dit. 

«Bin, dj'a v'nu po lès canadas. Dj'a li l'anonce su l' gazète èt 
vo-m'-la ! C'èst vosse feume qui m'a èvoyi véci po fé martchi 
avou vos...» 

Tos lès socons avin.n' dés rüjes po s' rastinu d' chacheler... èt 
fé chonance di rin, tot waitant l' fond d’ let vére. 

«Canadas ? Qués canadas ?» 

«Bin, lès canadas, qwe... lès cias d’ l'anonce...» 

«A ! m' pòve mivét !... Èt vos v'noz di-d-lon ?» 

«Bin, ca va co, dji vin d' Mousti. Pa l'autoroute, ca va co 
rade !... Èt adon, qwe po lès canadas ? Enn' auriz co bin cint 
kulos ? C'èst qu'à Ç pris-là, ça vaut lès pwin.nes !... Èt vos m’ 
ploz acèrtiner qu'i gn-a pont d'engrais ?» 

«Nosse Gusse riwaiteüve l'ome d'on laid ouy. C'ést qu'il 
aureüve co bin ieü sti dins l' «complot» avou tote li binde d'èwa- 
rés qui n’ sayin.n' qui d’ veüy ci qu'aleüve advinu. D'on randon, 
il a monté dins sès fives èt mwinrner l'arèdje èt-z-èvoyi tot V 
monde à l’ djote. 

«Qu'avoz?», li a-t-i d'mandé l'ome qui n' compirdetve rin à 
l'afaire. 

«Ci qu' dj'a ? Ci qu' dj'a ? Èt vos mè l' wazoz bin d'mander ci 
qu' dj'a ? Dj'a, dj'a... qui dés canadas, dj'énn' a nin d'djà ieü 
trwès banses por mi. L'ariére-saison n'aurè nin co c'minci ét gn- 
aure dédjà pupont !» 

«À bon ! Portant... l'anonce su l' gazéte ?» 


«On m'a vlu djouwer cinq lignes,vèyoz, èt do còp, on v's-a 
ieü èto !» 

«Bin, nom di glu, c'est dédjà fwart, ça !...Mi fé fé cinquante 
kulométes ét dés, po mwins' qui rin ! Bin, nom di glu ! Dji n'é 
r'vin nin !» 

L'ome n'a nin min.me bèvu on vére èt nn aler sins pus dire 
on mot ! Il a clapé l'uch come s'i l'aureüve vlu rauyi... 


Et vo-lés-là tortos à s' péter à rire, min.me li Gusse qui 
n'aveüve jamais pont d' rancune. Mais c' cóp-ci, il ésteüve pret 
à rinde grète po grète. Il a d'mandé one fouye di papi ét on gros 
nwar «márqueür». Saquants munutes après, on méteüve one 
afiche à l' finièsse do cabaret : 

«Pour les pommes de terre, s'adresser à la librairie, rue des 
Comognes.» 

Li quinte, éle ni pleûve vinu qui d' là, avou l' grand Gène qui 
satcheüve volti d'ssus lès-aburtales di sès socons... E bin, i 
l'aleàve payi, l' grand Gène ! 

Li payi ? L' grand Gène ? Ba ouiche ! 

C'èst s' póve feume qu'a ramassé tote li dosséye, èt r'cire tos 
lès cias qui v'nin.n' aus canadas. 

Mais tot pesé, tot rabatu, avou c'-t-afaire-la, èlle a vindu one 
grosse vintin.ne di gazètes di-d-pus qu’ lès-òtes djoüs... 

«C'est todi ca d' pris !» a-t-i dit l' grand Gène... 


Guy BRENER, R.N. 


-croufyi : rabougrir 
- rôtyf : se dessécher 
- tchaforner : se calciner 
- assonre : tableau de désolation 
- murèt : giroflée 
- posti : porche 
- kinike : fruit mal formé 
- cheüve : tige feuillue (= ranche, rantche, tirant, ba-ou) 
-saichi d'ssus (djouwer avou) lès-aburtales : litt., tirer sur (jouer avec) 
les bretelles = se payer la téte. 

Lès bwagnes contes da Tchout', 
li pus ramadjaud dès tchèts d' Salzène 


Cháltia... ? 


(Namur) 


— Savoz bin ç qui c'èst on chiiltia ? qu'i m’ dimande li Tchout', 
comme ca, platèzak, on sèmedi au matin. 

Ga m' sicrèpe li coyène, sés' mi, quand i vint avou s'-t-air di tan- 
tafaire èt do cia qui sét tot, la. Po m' foute dès fions èt m' fé pas- 
ser por one bièsse. 


Dji n'è sé rin, di-dj', dji r'waiterè au live di mots. 
- Vosn'l'i trouveroz nin ! 
— Bin, d'abòrd, c'è-st-one bièstriye. Dji m'è caye ! 
— C'ést vos soçons, portant, qué l'ont inventé, ç mot-là. 
— Mès socons ? 
- Ayi ça : lès Rèlis ! C'est Flupe da I Pwate' què l'èsplique 
didins on vi Ban Cloke : lès Rèlis avin.n' mau leti vinte après lès 
Lidjeüs. Pace qui zèls, lès Lidjeüs, il avin.n' on mot po dire ci 
qu'on lome ë francais on sonnet : «I gn-a longtimps qui lès scri- 
jeûs d’ Lidje apèlenut letis sonèts dès hiltais, sicrit-i l' Flupe. Ca 
vout dire, come ë francais, one pitite powéziye qui sone come 
one plaijante chilète. È patwès d' Nameur, nos dirin.n' on chiil- 
fia. Li mot nos r'vint bin èt nos l'èpléyerans a paurti d'au- 
djoürdu. Adopté pa l'Académiye dès R.N.»” 
Èt come d'èfèt, ga : saquants mwès au long, on-z-a vèyu tana- 
wète on p'tit bokèt qu'i gn-aveüve chilltia qu'èstetive sicrit pa- 
d'zos l' tite. Èt pwis adon, on n' l'a pus vèyu. Il a div'nu moya : 
mwart, li chültia ! 
- Bin ayi in, Tchout', lès novias mots c'èst mwints côps come 
lès djins : on lès fait skèpyi on bia djoti ; on crwèt todi qu'i sont 
skèrpus ; i vikenut à l' «va come dji t' boute» èt, timpe ou taurd, 
vo-les-là rèvòye ét on n'ètind pus causer d' zèls. 
— C'ést bin damadje ! C'ésteüve on bia mot ! Ça chileteüve 
come one chilète, s'apinse li Flupe. 
- Choütoz bin, Tchout' : quand dj'irè co au raploü dès Rèlis, djè 
l'zeü d'manderè à Jèrard, à Djòsèf, a Ane-Mariye, à Luçyin ét à 
tos l's-ótes, di co scrire bramint dès bias chültias' — i lomeront ça 
come i vóront — èt dji vos lès lirë. Dji sé bin qu’ ca vos frè plaiji. 


I m'a r'waiti tot binauje èt zoubler d'ssus m’ chot. Adon, i s'a 
racovissi po fé on bia rond ét pèter on soke come on bineüreüs. 
Dji n' wazeüve pus boudji. 


Èt m' feume qui m' ratindetive po lès comissions, twè ! 


Guy DELVAUX, R.N. 


1. Charles Camberlin. 

. 2. Li Ban Cloke n? 60 do dimegne 5 di nóvembe 1911. 

3. Ibid. 

4. Le terme désigne donc un sonnet, poème de quatorze vers, disposés, 
comme chacun sait, en deux quatrains et deux tercets. Ci-dessous un son- 
net remarquable de Gabrielle Bernard : que l'on sache, pour comprendre 
la métaphore, qu'il s'agit du poème liminaire d'un recueil, C'ésteüve ayir. 


Ne crains pas de flétrir tes lèvres 
en les approchant des pipeaux rustiques. 
(VIRGILE) 


Lés potis 


Dji v's-a waiti, dés-eüres au long, prusti l'aurziye, 

Dj'a véyu voste ovradje prinde foüme didins vos mwins ; 
Dji so bunauje por vos qui l’ cájéye èst finiye ! 

Vos m'audroz ces deüs-là, dji vërë lès gwé d'mwin. 


Vos mètroz, su l' pus grand, one béle couviète di stain ; 
D'i vóy chimer nosse bire, potis, come dji m' rafiye ! 
Dj'arindjerè, dins l' pus bia, saquants fleürs di prétimps, 
Èt dj'ârè, dilé mi, l'âme di nosse Waloniye ! 


L'esprit clér èt spitant, si biaté, sès sinteürs 
Tot ç' qui vos tape aus-ouy èt qui vos prind au cœûr |... 
Li tchanson qui lès tchante, a tot Walon dwèt plére ! 


Gn-a dés cias qui trouvenut nosse lingadje bén brütieüs ; 
Po candji leüs-idéyes, dji fré por on méyeü ; 
Compudront-i l' bouquet qui florit dins m’ pot d” tére ? 


Gabrielle BERNARD, R.N/ 

CONNAISSEZ-VOUS...? 


Gallus : lettres wallonnes et culture 


Gallus : il signait ainsi, au début des années trente, une chronique sur la 
littérature wallonne dans Le Blé qui lève, organe de la JEC . Il n'avait pas vingt 
ans et l'acuité de son intelligence brillait autant que son discernement. Une 
décennie plus tard, la publication de son essai sur Les lettres wallonnes contem- 
poraines (1944) jetait l'émoi dans le petit monde dialectal : le premier, Maurice 
Piron - c'est bien de lui qu'il s'agit - remettait en question, avec une hauteur 
de vues insolite et une verve décapante, les valeurs jusque-là reconnues en 
littérature wallonne. Sous les apparences d'une entreprise iconoclaste, l'au- 
teur, en réalité, rendait le service le plus éminent qui füt au dialecte, consi- 
déré «dans son aptitude à créer de la signification et de la beauté» (A.M.). 
Cette exigence de qualité, cette volonté de susciter et de promouvoir une lit- 
térature dialectale qui tend vers l'universel ont inspiré la pensée et l'action 
de M. Piron, concrétisées, entre autres, par la publication d'un florilège, 
Poètes wallons d'aujourd'hui (1960) et d'une monumentale Anthologie de la lit- 
térature dialectale de Wallonie (1979). 


L'ouvrage qui nous occupe - enfin, nous y voici - rassemble, quant à lui, 
treize textes de l'intéressé, judicieusement choisis de facon à illustrer son 
jugement touchant nos dialectes, leur littérature, la place qui devrait leur 
revenir dans l'enseignement, touchant aussi le probléme culturel wallon et 
notre romanité*. Ces écrits, parus dans des publications diverses, entre 1937 
et 1981, sont précédés d'une introduction d'A. Maquet et d'un témoignage 
de W. Bal. Et le livre se clót sur une bibliographie des travaux de M. Piron : 
établie par J.-M Klinkenberg, qui recense trés exactement 531 productions, 
elle témoigne de «la diversité [des] curiosités intellectuelles» (W.B.) de celui 
qui fit une prestigieuse carrière universitaire en Belgique et à l'étranger. 


Il est hors de question de pouvoir ici rendre compte de ce bel ouvrage. 
Quelques citations, plutót, à méditer par les temps qui courent : 

«La valeur socio-culturelle du wallon est enfin reconnue. Elle est méme 
revendiquée par certains qui voient dans le recours à la langue régionale 
un moyen de contester la société standardisée qui dépersonnalise 
l'homme moderne.» (1975) 

«Ce qui est regrettable avec ceux qui aujourd'hui revendiquent le wallon 
comme langue d'expression, c'est qu'ils arrivent un peu tard, à un 
moment oü la langue elle-méme s'est déjà fort altérée ; et ils utilisent un 
peu trop facilement cette situation pour justifier leurs écarts d'écri- 
ture.»(1979) 

«La culture dialectale ne subsistera et ne s'imposera que si elle est de qua- 
lité.» (1981) 

«Le wallon ne mourra pas, parce qu'il porte en lui un héritage impéris- 
sable : sa littérature.» (1981) 

V.G. 


* Maurice Piron, Gallus : lettres wallonnes et culture, Charleroi, MicRomania, 
2000, 160 pp. 

LES CAHIERS WALLONS 


Li Grand Gène 


(Loyers-Namur) 
1 


Dèdja chij ans qui l' grand Gène d'èmon Burry aveüve arèté 
di scoler lès djon.nès djins qu'avin.n' tchwèsi d' continuwer dès- 
ètudes après li p'tite sicole ! Dès cints èt dès cints què li avin.n' 
passé pa sès mwins quarante ans au long ! Ènn' avetive-t-i rès- 
contré dès binin.més èt dès canayes, dès malins èt dès bou- 
riques, dès djintis èt dès pus nawes !... Maugré tot, il aveüve todi 
fait s' possibe po sayi dè l'zeü stitchi one sagwè ë leti tièsse èt-z- 
èfé one saqui. 


Mais à fait qu’ lès-anéyes passin.n', li vicadje di tos lès djotis 
candjeüve : dins lès familes, dins lès maujones, dins lès soces èt 
min.me dins lès scoles. Lès-èfants si v'lin.n' rinde maisses èt leûs 
parints n'avin.n' pus l' timps d' dire one saqwó... I n’ lès faleüve 
bin sûr pus brityi, tos cès p'tits djon.nes machins-là... Máléreüs ! 
On-z-aureüve plu piede on scoli ét min.me quétefiye one place 
di profèsseür ! 


C'è-st-adon qui l' Géne a c'minci à s' sinte odé ; gn-a dès 
djoüs èwou-c' qu'il aureüve bin ieü fait V tchèt, tot fin parèy qui 
lès raupins qu'i li faleüve portant bin awè l'ouy dissus. I 
n'aveüve pupont d' gout po rin, pupont d'ameü, Il aveüve bin 
tüzé à prinde si pension, mais i li choneüve qu'il aureüve co ieü 
plu bouter saquants-anéyes. 

- «Ba ! pinseüve-t-i dins cès momints-là, ca iré mia one miète 
pus taurd !»... Èt lès-eûres, lès djoûs, lès mwès continuwin.n' à 
couru, plic ploc, sins s' cotaper, à fait qu' l'anéye passeüve. 


Portant, one nét do mwès d' décimbe, si keür a flauwi èt on- 
z-a bin sti oblidji d' l'ébárquer à l'ospitau. One quinzin.ne di 
djoüs qu'il i a d'meuré. Il aveüve vèyu lès crassèts d’ l'óte 
monde, mais ca n' séreüve nin co po «' còp-ci... I s'a ieü rade 
rimètu su pids, mais i pleûve bin dire adiè à l' sicole èt à tos lès 
cias qu'ovrin. n' avou li. Lès raupins n'assayerin.n' pus dé l' fé 


assoti. I n’ li faureüve pus jamais rèpèter quate côps l’ min.me 
afaire à on djan cocoye qui comprind todi bot po vatche !... 


On l'aveüve priyi d'aler au docteür po controler s'i n' racon- 
teüve nin dés craques - c'è-st-insi qu’ ga va à l'Etat, valet - ét à 
pwin.ne on quárt d'eüre pus taurd, deüs vis baurbus docteürs 
l'avin.n' pensioné... 


A l' fin do mwès d' jun, quand lès compòsicions ont sti faites 
èt lès pris rindus, on-z-a èmantchi on grand raploti dins l' coü dè 
l' sicole èwou-c' qui Gène avetive télemint rindu pwin.ne. 


I lüjeûve lès quate solias èt tot l monde s'aveüve mètu e 
purète, tos sès socons èt min.me li préfet ; i n'aurin.n' jamais ieü 
manqué parèye fièsse ! C'est qu'i gn-aveüve à bware èt à mou- 
gni po on rèdjimint ètir, èt come c'esteüve po rin... 


Il èstin.n' la po bistoker I novia pensioné, vormint, mais on 
fieüve bin lès deüs échone ! I n'éstin.n' nin goürmands, mais i 
savin.n' bing qu'ésteüve bon ! Gène, li, i d'meureüve assid, tot 
pènetis ét n° nin sawè «' qu'i li faleüve fé ; i n’ si sinteûve nin à 
l' dicauce ét i 'nn' aveüve pèsant su si stomac’. Mais ça, i nè l' 
vleüve nin fé veüy à pèrson.ne, èt co mwins' à Driyène, si 
feume, qu'aveüve vinu avou li po «si en cas». C'est qu'on-ome 
qui s' keür èst malade póreüve tchair là po d' bon, done traque 
èt sins rin dire !... Adon, come elle ésteüve addé li, èle pinseüve 
bin qu'i n' li pleüve rin sorvinu... 


Quand on-z-a ieü widi lès plats èt lès botèyes, on-z-a ataqué 
avou lès discoürs ; on s'aureüve ieü crwèyu a on-ètèremint : 

- «C'èst todi lès mèyeüs qu'èvont lès prumis... Si vicadje a sti 
on ègzimpe po tortos... Gn-a qui l' bèsogne qu'a jamais compté 
por li...», èt one banseléye di colibètes dè l' min.me sòte qui, tot 
bin pèsé, ni vlin.n' rin dire du tout... 


Gene ni choüteüve qui done orèye, Driyène léyeüve couru 
one lârme su sès massales èt fé chonance di rin... On-z-esteüve 
en trin d' djouwer l' dérin ake ét bin rade, li ridau s'aleüve aba- 
chi... Li timps di r'mète one bèle fleür à l' feume ét saquants 
bonès botèyes di Sint-Estéfe à l'ome... 


Tot l' monde a clatchi dins sès mwins ; Gène a dit on mot ou 
deüs po r'mérci ; on-z-a bèvu one dérène blanke gote po fé I’ 
vóye ; on sa sowaiti on moncia d' boneürs èt s' bin promète di 
si r'veüy au pus rade... 


* 


C'e-st-en-z-éralant qu” Gène a compris qu i li faureüve fé one 
grande crwès d'ssu s' vicairiye passéye. Driyène nè li d'djeüve 
nin on mot, di peti dè l' rinde co d' pus disbautchi... 


Ba, pinseüve-t-i, vélà, dins li p'tit viladje au d’ dizeüs d’ 
Nameur, èwou-c' qu'il avin.n' bati, i trouvereüve todi bin on 
passemint d' timps ou l'óte ! Nin dés labeürs, vormint ! I 
vèyetive pus volti on pòrtè-plume, on bia live ou on cayé qu'on- 
locèt oudóbin qu'one fotche... I s' plaijeüve bin à l' campagne, 
mais nin po-z-i bouter ! 


Dins l' timps, il aveüve bin sayi di s' mète au djardinadje. 
Mais, ni fait nin on corti qui qui vout, parèt ! Adon, totes lès- 
èscuses èstin.n' bones po n' nin trop fé tchaufer lès mantches 
d'ostèyes : ou bin l' tére ésteüve done frècheti jamais parèye ou 
bin èlle ésteüve trop sètche ; on djoù, V vint ésteüve au trau à V 
bije, on-óte, li solia lájeüve di deüs dobes èt lès djon.nès salades 
aurin.n' ieû plu crèver...Èt lès cruwaus, don !... Cétila, i n’ plin.n' 
mau di s' lèyi rovyi ; on-z-auretive vraimint ieü dit qu'i s' fou- 
tin.n' ostant dè l' pleuve qui dès canicules... 


Mais Driyène taneüve tofér si-t-ome avou sès sots ramadjes : 
«Lès djon.nes lègumes èt lès canadas do corti ont quand min.me 
di pus d' gout qu' lès cias qu'on-z-achetéye au botike !». Èt c'èst 
po ça ét po rin d'òte qui l’ Gene continuweüve a-z-ètèrtinu on 
p'tit cwin d' tére qui rastrindeüve à fait qu' lès saisons passin.n'. 


AY fin dès fins, i 'nn' a ieü s' sò, èt po d bon co bin ! C'èst 
qu'one anéye, i n'a nin tchèyu one gote d'éwe di tot l' bon 
timps... Lès canadas ont mau lèvé èt l' résse à l'advinant. Adon, 
nosse Gène a apici l' tondeüse èt raser tot : porias, salades, spi- 
nauds, cabus, agnons, tot i a passé... Il a rayèné on bon cóp l' 
bokèt èt-z-i sèmer dès ièbes... Insi, il aureüve one bèle rimouye 
èwou-c' qu'i s'i pòretive aler stinde aus bias djoüs ! Il a planté 
saquants bouchnis' èt saquants-aubes po fé d' l'ombe... èt 
astetire, qu'on n' li vègne pus jamais causer d' cultiver one 
saqwè !... Min.me Driyène n'a jamais pus wasu li è d’ viser ! 

(Jusqu'au cóp qui vint) 
Guy BRENER, R.N. 


- djinti : courageux, travailleur - amen : énergie 
- nawe : paresseux - djan cocoye : benét 
- brütyi : gronder - rimouye : gazon, pelouse 


- fé l' tchèt : faire l'école buissonniere 


Qui nosse maujone èst lon ! 


Souvenir d'un séjour a la mer 


(Strud-Haltinne) 


Nosse maujone èst byin lon ! Dj'a l' coeür à V disbautchance ! 
L'èsté ractind lés-eüres ét m’ viye monte n'avance pus ! 

I m' chone qu'i gn-a dès mwès qui n's-èstans en vacances... 
Qui fait-èle, nosse maujone, nosse paradis à Strud ? 

Èt m’ djárdin si d'mande qwe : tot sedi, i soüwe à gotes ! 

Ni pinse-t-i nin quéquefiye qui dji d'meüre en ribote ? 

V'la l' mér qui r'monte à r'lagne avou s' mine d'ètèremint... 
Ca n' vaut sür nin m' richot au coron d' nosse djardin ! 


Dji wadje qui més cinq pouyes transichèt d'lé l' baurire ! 

Mès djoûs trin.nèt su l' digue qui rabrèsse li solia. 

Qu'èlle èst lon nosse maujone, nosse boune maujone di pires ! 
Bon Diè, qui m' coeür djériye quand dji tüze à cola ! 

Li p'tit lapin n' mougne pus, sûr qu'i ratind qu'on r'vègne, 
Mins nn-èstans co qu’ maurdi ; c'est co fwart lon, dimègne ! 
Riployans-n' nos valises ? “l èst co timps audjotirdu ! 

Qu'élle èst lon, nosse maujone, nosse chére maujone di Strud. 


Fernand TIMSONET, R.N. 


Scrire 


(Brabant) 


Scrire po l’ plaijé d” tos lès lijeüs, 

Ga mèt dè l’ bénaujeté dins m’ coeür. 
Soyé qu'é sont mwins' anoyeüs, 
Pace qué VV walon mèt dè V tchaleür. 


Tchaleür, là, au për fond d’ leti-z-ame, 
Quand i lijenét tos lés vis mots. 

I s' rapèlenèt leti pa, leà mame, 

Qué causine lé walon éto. 


Scrire è walon, scrire come é faut, 
C'èst come sé vos diriz «m' crédò». 


Mète sé papi «' bia lingadje-là, 

Qu'on m'a lèyi come èrétance ; 

Nén mèsbrédji c' qu'é-n-a d' pés bia, 
Qué vént d' mès djins èt dé m'-y-èfance. 


Andrée FLESCH 


Floriye Pauque 
(Philippeville) 


Dj'ai vèyu l' solia láre 

Au d'zeü dès-arbes mérnus ; 
Trwès p'tits-èfants danser 
Dèssu “ne fosse dèssetilèye 
Èt r'glati come dè l'òr, 

Drolà aus pids d’ l'uréye, 

In moncia d' viy téchins 
Tapès fou dés guèrnis. 


Josée SPINOSA-MATHOT, R.N. 

Lès bwagnes contes da Tchout', 
li pus ramadjaud dès tchèts d' Salzène 


On mirauke au Grognon' 


(Namur) 


Di ç' trèvint-là, lès mwin.nes di Brogne èstin.n' tot dis- 
voyis... Dji vos cause véci d' l'abiye di Sint-Djurau, do vi timps 
qu' lès Ongrwès avin.n' vinu foute letis-arèdjes dins nos payis. 
Aviè noûf cint trinte sèt', chone-t-i. 


Qués canletadjes dins tot l' covint ! On n' causetive pus 
qui d' ga ! Lès mwin.nes èstin.n' div'nus rwèd sots. Èt somadji èt 
piler, èt t' lachi dés sospirs à fé braire on cayau. I darin.n' tos cos- 
tés come dès sins nisse èt s'atauchi-n-on l'òte : 

—Parèt qu'i n' sont nin lon di-d-ci. 

- I séront rade véci, d'abòrd ! 

— Qui vont-i fé, à vosse chonance ? 

- I vont c'minci pa cachi aprés l'amougni, paç’ qui cès bribeüs- 
là, i n' vikenut qui d'ssu l'armwére dès djins. Èpwis... 

- Epwis, cès vaurins-là vont tot spiyi, èt remoüre nosse maujone 
po scroter tot Ç qui vaut dés caurs. Adon, c'é-st-à nos qu'il ènn’ 
auront ! 

- C'est l' vrai qu'i boüriatenut lès djins divant l' côp d' Marcus ? 
— Oyi, ça, po fé dire éwou-c' qu'i sont lès liárds èt lès trésórs. 

- Ouyouyouye ! Misére di misére ! 


Èt tofér insi, sins lauke, djoti à djoürnéye. 


Tantia qu’ Djurau, qu'ésteüve co leü-z-abé di c' timps-là, 
a rachoné sés mwin.nes èt l’zeû fé on chapite : 
- Est«' qui c'ést roter à móde di mwin.ne, qa ? Vos n'avoz-t-à 
cure qui d’ vos fayés p'tits cwarps. Mètoz-lès à l’ waude di Die ! 
Èt choütez-m', asteüre : «Quand lès Ongrwès seront là, nos l’ 
trosserans ! Èt priyi po n' nin ièsse atchèssis. Èt tant pire po nos 


(1) D'après on vi papi qu'a sti scrit e latin pa on mwin.ne di l'abiye di Brogne, 
dins lès dérènès-anéyes do dijyin.me siéke. Asteüre, on n' dit pus 
Brogne, on dit Sint-Djurau. 

cayaus èt nos pèd'zoles ! Ca, dji m'è caye, on s'è r'mètrè todi 
bin ! C'èst po nos r'liques qui mi dji m' fai do nwar song. Et à 
preume po lès cènes da sint-Ujène. Qu'on-z-a d'dja ieû tant d' 
maus à lés fé riv'nu d' Sint-D'nis ! C'ést lés pus béles qui nos- 
avans, èt qui sièvenut, si en cas ! Gn-a qu'à r'waiti tos lès mirau- 
kes qu'il a d'djà fait ét tos lès pèlèrins qui faiyenut l' vóye jus- 
qu'à ci ! Non, cint cóps non ! Dji n' vou nin qu' lés-ouchas da 
sint-Ujène tchéyenuche dins lès grawes di cés démonés payins- 
là. Ardent, in ! Ç” n'èst nin l' momint d’ bate si flème ! I nos faut 
trover on moyin po chaper lès r'liques ! Aléz, si vos-avoz one 
saqwè à dire, dji vos choüte». 

Lès prumérès - idéyes n'èstin.n' nin au gout da Djurau : 
- Èt si on lès rèssèreretive dins one cauve èt macener l'uch ? 
- Pont d'avance ! I vièront I novia mwarti. 
- Gn-a qu'à l's-éterer dins l’ corti ou lès stitchi dins l’ vèvi ! 
— C'ést risquéye, ca ! On pout ièsse vèyu. 


Èt come qa jusqu'à Ç qu'on vi mwin.ne si rastampe : 
- Dijoz ! Èt si vos d'mand'riz à vosse camaráde li comte Bèrangé, 
là, po-z-aurder lès rèliques a Nameur, tant qu' lès Ongrwès 
n'auront nin foutu l' camp ? Gn-a dès fwatès murayes, vêla. Lès 
r'liques sèront fou dès cóps. 
- A la bone eüre ! Ca, c'è-st-one idéye ! Comint ç' qu'on n'i a nin 
sondji pus timpe ? 
Dji m' li va èvoyi on mèssadji sins taurdji po li d'mander. 


* 


Li comte Bèrangé n'a nin manqué d' fé d l'oneür à sint- 
Üjène. Saquants djoûs pus taurd, lès r'liques arivin.n' à sauvrité 
dins l’ tchapèle di sint-Ilaire, au Grognon. 


* 


On bokèt après, li comte Bèrangé, qui d'méreüve su l' 
Tchampau, à l' copète do créstia, a priyi à soper saquants 
mwin.nes èt saquants curés qu'éstin.n' dins l' vile, li portus come 
on d'djeüve di ç timps-là. Dins V binde, gn-aveüve on Lidjeti. 
Vulgerus qu'on V lomeüve. On bon vicant, c'tila, on glot. I n’ si 
sinteüve qui d'on mau, li cia d” sint Tibaut. Et dji vos priye di 
crwére qu'i n'a nin r'nicté, ni d'vant lès vitoulèts, ni d'vant lès 
djambelètes. Co mwins' divant l’ jubié èt l' pèchon. Come di 
jusse, i n'a nin ratchi non pus su lès véres di vin, di viye keüte èt 
d' mi. 


(2)... qui bwèt bin èt qui n' mougne nin mau. 

Todi è-st-i qui, quand il ont moussi fou d'èmon l' comte, 
à l’ vièspréye, il aveüve on diméye chique. Èt v'là-t-i nin qu'a l' 
place di prinde, avou l's-ótes, li vóye qui dischind a mwin 
gauche do costé d’ Sambe, i vore drwèt d'vant li. I s' dâre, come 
on dislachi, aviè l' mére copète dè l' grande rotche qui s'astampe 
pa-d'vant l! Grognon. On djeu po-z-aler tchair èt s’ casser 
l'anète, ga ! Sès socons waitenut dè l' fé rivnu : 
>È; ç n'ést nin par là ! 
- Vos-èstoz brouyi d' vôye ! 
- W'ènn'aloz, là ? Qu'aloz fé ? Riv'noz ! 


- Dji m’ va dire one patêr à sint-Ujène, di-st-i sins d'djà 
fé auwe. 
Èt i continüwe pa t't-avau lès cayaus èt lès bouchnis', ét v'nu à 
djoke su l' bwárd dè l' rotche. Divant li, tot-au pârfond, i veut li 
p'tite èglije da sint-llaire. 


Lès-òtes sayenut co dè l' rit'nu : 
— Vos-aloz tchair èt vos mèsbridji ! 
— Taurdjoz ! 
—On-z-arive. 
Mins d'vant qu' lès-òtes ni l'apicenuche, sins veüy èt sins r'co- 
nèche, d'on lan i plonke bas dè l' rotche... 


Et c'est véci qu'i sa passé one afaire jamais parèy. E l' 
place di tchair come on cayau, i s'a métu à voler, et dischinde tot 
doticètemint, come one fouye à l' valéye di s' couche. Arivé pa- 
d'zos, i s'a rastampé tot bélotemint. Mirauke ! I n'aveüve nin 
d'djà one grète ! Nin d'djà on boürsia ! Et sès moussemints : nin 
on scârd, nin min.me cafougnis ! Au pus sûr, c'est sint-Ujène que 
li aveüve chapé s' viye. 


Li lèd'mwin, tot I monde dins V vile con'cheüve li 
novèle. Tot tchantant dès-òrémus', lès Namurwès ont fait one 
bèle pòrcèssion po v'nu à l'églije qui sint-Ujène í ésteüve. Il i ont 
pwarté dès lumerotes èt fé bramint d' l'oneür au sint. Sins rovi 
di r'mète dès caurs plin l' chirlike. 


*** 
Quand dj'a ieti fini d' raconter c't-istwére-là au Tchout', 
il a bauyi on bon cóp, à s' chèter ses massales. Dji vou bin wadji 


qui gn-aveüve one apéye qu'i s' rastineüve. Après ca, i m'a vlu 
chiner : 

- Sobayiy si sint-Ujène ni d'véreüve nin l’ patron dès tètauds. I 
vos l' faurè priyi pus sovint, savoz ! 

Quand il a vèyu m' mawe, i'nn' a r'mètu one paletéye, come 
todi avou li : 

— Ci n'ést jamais qu'on p'tit mirauke, dwé. Dji m'a lèyi dire qu'i 
gn-a dès mwin.nes au Tibèt qu'è frin.n' bin ostant. 

— Mais, tot causant, come ca, i m' vint one saqwe à l'idéye : si on- 
z-amwin.nereüve lès r'liques da sint-Üjene dins l' grande fosse 
do Grognon d'asteüre ? Et fé v'nu V consèy di Nameur èt co l’ 
gouvèrnèmint walon. Adon, i dirin.n' tortos one bone pátér au 
sint po qu'i trouve one saqwe à 'nné fé, di ç trau-là. Èt qu” tos 
lès Namurwès ét tos lès Walons sérin.n' binaujes. Il a d'djà fait 
on mirauke au Grognon, i “nnè frè co bin onk, don ? 


Et c'tila, in, c'ènnè s'reüve on fametis, savoz ! 


Guy DELVAUX, R.N. 


- disvoyi : désespéré - pèd'zoles : pièces de monnaie 
- nisse : rate (sins nisse : nerveux, impatient) - mi: hydromel 
- côp d’ Márcus' : coup de grâce - scárd : entaille (= chaurd) 


- awè-t-à cure : se soucier de 


On mot 


(Moustier-sur-Sambre) 


On mot 

su nosse linwe, 
on fayé mot 
d'amon nos-òtes, 


come si v's-ariz 

douviè l'uch 

dèl maujone 

èt mète one jate sul tauve. 


On fayé mot 
riv'nu di d' lon 
po nos r'conèche. 


Émile GILLIARD, R.N. 
(Poème extrait de A ipe) 

Li mwart da Nèsse Arlan 
(Marcourt) 


Il èst volò. Assit a s’ buró. Bètch-a-bètch avou lu-min.me, 
come i l'a vlou. Si fème Rósa n'èst nin dispièrtèye. Bin sûr, i fèt 
co nut'. Si fèye Claudéte — qui s' lét ployant è-st-a l'òte costé do 
l tchambe — dwart come tos lès djüdis a Fáboür, mon s’ matante 
Olympe. 

On n' veüt quasi nin l'ome, ë l'éreür do l' lampe. Li busse èst 
nèyi ë l’ sipèchêur : to direüs qu'i flote, qui n° vike nin. Li 
visèdje, hapé po V loumire, èst blanc come on lincou. Lès 
méguès mwins avou leüs bleüwés vóyes di von.nes ravisèt dès 
fouyes qui l'iviér aretit cayeté trop twèt. Astetire, l'ome droüve 
li ridant di d'zeti do meübe. Il è mousse foti on dossi dou-c' qu'il 
èst scrit so “ne djène cintüre : «Bilan de la Caisse d'aide aux 
familles francaises de Belgique de la région de Chestinval». 


Pwis, tot r'tchókant l’ ridant, lès dis deüts s' ridjondèt. I dro- 
vet, fouyetèt èt d'on cóp r'foutét o neür li carton avou lès kèsses 
qui li roudinètèl' tièsse, nut’ èt djoû. Mins gn-a-t-i seüremint 
dès kèsses ? N’ èst-g' nin one saqwè di k'nochou, one saqwè 
qu'il a bin vlou insi ? Li rodje cayè, qui l'ome sètche tot dreüt foui 
di s' potche d'a-d'vins di s' moussetire, èsplique bin qwè èt 
come : «I-gn-a sèt mwès, li qwinze di sètimbe 1939 : ripris deüs 
méye francs po V payemint dè Y locacion. Li vint-cinq do 
min.me mwès : rimétou cinq cints francs. Déte : qwinze cints 
francs. Li prémi d'octòbe...» Èt lès padjes si sûvèt, tot rif'sant 
pont po pont li vóye do maletir. 


L'avouwèdje do rodje cayè, Nèsse Arlan nè l' sét r'lire sins 
r'ssinti on-afreüs disgostèdje qui li raye si stoumac', fátche sès 
djambes èt sès brès, li noke si gwadje come si s' coür li pot- 
ch'reüt â gazi ! C'èst gou qu'i lome li consyince di s' fâte. Èt ça li 
r'vint : fin parèy qui d' pus twèt, à li scole do mêsse Mairiau, 
quand on lihetitès' cayè a deüs lignes li blâme à fé siner po V 
pére : 

«Ernest n'a pas fait ses devoirs.» 
Insi, dèdja adon... 

Coula n’ siév à rin dè tüzer èt ratüzer à rodje cayè. Li mèyeü 
d’ tot, ci sèreût dè savou l’ vréye case, dè fé brotchi li spène 
capabe dè fé d'one saqui di sclimbe on-ome toürminté, distrüt. 
Après tot, a-t-i candji ? Po rèsponde, i fat r'monter bin lon èn-èri, 
ritrover lès soürdants. 


74 


Nèsse Arlan rissoüwe si front, ralárdjih li nok di s' cravate, 
droüve li col di si tch'mije. Adon, sès massales inte ses deüs 
pames, i sère sés-oüy, i stope sès-orèyes avou sès deüzin.mes 
deüts po saye di n' pus óre li vwès qui li grawèye si coûr. Insi, i 
n' sèrè jamés qwite di lu. Li vi timps l' sitrind èt l' rondje sins 
r'pwés, come on magnant má... 


Si vi timps ? One èfance di viyèdje. So V lét, one djon.ne 
mwate : si mame, qu'i s'è sovint si wêre... Si pére, qu'oveüre tos 
lès djoús à V vèye, o botique do l’ famile. Si fré Cyrile, pus vi qu’ 
lu, et s' soür Olympe qui vikèt, éné, leti deüs o l' mohon do 
Fáboür : lu, riloyeü d'art, lèye qui fèt l’ manèdje èt qui louke azès 
comptes do comérce. 


C'ést co toudi djusqu'à li scole qu'i fòt r'monter. Lès d'vwérs 
qu'on n' fiseüt nin ? Si l' mésse âreût vlou, il âreût vite savou 
poqwe. Abes, plantes bièsses, Nésse vèyetit volti tot cou qui 
vike. Dés-eüres à long, lés fonds d' Malogne li d'nint leüs ri- 
tchèsses : tchants d'oühés, corahis d'éwe, basses di rin.nes, 
sapins èt hóts foyous doü-c' qui lès singlés s' chapièt, doü-c' qui 
lès spirous djouwèt,... Gn-aveüt toudi one discoüve a fé, dès 
mirabiyas a louki èt ralouki dès-etires a long, one vèye a dis- 
finde,... 

- Mi fi n' pout vèy sofri, diseüt-i l' papa. 

Èt Rose ? Est-&' qu'èle li pardonereüt éné, quand i ramine on 
tchin pièrdou, on tchèt fámieüs, o p'tit qwárti do treüzin.me ? 
Lès bièsses. Lès bribeüs avou. Li mésse di scole n'aveüt-i nin 
scrit, on djoú, so l plantche : «Ernest Arlan a fait preuve de civisme 
et de charité en partageant les jeux de Julien Ducarnez et de Norbert 
Tabireau». I gn-aveüt co — èt ga, Mossieü Mairiau nè l' saveüt nin 
- li jate di sope po lés deüs camarádes quand i raminint Nésse, 
après li scole, ét qu'i li avint pwarté s' cabas. Ay, Nèsse lès 
r'veüt co roter o ladje coridór. Il ode, come di c' timps-là, li sope 
qui cüt so l' plate-büse à botons d' keüve. El veüt foumi d'vins 
lès jates di bleûwe fayance. 


I s' sovint d’ letis visèdjes eüreüs... C'èstetit one saqwe d’ 
rare, sav', l'amitié da Djulin ! Cisse po Norbért, tote novèle, 
aveüt k' minci l' djoû qu’ Madame Tabireau aroufla d'vins l’ clas- 
se, qui lès scolis zünint l' tábe da Pythagore. Tot boutant s' fi 
d'vant lèye, come s'i passereüt à tribunal, èle hüleüt : «Loukez- 
l', c 'é-st-on Magonète». Èt èle mostreüt, pindou so li stoumac' 
do coupabe, on golé qui chaque pièle rap'leát one volerèye : one 
tute di neüre gòme, on tinre diále come li viche Anna vindeüt 
azès pwates di li scole, quéquès pices di manóye, on révolvér à 


bouchon qui l’ Nèsse ric'nocha da sonk, on créyon d’ pire, dès- 
amwèces, qwate mayes divins leû rodje filèt, on boufèt 
d'atètches à tabarèyès makes,... Li coupabe roteüt tot bachant s' 
tièsse. So s' banc, li Nèsse bacheüt l' sene avou : di r'grèt, di 
honte. I n’ aveüt pus fiyate. C'èstetit di s' fâte : i n'aveüt nin sési 
l' vréye misére da l'óte èt tos sès tèm'tèdjes. Èst-c' qu'i pleàt 
d'mander à Norbért dé r'nonci às p'titès mèzises qui sont l’ 
piquant dè l' vèye, pace qu'i li aveüt mètou o vinte one jate di 
tchòde sope, one tate ?... [ s' sinteüt dispouyi d' tot ét, do min.me 
côp, i s' léyeüt adire. I paurteüt l’ pènitince. Come on fré. 


Astetire, Norbért Tabireau èst gar di tchèsse as fonds d' 
Malogne. Do l' nut, i fwèrcih li singlé rètròk'lé, i sit lès ciérs à 
V rote, i dèpistèye li r'nàd tot f'sant avou ses lèpes come des 
brèyèdjes di soris. Astetire... On-z-a candji d' coupabe. 


Dimwin, divins quéquès-etires, li 15 d'avri 1940, à l' grande 
assimblèye, on l’ mètrè à carcan... Li présidint Bultaux dèclarerè 
l’ raploû drouvou. I diré deus’ treüs fayés mèssèdjes èt d'ner 
ossi vite li parole à comissére administrateür. Omes d'aféres, 
dames d'eüves, i ratindront tortos sins moti. Lake d'acusácion 
ataquerè. Adon... on pèsant cóp d'oüy èt l' trèsòri Nèsse Arlan si 
stamperè. Èt i dire : ^ 
- Vos-av' divant vos-oüy on voleür. Ay ! Dj'a d'né vos çans' âs 
pôves. Dj'ènn'a prusté qui dj' ratind co qu'on m' lès rinde. 
Dj'ènn'a pièrdou d'vins l’ falyite d'amon Rèmy. À 45 ans, dj'a fèt 
l' martchand d' lampes «multifil», di machines à scríre, di dis- 
tindeüs d' feü. Dj'a tot saye, po toumer, à 62 ans, divins lès 
briques, lès bleüwes pires, li cimint èt tot cou qu'i fát po bati èt- 
z-adjuster dès mohons. Do djoü, dji vindeüs mès martchan- 
déyes, èt à l’ size, djusqu'à bin tard do V nut', dj'ésteüs d'vins 
més papis. Ci n'est nin l' tot dé vinde : i s' fat savou fé payi. Mês, 
dji n'aveüs pont d'ataque !... Dj'a manqué m’ côp !... Dj'énn' 
aveüs m’ sò di ç' veye-là... Dj'a hapé, pinsant-z-è vüdi. Po payi 
tot Ç qu'i gn-aveüt à payi : li mohon, li doctetr, li sana, do pwin ; 
lès saqwes d' tos lès djoús po l' vikèdje da Rósa èt Claudète... Mi 
djèsse est bas èt sins pardon. Qu'on m’ djudje come on dett. O 
V plèce dè rapach'ter V misére dès-ôtes, dji m'a siervou dè 
cans' qui dj'i d'veüs louki, po saver lès mèn’, lès cis di m’ song. 


* 


Mès on n'èst nin co d'mwin èt Nèsse est toudi ès” mohon. 
Non.na, i n' diré jamés coula. I n' sáreüt. I n'a jamés rik'nochou 
sès fâtes divant nouk. Kimint âreût-i l’ corèdje d'avouwer ses 
twêrts â tribunäl ? A-t-i setilemint dit on côp l' fond di s’ pinsèye 

à one saqui ? Quand il a stou fou manóye, a-t-i d'mandé on cêp 
di spale à l' sòcièté, à sès djins ? 

Après s'avou quéri tote si vèye, i veüt tot l' min.me clér dins 
s't-àme. Li spène qui li fèt si má ? One tinrusté, one maladiye 
quasimint. On sins vol'té qu'il a todi stou. 

L'ocasion ? Li sètche tos" da Claudète, lès cans' qui n’ süvint 
nin. Èt Ròsa toudi avou l' hèle vüde. 

Li case ? Si grandiveüseté da lu. Si lacheté. 

Si Ròsa houk'retit après lu à g' momint-ci, i coürreüt addé s’ 
lét, i K'fessereüt s' fate, i d'mandereüt en grâce si pardon ! Mês 
Rósa èl comprindett-èle ? Est-ç’ qu'èle l'aveüt jamés compris ? 
Eco “ne kèsse qui li fèt do mà... Véve à vint-ans d'on-ofici touwé 
al guére di 14, èlle avetit vèyou fwêrt volti s’ prèmi ome. En 19, 
èle s'avetit r'marié avou Nèsse Arlan qui li apwartetit s' nové 
amotir èt one bone situwacion. Més lès rüses avint k'minci twèt. 
Lès málés-aféres, li liquidacion do comèrce, li vikèdje so 
balance... One djóye, portant, quand Claudète aveüt v'nou à 
monde. Claudète, qui vike asteüre, come tot l' monde, li drole di 
guére, tot tchantant avou lès crapódes èt lès valèts di s't-adje : 
«Dj'irans pinde nosse bouwèye a l' ligne Siegfried». 


Mês, si lès bwagnes mèssèdjes do Mein Kampf sat'lèyerint do 
live divins l' vèye ? Si Ròsa èt Claudète arint co dandji d' lu ? 
Non.na, portant : i fat dire adiu à Ròsa. Li èspliquer tot : qu'il a 
hapé po li warder on tetit, po sâver Claudète, po qu'èle magnèh 
totes lès deüs a leti fwin. Prétchi so s't-idèye dè rinde lès gans' 
divant l' dèpòt do bilan. Dire qu'on n' l'a savou fé, do l' fâte dès 
calinerèyes da Richot èt dè l' falyite da Rèmy. Si r'laver ? Ci 
sereüt co “ne lacheté d’ pus. I fát-st-aler djusqu'à coron, sins 
flàwi. Sicrire tot coürt : «Dj'a hapé. Li seül mwèyin di m' ratche- 
ter : mori. Adiu, Rósa. Sóye midone. Wâde-mu l'astème da 
Claudète». Tchóki V lète divins l'envèlope. Èl mète à vuwe 
èsconte do l' botèye à l'intche. A pus vite, divant qui l' djoû 
n'aponte. 

Dèdja, lès finièsses riglatichèt. On gris ciél discòpé a dintèles 
po l' clotchi èt lès cinq dorèyès peüres do l' toür à cariyon. D'one 
a l'òte, lès cwèrnèyes cwak'tèt. Li spècheür, li rascráwe po tot 
costé. 


Torade, i frè clér. Li prèmi tram ditchind, rimpli a make, vè 
lès burós èt l' fabrique. 


Divins on monde di bone vol'té, gn-a pupont d' plèce po on 
hapeti. Savou mori. Cis qu'il a vèyou volti mostrèt l' vòye. Li pa- 


pa, mwart so l' travò, Li mame, fâtchèye à pus hót di s' bété. 
Jules Ducarnez, broyi d'zos lès rowes di s' tracteür, tot tchèriant 
as bwès. Come il èst djalous d' ci-là, qui s' cwárps, pwarté a bres 
d'omes, èst coûtchi à pid d’ l'église. Ci-là, qui tot V viyèdje l'a 
ploré ! 

Savou mori, po on Nèsse Arlan, c'èst riv'ni vè lu-min.me po 
djudji s' fòrfèt. C'èst sondji as saze ans da Claudète, one 
Claudète vig'reüse, as ròsès massales. Mês c'est dès-ôtès pléyes 
qui son.nèt por lèye ! 

Tot d'on côp, il a sézi s' révolvér. I l'Armèye, i fèt rider V pèr- 
cuteür. 

- Mi fi n' pout vèy sofri, diseüt-i l' papa. 

Portant, si li p'tite aflidjèye dè l' cronque rowe ratind co sès 
crosses... Si gn-a pont d' novés moussemints po lès sih orfulins 
dès ma-seürs do l’ Crwè... si V vi Djislin fruzih divins s' man- 
sâde... da qui l' fate ? 


Nèsse aspóye li canon a tinre di s' tièsse. Li bètch d'on-óte 
rèvolvèr, on rèvolvêr d'èfant, rilût â fin fond di s’ mémwére... li 
scole... li blame... Norbért tot pènets... 


On claquèdje... rin qu'onk... tot sètch. 
Li brut d'on cwarps qui tome djus. 


Nèsse Arlan è-st-èvôye ! 
* 


Divins l’ késse, i manque traze mèye qwate cint vint-on 
francs. 


Lisa CHASTELET, R.N. 


- bètch-à-bètch : face à face - Magonète : célebre bandit d'Ardenne ; 
- twèt : tòt il mourut sur l'échafaud en méme 
- dossf : liasse de papiers, temps que son comparse Géna. Le 
dossier terme s'emploie aujourd'hui pour 
- roudiner è l' tièsse : trotter désigner un bon à rien. 
en téte - boufèt : aiguillier 
- avouwèdje : aveu - tèm'tèdje : tentation 
- gazi : gorge - mèziise : bévue 
- di sclimbe : d'aplomb - tinrusté : sensibilité maladive 
- r'pwès : repos - li hèle vüde : sans le sou 
- magnant má : cancer - calineréye : acte méchant 
- èné : aujourd'hui - cron(que) : courbé 
- mirübiyá : merveille - tinre dé l' tièsse : tempe 


Li maguignon 
(Naméche) 


Li tiène di pires s'a-st-édwármu 
Come on jèyant, pa-d'zeà l’ viyadje. 
On siéke au long, il a crèchu, 
Scafiant lès r'buts d'après l' roktadje. 


Po l'éspétchi di s' lèyi djus, 

On l'a fwarci au spanichadje. 

Li tiène di pires s'a-st-édwármu 
Come on jèyant, pa-d'zeà l’ viyadje. 


Pwis lès nütons ont racouru 

Avau lès rotches do vwèsinadje ; 

Il ont sèmé, sins-aprèstadje, 

One préye di pwèls au vi pansu. 

Li tiène di pires s'a-st-èdwarmu 
Come on jèyant, pa-d'zeà l' viyadje. 


Bernard LOUIS. 


- maguignon : terril de carrière ; en l'occurrence, celui qui surplombe les dolo- 
mies de Marche-les-Dames et dont certains contours atteignent 
les hauteurs de Namêche 

- roktadje : action d'extraire et de débiter la pierre 

- si lèyi djus : se laisser aller, s'écrouler 

- spanichadje : sevrage 

- préye : prairie banale utilisée par la herde 


CONNAISSEZ-VOUS... 


Conjugaison et lexique de 5.000 verbes wallons ? 


Annoncé dans notre numéro de février, Conjugaison et lexique de 
5.000 verbes wallons vient de sortir de presse. La couverture — par 
ailleurs d'une sobriété de bon goüt — porte en sous-titre Wallon cen- 
tral. Parler de Moustier-sur-Sambre"'. S'il est vrai que ce dernier sert de 
référence, ou de point de départ, à cette étude, celle-ci vaut pour 
toute l'aire du Centre wallon, moyennant de légères adaptations 
morphologiques, d'ailleurs signalées le plus souvent (clénci, clinci - 
diskinde, dischinde, -vüdi, widi). 

Conjugaison, donc. L'auteur classe les verbes en quatre groupes : 
er ou è; fou i ; i avec participe présent en -ichant ; tous les autres. Pour 
chacun d'eux, il retient des modèles-types (70 au total) dont il pré- 
sente la conjugaison sous forme de tableaux numérotés. Chacun de 
ceux-ci est suivi de la liste complète des verbes qui se conjuguent 
comme le modèle donné. Enfin, un lexique général reprend en fin de 
volume tous les verbes, classés dans l'ordre alphabétique et affectés 
d'un numéro qui renvoie au modèle-type. Pour tout dire, l'ouvrage 
est conçu à la maniere du Bescherelle, manuel de référence, bien 
connu, pour l'étude de la conjugaison française. 

Mais ce n'est pas tout : le lexique trouve aussi sa part, l'auteur 
fournissant pour chaque verbe sa traduction francaise accompagnée 
d'exemples d'emploi dans des phrases ou des expressions consa- 
crées. Et si un verbe a des acceptions totalement différentes, il fait 
l'objet de plusieurs entrées. Ci-après, un exemple pris au hasard dans 
le premier groupe : 


- djeter germer, bourgeonner nos canadas djètenut 

l'aube djète 
- djeter essaimer (apiculture) li djon.nia (= l'essaim) a djèté 
- djèter renouveler la litière dji djète lès bièsses 


Voilà donc, fruit d'un travail de bénédictin, un manuel clair, d'une 
pratique aisée, d'une réelle utilité non seulement pour les écrivains 
ou les élèves des cours de wallon, mais pour quiconque entend user 
«d'une langue authentique et non pas de ce langage abatardi qu'on 
entend trop souvent aujourd'hui et qui n'a plus le droit de s'appeler 
wallon». 


V.G. 


(“) Émile GILLIARD, Conjugaison et lexique de 5.000 verbes wallons — Wallon 
central. Parler de Moustier-sur-Sambre, 240 p., Éd. Dire èt scríre ë walon, 2000. 
S'adresser à l'auteur, rue Saint-Laurent, 321, 4000-Liège (04-229.32.67). 

LES CAHIERS WALLONS 


Li Grand Gène 


(Loyers-Namur) 
2 


Ci-t-anéye-là, l'iviér a sti timpru èt, pus sovint qu'à s' toür, Gène 
si d'laminteüve au d'la. Aujiy a dire : pupont d' rèvèy, pupont d'os- 
tèye... Mais maugré tot, on-z-a sès-abitudes, I lijeüve bin one miète 
èt waiti l' télévision, mais n' fé qu’ ça dès djoüs au long, quéne 
anóye ! 

Quand l'airadje ésteüve one miète pus doüce, i s' pleüve aler 
pormwinrner avaurci ét avaurlà ét taper one divise avou tos les vis 
socons qu'i rescontreüve. Mais comint passer s' timps quand l' vint 
d' chwache soféle à cóper on tch'vau ë deüs èt qu'on n' sét moussi 
fot di s' culot ? 

Adon, Gene toürneüve èt wachotetive pa-t't-avau s' maujone èt- 
z-è fé veüy di totes lès coleürs a s’ feume, qui n'è pleüve rin, por- 
tant ! Afiye, i si staureüve o fauteuy dés-eüres èt dès-etires à tüzer 
et ratüzer. À qwe au jusse ? Li saveüve-t-i seülemint li-min.me ? 

— «Avoz d'abòrd fait d' vos lèyi aler insi ét d' vos fé do mau po 
rin ?» rütieüve-t-éle Driyène, tot s' fiant on mwais song jamais 
paréy. 

- «Léyoz-m' one miète paujére, é, s'i vos plait !» li rèspondetive- 
t-i, «Dji fai mès comptes !» 

— «Vos comptes ? Lèsquéques ?» 

— «Mès comptes ! Vos n” sauriz comprinde !» Èt do côp, i r'mon- 
teüve dins sès nüléyes èt r'pinser au vi timps qu'aveüve parvinu 
a-z-arèter saquants sègondes. 

Ci n'èst nin qu'il ésteüve anoyeüs di n’ pus travayi. I n’ richo- 
neüve nin à dés cias qu'i gn-a, qui pinsenut qu'on cóp èvòye, i n' 
sièvenut pus à rin ; ci n'eésteüve nin pace qu'on l'aveüve fwarci à 
distèler po d' bon qui tot s'aleûve mète à toürner au r'viérs ! Non, 
ci n'ésteüve nin ca : mais i li choneüve qu'i gn-aveüve co tant d's- 
afaires a-z-achèver èt qu'i n'aureüve pus l' timps d'ariver au coron. 

Quand s' fi Djan-Ma a fait V grand nuk èt s'aler mète à s' 
mwin.nadje, c'ést rade qui Gene a monté o plantchi èt li aper s' 
tchambe. I l'a bin apròpiné èt-z-i monter tos lès canetias qui fiyin.n' 
si djóye èt s“ boneür : si musique, sès lives, sès coleürs, ses tauvias 
ét min.me on p'tit posse di TV qui sès-èfants li avin.n' ofri po sès 
quarante ans d' mariadje... 

Do cêp, i s'a ragaiyi èt s' rimète à lire... bramint, min.me dès 
lives qu'i conicheüve d'abórd par ketir dispetiy qu'il ésteüve tot 
djon.ne. I l's-aveüve divu studyi po ièsse professeür. Audjoürdu, 
tot fieüve farène au molin : dès romans, dès lives d'istwére, di jèyo- 
grafiye, dès sovenances d'on scríjeü ou l'òte,... 

Saquants timps pus taurd, ci n'ésteüve dedjà pus asséz por li : il 
a c'minci à scrire èto. En rindant one miète pwin.ne, il a gangni on 
concoürs qu'one gazète aveüve èmantchi èt c'è-st-insi qu'i s'a lanci. 
Il aveüve siti fèré, èt bin fèré, come on djon.ne pèchon qui plonke 
su tot ç' qui boudje ! 

Mais i rataqueüve à s' bin sinte è s' pia èt c'esteüve ça | princi- 
pal ! Driyène ni s'è fieüve pus tant ét il avin.n' ritrové let vicadje di 
d'vant. Piyáne-miyáne vormint, mais à letis-adjes, ni valeüve-t-i 
nin mia n' pus trop fwarci ? 

L'anéye d'aprés, Géne a sayi d' dèssiner èt, avou on rin d' 
coleür, il a rèyussi dés bias tauvias. I “nn' a bin vindu saquantes 
mais, à dire li vrai, Ç n'ésteüve nin po ca qu'i lès fieüve. C'ésteüve 
po s' própe plaiji èt pace qu'i vèyetive volti ca. 

C'è-st-adon qu' lès djoürnéyes li ont choné bramint trop coütes. 
I l's-aureüve ieü falu ralongui done eüre ou deûs. I r'tüzeüve tofér 
à one pinséye qu'il aveüve vèyu on djoü dins on Toine Culot 
d'Arthur Masson : «Li pus bia por on pensioné, c'est di n’ nin awè 
l' timps d' lire si gazète èt l' pire, c'èst d' n'awè pus qu' ca à fé !» 
Qui c'ésteüve bin l' vrai ! 

» 

- «Ci cóp-ci, ca i èst, savoz : dj'a r'tchéyu su mès pates», dijetive- 
t-i à Driyene que l’ riwaiteüve avou dès-ouy rilájant d' binaujeté èt 
d'amoár. 

- «Tant mieüs, va !... Si nos pórin.n' co-z-awè saquants bonès- 
anéyes à viker nos-ótes deüs èchone !...» 

— «Oyi, don... Comint vòriz awè dés doutances su c'-t-afaire- 
là ?» 

- «Aloz sawè ! On n'ést jamais au r'cwe d'on mwais cóp !» 

- «Taijoz-vos, é sote ! Qwè vloz qu'i nos-arive ? Nos-èfants ont 
one bèle place, nos p'tits-èfants sont binin.més... Et po nos-ótes 
detis, gn-a pus rin qui presse... Adon ?» 

t i r'gripeüve o là-wót, dins s' pidjoni come i lomeáüve li 
novèle place éwou-c' qu'il i tüzeüve à s'-t-auje èt lire, èt scrire, èt 
dèssiner, tchipoter qwe ! I n'esteüve pus dins les pids di s' feume èt 
i pleüve choüter l’ musique qui c'èstetive si gout ét min.me waiti l’ 
fotbal sins jin.ner pèrson.ne. 

Driyène aveüve bin pris ca, èt pwisqui Gène si sinteüve 
riv'nu à li, éle n'aureüve jamais ieü l'idéye d'i trover one sagwè à 
r'dire... Tot èsteüve rimètu di sqwêre. Ca n'aveüve nin sti sins rijes, 
mais maugré tot, on-z-i aveüve pârvinu ! À pau près sûr qui leti 
vicadje aveüve ratrapé sés coleürs ét s' paujéreté di d'vant ! 

Au viladje, on li aveüve min.me dimandé di r'cominci a 
ovrer dins l' soce di tèyâte qui li èt saquants-ôtes avin.n' mètu su 
pids volà one dijin.ne d'anéyes. Gène s'aveüve arèté d' djouwer l' 
comèdiye su on còp d' tièsse èt por one bièstriye, do timps di s' 
passadje à wide, s'apinse li. Mais, dins l' fond, il aveüve bin sti au 
r'pintant d'awè fait ca. C'èst rwèd qu'il a dit «oyi» quand on li a 
propósé di r'griper su lès plantches. 

Driyène n'a co todi rin dit ; come d'abitude, ci qui fieüve 
plaiji à s'-t-ome li fieüve plaiji à léye èto... Quéne binin.méye |... 
Quéne amichtauve !... Gn-aveüve qu'one djintiye insi d'ssu l' tére 
et c'esteüve li Gène qu'aveüve satchi l' bon numèrò ! 

* 

Ci nét-là, il aveüve nivé èt, su l' matin, l'airadje s'aveüve 
rafrèdi. 

— «Do bon timps po d'meurer o culot èt n' nin boudji don 
centimète», aveüve-t-i dèclâré Gène tot d'djunant. «Gn-a pont d’ 
comission a fé au botike, Driyène ?» 

— «Non.na, dj'a tot ç' qu'i m’ faut !» 

— «Tant mieüs, d'abórd.Insi, dji póré continuwer m' 
bèsogne o la-wòt !» 

Dispeüy saquants samwin.nes dèdja, il aveüve èmantchi 
dès rèyonadjes po-z-i mète sès lives èt lès bin arindji. 

I profiteüve di l'ocásion po fé lès poüsséres èt r'couviè lès 
pus abumés avou dos gris papi. Ci n'ésteüve nin fwart gaiy, mais i 
l' fieüve volti : insi, i pleûve aujiyemint fé l’ lisse di tos sès «trésórs» 
et afiye, rilire on bokèt ou l'óte què lí aveüve bin plait dins V timps. 

C'ést d'astchèyance tot boudjant on vi roman qu'one fouye 
di papi à lète ployiye è quate aveüve tchèyu à l' tére. Gène l'aveüve 
ramassé èt si d'mander c' qui ca póreüve bin ièsse. Il a ieü rade 
compris rin qu'en vèyant l’ djoû qu'on l'aveüve sicrit : li quatòze 
di maiy quarante. Èt c'èstetive li co bin, qué l'aveüve fait èt l'évoyi 
as' mononke qui s' batetive véla au coron do monde, pinsetive-t-i. 
On parèy discouviadje, ca li a fait one sagwè mais, maugré tot, i 
riyeüve por li tot seû d’ l'órtografiye qui, i l’ faut bin admète, n'ès- 
teûve nin on modèle. Ba, Ç n'ésteüve nin d'djà si mau qu’ ça, por 
on gamin d' chij ans ! 

«Mon bien cher mononcle Chèche, raconteüve-t-i. 

«Avantièr j'ai dit trois prierre pour tois. Je vais bientòt alez en France. On 
m'a fait un sac et une bource en toile pour pendre ò mon cou. On m'a mi 
une orange et une pomme. je ne vait plus a l'ecole parce que c'est la 
guerre. Je t'embrasse très fort et je te promè de dire b'eaucoup de prière 
pour toi. 

Ton petit Gène.» 

Si matante Rósa aveüve rajouté on p'tit mot pa-d'zos : 
«Qu'en dis-tu de ton petit neveu ? Il a voulu qu'on lui fasse un sac et une 


bourse en toile pour aller en France, dit-il. Il entend parler... Que veux-tu ?» 

Quand èt comint I mononke Chèche a-t-i r'cü l' mèssadje 
? On n' l'a jamais dit. Todi è-st-i qu'i l'a mètu ë s” pórtéfouye èt 
l'aurder avou bramint dés précaucions, lès cinq ans au long qu'on 
l'a rastinu prij'ni, véla, ë V Silésiye. 


` 


Gène ènn’ a div'nu daurnis'. I s'a assid èt d'meurer tot 
bièsse. Come one pitite lète d'èfant ritrovéye insi, a l'ocasion, 
pleüve pèser su lès-idéyes d'on-ome ! Su saquants sègondes, il a 
r'véyu d'abórd tote si vicairiye... 

- «Ça n’ mi radjon.nit nin», a-t-i sondji, one miète disbaut- 
chi. «Gn-a d' pus d' cinquante ans qu' dj'a scrit ca !» 

Portant, i n' li faleüve nin r'tchair dins sés maus èt ratraper 
sès nwarès pinséyes. C'ést qu'au djoü d'audjoürdu, Driyène 
èstetive si télemint binauje dè l’ veüy tot rapauji. 

Adon, il a continuwé à dèssiner, à lire èt a scrire. Au bon 
timps, gn-a rin ieü d’ candji : is pormwinrneüve pa-t't-avau l 
viladje èt canleter avou lès soçons qu'i rèscontreüve. I tondeüve si 
r'mouye a timps-a eüre èt tayi lès-aubes èt lès bouchnis' quand i 
c'mincin.n' à prinde trop d' place dins l’ djárdin. I r'piqueüve co 
one masse di p'titès fleürs dins lès batch qu'il aveüve aligni tot- 
autou dè l' coü pa-dri s' maujone. 

Ci côp-ci, i n’ s'a nin lèyi aler, qui do contraire. Seülemint, 
tofér, il aveüve one drole d'air, come s'i s'aureüve ieü pièrdu dins 
sès tüzadjes qu'on n'aureüve seü dire lèsquéques... 

A mòde di rin, il avetive plonké dins sès viyès sovenances 
èt c'èst quétefiye bin ga qu'i lomeüve «fé sés comptes» gn-a nin co 
si longtimps qu' ca... 

On brit, on gout, one odeür, one musique li fiyin.n' riv'nu 
d'ssu one pasquéye ou l'óte, dissu one djóye, one pwin.ne, on p'tit 
bonetir, on gros toürmint... 

Asteüre, Gène aveüve on novia s'crèt qu'i n' li faureüve 
dire à pérson.ne, nin trop rade, vormint. One miète pus taurd, qué- 
tefiye bin... dins saquants mwès, quand il aureüve tot ieü mètu di 
sqwére. 

I li faleüve achèver s' doti qu'il aveüve cominci gn-a chi 
ans di-d-ci èt qu'i pinsetive portant fini po d' bon... 


(Jusqu'au còp qui vint) 


Guy BRENER, R.N. 


- ièsse au r'pintant : regretter - daurnis' : pris de vertige 
- d'astchèyance : par hasard - r(i)mouye : pelouse 


Lès jèléyes 
(Sovimont - Floreffe) 


On r'trossetive sès mantches quand on s'i mètetive ; 
Gn-aveüve mwints kulos dins l' tchódére di keüve, 
Causu ossi grosse qui nosse cabolwe... 

On d'veüve ièsse zèls deüs po l' mète su l' tokwè. 


Quand l' mache vleüve bouyeter, i faletive sayi, 
Avou saquants gotes widiyes au couyi 

Su V fond done assiète, si èlle aleûve prinde... 
On n'avetive jamais bran.mint à ratinde, 


Èt c'ésteüve adon li pus laid momint, 

On n'aveüve nin d' trop avou sès deüs mwins 
Po tchèssi èvòye dés nüléyes di wèsses 

Qui l’ gout assatcheüve, lès dánéyés bièsses ! 


Altèsses, cus dorés, biokes èt couyes di mwin.ne, 
Li bésogne purdeüve tot prés d'one samwin.ne, 
Paç qu'i faleüve co rascouviè lès pots 

Divant d' lés diskinde, one cope d'eüres asto. 


Discóper dés ronds dins l' papi au büre, 

C'ésteüve mi bèsogne, dj'aveüve li mwin sûre. 

Mais po lès trimper dins on fond d' pèkèt, 

On n’ tuneûve à l'ouy... dji r'letcheüve mès dwègts. 


Au pus laid d' l'iviér, on-z-aveüve su l' tauve 
Tos lès gouts d' l'ésté qui r'montin.n' dé l' cauve 
Avou l' pot d' jèléye qui vos doneüve fwin 

Rin qu'è l' sitindant su vosse taye di pwin. 

Lucien NAMÉCHE, R.N. 


Sobayi ?... 

(Ciney) 

Dj'ai conu on molin 

Qui broyeüve nêt-èt djoü, 


C'ést l' mon.nerèsse, a tot timps, 
Qui tamejetive pwin.nes èt doüs. 

Dji pleus crochi dins tot, 

Ci n'èsteut qu' blanke farène. 
Èle moletive co por nos 

Quand dj'ai r'djondu m' vèjène. 


Asteüre, elle è-st-èvòye. 

Ele m'a lèyi l' molin, 

Mins pa-d'vant l' pire qui bròye, 
Dj'ai sogne di mès detis mwins... 


Aureus-dj' distrit l'ostèye, 

Dji n' rascoud qu' do laton ? 
Sobayi... ést-c' parèy 

Dins l' satchiye po m' roufion ? 


Reynolds HOSTIN, R.N. 


Ene djint d'audjoürdu 


(Philippeville) 


Ièsse ène djint d'audjoürdu, 
Ene djint dè l'eüre qu'on vike, 
Ène djint qu'a s' coetir douvru 
Èt qui n' prind nin s' fusik 
Pou tuwer lès rèves dè s' vijin. 


Ènè djint qui vike avou lès-òtes, 
Sayant dè stinde ès' mwin 

Pou sòrti du pènin 

L' cia qu'a satchi ‘ne mwaíje caute 
Èt s' plind qu'il èst mérseü. 

Ene djint qui n'a nin peü 

Dé r'chandi sès-idèyes 

Ausès noûvès feuwèyes. 


Sins tüzer d'éyér ou dè d'mwin, 
Iesse ène djint qui vike avou s' timps. 


Josée SPINOSA-MATHOT, R.N. 

On curé duv'nu patissier 


(Longchamps-Éghezée) 


I gn-a todi ieü dès boureüs d’ craques su l’ tére. Mins po bate 
li vi curé Gaspard, i s' faleut d'djà lèver tot timpe. I n'èsteut 
jamais astok po rén, savoz, li... Po djouwer dès fârces, il aveut 
todi quénze dissu l's-ótes... 


Ci djoû-là, au matén, il èsteut atauvelé, à V cure, avou trwès 
d' sés vwèséns ét-z-ataquer one paurt au couyon, bén paujére- 
mint, avou zèls... Tot d'on côp, ga sone au tèlèfone... C'é-st-one 
vwès d' feume à l'òte dibout... 
— Aló,.. èst-ç' qui dj so bén à l’ pátisseriye Èvrard ? 

Li curé fait one grosse vwès èt rèsponde ossi rade : 
- Non, m' fèye,... c'é-st-one èreür !... 


Saquants munutes pus taurd, là co todi l’ tèlèfone... 
— Alò, ...èst-g' qui dj' so bén à V pátisseriye Evrárd ? 
— Non, m’ fèye,... c'è-st-one ereür !... 


Nosse curé n'èst nén co rachid' qui V djéndjole rissone po l’ 
trwèsyin.me còp... 
— Alô, ...èst-g' qui dj so bén à l' pátisseriye Èvrard ? 
— Non, m' fèye,... c'é-st-one èretir !... 
- A, ç côp-ci, dji c'mince à 'nn' oyu m' sò, savoz, mi, 
Mossieü !... One èretir, one èretir, one éreür,... vos n'avoz gu ca 
ë vosse bouche, vos !... V'là trwès cóps qu' vos m' rèpètez l' min. 
me afaire... Si c'èst po v' foute di mi, dijoz-l' tot d' sate, don,... 
èspéce di pèroquèt qui v's-èstoz !... 


Noste abé ravale si ratchon, i r'clape li tèlèfone tot doucète- 
mint èt riv'nu al tauve su sès bètchètes... Adon, i n'a nén d'dja 
l' timps d' machi lès cautes... qui ca r'ssone co todi on cêp... 

— Alò, ...èst-ç' qui dj so bén à V pátisseriye Èvrard ? 

— Oyi, don, Madame,... qui èstoz, vos ? 

Madame Dubwès, dè l’ rawe Sint-Nicolès... 

A,... èt què vloz, Madame ? 

- È bén, volà, dj'a dès socons po bwère li cafeu, tot-à l'eüre 
après l' diner. I m' faureut dè l' patisseriye,... por one dijin.ne di 
djins... Adon, vos m' duvriz apwarter tot ca, vos-min.me, pac' 
qui mi-y-ome n'ést nén là audjoürdu... èt c'èst li qu'a l'auto, 
vèyoz... 

- D'acòrd... èt... avoz d'djà fait vosse tchwès ? 

— Non,... mins,... savoz bén qwè, Mossieü Èvrard,... fioz come 
por vos ! Boutoz-m' one miète di tot ç' qui v's-avoz d’ mèyet !... 
- Bén d'abórd, dji m’ vos va mète saquants gataus parèy à dès 
trèfes, on gros caeür au chôcolat, one grande doréye cute su l' 
cárau èt on cramique à l' sauce piquante !...Qu'è d'djoz, 
Madame ? 

- Ça m'a l'air tot Ç qu'i gn-a d' bon !... 

- A, vos savoz bén qui dj' so-st-on-as', don, mi, Madame 
Dubwes... surtout quand c'èst po fé plaiji à one feume !... 

— C'èst V vrai, ga, Mossieü Evrárd, qui v's-avoz todi sti li rwè 
dès patissiers !... Mins,... dijoz-m' one miète,... dj'a d'djà sayi 
trwès côps d' vos tèlèfoner, anawêre, mi... èt c'èst todi on mau 
riv'nant qu’ m'a rèspondu... Qui ç qui c'est, don, cit'là ? 

— O,.. ça dwèt ièsse mi dòmèstique, va, dandjured !... 


Èt nosse curé r'clape li tèlèfone, i ralume si pupe èt s' vinu 
rachide addé sès sogons en riyant plin s' vinte... 
— Chotitez-m' one miète, vos-ótes, si èle tèlèfone cor on cêp, 
don, cit'lale,... djè li di qui dj’ so V pape !... 


Jules HÉRIX 


C'ést l' progrès ! 
(Namur) 


Ci n'ést nin qui dj tape volti lès caurs pa l’ fènièsse, mins faut ç 
qu'i faut. Èt Ç qu'i faut, c'èst viker avou s' timps. On-z-a bau 
d'mérer à V campagne, on-z-bau ièsse pensioné, ci n'est nin po ça 
qu'i faut waiti d'au lon cu qu'on lome li progrès. 


Ca fait d'djà saquants mwès qu' dj'i tüzeus. 

Ca m' va co bin d'aler bwére on vére tènawète on cóp. Èt vos 
savoz bin comint Ç qui ga va dins cès cas-là, don ! On cause, on 
cause, on n'a jamais tot dit. Èt lès-eûres toünenut. Et Mèliye, lèye, 
èl maujone, èle transsit. Èt s'i m'aureut arivé one saqwe, don ! 
Èt si... Èt si... Quand on tûze, c'èst todi a mau ! 


Volà, m'a dj dit. Dji m’ va acheter on G.S.M. Insi, èle mi pòrè 
uker quand èle li vòrè. Èt nin quand quand. Dji m'i va tot d' 
chite. 

One masse d'indjoles, vos, qu'i gn-a astetire ! Èt d' totes lès 
coletirs, èt d' totes lès cougnes,... èt d' tos lès pris. 

- Bondjoü, mossieü ! Mi, çu qu'i m' faureüve, c'è-st-on p'tit lè- 
djér tèlèfone qui dj' póreus stitchi é m' potche. Wèyoz, c' qui dj' 
vou dire ? 

- Fwart bin, rèspond-i, l'ome. Là Ç qu'i vos faut, wai ! Waitoz 
ca, qué bia p'tit afaire ! Èt avou l'internet ! 

— Oyi, mins mi, savoz, l'internet', dji m' fou d' ca. Dji n' m'é sau- 
reus siérvu. 

— Mais, gn-a rin avou ça, mossieü. Riwaitoz cit'ci, d'abórd ! 
Avou l' télévision. Nin mwins' qui vint posses ! Vos v' rindoz 
compte ? Vint posses ! 

— Oyi, mossieü. Mins, ca costéye, coula, dandj'reü ? N'auriz nin 
one saqwe d'óte ? 

— Mins siya, don, mossieü ! Gn-a qu'à d'mander. Là one pitite 
indjole qu'on sét fé lès cárculs avou. Et ci n'ést nin tot. Vos-avoz 
on-ordinateür ? Oyi ? A, bin, avou ç' tèlèfone-ci, vos ploz lire tot 
ç qu'i gn-a su voste ordinateür. Èt quand vos ‘nn’ avoz vosse sò 
dè l” rodje camusole, vos l’ ploz candji. Gn-a one rodje, one vete, 
one bleuwe èt one djane. Tot ga po l' min.me pris. C'èst bin, don 
ça, mossieu ? 

- Oyi, di-dj'. Èt vos n'avoz pont d'òte modèle ? 

— Siya, siya ! Qwè pinsez, don ! Gn-a d’ tot, astetire ! Véci, c'è- 
st-on-aparèy qu'i n' faut r'kèrdji lès piles qu'on còp tos lès chis 
mwès. Èt gn-a one pitite lampe po vos l' rapèler. Èt dins l' cwane, 
véla, vos-avoz l'eüre d'iviér, l'eüre d'èsté èt l'eüre do solia. 

— A!Ètgn-arin d'óte avou ? 

— Sifét, don ! En min.me timps, c'è-st-on calepin. Vos-i ploz scrire 
tos vos raploüs. Èt vos ploz co èvoyi dès messadjes dins totes lès 
cwanes dè l' bole. 

— Cin'èstnin trop malaujiy, ca ? 

— Non, 6 vos! C'e-st-on djeu d'èfant. 

- Dji vou bin, mi, mossieü. Mins wèyoz, ci n'èst nin on djeu 
d'èfant, mi, çu qu’ dji cache après. Dji so pensioné. Dji n'a pupont 
d' raploü. Dji n'a nin dandji d' cárculer. Sins m' vanter, dj'a co 
one boune tièsse. Po lès mèssadjes, dj'in.me ostant èvoyi one 
carte. Dji trove qui c'est pus plaijant. Èt l' télévision, djè l’ riwaite 
dins on fautul, à m'-n-auje. Non, mi, qu qu'i m' faureut, c'est 
jusse on p'tit tèlèfone. 

— Choûtoz bin, mossieü ! Nos-avans véci dès sòtes èt dés sòtes 
d'indjoles. Gn-a do novia tos lés djoüs. Mins qu qu' vos m' 
dimandoz-là, ca ! Ga n'ègzistéye nin co, savoz ! 


Chantal DENIS, R.N. 

Moise 
(Faulx-Les Tombes) 


Ayi, camarade, vos m' ploz bin r'waiti avou vos gris-ouy, 
arsouyes. C'èst qui nos “nn' avans vèyu avou vos ! 

Vi di saquants djoüs a pwin.ne, dèdja spitant au d'là, curieüs d' 
tot, vos v'la tchèyu dins l’ saya d'éwe di buwéye. A on rin près, on 
n' causeut pus d' vos. Co eüreüs qui l' feume vos-a chapé. C'èst po 
ga qu'on vos-a lomé Moise èt qu' vosse portrait èst d'vant mi. 


Quatòze ans au long, vos l's-avoz fait totes. 

Maisse bèrôleüs qui v's-èstiz ! Di pus don cêp, i m'a falu prinde 
m-y-auto, fé l' toü do viladje èt cachi après vos, adon qui v's-èstiz 
là à dwârmu pa-dri l câde dissus l’ dresse. Lon èri d’ vosse ponète, 
vindu pa vosse topèt d' blancs pwèls di d'zos vosse sitomac'. 
Avou come on p'tit sorire su vos rodjès lépes, on-ouy sèré èt cligni 
d' l'òte. 

Combin d' cóps n'a dj nin fait chületer l' bwèsse aus croquètes po 
v' fé rabroker. Èt rabizer ossi rwèd qui l' vint d' bije dismètant qu' 
vos fyiz chonance dè r'waiti bouter lès fougnants sins jamais ë 
prinde onk. Siya, di tènawète one rate qu'ènn' aveut dandjureü 
asséz dè viker. 


Gn-aveut nin pus maqueté qu' vos po l'amougni. Ga n' vos plai- 
jeut nin ? Rnicter on cóp et toürner l' cu, tot fiant lés cwanses di n' 
rin veüy. Qué plaiji dè brakener dès néts ètires ! Rintrer aus p'titès- 
eüres pa l' bawète dè l' cauve. Rapwarter one soris quand ç n'ès- 
teut nin on mouchon bin vikant èt |’ displumer pa-t't-avau Y 
maujo. 

Gnaweter on p'tit côp, acouru tot lèdjér, zoupler don lan èt vos 
v'nu stinde dins l' grand lét étur nos deüs. Dwármu come on tas- 
son tot d'djant vos patérs. 


On bia djoü, vos-avoz r'naké èt vos mète à spèpyi. 

On-z-aureut ieü dit qu' vos mougniz dès spènes èt clinci vosse 
tièsse po plu bware on gwardjon d'éwe. 

«Li cancér dès tchèts dins s' gosi», a-t-i dit l'ártisse ; èt pont di 
r'méde a ga. 

Trwès samwin.nes pus taurd, c'é-st-adon qu' vos vos-avoz lèyi 
rider. Dji v's-a pwárté au coron dè djardin èwou-c' qui vos soketiz 
volti, au mitan dés fleürs. Èt bin sovint dire ë mi-min.me : 
«Bondjoû, m’ gamin !» Qui c'ést bièsse, don, on-ome ! 


Gilbert RENSON 


A m' gros lapin... 


(Oignies) 


Tu n'asteus qu'in viè tchèt d' goutiére 
Qu'aveut douze ans d'pus saquants mwes. 
In bia marou, tout gris mais fiér, 

Dé cénq kilos, qui f'jeut no djwè. 


Lè quate d'awous', en fin d' djournéye, 
En trèvautchant l’ voye d'lé l’ maujan, 
Tu t' ès fwait prinde pa ène sóléye 

Qui t'é maké d'abórd djus d' sang. 


Dé t'ai r'cwédu au bórd dè l’ voye, 
Racrapoté dédins més breus. 

Dé n' sandjeus nén qu’ c'ét t' dérine roye ; 
Dé vleus qu' tu vikes, mais dé m' trampeus. 


T'aimeus si bén qué dé t' carèsse. 

Tu n' véras pus dédins m' djiran. 

Tu n' ratindras pus à l' fènièsse 

Que dè t' drouve l'uch dè no maujan. 


Tu n' té froteras pus à més djambes 
Pou m' dèmander in pau d' lacia. 

Tu n' galoperas pus dins lès tchambes, 
Dè cantintemint, en vyant l' solia. 


Tu n' sautèleras pus apreus l' clintche 
Pou drouvi l'uch èt pis filer. 

Tu n'acourras pus come in sindje 
Quand dè choufleus pou t' fwai rintrer. 


Mè bon viè tchèt, pòve pètite bièsse, 
Dè n' saveus nén què d' t'aimeus tant. 
Tu m'ès ofru toute tè tindrèsse. 
T'asteus pour mi come èn-èfant. 


En t'atérant, d'aveus mau m' coeur. 
Dins no courti, adlé l' maujan, 

Dè t'ai stindu dèdins lès fleûrs. 

Ga f'jeut iène dé pus aveu t' sang ! 


Gérard BAUDREZ, R.N. 

Priyire 


(Wandre) 


C'èst vos qu' m'a fèt pètchi 
Po-z-èsprover mès fwèces, 
C'èst vos qu' m'a dit d'in.mer 
Po k'sinti l' fond di m' coür. 
Dj'a supwèrté lès mas, 

Vo m'avez d'né l' corèdje 

Èt dj'a stindou l'óte tchife, 
Signeûr, dji v's-a hoüté. 


Signeür, dji n° vis d'mande rin, 
Mins lèyiz-m' vis r'mèrci 

Din nin m'aveür clawé, 

Din nin m'avetir spratchi, 

Di m'avetir fèt vèyi 

Li bété dè l' rozèye, 

Li paye dine cwène di bleu 
Inte lès neürés nüléyes. 


Lèyiz-m' vis dire merci 

Di m'aveür fét comprinde 

Li tchant dè l' pléve qu'atome 
So lès gris teüts dè l' vèye, 

Di m'aveür fèt goster 

Li tchóde fristé dés làmes, 

Li doüceür dé roüvi 

Èt l' boneür di m’ sov'ni. 


Vos savez mi qu' nolu 

Gou qu'i m' fat so cisse tére, 
Dji n' vis d'mande rin, Signeár, 
Rin qu' vos n' m'ayiz' diné... 
Qwand m' tchar èt mès-ohès 
Aront libèré mi-ame, 
Rascoyiz-l' a vosse dretite, 
Doûs Signeür Diu... Mèrci. 


Jeanne HOUBART-HOUGE 

Su l' grande place, 
pa-d'vant l' Gare centrale, a Tokyo... 


(Namur) 


Dj'a todi volti chouté l' radio. Li TSF, s'apinse qu'on d' 
djeut. 


Timps dè l' guére, on-z-aveut apris à régler l’ radio su l’ 
posse anglès : li BBC, qui doneut dès novëles è francés, tos lès 
djoûs à noüv eüres à l' nét. Mwints côps malaujiyes à comprinde 
à cause dés brouyadjes paus-Alemands. 

Après l' guére, come dj'aveus apris l' flamind, l'anglès èt 
l'alemand, dj'a continuwé à choüter lés-Amérikins, lés Russes, 
lès Canadyins ét min.me lès Chin'wès oubin l'Australiye. 


On bia djoü, là-wai qu' dji tchai su on programe di 
Radio-Japon. Ë frances, s'i vos plait ! Tos lès djoüs one dimèye- 
eüre. E l' réstant ë l'anglès. I d'mandint dès «rapports d'écoute» 
po sawè si on lès-ètindeut bin. Dji n'a fait ni one ni deüs : dj'a 
scrit èt-z-è profiter po l'zeü d'mander on corèspondant. C'èsteut 
dins lés-anéyes cinquante, si dj' tin bin. 


Saquants samwin.nes après, dji r'ci one lète, sicrite è 
l'anglès, da on djon.ne Japonès. Yuzuru, qu'on l' lomeut. I vleut 
conèche one miète li Bèljique èt sès djins. Il èsteut dins one 
grande sicole po studyi l'éléctronique, èt on cominceut d'djà à- 
z-i causer... d'informatique. 

One bone dijin.ne d'anéyes au long, nos n's-avans scrit 
brámint dès lètes. Li, il a fait con'chance avou one pitite 
Japonèse, Eiko. Èt mi, dji m'a marié d' cès trèvints-là. 


Come di jusse, dins nos lètes, nos-avans causé d' nosse 
mésti. 

Mi, dji travayeus dins lès büraus d'one fonderiye di fier 
qui rataqueut à r'prinde lès-afaires avou lès-òtes payis, après l’ 
guére. Dès r'métadjes dins totes lès langues, dès lètes, dès papis 
po-z-èvoyi lès martchandijes, po lès douwanes, lès batias, lès 
trins,... 

Au Japon, conteut-i m' socon, ca n'aleut nin come véci. Dins 
lès novèlès fabriques, lès maisses vinint dins lès grandès scoles, 
po tchwèsi à l'avance lès méyeüs dès-èlèves èt lès waurder por 
zèls... Insi, li dérène anéye di si scoladje, Yuzuru saveut d'dja bin 
qu'il aureut one place tote prète po-z-i aler ovrer. 

On djoû d' condji, Eiko èt Yuzuru ont sti pormwinrner dins l' 
grande vile di Tokyo. Il ont tchwèsi one drigléye di cartes qu'i 
m'ont èvoyi dins one grande lète, avou one masse d'èspli- 
cadjes... 

Ca fait qu' dj'a rèspondu avou saquants bèlès vüwes di 
Nameur. 


Dins lès cartes di Tokyo, i gn-aveut one avou l' grande place 
pa-d'vant l’ Gare centrale. Yuzuru aveut marqué one grande 
rodje crwès dissu ÜV quatyin.me ètaje don grand batimint. 
C'èsteut la, d'djeut-i dins s' lète, qu'il aleut aler ovrer po dès 
djins qu’ leüs büraus si staurint su tot l’ètâje. I m’ doneut 
min.me li nom dè l' Sôcièté èt l' ci do batimint, deüs noms qui 
dji n' vos dirè nin, pusqu'i n' m'a nin payi po fé dè l' rèclame por 
zèls. 

* 

Au búrau dë l' fonderiye, li grand dirèctetir aleut tos lès mér- 
kidis en Bourse à Brussèle. C'èst qu'i faleut saye dë trover dès 
novèlès pratiques dins tos lès payis ! 


Là-t-i nin qu'on djoû, i rescontère dès Japonés. On vint à 
d'vise : i paréteut qu'au Japon, gn-aveut dès djins qu'ènn' avint 
leti só dè viker dins lès grandès viles ; il achetint one pitite 
maujo a l' campagne po-z-i aler tènawète saquants djoüs, viker 
à l' viye mòde. I s' v'lint min.me rimète à s' tchaufer au tchèr- 
bon. Mins véla, pupont d' fabriques po fé dés viyès stüves au 
tchèrbon. Ga fait qu'on v'neut veüy en Bèljique si on n' trovereut 
nin à s'ayèssi, 

Li dirécteür dè l' fonderiye, i n' si sinteut pus. Divant l' guére, 
il aveut fabriqué dès s'faitès stüves. Il a pris dès-adrèsses. Li 
lèd'dimwin, dji fieus saquants lètes «offres de service». 


Trwès, quate samwin.nes après, on-z-a ieû one rèsponse. 

I faut sawè qu’ tos lès djoüs au matin, ossi rade qui l’ facteür 
aveut passé, c'èsteut l' dirécteür dès büraus qui douvieut lès 
lètes èt fé lès paurts. 

I gn-aveut todi one grosse fárde po l' grand dirèctetir. Quand 
il ariveut au bürau, aviè iüt-eüres èt d'méye, noüv eüres, on li 
apwárteut s’ corèspondance. Po l’ lire, i li faleut awè tot-autoü d’ 
li, li dirécteür dés büraus, li ci dès-achats, li chèf d'üsine èt l' ci 
dè l' contabilité. I tapeut à V vole on cóp d'ouy dissu chaque lète 
èt dire deüs, trwès mots po qu'on seüche cu qu'i faleut fé. 

Arivé à l' léte do Japon, i m' sone. Dj' arive tot d' swite 
au grand bürau. I m’ done li lète, qu'èsteut scrite en-anglès, ét m’ 
dimander, come todi, dè l’ lire tot l’ rimètant ë francés. One lète 

come bramint d's-òtes. One dimande di catalogue avou lès pris. 
Rin d' rare, qwe !... 

Setilemint, mi, dj'aveus r'conu l' nom dés-üsines qui m' 
socon Yuzuru aleut cominci à-z-i travayi... 


Li dirècteür dè l’ contabilité a d'mandé tot d’ swite ci qu’ 
c'èsteut d' ca po dès djins... qu'i faureut d'mander dés rensè- 
gnemints à nosse banque... 

Dji n' vleus nin fé l' malin pa-d'vant zèls tortos, mais dj'a 
tot l' min.me dit tot doticemint qui ga d'veut ièsse one grosse 
afaire, avou dés-üsines qui fyint dins l'élèctronique. 

Li grand directeur m'a réspondu qu'on n' lés con'cheut 
nin... qui ca poreüt ossi bin ièsse on p'tit bürau d' rin du tout... 
qu'i n'aurint quétefiye qu'on numéro d' tèlèfone èt one bwèsse 
aus lètes... qu'i faleut awè dès rensègnemints «sérieux» ! 

Mi, djè l'a lèyi dire come i pinseut, mais — dji n'é r'vin 
nin co audjourdu, cinquante ans après — dj'a dit, tot doûcemint, 
sins m' palanter, qui... c'èsteut one grosse afaire, qu'il avint dès 
grands btiraus, tot l’ quatyin.me ètaje don famets bilding, su V 
grande place, pa-d'vant l' Gare centrale, a Tokyo, li grand bil- 
ding M... sa mwin gauche quand vos sòrtoz dè l' gare !» 

Dj'aveus dit ca tot simplumint... tot come si dj'aureus ieü 
dit qui l' novia djon.ne contabe qu'on v'neut d'ègadji au bürau 
aveut one tchambe dins on-ótél, pa-d'vant l' gáre di Nameur ! 


Dins l' grand bürau do grand dirécteür, pèrson.ne n'a 
moufté... one diméye-munute au long, quétefiye, dji n' saureus 
pus dire ! 

Dj'a rindu l’ lète au dirèctetir, què l'a d'né au ci dè Y 
contabilité, èt li dire cor on còp d' fé prinde dès rensègnemints 
d'ssu ces djins-la... Èt pwis, on-z-a causé d'òte tchòse... 

Mi, dj n'aveus pus rin a fé vêla... Dj'a fait on p'tit salut à 
tot I monde èt raler, sins rire, à m’ bürau. 


* 


Dji n'a jamais conté l' fin fond d' l'istwére à nuk di zèls. 
I sont mwarts et ètèrés tortos astetire. Dji vou bin wadji qu'i 
s'auront mwints còps d'mandé cu qu' dj'aveus bin sti fé on còp 
su l' grande place dè l' Gare centrale a Tokyo, qu'i choneut qu' 
djè l' con'cheus si bin ! 


Paul ROUSSELLE, R.N. 


- rimète > rimètadje : traduire > traduction — - s(i) fait : semblable 
- ayéssi : pourvoir (qn de geh) - si palanter : se mettre en avant 

CONNAISSEZ-VOUS... ? 


Trois publications récentes 


VRAY Maurice e.a., Lexique français-wallon du parler cerfon- 
tainois, un wallon d'Entre-Sambre-et-Meuse, Cerfontaine, 
Cercle Arthur Balle, et Charleroi, Lingua-MicRomania, 2000. 
L'ouvrage est vendu au prix de 900 FB (+ 100 FB pour frais de 
port) à verser au compte 271-0137783-15 du Cercle Arthur Balle, 
5630 Cerfontaine. 

On connait le dictionnaire wallon-frangais d'Arthur Balle ; à 
l'inverse, le présent ouvrage consiste en un lexique frangais-wal- 
lon de base, de quelque 5.000 mots, dont Willy Bal écrit qu'il «est 
trés riche et porte la marque de la plus pure authenticité wal- 
lonne. Les exemples sont bien choisis et consistent parfois en 
expressions de grande valeur». 


LEMPEREUR Emile, Lexique wallon de Nalinnes, Syndicat 
d'Initiative de Nalinnes, 2000, 192 pages. L'ouvrage s'obtient en 
versant la somme de 380 FB (+ 100 FB de frais de port) au 
compte 068-0733020-18 du S.I. de 6120 Nalinnes. 

Ce relevé imposant (plus de 6.000 mots ) s'ouvre sur un avant- 
propos de l'auteur, une bio-bibliographie de ce dernier et une 
préface intéressante de Jean-Luc Fauconnier qui voit, fort juste- 
ment, dans l'efflorescence actuelle des lexiques régionaux, une 
tentative de sauvetage des langues moins répandues menacées 
par le monolinguisme anglo-saxon, fruit amer de la tyrannie 
socio-économique. 

Précisons que l'ouvrage comprend, dans sa deuxième partie, 
une liste alphabétique francais-wallon de la plupart des termes 
recensés. 


FRANCARD Michel, Langues d'oil en Wallonie, coll. «Langues 
européennes», Bruxelles, Bureau européen pour les Langues 
moins répandues, et Charleroi-Liège, MicRomania, 2000, 48 
pages, ill. et cartes en couleur : 250 FB (frais d'envoi compris) à 
verser au compte 068-2210583-77 de MicRomania, 6000 
Charleroi. 

Un petit ouvrage trés attrayant, véritable vade-mecum touchant 
les langues d'oil (wallon, picard, gaumais, champenois) de la 
Wallonie. Tout y est : bref historique, description linguistique, 
survol de la littérature, vitalité actuelle et perspectives d'ave- 

One chandiye po lès cias do Rabot 


Lès nüléyes arouflén' do d'zeü do bwès d’ Taravizéye, 
sipèsses èt nwáres, dès vrès machurias qui bérólén' su lès tères 
èt s'aroker auzès maujones èt spaude leü kèdje à r'laye qui 
l'eüwe s'aflachéve su lès panes èt richeler su tot. 

Lès coléres rinaudén' ét r'gouler. Lès tonias qu'on stampe 
al cwane dès r'mises ou dès tchèris blèfén’ led trop-plin su lès 
coûs èt su lès cortis. 

Dèdja di djoûs d’ rote qui ca tchèyéve cauzu sins lauki. 

t lès nüléyes arouflén' todis d’ pus, à pèkéyes come dès 
bédots qu'on mwin.ne tchampi d’ l'ésté su lès stindéyes à tri. 


Anawére, Miyin dal cinse do Rabot a passé d' pus d'one 
eûre à wèti ét racawèti pa l’ bawète do gurgni qui done su lès 
bwès d'au-d'zeü èt sayi d' comprinde d'éwou qu' ca vént. I n'a 
jamés vèyu one parèye émantchüre. Ti diréves qui lès nwá- 
rausses ta.ülias abrokenut do bwès, do mitan dés-aubes, come si 
l’ tére s'áréve ieü d'churé èt lèyi sûner èt brotchi tote si 
man.nèsté. Paréy qu'on bwagne-clau crèné qu'on áréve fèt 
spritchi l'umeür ét l' brotchon foû. 

Li tére qui s' douve come on tonia qui s'áréve ieü sclèyi èt 
lèyi couru, pattavau tot, çu qu'èle catchéve ë s' cwár, sès 
rachis”, ses tchinistriyes. 


Tot ca, c’èst fétindjes di diâle, s'apinse à li, mins i n° è waze- 
réve cauzer avou s' feume. 

Li pire di tot, c'ést gu” lès nüléyes, èstò d'ièsse ë l'ér come 
todis èt lès rascouviè d'au-d'zeü come dès nwárs lénçoûs, èle lès 
cobèròlenut dins leü chime. 

I sont d'dins, rafürlés d’ creuweü. C'èst frèd, eüwisse come 
tot. I n'a qu'à stinde si brès, c'èst cauzu come il” sititcheréve au 
soürdant. Eüwisse an-d'dins èto . Dins lès stauves èt minme dins 
lès grègnes qui c’èst todis la qu'i fèt l' mèyeu èt l' pus sètch à 
l'abitude. 

Et ploüre èt co ploüre a saya pa-d'zeü l' martchi, sins djo- 
ker on bokèt. Nén minme one sititche. 

- Non, Miyin, m' fi, ènnè va-t-i por li tot seü, on n'a jamès 
vèyu parèye atéléye. Si pa li énn'áréve ieü cauzé on djoû ou 
l'òte. Et P vi párén èto. I n'ont jamés vèyu, i n'ont jamès duré 
one si-féte pâr-ègzimpe. 

Quand i mouche ë li stauve, totes lès bièsses toünenut leû 
tièsse sur li ét manler d'one drole di maniére come s'éle vórén' 
dimander qwè. 


Lès pouyes, qu'avén' fini pa potchi fot d” leüs pièces po fé 
l” toü do poli ét sayi d? tchampi one miète, la qu'èle si rècwète- 
nut asteüre, tortotes asto n-on l'óte ét s' riméte à djoke, au 
r'cwe, tote li djoürnéye. 

Il a r'moussi èl cûjène, li Miyin. Si feume l’a r'wéti. Mins i 
nèl waze aconter su tot ca. 


- Dijoz, Miyin, dj'a sti au botike addé Mèliye. Lès djins 
diyenut qu'i-gn-a gu? véci qu'i ploüt come ca. 

- Qwè-c” qu'i sépenut zèls ? On bagne dins lès nüléyes; on 
n' wèt dédja nén l' maujone do pus prés vijén. Ont-i sti vòy òte 
paut seürmint ? 

- Nén dandji d” vos mwèji, don. Dji n' fé qu' dire qu qu' dj'a 
ètindu. 


Li tchérau, pace qu'on n° pout nén dire qui c'é-st-one vréye 
vóye, li tchérau qui diskind su Rodjimont, ci n'ést pus qu'on 
bròli, one sanke cauveléye pa dès fondés-órbéres. Lés-eüwes qui 
coürenut d’au-d’zeû li rascouvenut todis pus fwárt al longue 
dés djoüs. 

La cauzu one samwin.ne qui l’ bolèdji n'a pus gripé jusqu'à 
ci. D’après dire, i s'avéve ècrolé avou si tch'fau èt s’ tchèrète 
dins l’ prumi toürnant do tiène. On l's-avéve véyu totes po l” 
polu disburtaker. I n'áré pus sayi d' griper, come di jusse. 

L'eüwe richeléve sul gripelote, come on áréve dit on ruchot 
qui potche à dadaye vie lés fonds, ou, co pire, come on ruwau 
qui plonkeréve dès d'zeüs à wacléyes ét rauyi tére ét cayaus, 
bowéyes di fènasses ét bouchons d' totes lès sòtes. 

Nèsse, li vi facteür, n'a pus wazu griper nèrén. I n' l'áréve 
polu fé. Èt comint s'i prinde ? Èt ou roter ? Surtout qu'on n’ 
véyéve cauzu pus rén à fèt qu'on boutéve viè lès copètes. 
C'éstéve come on brokeréve dins lès nüléyes. 

Pupont d' bolèdji. Pupont d' facteür. Pupont d' novèles 
d'óte pau. 

Èt qu'i faléve todis couru à Rodjimont po tot. Po I’ ménde- 
cén èt po lès r'médes. Po lès lètes à-z-évoyi, po l” curé. Po tot, 
cauzu. 


Di l'uviér, quand i diskindén' au viladje èt qu'il avén' siti 
cwè tot cu qu'i leü faléve, il alén' co sovint vüdi on p'tit chuflot 

d° pèkèt divant di r'griper viè leüs copètes. Gn-avéve on caba- 
rèt au pid do long tiene. 

- On vos comprind, dijén'-t-i, lès djins, avou bije qui sofèle 
èt one si longue vòye a fé, ga vos dòrè do coradje. 

Et i r'lopén' pus sovint deüs trwès véres qu'onk, po ièsse di 
stok conte li vint. 


Audjoürdu, l” Rabot, vos-áriz dit one tére pièrdeuwe au 
mitan d'on tchókmwár. I-gn-a come one ér di strénse qui s' 
sitaure su lès vént maujones do amia. lès djins s' sintenut pièr- 
dus al copète done vòye qui n’ mwin.ne pus nule paut. 

Au botike, li pétrole aléve manker èt qu'on n'a d'dja qu’ ca 
po s' lumer. Ca èt sacants bwèsses di tchandèles. 

- On n'a jamès vèyu one paréye plonke. C'ést sûremint 
fètindje di diále ét d' macrales, ènnè vont-i, lès djins. 

Lès Rabotis sont tinkis, minme s'i nèl diyenut nén. On n' 
waze trop cauzer di peti qu’ ca n’ toüneréve co pus mau. I-gn- 
a sacantes qu'ont d'dja mètu brûler dès tchandèles à sint Roc 
dins li p'tite tchapéle qu'ést stampéye au d'bout do amia al 
cwane dél vóye qui coürt sul bwés. 

Li bwès. C'ést süremint di d? véla qui tos lès maus adaure- 
nut. Miyin áréve co bén rézon. 


Miyin, qui s' famile dimeüre sul cinse dispüs la dès cints èt 
dés cints-ans èt qu' c'ést li onk dés pus au fèt” di tot, a d'mandé 
aus-omes di s' vinu raploüre addé li, au gnût, po d'vizer one 
miète di tot ca, dèl plonke qué let tchèt sul dos, dès-afêres qu'i 
fauréve ètèrprinde échone, dèl mèyeti maniére d'é rèche on cóp 
po totes. 

S'i-gn-a moyén d'è rèche! pace qui l' Miyin, i nèl dit nén. I 
nèl waze dire, mins il ést tot disvoyi. I piéd coradje. On l' piè- 
dréve à mwint'. 

La di djoûs qu'on vike èl nwáricheü dés nüléyes, qu'i ploût, 
qu'i fèt cru tot costé, minme ètur lès léncoüs d’ leás léts. 

Lés tch'minéyes ravalenut. Come di jusse. I-gn-a pont d'ér, 
pont d” tiradje. On a dés rûjes po ralumer lès stives, po rès- 
tchaufer lès maujones, fé à din.ner, cüre lès caboléyes. 

I-gn-a pupont d° pwin èt lès cias qu'énn'ont v'lu r'fé zèls- 
minmes èt rataker à cüre come di pus timpe ont ieü totes lès 
mizéres po fé tchaufer leti for. Li pausse ritchèyéve. Totès rijes, 
qwè. 

Èt lès plantches do botike da Mèliye si vüdenut one miète di 
pus tos lès djoûs. On va ièsse sins suke, sins sé, sins-ôle. Co 

d' chance qu'i-gn-a dès-ous, do lacia èt do bire al cinse. 

Èt pwis l” plouve ! On "nn'èst odé au-d'la. Quand ç’ n'èst 
nén à r'laye dés-eüres au long, c'est plouviner, èt ca vos tape su 
lès niérs, come on grigneü djon.ne qui pile ét somadji à-z-eüres 
po rén. 

Et quand ca lauke sacants munutes, vos bagniz tot l' minme 
dins on drole di tène mozinadje pace qui I’ niléye vos rèfaur- 
dule come one nwáre chabrake, come one lède umaudje qu'on 
n° pout rauyi foi d’ sès-ouy. Ele vos rascouve èt vos t'nu è s’ 
creuweû. Lètchasse ! 


- Ca vént dal copète dès bwès, di-st-i l' tchèrpèti qu'avéve 
lèyi disténde si pupe tot tüzant. Quént'fiye bén d? Taravizéye. Èt 
pwis, cès nüléyes-la, quén mwès gout. I-gn-a come one drole 
d'inéye qui s’ sitind èt nos-èpufkiner. A m’ chonance, ca sint l” 
brûlé èt l” tchamossé tot comachis. 


Taravizéye, qui c'est lon eri d’ tot, ci n'ést qu'on vi tchèstia 
ét sacants maujones qu'on n'a jamés, au grand jamés, vèyu lès 
djins d? nos costés. Mins c'ést l' pus óte crèsse di tot-autoü a 
cénq eüres lon. 

Après l' crèsse, on al vóye qu'è va su Fosses èt i faut co 
roter dés-eüres po tchér su lès prumérés maujones dèl pitite 
vile. Lès vis dijén' qu'on avéve ieü dès disbürlüres dins l' tins 
avou lès djins d'avaur-la. C'ést lon, au diále èt co pus lon. I faut 
trèvautchi dès bwès èt dès bwès èt co dés campagnes èt dès tris 
qu'on n'è wèt nén li d'bout. On n'i va jamés. On n'a rén à fé par 
la. 

Di pus timpe, c'èstéve payis d’ Lidje. I n'avén' nén lès 
minmes mésses qui nos-ôtes èt i duvén' co sovint awè dès mar- 
gayes èchone, avou lès nosses, come tos lès mésses di tot tins. 
C'ést quént'fiye po ca qu'on d'méréve chake ë s' viladje. Sins s” 
vóy evi. Èt sins s’ v^lu vóy, diréve-dju. 

Et l' grand démoné bwès qui s' sitindéve ètur zèls èt nos- 
òtes, po lès cias d° Fosses, come po lès cias d? Rodjimont, c’ès- 
téve pire qui lès pus léds cwéns qu'on raconte dins lès fauves, lès 
cias qui stitchenut dés tchókmwárs aus p'tits-èfants. Ca n° 
p'léve ièsse qu'on trau à sórcires, à moüdreüs, à cópeüs d' 
boüses, à crocheüs di p'tits-èfants. 

Po dire li vrè, la lontins qu'on n° waze pus aler bèrôler ë li 
spécheü do grand bwés. 

I-gn-a dédja sacants-anéyes di ca, lés déréns qu'avén' sayi 
d'aler vóy qwe, rapwarter do tchaufadje, aler tchèssi à l'awéte 

aus chévreüs ou aus singlés, aler mète dès bricoles one miète 
trop lon èri, avén' radauré à dadaye, lárdés, cwachis, sins rén. 
On avéve sicroté leti tch'fau, leû tchèrète, led fuzik, tot. 


- Portant, di-st-i l' Miyin, qui choütéve onk èt l'óte, on n' 
pout nén d'mérer insi lès brès balants. Tot va potiri ét tchamos- 
ser su pid, à cominci pa nos-òtes. C'ést do tins po tchòki l' 
minéye à tortos, don, ca. 


On éstéve sul difén d` mars” et l’eûwe si stindéve come 
one laudje basse su lès cortis èt su lès tchamps. Lès vóyes èt lès 
pi-sintes n'éstén' pus gu” dés potias ét dès sankes èt i p'lén' 
ètinde li plouve rilater à make su lès panes dèl cinse. 

- Ca n'a nén lachi dispüs qu' nos cauzans èt ca n'a cauzu 
nén lauki, faut-i dire, dispüs la t't-aleüre quénze djoûs. 

I-gn-a pus nén onk qui motit. On wèt bén qu'i tüzenut 
lon. I s! vóyenut stitchis dins one drole d'émantchéáre. I sont la, 
leû doze, autoû dèl grande tauve qui lès djins dal cinse i mind- 
jenut tofér, tortos èchone avou I mèskène èt lès vaurlèts. 

Mèrance, li cinserèsse, a r'tchòki sacants bwaches sul 
feu dins l' grand tokwè. Li blame si rènonde. I fèt bon. Ca led 
fèt do bén a tortos. 

- V'loz one pitite gote po vos rèstchaufer ? 

Il árén' surtout bén v'lu tchèssi èvòye èt rovi I’ deur 
bokèt qui duvén' crochi tortos èchone. 

- Ci mèst nén di r'fus, cinserèsse, di-st-i l` vi Noré 
qu'avéve bouté tote si viye su lès têres do Miyin èt qu'i n'èstéve 
jamès l’ dérén po stron.ner si p'tit chuflot. Ca nos candjerè one 
miète di l'eüwe. 

- Avoz one idéye, cinsi ? ènnè va-t-i l'ome da Mèliye do 
botike. Lès feumes ont mètu brûler dès tchandèles, mins à m’ 
chonance, li vi sint Roc dwèt ièsse pau-fwárt. Gn-a rén qui 
candje todis èt on a vindu cauzu totes lès tchandèles qui nos- 
avén'. I lès fauréve sipaurgni asteüre po s' polu lumer pace qui 
P pètrole discrét. Mèliye li fèt dire à tortos. 

- Qu'avans-n' fèt au Bon Diè po qu'i nos-èvôye one si 
léde plonke sul dos ? 

- On a pauki lès téres, on a r'comandé lès mwárts; on 
n'a touwé pèrson.ne ét gn-a pont qu'a scroté, fuche-t-i one 
pétrále èmon s' vijén. Poqwè faut-i qu' ca fuche su nos-òtes qui 
ca vegne tchér ? 


` 


Li p'tit chalé bans'li, li, i vóréve bén qu'on vaye à 
Rodjimont vóy qwè: s'il ont ostant d’ plouve qui véci èt dès nû- 

léyes a ras” di tére, s'i n'ont nén dès novèles d'óte paut. 

I roviye qui l' facteür n'a pus seû griper jusqu'à ci, qui l” 
bolèdji s'a ècrolé avou si tch`fau èt s' tchèrète èt qu'on li a d'vu 
doner on côp d’ mwin por li r'diskinde. Qui ç’ n'est nén lès 
pwin.nes di v'lu sayi. 

Gn-a pérson.ne qu'a réspondu. 

On a bouchi à l'uch. Mérance a riv'nu avou onk qui 
cheuyéve ses pids ét s' mantia divant d' moussi èl grande sale, 

C'èstéve leti djon.ne vaurlèt. On grand cotapé, oyi, mins 
fwárt come on tch'fau èt franc tigneû s'i-gn-a. 

- Ewou avoz sti, vos, Fonse, di-st-i l' Miyin. 


Cu qu'i n'a wazu dire, li vaurlèt, c'est qu'i riyéve avou l” 
fève d'on vijén ét qu'i n'l'avéve pus véyu dispüs la d’ pus d'one 
samwin.ne èt qu'i n’ fiéve pont d` bén. Cu qu'èstéve sir èt cer- 
tin c'est qu'èle n'éstéve nén émon sès parints. I l'Aréve vèyu. Li 
dérén cóp qu'i s'avén' cauzé, ele avéve dit qu'éle duvéve aler su 
Rodjimont. Èt ca l’ süvéve, come di jusse, li djon.nia. 


Il avéve diskindu pa l'uréye tot dè long dèl vóye, pace qui 
l' vòye, on n'áréve polu roter d'ssus. Èt minme su l'uréye, i 
faléve ièsse li, avou sés botes, èt s'èssanki à chake asgauchiye 
pace qui l’eûwe richeléve pa tot costé. 

- Dj'a sayi d' diskinde, mésse. Mins l' vóye di Rodjimont, 
on vrè ruwau qui coürt à wacléyes viè lès fonds ! Èt vos n' pòriz 
pus gangni l' viladje. Jusse al valéye do tiène, i-gn-a come one 
grande démonéye basse qui s' sitind su lès téres èt su lès vôyes. 
On n° wèt pus Sambe, on n° wèt pus qu’ lès rindjiyes di plopes 
èt lès oupètes dès saus. C'ést come si nos serén' mièrsetis vêci 
avou lès vòyes còpéyes èt pus moyén d'è rèche. 

Gn-a pus nén onk qui waze dire si facon d' pinséye, 


- Si ca sèréve fétindje di diále dou bén on-èmacraladje ou 
l'òte, fauréve tot l' minme qu'on l” seüche, ènn’è va-t-i l' tchèr- 
pèti qu'a rataké à satchi su s’ pupe èt-z-èfumi tot I’ monde. Et s'i- 
gn-a one saki qui nos téréve ? Fauréve quént'fiye qu'on vaye 
aviè l’ copète do bwès èt broker l’ pus lon possibe èt sayi d° vòy 
poqwè qui l’ plouve ni djoke nén èt gu” lès nüléyes si cobèrôlenut 
insi autoû d° nos maujones ésto d’ couru ë l'ër come todis. 


Il irén' tortos èchone po iesse pus fwárts èt s' polu dis- 
finde èt s' rècoradji n-on l'óte. On prindréve dès lantiènes èt dès 
tchandèles di r'candje po si an cas. 


Avou leüs feumes i vont d'vu aprèster tot ç' qu'on pòréve 
awè dandji po fé l' vòye : di l'amindji, dès botèyes di bire, dès 
fuzik, sacants-ostis, dès locèts, dès coutias, one èpe, on fèrmint. 

- Nos f' rans l’ raploii, po "nn'aler, asto dèl tchapèle da sint 
Roc, dimwin dèviè l' quárt di iüt-eüres. 

Li gnüt a sti coüte po tortos. Malaujiy di dwármu, vos- 
òtes ! I sont su dès tchòdès breûjes èt s' cotaper dins leti lét èt s' 
cotrouyi. 

- Mins anfin, Miyin, sayiz one miète di dwármu po ca. 


Aviè sét-eüres èt d'méye, il ont adauré chake à toti avou 
leûs p'tités kèdjes èt s’ raploüre addé l’ tchapèle. Lès feumes ont 
r'métu brûler dès novèlès tchandèles po sint Roc leû d'ner on 
bon cêp di spale. I plouvéve come lès-òtes djoüs èt lès ta.ülias 
bërólén' su lès téres dal cinse come lès nwárés boles d'on 
démoné djè d’ guiyes di tos lès diáles. Èt lachi à fèt leüs-eüwe- 
riyes su li stindéye do Rabot. 

Lès-omes avén' tchaussi dès-òtès botes po n' nén awè leüs 
pids frèch èt ay èvòye ! po one drole di paskéye èt d'èmant- 
chire, si I’ côp tchèt. 

Lès feumes lès r'wétén' si stramer, si cossauyi e li spècheü 
dèl plouve. Li chalé bans'li sûvéve come i p'léve, li dérén dèl 
pèkéye. 

Lès feumes, one miète tinkiyes, scarwétén' tant qu'èle 
p'lén" èt sayi d’ lès vòy discréche e l'éwéye. Il ont ieû raddimint 
spité foü d’ leü vüwe. Ele étindén' co d'vizer d'au lon ét pwis, 
c'a sti tot. 

Mèrance, li feume dal cinse a co criyi : 

- Wétiz à vos-ôtes, ènn’ don. On "nn'a d'dja assez sul dos 

come ca. 


Lés-omes, i s' sintén' come dès mouchètes èl chime d'on 
vére di bire, près’ à ièsse rilopés va-z-è vôy pa quén diále ou pa 
quine fwace qué lès-âréve tinu di d'zeü. Quén chandiye todis ! 

Dins l’ bwès, li vóye n'éstéve nén co on bròli come lès téres 
é pindis' qui donenut su Rodjimont. On l'avéve rikèrdji d' pus 
timpe avou tos cayaus d” chayis' èt l’eûwe ridéve dins lès fossés 
qui courén' tot dè long dès deüs costés. 

I rotén' co rade ét vorer viè lès copètes dès bwès, cauzu 
sins moti. Sins l” wazu dire, il éstén' sèrés come s’i-gn-âréve ied 
one saki à l'awéte qué lès sûréve à fèt po tchér su leü dos au 
bon momint. 

C'ést dés vóyes qui l’ Bon Diè n'i va jamés, s'apinse l'òte. 
Li chalé avéve dès rüjes. I sofléve. I l” duvén' tofèr ratinde. 

- Vos-áriz d'vu d’ mèrer addé lès feumes po lès rècoradji 
èstò di nos v'nu rastaurdji. 

Li chalé rütiye. I mastine ètur sès dints, mins i süt. Oblidji 
asteüre qui vo-lès-la, lon eri d” tot. 

Il ont tcheá su on crwèzeladje di vóyes. I plouvéve todis à 
r'laye di bouc èt lès nüléyes lès réfaurduler. 

S'i pórén' ritchér su lès maujones do Saut ou su Fosses èt 
lès djins leû polu dire di qwe qu'i r'toüne ét quén plonke què leû 
tchét sul dos. 

S'i pórén' quént'fiye éto broker foû dès nüléyes èt dés- 
eüweriyes. 

- Purdans l’ vóye a mwin drwète, di-st-i l” cinsi. 

Gn-a pont ieû po contrèbate. Il ont roté èt roté, tièsse 
bachiye, sins tüzer pus lon. Cauzu come dès bièsses. Come lès 
tch'faus au tchèrwadje quand on leti dit : à daye dou bén à ote, 
èt qu'i choütenut et satchi. 

I sépenut quént'fiye bén dèdja qui s? naujichenut po rén. 
C'ést come one sóte d'émacraladje. Come s'i sèrén' tinus. Come 
si l” bwès s' fouteréve di zèls. 

Li scayeteü, i li a choné qu'one saki acheléve à skèter sès 
botenires pa-dri leti dos. I n'a wazu moti. I s'a r'toürné. Li spè- 
cheü avéve dèdja r'bouré l’ vòye. 

Il árén' bén v'lu mougni on bokèt èt r'prinde alin.ne, mins 
èwou ? Lés-aubes èstén' si télemint èbibés qu'i gotinéve minme 
pa-d'zos lès pus gros fayènis, 

- I m’ chone, énn'e va-t-i l’ Miyin, qu'on a dèdja passé pár-ci. 

- C'ést vos qu'a dit d’ prinde à mwin drwéte, don, cinsi. 

I s' riwétenut co pus stréndus. Li vaurlèt a douviè l” botèye 
di pèkèt qui l' cinserèsse li avéve dimandé d' pwarter. Il ont 
bèvu one goléye, chake à toti, po s' rèstchaufer one miète. 

- Qu'alans-n' fé ? 

Il ont mindji on bokèt, au r'cwè, s'on pout dire, pa-d'zos 
lès grossès couches d'on tchin.ne. 

Aviè lès quatre eüres au gnüt qu'i I’ djoû bachéve co d’ 
pus, il ont étindu one vatche qui bwéléve. 

Il arivén' dins on viladje. Il avén' roté cauzu iüt-eüres asto 
sins lachi. 

Cu qu'il ont vèyu l’ prumi, c'est l” tchapèle Sint-Roc èt lès 
tchandèles qui blawetén” one miète èl nwáricheü èt fumi come 
tot. Gn-avéve deüs feumes asgligniyes qui dijén' one patêr tot 
òt. 


Quén chandiye ! Quén daye ! 

I-gn-a pont d” zèls qu'a wazu dire qu'il avén' fèt bèrwète. 
Bunauje tot l” monde di s’ polu r'chandi au culot avou one 
boune jate di tchòde soupe. 

Come di jusse, lès feumes árén' bén v'lu sawè lès pon- 
dants èt lès djondants d” leti toürnicadje avau lès bwès, çu qu'il 
avén' vèyu ét pokwè qu'il avén' dimèré dès-eûres asto à cachi 
après leü vóye. 

Jin.nés qu'il éstén'. I-gn-a pont qu'i s'a r'cópé, todis. Il 
ont tapé lès cóps foü èt dire qu'il éstén' naujis, crévés mwárts èt 
s'aler cotitchi minme si lès léncoüs éstén' crus come tot. 


Il a co ploû deüs djoûs d’ rote èt l? tins sa r'lévé d'on côp, 
sins qu'on n° seüche dire poqwè. 

C'arè sti à ipe. I piérdén' coradje èt s’ disyoyi jamés. Li 
Fonse, li pus djon.ne dés vaurlèts dal cinse, li prumi. 

I n'avéve nén co r'véyu s” monkeür dispüs la t’t-aleûre 
quénze djoûs èt lès parints dèl bauchéle fién' chonance di rén 
quand i l’ vèyén’. I n'avén' nén l’êr di transi, zèls. Come s'il 
árén' ieü seü one sacwè. 


Li candjemint a v'nu on djoû do matén qu'i s’ dispièrtén”. 

Gn-a ieti one fele ouféye di vint èt lès nüléyes ont d'churé 
d'on randon. 

Ele s'ont cossauyi pattavi pattavau èt s’ rènonder è l'ér 
vie lès d'zetis, vie li stwèli. 

Il ont r'véyu P solia èt P bleuw sins fond. Adon, raddi- 
mint, gn-a ieü dés mouchons qu'ont riv'nu cavoler pa-d'zeü 
leûs tièsses. 

I ravikén' tortos. 

Lés djins s' atauchén' ét s 'raploüre ét r'copiner come 
todis èt rire à l'acheléye come li Mèliye do botikia quand èle 
èstéve dins sès bounes. 

Lès tchéns bawén' . Lès pouyes alén' tchampi èt lès 
vatches bizer dins let pachi. 

On ravikéve. 

L'arè falu one boune apéye po tot r'ssouwer dins lès cam- 
pagnes èt r'tchaussi lès vóyes. Sambe a r'mouchi è s’ lét. Li fac- 
teür a riv'nu èt P bolèdji èto. 


Li comére qui l’ Fonse dal cinse riyéve avou li a scrit one 
lète. Èle nè li avéve nén v'lu dire po n' li nén fé dèl pwin.ne, 
mins èle frékantéve dispüs la sacants mwès avou onk di 
Taravizéye, li fu dèl grosse cinse do tchèstia, véla, oute dès bwès. 

On n'a jamés seü comint qu'i s'avén' rèscontré. 

Li djoû qui l” daye a tcheû su l’ amia, i I’ vinéve justu- 
mint cwé al brune avou si tch'fau èt s’ tchèrète po l’ ramwinr- 
ner vêla su lès copètes qui lès cias do Rabot n'i vont jamès. 

I faut dire qui l’ Rabot ét Taravizéye si véyén' èvi dispüs 
todis, dandjureü dispüs lès disbürlüres do tins dés tchèsturlins. 

Li galant l'avéve èmwinrné avou li, maugré lès parints 
qu'avén' ausplé leüs brés ét criyi ét brére. 

Ele n'avéve rén wazu dire au Fonse qué l' véyéve vol'ti 
èt qué l' süvéve tot costé. Ele nè l'avéve jamés r'bouré nèrén 
quand i li fiéve dés-amouchetüres. Ele s'avéve minme lèyi 
cafougni pau djon.ne vaurlèt ét d' pus d'on cóp. On n' vèyéve 
qui zèls èt lès tchéns avau lès chavéyes ét pa-dri lès tchèris. 

Èle tchauféve sès fiérs à deüs stüves, s'apinse qu'on 
d'jéve dins l^ tins. 


Lès pus vis dès Rabotis cauzenut co pa-cóp dèl plonke 
qu'il ont ieû l'anéye qu'il a tant ploü ét qu'i bagnén' dins lès 
nüléyes. I vos diront tortos qui qa n' p'léve ièsse qui fètindje di 
diâle. On-émacraladje ou l'óte. One drole d'émantcháüre todis. 
Come s'on lès-âréve tinu. 


Mins l” Fonse, li, i vout gu? ç'a sti one pünicion. 

One rivindje dès cias d? Taravizéye quént'fiye èto, quand il ont 
seü qui l' fèye avéve dès róyes dissus sès cwanes. Pace qu'èle 
ènn'avéve. 

Ci n'èstéve tot l' minme qu'one pitite payisante, èt wazu 
étoürpiner l’ fu dèl cinse do tchèstia qui tot I’ monde li d'jéve 
«Monsieü Biètrumé». Èt dèdja l' tromper avou on p'tit vaurlèt, 
divant d” cominci. 

D'après dire, i n'ont jamés pont ieü d'èfant èt ca n'a 
jamés sti gu? d'one fésse. 


15.03.2000 

Li feume do Bwès Djilèt 


Nosse maujone n'èstéve nén co la si lon èri d' Sambe. Dal 
copete di l'uréye, au d' bout d” nosse djárdén, nos p'lén' riwéti 
lès batias qui diskindén' su Nameur, ozés d' tchèrbon au pus 
sovint. 

Et, lès djoüs d' condji, on áréve bén v'lu aler bèròler 
avaur-la à sacantes èt vóy lès bat'lis. 

Po ca, il áréve falu prinde one pitite vóye, one pi-sinte 
cauzu, au d' truviès do Bwès Djilèt. Tot dè long dèl pi-sinte, i- 
gn-avéve on richotia qui potchéve su lès cayaus èt s' catchi dins 
lès fènasses èt qui bèrôléve sul pindis' po s'aler piède po fini e 
Sambe, jusse dins on grand toürnant, pa-d'zos on pont. 

Li djoû d'audjoürdu, i-gn-a one laudje lèvéye qui coûrt 
tot l’ long d’ l’eûwe dispüs Mornimont jusqu'à Frunére, mins 
dji vos cause do tins qu'i-gn-avéve qui l'aladje. 

Li ruchot do Bwès Djilèt, li p'tit pont, li pi-sinte, c'èstéve 
au d'bout d' tot. On n'i rèsconteréve cauzu jamés pèrson.ne. 
Faléve ièsse su l'aladje po vóy passer dés bat'lis, ou pa-cóp onk 
ou l'óte d'avaurci qu'aléve su Frunère tot l’ long d? l'eüwe èstò 
d' prinde li trén. 

Long èt laudje tot-autoü, i-gn-avéve qui l` pitite basse 
maujone dal Mouchelote. On l’ p'léve vòy do pont, à mitan cat- 
chiye pa-dri sès-aubes à früts ét one grande aye di seücias què 
l' garantichéve di bije. 


Po lés parints, po nosse man surtout qui conechéve bén 
sès-èrnaujes, èt lès-aplopéns qu'i courén' avou, i valéve mia 
qu'on n' vaye nén bèròder aviè l'eüwe èt djouwer autoü. On 
maleáür èst todis si rade arivé. 

- Dji vos disfind d'aler süre li pi-sinte do Bwès Djilèt. I- 
gn-a del place assez po djouwer par ci. Vos-avoz dés pachis èt 
tos lès tris d'au d'zeü do Rabot, si vos v'loz, mins aviè Sambe, 
i-gn-a pont di r'nike. C'ést non, mon bèl ami. 

On nos l'avéve dit co d° pus d” cint cóps èt todis riv'nu su 
lès fètindjes dèl feume à l'avèt. 

Li feume à l’avèt, vos-ôtes! Po nos fé awè peti, dandjureü. 

- Si P feume à l’avèt véréve èt vos-assatchf è l'eüwe èt vos 
stitchi dins s' grand satch, ci sèréve co óte chóse. Et vos pòriz 
adon brére ét somadji, i-gn-a pèrson.ne qui vos póréve aler 
r'cwè. 

Quand vos-avoz cénq', chij ou minme sèt” ans, qui vos 
d'mè- 

rez lon èri d° tot, al cwane d'on grand bwès èt qu'on vos cause 
done si lède feume, ca vos sit, in, vos-òtes. 

Lès vijènes, i lès faléve ètinde : por zèles, li feume à l'avèt 
avou s' grand satch, ci n'èstéve nén dès prautes. On l'avéve 
dèdja vèyu sacants cóps do costé do pont justumint. Et i-gn- 
avéve todis bén one ou l'óte qu'èstéve la po rèfwarci lès dires: 

- Mi, dijéve-t-èle li Niniye do Djadjeü, dji m’ sovêrè todis 
dèl pitite croléye d'èmon l’ banseli. Ele n'avéve nén v'lu choû- 
ter s’ mame èt couru aviè l” bórd di l’eûwe. On n’ l'a todis pus 
jamès r'vèyu. Èt ca, c’èst süremint fètindje dèl nwáre feume à 
l'avèt. 

I-gn-a pèrson.ne qu'áréve wazu dire li contrére. Niniye 
n'áréve nén ieû minti po tot ç’ qui ç’ fuche. 


Ele áré sûr bouté dés tchókmwárs à sacantes, li lède 
feume dés bórds di Sambe, èt nos fé drèssi è nosse lét au mitan 
dèl gnût èt criyi quént'fiye, qui lès parints s” duvén' dispièrter 
èt v’nu vóy qwe. 


Mins quand nos nos rachonén' à cénq' ou chij, dins nosse 
cayute pa-dri l' maujone do gros Lantin, i-gn-avéve pus pér- 
son.ne qui nos-áréve polu fé cranki. Li feume à l'avèt, à 
sacantes, on l'áréve siti arin.ner ét l'oblidji à r'tchir lès-èfants 
qu'éle avéve apici. Li p'tite croléye, li prumére, minme si nos 
nèl conechén' nén èt qu'èle avéve siti èpwartéye dispôs lontins. 

D’après nos tizadjes, li lède feume ni p'léve dimérer qu'èl 
maujone qu'on véyéve astampéye addé l'aye di seücias. 

Li maujone dal Mouchelote. 

I-gn-a jamés pèrson.ne qu'áréve wazu aler bèròler mièr- 
seü avaur-la. C’èstéve lon èri d’ tot. Et tot l’ long d’ Sambe éco. 

Li gros Lantin, li, i waze co pa-cóp diskinde mièrseû jus- 
qu'au p'tit pont au pid do bwès. On djoû, il avéve dimèré one 
boune apéye à l'awéte èt i d'jéve qu'il avéve vèyu I’ feume; èle 
aléve rabroker él maujone. 

I v'léve qui  djint èstéve pitite ét laudje, bodéye si on 
vout, avou dés blancs tch'fias ét on grand sétch nez qui r't- 
chèyéve su sés lèpes. One viye feume, cauzu sins minton èt sès- 
ouy duvén' iésse blanc-djanes. One drole di coleür qui vos fiéve 
awè peti d'au lon. 

Co d' chance, a-t-i dit, qu'il èstéve bén au r'cwè, ascropu 
pa-dri one grosse bowéye di gngnés', pace qu'èle avéve carwèti 
tot-autoü avou s' mwin pa-d'zeü sès-ouy èt sayi d' vòy s'i-gn- 
avéve nén one saki à-z-apici. Stréndu, l” Lantin, i I’ dijéve todis, 


d'awè vèyu sès lèds-ouy èt l'avèt qu'èle s'aspouyéve dissus. Èt 
pwis, l’pîre di tot, èle pwartéve on grand satch su si spale èt i n'è 
vout nén fé on fond, mins i li a choné qui l'satch si cotapéve. Gn- 
avéve quént'fiye on-èfant d’ dins. I li a choné qu'i l’ ètindéve 
somadji ou rüti. On-èfant ou on p'tit couchèt. Mins po nos-ôtes 
tortos, ca n' p'léve ièsse qu'on-éfant. 

A noste ádje, on s’ fèt co vol'ti awè pei. 

Li feume a l'avèt, c'èstéve one miète come dins lès fauves 
qu'on racontéve al chije ou qu'on nos lijéye po nos rapauji 
quand nos-avén' siti pâr trop èrnaujes. 

I-gn-avéve l'aspanse qui n'èstéve jamés à r'pache et qu'i li 
faléve tos lès djoüs dés p'tits-èfants à crochi èt lès macrales qui 
fién' tchaufer dès caboléyes avou totes sótes d'ièbes èt d' bokèts 
d’ tchau èt qui vos p'lén' candji à bièsse avou sacants mari- 
minces èt dès mots qu'èle dijén' à l'aurviér. Des fauves qu'on 
conechéve d'on d'bout à l'óte, sins rovi on mot ni s’ brouyi. 

Mins l' feume à l'avèt, ci n'èstéve nén parèy tot l' minme, 
Ca s’ passéve asteüre, nén lon èri d’ noste amia. On l’ p'léve vòy 
touyi-brouyi al valéye dèl pi-sinte do Bwès Djilèt. Al 
Mouchelote. On conechéve si p'tite basse maujone. 


On djoû do mwès d’ julèt" qu'i fiéve bia come tot, dispüs 
timpe au matén, on s'avéve rachoné ë nosse cayute pa-dri mon 
Lantin. Ca nos chópiéve. Faléve qu'on seüche qwe. Vóy li mau- 
jone d'asto, sayi d’ vóy li feume surtout. 

- N'alez nén co couru come dés diáles ét vos fé awe tchód, 
èt riv'nu sankeneüwes avou dés cénq' à vos cayéts, don ! 

Ca, c'èstéve li mame do Lantin. Et c'èst I vré qu'i n' p'léve nén 
couru fwárt lon sins ièsse tot frèch, li gros. Et c'ést todis li, por- 
tant, qui mwinrnéve l’atèléye. 

- Nos-alans vóy s'i-gn-a dès fréjes èt dès caclindjes au 
bwès, véci asto. 

- Et n'alez nén co rider au-d' truviès d’ tot èt vos cossatchi 
ét vos-apougni come dés sauvadjes, don. Dou bén, ci sërë |” 
dérén cóp. 


Avou lès p'titès bauchèles d'èmon li scayeteü, lès deûs pus 
grandes dal cinse, lès quate raupéns do tchèrpèti nos duvén' 
ièsse di pus d’ dij èt ça nos rècoradjéve. Èt l’ Lantin, on I’ pout 
bén dire, i contéve po deüs. Ci n'èst nén one viye feume tote 
seüle qui nos-iréve fé pèter èvòye ou nos stitchi dès strénses. 

- Ele pout todis bén v'nu. Nos wèrans, di-st-i I Lantin, tot 
s' rècrèstant come on chèf, 

Èt c'èst I’ vrè qui nos n° nos léyén’ nén fé. Nos-avén' 
dèdja bouté one dispotisseléye di tos lès diáles auzès cias d'au 
d'zeü do Rabot qui nos v'nén' todis cachi mizére èt distrüre 
nosse cayute. Nos-avén' mètu dés grossès pomes à mitan poû- 
riyes dins sacants p'tits tchaurs èt led lanci au mouzon an lès 
stitchant à l’oupète di nos bastons d” neüji. Valéve mia n° nén 
r'cüre one di nos pomes au vizadje. Ele bizén' è lêr et si spot- 
chi qu’ vos-áriz sti staurés à tére come po rén. Et son.ner vosse 
nez èt-z-awè dès botirsias ou on nwár ouy. 


On a diskindu al valéye jusqu'au p'tit pont, sins mouf- 
ter cauzu. On n'ètindéve qui lès cayaus qui bèròlén' sul vòye èt 
pa-còp potchi ë l'eüwe do ruchot. On cauzéve tot bas come one 
pèkéye di vauréns qui vont fé on mwès còp. 

Dji n°’ vos wazeréve acèrtiner qu'i-gn-a nén on p'tit 
keür qui bouchéve one miète pus fwárt qu'à l'abitude. Mins gn- 
a pont qu'áréve ieû dit qu'il avéve pei, minme qu'il áréve siti 
stréndu. 

- Catchans-nos dins lès bouchons èt r'wèti comufaut tot- 
autoü. 

On a d'méré la, one boune apéye, à l'awéte ét n' pus 
wazu paupi. I fiéve si télemint paujére. Trop paujére pace 
qu'adon on n° tüze pus èt i-gn-a totes sótes di sotès-umaudjes 
qui s’ vègnenut staurer è vosse tièsse. Lès lèdès-umaudjes dès 
viyès fauves quént'fiye èt co d's-ótes. Et ca vos süt sins qu’ vos 
n’ vos-è setichiche fé kite. 

Li pus p'tite dès marayes do scayeteti a ataké à grigni èt 
dire qu'èle v'léve èraler «dé s’ manman». Si grande sot l'a d'vu 
rapauji èt li fé ètinde rézon : qu'i fauréve qu'éle èrvonche totes 
seüles vie lès d'zeüs èt lèyi la tos lès socons. Qu'èle ni wèrén’ rén. 

Li p'tite s'a tè. 

Nos d'mérén' ascropus pa-dri nos ronchis'. Mins 
asteûre c'ést Róza do tchèrpèti qui s’ pète à brére pace qu'éle a 
churé si d'vantrén. 

- Ròza, `Ï èst bon insi, énné va-t-i l’ Lantin, dou bén l’ 
côp qui vént on n° pudrè pupont d’ fèyes avou nos-ôtes. 

Ròza s’ djoke; èle ni vóréve nén qu'on l’ rèvòye . 

L'uch dél maujone s'a douviè bon-z-ét rwèd èt il ont 
véyu on-ome qui sórtichéve avou on long fuzik su si spale. Il 
avéve on brun moussemint d? v'loür èt one drole di calote. 


- On garde, di-st-i l` Djan, li pus vi do tchèrpèti. 

Co d° chance, èstô d’ vinu sur zèls èt griper dins I’ bwès, 
i 'nn'a 'nn'alé su l'aladje. Minme li Lantin èstéve dins sès p'tits 
solés. 

Qu'i-gn-eüche ieü one viye feume, minme avou on-avèt, 
on l' savéve bén. Mins on- ome avou on fuzik, ca candjéve tot. 
I s' faléve dimèfiyi. Ratinde todis ét surtout ni nén boudji, ni 
pont fé d’ brit. 

L'ome a 'nn'alé. Quént'fiye qu'i n'a fèt qui d' passer. 

- Ca n' pout ièsse qui l' garde do Bwès Djilèt. I m' chone 
qui dj? l'a dèdja vèyu. 

Lantin s'a aspouyi pa-dri li p'tit meur do pont. I r'wéte 
li maujone. 


Ca n'a nén frapi. 

One miéte pus taurd, l'uch s'à co r’douviè mins pus 
doticemint. I n° wazén' pus sofler. On n'oyéve pus qu'on gros 
malton qui zünéve pa-d'zeü leüs tièsses. Il ont ètindu |” vwès 
d'one feume qui d'jéve : 

- Clapez l'uch pa-dri mi, don, fèfèye, èt vos moussi. Dji 
nèl f'ré nén longue, n'eüchiz nén peti. Dji m’ va cwé one sacwè 
po mindji à prandjére. Dji vos rèssêre. Insi gn-a pèrson.ne qui 
póréve intrer. 

Li feume a moussi foü avou on p'tit tchèna ès” mwin. 
Pitite, bodéye come on l'avéve dit. Ele n'avéve nén pris s'-t-avèt 
avou lèye èt s' grand satch nèrén. 

Ele vinéve sur zèls. Ele rotéve su s' pwèd come one djint 
naujiye. I s'ont stauré dins lès bouchons po n” nén ièsse vèyus èt 
catchi led tièsse pa-d'zos leüs brès dins lès grandès fènasses. Co 
d” chance, i-gn-a pont qu'a stièrni ou brére ou somadji. I 
rat'nén' lefi-z-alin.ne tortos èt fé l' mwart. 

Li feume a passé asto d' zèls. Èle nè lès-a nén vèyu. Co 
d' chance. Ele a roté su Frunére pa tot l’ long d? Sambe. 

H éstén' soladjis. I ravén' leûs songs èt polu r'prinde 
alin.ne èt boudji leüs djambes èt leüs brès. 

Gn-avéve pus qu'one pitite crapòde èl maujone. 
Rèssèréye d'abórd, come li feume l'avéve dit. 


Dandjureü qui l' feume à l'avèt l'avéve apici, qu'èle 
l'aurdéve la èt l" rèssèrer miérseüle èl maujone. D'abórd, c'ès- 
téve li vrè. 

Nos-aplopéns, leti song n'a fèt qu'on toti. On n' pout nén 
lèyi ci p'tite bauchèle-la dins lès mwins d'one djint qué l’ rèssère 
èt qué li vout sürmint fé do mau. 


- I nos l’ faut fé chaper. Li ramwinrner avou nos-ôtes, 

C'èst todis Lantins qui cauze quand i sont po fé one jèsse 
ou l'óte. On l’ sát pace qu'il èst fwárt, leû chone-t-i, èt qu'il èst 
franc come on tigneû. 

- Nos-alans roter à bachéte, onk pa-dri l'óte. Li Djan èt mi 
pa-d'vant. Lès pus p'tits èt lès fèyes n'áront qu'à sire. 

Èt vo-lès-la èvòye sul maujone dèl feume à l'avèt qui c'ès- 
téve li maujone dal Mouchelote, vèla addé Sambe, lon èri d' tot. 


- Sobayi si lès-èfants âront trouvé dès caclindjes, ènnè va- 
t-èle li feume do scayeteü. Qu'i n° vonche nén co couru au-d' 
truviès d° tot, todis, èt s' fé awè tchòd qui sèront co sankèneûwes 
po zèls radaurer. 


Póve djint ! Lès-èfants, sès deüs p'titès bauchèles, ele si 
cotrin.nén' dins lès fènasses po broker dins l’ corti pa-dri l' gros 
Lantin qui tanseléve d'awè couru, di s'awè coütchi èt s' ras- 
tamper po n' nén ièsse vèyu. 

Vo-lès-la tortos ascropus au pid do meur d'one rimise, 
quént'fiye d'one ran à pourcias pace qu'il étindén' rûti et gnaf- 
ter, minme qu'il avén' siti stréndus èt s` dimander qwè. Ca fèt 
do brit, savoz, on pourcia qui vide si batch. 

- Asteüre, nos faut aler r'wèti pa lès finièsses po r'trouver 
li p'tite crapòde. Djan griperè su mès spales. Vos-ôtes, vos 
n'avoz qu'à d'mérer vêci. Sins boudji, sins moufter. 

Li Lantin, c'est come on chèf. On l’ choûte. I choübe si 
front qu'est tot frèch di tchód èt vo-l”-la "nn'alé avou l” Djan 
d'abórd. Tot doücemint, sins pont fé d’ brit. A bachète, pa-dri 
lès bowéyes di fleürs, lès rózis, lès stapètes di manje-tout, lès 
bouchons d” jolibwès, lès gruzalis. 

On bia djárdén qu'èle avéve la, l’ feume à l'avèt. Li gros 
Lantin, ca li chonéve one miète drole. Come si one sórcire 
n'áréve nén ieû polu awè dés fleürs, dès fréjes èt dès gruzales 
come tot l’ monde. Mins l” djárdén li chonéve branmint pus bia 
qui l’ cénk' di sès parints. 

Vo-lès-la su li d'vant, asto d'one finièsse avou dés p'tits 
ridaus po catchi l'an-d'dins. 

- Dji m” va aspouyi au meur et twè, ti vas griper su mès 
deüs mwins èt su més spales po vóy au-d'zeü dès ridaus. 


Li Djan, i n'èst nén fwárt d'assène, tot d'on cêp. I nèl vout 


nén dire, mins il èst tinki. C'ést come si ses gngnos li f'rén' 
faute. I tron.nenut one miéte, il a do mau po d'mérer astampé 

su lès spales do Lantin què li d'vize tot bas : 


- Wés-s' one sacwè ? 

- Í fét tot nwar, dji n’ wè qui l’ tauve. 

Lès-òtes li r'wétén', bouche au laudje. I n' p'léve nén 
mostrer qu'il avéve peû come tot. 
2 - Qué fioz la, lès-èfants ? Poqwè avoz moussi ë m' corti ? 
A ! c'ést po-z-apici més fréjes, dandjureû, ou po lès gruzales. Ca 
n'èst nén bén, savoz, d'aler à maraude come ca èmon lès djins. 


Sézi come tot, li Djan à potchi djus dès spales d'à l'òte èt 
fougni ë tére èt d'mèrer stauré dins lès bowéyes di fleürs, plat 
come one rin.ne. Li gros Lantin, li, i r'wète l'ome. 

C'èst l'ome au long fuzik qu'il ont vèyu anawère. 

I n’ waze co rén dire. I bache sès-ouy. Por on côp, vo-l”-la 
tot moya. 

L'ome riwète tot-autoü d’ li èt la qu'i wet I’ pèkéye dès 
p'tits aplopéns tot l" long do meur dèl ran. I s'ont racovissi èt s` 
fé co pus p'tits qu'i nèl sont. I n° fauréve nén grand chòse po 
qu' lès p'tités bauchèles si pétenuche à brére. Et l's-ótes ossi 
quént’ fiye. 

- Vos n'avoz nén l'ér di p'tits-afrontés, vos-ôtes. D'éwou 
éstoz ? 

Ci n'ést nén l’ Lantin qu'a rèspondu, c'est I’ pus grande 
dés bauchéles dal cinse. 

- Nos v'nans d'au-d'zeü do Bwès. Do costé dèl cinse di 
més parints. 

- Vos-éstoz l' fèye dal cinse èt vos v'noz à maraude èt scro- 
ter lès früts di pòvès djins, come nos-ótes ? 

Li bauchèle a bachi s' tièsse, a.ontiye come tot. Mins l'ome 
n'avéve nén l'ér méchant. Sbaré qu'il èstéve di vòy dès si p'tits- 
èfants autoû dèl maujone, ca oyi. 


C'èst li p'tite do scayeteü qui ravéve ses songs èt s' linwe 
qu'a riské l' pakèt èt résponde avou si p'tite gréye vwès: 

- On n' vént nén po mindji vos früts, mossieü. C'ést cause 
do Lantin. I nos-a dit qui l’ feume à l'avèt, qui d'meüre véci, 
avéve apici one pitite fèye èt qu'i l’ faléve vinu satchi foi d” sès 
grawes. 

L'ome, c'éstéve li gárde do Bwès Djilèt. I s'a pèté à rire 
come on sot. I churéve di rire qui l` Lantin ènn'èstéve co pus 
jin.né. 

- La lontins qu'i-gn-a pupont d' feume a l'avèt, don, mi 
p'tite feye, C'èst dès viyès fauves tot ca. 
- Portant nos l'avans vèyu ’nn’aler avou s? tchèna. 


Tot riyant plin s' cazake, l'ome a douviè l'uch dèl mau- 
jone: 

- Vinoz, fèfèye. Vos qu'èst todis mierseüle, vos-alez awè 
tote one pèkéye di p'tits socons por vos djouwer avou, s'i voule- 
nut bén. 

Mariye a v’nu sul soû d’ Puch. One pitite croléye avou 
dés nwárs-ouy one miète sauvadjes qui vos scarwétén' jusqu'au 
fond d’ vos boyas. Ele n'a nén moti. Tote séziye qu'éle èstéve di 
vòy ostant d'èfants èl coü. Ele ni wazéve moussi foü, li p'tit 
sacwe. 

- Vèyoz, lès-èfants, c'ést nosse pitite fèye. Mi feume è-st- 
èvòye su Frunére po-z-aler cwé do pwin èt dèl tchau èt mi dji fé 
m' toü come tos lès djoüs véci avau lès bwès. Vos diroz à vos 
parints qui l’ feume à l'avèt, la lontins qu’èle èst mwate èt qu'èle 
n'a jamès d'mèré avaur-ci. 


Au Rabot, on n'a pus jamès fèt awè peû l's-èfants avou 
l'istwére dèl feume à l’avèt què lès-assatchéve ë l'eüwe quand i 
v'nén' su l'aladje di Sambe. 

Twènète dal Mouchelote a gripé totes lès samwin.nes 
avou Mariye au botikia sul tiène po fé lès comissions. Èt l” pitite 
crapòde aléve djouwer one miète avou tote li binde tins gu” lès 
feumes tapén' li d'vise èt raconter lès novèles di tot-autoü. 

Èt lès-èfants courén' tortos èchone avau lès tris come 
dès dislachis. 


10.03.2000 


Lès cruwaus d'Ardène 


Èt dire qu'i-gn-a dès cias qué l’ pirdén' po on bárdouchi, 
one sóte di djan cocoye qu'âréve tot jusse siti bon po wèti 
tchampi lès pouyes èt lès r'tchèssi foi dès cortis. 

Li, la dèdja lontins qu'il avéve vèyu qwè. Qui ç’ n'est 
nén l’ cia qui s’ forboute èt draner pa-d'zos lès kèdjes èt s’ fé 
crèver mwárt do matén au gnût, qui gangne li pus d` caurs èt fé 
dès niyaus. 

Lès cinsis, tot-autoü, i fién' dès pétrales, do frumint. Il 
avén’ dès bièsses. Èt c'èstéve tchèrwer èt staurer l'ansène èt 
sèmer, Èt todis ièsse su dès tchòdès breüjes di peü qu'i n’ djale 
trop fwart, qu'i plouve sins lauke ou qui l' solia féye tot crayi. 

Adon, faléve fé l'awous” èt rauyi ou soyi èt pwis rataker 
à r’tchèrwer, tchèri lès badous d’ bigau. Èt todis à r'comincí tos 
l's-ans parèy, avou lès minmès quéntes èt lès minmès strénses. 

On n'èst jamés r'mètu dins lès cinses. Sins cauzer dès 
bièsses qu'i faut sûre come dès-èfants. 

Sès parints li avén' lèyi on p'tit daladje. Li Cinse dès 
Bòlis qu'on d'jéve. Mins li, il avéve rivindu ses bièsses et i lèyéve 
tot couru a tri. 

Lès djins avén' rade ieû dit qu'i n'èstéve nén dés pus 
rènants, qu'i li mankéve one fametise lociye. Awè dés téres èt dès 
bièsses èt lèyi tot toürner à rén, vos-òtes ! 

Li, i lijéve, i serijéve, i bèrôléve avau lès campagnes. 
D’après dire, i n° mankéve di rén. On dit minme qu'il éstéve po 
frékanter avou one djon.nète dal vile. One bauchèle comufaut. 

Èt canleter, lès djins! On n' wèt nén volti lès cias qui 
fèyenut tot òtrumint qui l's-òtes. Surtout lès cias qui n° boute- 
nut nén èt qu'ont l'ér di mia viker gu” vos. 

Portant, il avéve tot l' minme sés-ovradjes. Tos l's-ans, i 
fautchéve lès fènasses, lès cruwaus, lès fleürs di totes lès cougnes 
qui créchén' al vinvole pattavau totes sès téres. 

I lès lèyéve sètchi, li tins qu'i faléve, adon, lès ramonce- 
ler à mulias come on l° fiéve po l’ foüre èt lès mète au cina. 

- Avos vèyu l’ Noré ? I fèt l'awous'. I r’tchèrîye sès din- 
réyes. Èt rire, lès djins. 

- Quén maleür ! énn'alén'-t-i lès vijéns. Awè one si bèle 
pitite cinse èt dès si bounès téres èt lèyi tot couru à rén, Nén pos- 
sibe. Il a pièrdu l” tièsse dispüs l` mwárt di sès parints. 

Li, i tchantéve èt bouter à-st-auje por li tot rintrer 
divant qu'i n' plouve. 

Lès cruwaus alén' sètchi comufaut au cina. 

Noré passéve lès chijes d'iviér èt minme lès djoürnéyes, 
quand i fiéve lèd, à cotayi sès sauvadjès dinréyes à p'tits bokèts. 
I l’ fiéve avou one viye machine qu'on cópéve li toubac' dins l’ 
tins. I stitchéve tot dins dès vèt” pitits satchots qu'il èstéve sicrit 
d'ssus é walon : À 

«Cruwaus d'Ardéne po médi tos lès maus» èt pa-d'zos, ë 
francés «Herbes salutaires universelles». : 

I boutéve au r'cwe, addé l” culot do feu. A s’-t-auje, tot 
choûtant dél muzike. 

Au djoü métu, on p'léve vóy abroker, él coü dél cinse, on 
camion qui v'néve kerdji lés moncias di p'tits satchots qu'il 
avéve aprèsté one miète au cêp, djoû aprés djoû. C'ést qu'i bou- 
téve, sins 'nn'awé l'ér, li bòrdouchi. 

Sbarés, lés vijéns. Gn-a pont qui compirdéve l'afére. 
Kèrdji dès satchots d? cruwaus! A moncias. Èt qu'i-gn-a dés 
cias que lès v'nén' cwè. 

- Oyi, dj'a bén vèyu, dijéve-t-éle li canlète d'émon li 
scayeteü. I kèdjenut dès satchots d' cruwaus. A m' chonance, i 
lès dwèt ramonceler pattavau s' maujone, al longue dès djoûs, 
dès mwès asto. 

- Fauréve qu'on 'nn'é cauze au mayeür. On n’ pout nén 
lèyi trin.ner su lès vóyes dés parèy doürnis'. I faut qu'i s' féye 
sogni, l” Noré, dou bén... 


Noré, li, i s' pwartéve bén. Éti come pont. Todis bén 
moussi quand on l’ vèyéve su lès vôyes. 

On nèl wazéve atauchi d” trop. Dès djins come ca, i s'e 
faut d'mèfiyi. Surtout lès-èfants èt lès bauchèles. On n' sét 
jamés cu qui li pòréve toürpiner èl tièsse. On-ome qui vike tot 
seü èt qui fèt tot à fotche. 

Cu qui jin.néve li pus lès djins, c'èst qu'i n'avéve dandji 
d' pèrson.ne. Il ètèrtinéve on p'tit bokèt d' djárdén, i fiéve si-t- 
amindji li minme. I réspondéve comufaut quand on li cauzéve. 
Come onk qu'a tote si tièsse da li. 

Èt pwis, il éstéve todis contint. I n” rémouléve jamés èt 
rüti su tot come tot l’ monde èl fiéve dins l^ viladje. 

I p'léve niver, ploûre ou lûre lès sèt? solias, por li c'èstéve 
parèy. I lèyéve bouter sès s’ minces. Pace qu'èle simincién” totes 
seüles, sès dinréyes, come tos lès cruwaus l’ féyenut tot costé. 

Il ètindéve pa-cóp grigni lès cinsis quand l' plouve fiéve 
toürner leüs téres à bròlis, qui leüs tchaurs s'écrolén' dins lès 
ruwaus. 

- N'árans co dés rüjes dè rèche ci-t-anéye-ci. I n’ârè 
ploû qu'on côp dispüs la des mwès ! 

Por li, tos lès tins éstén' crèchants. Tchèrdons, pichoulis, 
tonwáres ou barons, fètchêres ou dints d’ tchén, tot crèchéve qui 
po-z-assoti, quén tins qu'i féye. 

Sul fén do mwès d'awous', quand l' solia n° pètéve pus 
trop fwárt, pa-cóp pus rade, quand i n' fiéve nén trop tchód por 
li fautchi, il atakéve l'ovradje, timpe au matén, quand l’ ierbéye 
èstéve co tote frèche. 

I l’ lèyéve sètchi au solia sacants djoûs, adon ramonceler 
sès cossauyadjes, lès r'tchèri al cinse èt lès fortchi al bawète do 
cina. 


C'èstéve parèy dispüs la sacants-ans èt lès djins do 
viladje ènn” avén' one boune avou ca. Malades qu'il èstén” di n° 
rén polu sawè. Di n° rén polu fé, nèrén. On l’ wètéve bouter su 
lès tchamps èt racawèti sès convòyes èt kwézi al cwane di l'aye 
di seücias, asto dèl cinse. 

On sayéve di comprinde li fén mot d' l'istwére. Mins gn- 
a pèrson.ne qué li áréve wazu cauzer d' tot ca. Dandjureü èto 
qu' il áréve tapé lès còps foü. I n'avéve jamés sti fwárt cauzant, 
noste ome, po dire li vrè, èt i s’ dimèfiéve, come tot, dès canlètes 
qui sayén' pa-cóp d' l'aconter. 


Di l'uviér, d'abórd, c'éstéve à r'mache. Lés camions 
v^nén' kèrdjis lès satchots d’ cruwaus èt lès mwinrner su Lidje 
au batia èt ay èvòye. 

I lès vindéve one miète tot costé, l'apóte. Ï "nn'áréve 
èvoyi au Pôle Nórd s'i-gn-aréve ieû dès djins po lès prinde. Et 
dès caurs po lès payi, A 

Pace qui lès «Cruwaus d'Ardène», Noré n' lès vindéve 
nén po rén. 

Ca bètchéve. C'èstéve po dès djins caurlés qu'avén' lès 
moyéns d’ lès payi. C’èst co sovint cètila qu'on toüne li pus rade. 

Come ga médiéve cauzu tos lès maus, i l” dijéve todis, 
faléve qui ca s' paye. Il avéve mètu on papi dins chake dès sat- 
chots. I cauzéve di l'Ardéne. Qui lès djins i vikén' fwart vis, qu'i 
mougnén' dés bounès dinréyes, qui leüs bièsses tchampién' èt 
mawi totes lès-ièbes qu'on p'léve trouver dins lès satchots. 

I-gn-a pèrson.ne qui p'léve bate conte. 

Dès djins fwárts come dès tch'faus, dijéve-t-i co, qui n° 
vont jamés èmon lès méndecéns. I conèchenut totes cès-ièbes-la 
èt lès boutenut tos lès djoüs dins lès payiyes di leüs bièsses. 

Sins oufler, sins mau d’ tièsse, i gangnéve dès caurs come 
on cópeü d? boüse. Nén co la si télemint bárdouchi qu'on nèl 
dijéve, nosse Noré. 

I vindéve dès satchots qu'i n’ savéve pus sûre ét ramon- 
celer dès caurs. Il a rarindji s' maujone, il a fèt dès voyadjes one 
miète tot costé. 

I s'a marié. 

Vèyoz, don, qu'i-gn-a pont d'sot mèsti, qu'i-gn-a qu' dès sotès 
djins. 

Dès mawes qu'i fién” lès cias do viladje : «La on pou- 
want, téns, qui coürt lès tch'méns èt qui n” s'a jamés fornauji èt 
nos-òtes qui n'è pout pus d' bouter timpe èt taurd tos lès djoüs. 
Èt po ç` qu'on gangne !» 


Oyi mins, lès machadjes d’ ièrbéyes? 
Jusqu'asteüre, i-gn-a co pont qu'a moru avou. I-gn-a one miète 
di tot, faut-i dire, dins lès satchots èt il ë fèt prinde télemint 
wère. 4. 

Et pwis, i n' lès done nén po rén sès-ièbes, li Noré. 

D'après dire èto, c'ést mwès come tot à prinde. 

Èt comint vòriz ièsse malade avou dès-ièbes qui l' Bon 
Diè a mètu su lès bounès téres di I’ Ardène ? 


Ca n' vos póréve nén fé pus d” twárt qui totes lès 
man.néstés d’ drogues qu'on vos fèt prinde asteüre ou totes lès 
boubouneriyes qu'on fèt mindji aus p'tits-éfants. 

Mins, bon ou mwés, i m' chone qu'i-gn-a dés méndecéns 
èt d's-apotikéres qui n' sont nén todis al dicauce avou dès-aplo- 
péns parèy. 

Sâcrè Noré, po ça ! 


30.03 2000 

Li Ruwane 


Quént'fiye bén qui v' n'avoz jamès bèrloufé dins li p'tit 
ruchot qui coürt au-d” truviès d' vosse djárdén. 
Quént'fiye bén èto qui v’ n'avoz pont d° ruchot è vosse djárdén 
ou minme pont d’ djárdén nèrén, si l” côp tchèt, èt ca sèréve 
damadje por vos. 


Li Douwár, li, co d’ chance qui s! viye matante, li soû di 
s' marine, fiéve si p'tit toû dèviè lès chij eüres do matén èt v'nu 
coude sacants fleürs po mète è s’ cijène, come tos lès djoüs. 
Sins ca, il aléve nèyi. 

C'èst lèye qué l'a rastinu èt l' rapèchi qu'il aléve broker 
pa-d'zos li p'tit pont, ètrin.né, èt tchèri pau courant aviè lès 
pachis dès vijéns. On li a d'vu candji sès moussemints èt l’ rèst- 
chaufer di ped qu'i n’eûche si croke. 

I duvéve awè dins lès quate ou cénq ans. L'eüwe èstéve 
frède come tot. On l'a r’ssatchf fot, qu’ i tron.néve dès pids al 
tièsse èt si l' viye matante nèl áréve nén ieû ètindu criyi quand 
il a ridé sul pont, jamés qu'i n'áréve polu raconter l' paskéye à 
sès p'tits-éfants come dji vos l raconte audjoürdu. 

Il áréve ieü s' daye. 


I n’ duvéve awè qu’ dés maclotes dins l’ Ruwane. C’èst 
l' nom qu’ lès djins avén' doné dins l’ tins au ruchot. 

Li Ruwane. 

Li Douwár, c'éstéve cauzu s' ruchot. I d'jéve qu'i-gn- 
avéve dés-aublétes didins, dés maclotes ét minme, dandjureü, 
sacants pèrcots. Mins ca, c'èst co dé vòy. C'ést li què  dijéve, 
mins jamés pérson.ne n' énn' avéve véyu onk. 

Zèls deüs li p'tite crapóde dès vijéns, il avén' dèdja sayi 
di pus d' cint cóps d' énn' apici avou one viye passète èruniye, 
dou bén avou |” colwè qu'il avén' siti r'nachi après dins lès tchi- 
nis’ do forni èt l’ rapici. 

C'èst todis la qu'i trouvén' tos leüs canetias pace qui l’ 
pârén da Douwär, i n° v'léve jamés qu'on foute rén èvòye. «Ca 
pout todis sièrvu», ènn’ aléve-t-i. 

Et i tchókéve totes lès vijeriyes do mwin.nadje sul mon- 
cia, dins on réfoncemint do forni. 


On vré ruchot, l’ Ruwane. Nén one courote ou one seüwe 


come on ë wèt co sovint tot dè long dés pachis ou dés pi-sintes al 
campagne. On vrè ruchot qui s’ mwéjichéve co bén d’ tenawê- 

te èt staurer sès-eûwes pattavau lès téres quand fèvri ou mars” 
si forplouvéve. 


Li djoû d'audjoürdu, on nè P wèt pus, on n'è cause pus. 
On l'a r'couviè cauzu d'on d'bout à l'óte, dispüs lès copètes 
daus Comognes d'èwou qu'i v'néve jusqu'à Sambe qu'i s’ aléve 
piede didins. 

Faut dire qui lès djins stitchén' totes leüs mizéres è 
l’eûwe èt qu'i-gn-a lontins qui l’ déréne maclote avéve bizé foü 
avou l's-aublétes èt lès pèrcots. 

Gn-a pus pèrson.ne qu'iré tchér didins ou pèchi avou on 
vi colwè ou one passète. 


Li ruchot da Douwár, i cópéve li djárdén ë deûs. On 
djárdén qui couréve co d' pus d' cint métes long. 

Po leti p’titès djambes, i-gn-avéve dèdja one boune trote 
jusqu'au pont do ruchot, mins passé l’ ruchot qui potchéve su 
lès cayaus etur lès neûjis, c'éstéve come one sitindéye qu'i n'è 
véyén' nén li d'bout. 

C'éstéve totes pi-sintes avou dés fleürs, dès gruzalis, dès 
fréjis èt dès-aubes à früts tot dè long. Au mitan, i-gn-avéve lès 
párcs di poûrias, lès-agnons, lès salades, lès canadas, lès sta- 
pètes di manje-tout. Mins la, i l’ savén' bén, on n° p'léve nén aler 
pèstèler. 


C'èst la qu’ párén vinéve fouyi èt sèmer èt daw'ter. Èt 
taper on côp d'ouy pus sovint qu'a s’ toi. 

Gn-avéve di totes lès sótes di pomes èt d° pwáres, dès 
bulokis, dès cèrénjis, dès pèchis. 

Tos p'tits-aubes qu'on r'cópéve tos-l’s-ans. 

- Ci n'ést nén do bwès qui dj” vou, dijéve-t-èle li marine 
Ortanse à l'ome qué lès vinéve ètèrtinu, c'est des frûts ; èt dès 
frûts qu'on n'eüche qui s' mwin à stinde po lès polu coude èt 
qu'on n' duche nén griper èt s' cotrouyi al copète dès chaules. 

Douwòr, li, ét l` tchawète do vijén, li p'tite Babète, t-ossi 
rade qu'i vèyén' one fréje, one gruzale ou one cèrénje à mitan 
rodje, c'éstéve coudu èt scafi d'on randon, divant d' rataker à 
couru, doubén à pèchi dins l” ruchot. 

Quand on èst co tot p'tit ét qu'on wèt dés parèyès stin- 
déyes di fleürs, di bouchons ou d'aubes, on roviye li tins qui 
passe. Li foûre siminciye dèdja, il èst bon à fautchi, il èst téle- 
mint òt qu'on s' pout catchi d'dins èt ca n'è finit nén d? djouwer 
al cope ou au prumi vèyu. 

Lés-eüres coürenut pus rade qui lès couratriyes su lès 
longues pi-sintes. Sul cène do mitan surtout, qu'on wèt d'au lon 
li p'tit pont sul ruchot ét tot-au d'bout, li poli, lès rans dès pour- 
cias, li stauve dès gades, li forni èt, po fini, l' maujone qui l' 
marine vént co bén vóy sul soti èt criyi qu'on vègne mindji. 


Mins véla, au d'bout do djárdén, c'ést come on-óte 
payis. C'èst leû bokèt, rén qu’ da zéls. 
On èst lon èri d' tot. Au r'cwè dès brits. 


Lon èri dèl viye marine qu'a todis peû d'one rascrauwe 
ou l'óte èt qui bèrdèle su tot èt prétchi : èt fioz ci, èt n’ fioz nén 
ça ; mètoz vosse djilèt ; wètiz di n° nén rider sul pont : 

- C'ést come ca gu? vos-avoz tcheû ë l’eûwe, nè l’ roviz 
nén, don. 

I sont lon èri do vi párén èto qui criye pace qu'il ont pès- 
tèlé sès p’titès s'minces ou qu'il ont disfèt I’ tchin.ne dèl gate 
qui coûrt asteûre pattavau l’ièbe addé l` Ruwane. 

Pârén, i s’ mwéjit co rade èt auspler sès grands bres. I faut todis 
qu'i ritiye. Mins, i l’ vóyenut adaurer d'au lon. Il ont l” tins d’ 
djoker ou d’ s'aler catchi. 

D'au d’ bout do djárdén qu'il î ont fèt leûs nanches, il 
ètindenut tchafi lès coméres do vijenauve èt bawer l’ grand 
tchén d'èmon l' tchaurli quand c'ést qui s' mésse atèle si bègnon 
por li aler tchèri one sacwè ou l’ôte. 


On vrè paradis qu’ c'èstéve li grand corti da Marine 
Ortanse po l’ Douwár èt l” wèspiyante pitite Babète. 

Quand l’ curé cauzéve à l'èglije do Paradis tèrèsse avou 
sès-aubes èt sès bowéyes di fleürs, zèls, i compurdén' aujiyemint 
di qwe qu'i r'toürnéve. I passén' leüs djoürnéyes didins èt 
couru èt djiper èt mindji lès fréjes èt lès gruzales qu'i dauborén' 
leüs massales pire qui lès mascarádes do londi d? Pauke à 
Auvelès. 


Èt P djoü qu'il ont vèyu on colèvrot sul meur addé P 
ruchot, i s'ont r'wéti tos lés deüs, avou one clignéte. 


Li bièsse leûs-âréve dimandé d” crochi one pome ou 
l'óte, ou minme lès nwârès p'titès boles d'on bouchon, qu'on 
leû-z-avéve bén dit, co d’ pus cint côps, qu'i p'lén' moru avou, 
qu'i n'árén' nén stí pus sbarés qu' ca. 

Mins i n'ont pont crochi d’ pome lès-inocints èt i n'ont 
nén vèyu qu'i courén” à mitan moussis. 


l a co bén falu qu'one mwéche linwe èvaye sititchi èl 
tièsse dès parints qui c'éstéve onteti d° vòy cès-èfants-la couru, 
cauzu à cu tot nu come dès sauvadjes. 

Il árén' polu awè dés sotès-idéyes, vos-òtes ! 


I n'ont nén ieû l” tins d'énn'awe. I n'ont nén ieû l° tins d° 
crèche dins leû paradis d'èfant. On lès-a évoyi è scole, come tor- 
tos. Chake di s' costé. 

Et ç'a sti kine adon po rataker tos lès djès qu'i mètén' 
su pid. Gn'a pont d'ótes qui zels qui conechéve lès régues. 

Babéte ét Douwár ni s'ont jamés r'véyu. 

Mins dandjureü qu'on n' ratake nén deüs cóps si- 
èfance. 


03.04. 2000 

Lès-èfants do Bwès do Duc 


I d'mérén' su P Márlagne qui c'ést dès deurès téres 
d'agauche, di chayis”, èt dès grands bwès, nén lon èri d’ Nameur. 

Gârde qu'il èstéve, l'ome, garde do Bwès do Duc, on 
bwès do prince d'Arenberg, qu'on d'jéve qui c'èstéve da li tote 
li propièté qui s' sitind do Saut èt do Bwès d° Vilé su lès copètes 
jusqu'aviè l” Pirwè ou Büzet su lès d'zos. 

Èt dès téres, di cès trèvints-la, i duvéve co "nn'awè bran- 
mint dès-ôtes, li d'Arenberg, mi chone-t-i. On prince qu'on n'a 
jamés vèyu d’ nos costés, si an cas. 


Li garde, on li avéve payi on bia moussemint avou dès 
botons d’ keüve èt one grande plake su s' pwètrine qu'on vèyéve 
dissus li nom èt l’ blazon do mésse. 

On li avéve mètu èto one pitite basse maujone al cwane 
do bwès. Mins dès caurs, on n'é cheuyéve wére. 

Il éstéve mau payi. Èt d'vu ovrer nût-èt djoû cauzu, pace 
qu'i duvéve wéti à tot : cotchèssi lès brak'níis qui n'ont pont 
d’eûre méteuwe, zèls ; ètèrtinu lès bouchons èt lès ronchis' po 
qu' lès bièsses eüchenuche dés nanches por zèles si polu catchi 
èt djon.neler à leûs-aujes ; nèti lès pi-sintes, ramonceler lès 
mwatès couches èt lès man.nèstés. 

I n'èstéve jamès r'mètu, l'ome. 


Pace qui l’ Bwès do Duc, po lès monsieüs qu'i v'nén' 
tchèssi, èt po l' prince, d'abòrd, c'èstéve dès flaflas èt fé l' rinflé. 
Faléve qui tot fuche au pére dès póces, qu'i-gn-eüche dès bièsses 
a massake po lès polu traker èt couru dins lès grands-aubes, 
ètur lès bias tchin.nes èt lès faus qui duvén' pa-còp awè dès cints 
èt dès cints-ans. On bwès come i-gn-a wère di nos costés èt co 
òte pau, faut-i dire. 

Mins ièsse gárde do Bwès do Duc, avou l” prince d'Aren- 
berg come mèsse, minme si ca n' vos donéve nén sovint rosti 
bouli sul tauve po vosse famile èt por vos, c'éstéve bén vèyu 
come tot. Vos-èstiz moussi cauzu à soüdár èt pwis, gn-avéve lès 
bias botons d° keüve avou dès sauvadjès bièsses dissus, dès sin- 
glés, dès r'nauds, dès lives, dès chèvretis, minme dès ciérs qui 
c'èstéve lès pus bias. 

A P lizère do bwès, do costé dèl maujone do garde, i-gn- 
avéve co sacants-òtès maujones avou chake branmint dès- 
èfants, pa-cóp sèt” iût’. Des p’titès djins, dès tayeüs au bwès, dès 
p'tits-ovris. 

Lès-èfants courén' tortos èchone avau lès bwès èt s`èlèver 
cauzu tot seüs, Cu qu'onk ni sondjéve nén, c'èst I pus vi d'on 
vijén quèl tüzéve. 

Todis la po fé leûs jèsses èt foute li daladje tot costé. One 
pèkéye di waraches come on n'è wèt pupont l” djoû d'aud- 
joûrdu. Sins choûte, èfoufis, sauvadjes, 1 èst sûr ; mins jamés 
pont d” canayeriye, po ca. Minme s'i "nn'avén' pont d? bounes èl 
capotine, i n'éstén' nén méchants, nos-aplopéns. 

Ci n'ést nén come asteüre qui vos n” wazeriz d'mèrer su 
lès vòyes tot seû quand l’ gnût tchét, qu'on distrüt po l’ pléji d’ 
distrüre, qu'on vos maneciye èt vos touwer po sacants caurs. 
Zèls, on riyéve co aujiyemint d’ leûs bièstriyes. 

Vos lès vèyiz nadji au ruchot qu'i djaléve à pire finde. On- 
ôte sèréve mwárt di frèd. I s'amüzén' come dès sots èt djouwer 
avou l’eûwe èt pwis rabroker ë leû maujone et r'cüre one ratór- 
tiye di leüs parints. I d'mérén' paujéres sacants djoüs ét pwis 
rataker leûs fétindjes òte pau. 

On cóp, il avén' rèssèré one comére èl ran do pourcia 
qu'éle i avéve moussi avou s' galant . Èt d'vu ratinde qui l'ome 
rivègne au gnût pace qu'il avén' apici l” clé èt l” tchóki dins lès 
strins. 

Dou bén co, mète one pane su one tchiminéye qu'èle 
ravaléve èt-z-èfumi tote li maujone. Et c'áréve ieû sti l’ maujone 
d'one viye feume tote seüle, i v'nén' fé lès-inocints ét doner on 
cóp d' mwin al djint ét griper t-ossi rade sul twét po tot r'méte 
à place. Dés-ársouyes, oyi, mins dès bininmés, don, qui l” viye 
feume leti donéve co dés boubounes po lès r'mérci. 

Lès mésses di scole s'árén' ieû rauyi lès tch'fias dés djoûs 
qu'i-gn-a, quand i s'arindjén' tortos échone po fé leûs jèsses. 

- C'ést co tote li soce do Bwès do Duc, don. 

Faut dire qu'il èstén' di pus d’ dij à scole dal cwane do bwès. 


Li feume do gárde, lèye, èle vinéve d'one boune famile, 
come on d'jéve adon. Dès djins caurlés qu'avén' one grosse 
brèssène da zèls. Li pus vi d' sès fréres èstéve juje èt l'óte fár- 
macyin. C'ést dire. | 

Li famile áréve bén v'lu qu’èle fêye on bia máriadje. Ele 
èstéve tote seûle di fèye. C'Aréve siti one grande fièsse po tot led 
viladje. Il árén' polu mostrer qu'i fiéve sipès al brèssène. 

Ele áréve ieû one bèle blanke cote. Pus bèle qui l” cène dèl 
fèye do mayeür ou do notère. Lès mèskènes árén' raconté cu 
qu'on avéve mindji èt bèvu èt combén d” djins qu'i-gn-avéve à 
tauve. 


Rén d' tot ca. Li bauchèle ni v'léve nén wèti l' grand mau- 
lêr qui v'néve pus sovint qu'a s' toü al maujone avou dès gants 
èt on tchapia. Èt qu'on d'jéve qu'i sèréve avocat à Nameur. 
Come si pére èt co l’ pére di s' pére. 

H avéve siti à l'univérsité avou l' frére da Céline, li cia 
qu'avéve one place di juje asteüre. C'ést li què l' ramwinrnéve, 
côp su côp, è leû maujone. I leñ chonéve à tortos gu” l'afére 
s'émantchéve por on mia. I fiéve branmint dés maniéres todis et 
l’ bauchèle nèl pléve sinte. I l` Arén' divu vòy dispôs lontins. 

- Vos  riboutez, Céline, mins vos sèroz au r'pintant pus 
taurd. On-ome si comufaut. One si bèle famile et qu'i pórén' 
doner on fameáüs cêp di spale à vosse frére po s’ mèsti. 

Lèye, éle vèyéve volti dispüs la dèdja sacants-ans, on 
djon.nia do viladje qui d'mèréve al cwane di leû vóye. Il avén' 
fet leüs paukes échone, adon s' rivóy sul trén po-z-aler à scole. 
On n' pout nén dire qu'i riyén' échone. Mins il èstén' sovint asto 
n-on l'óte, todis. Ca n° v'léve nén co dire tchèrète, diroz. 

C'éstéve li fu d'on jandáme, li Maurtén, il avéve one béle 
fine moustatche come si pa èt dès francs nwárs-ouy què l’ fién* 
frum'ji tote quand” i s’ ritoürnéve sur léye po li dire bondjoû. 

Li, la d'dja one apéye qu'il âréve bén v'lu frékanter avou 
P Céline. I li chonéve qui l’ fèye ni ratindéve qui ca. 

Mins d'vu aler cauzer avou l" mésse dèl brèssène, quand 
on n'èst qui l' fu di p'titës djins, èt li dire qu'on li vént d'man- 
der l'intréye po frékanter avou s' fèye, c'èstéve one ôte pêre di 
mantches. 

Sès parints li avén' dit co d? pus d’ cint côps qu'i n’ duvéve 
nén mète sès- idéyes trop òt. I tèrbaléve, li djon.nia, èt sayi d' 
trouver I mèyeû moyén d'ariver à sès féns. 

Por on còp, c'èst l' bauchèle qu' a fèt lès prumis pas. Èt 
avou lèye, ça n’a nén frapi. Dispüs l' tins qu'éle ratindéve qu'i 
li cauze, qu'i li diye qwe. Ele ni s’ sintéve pus. I s'ont rabrèssi. 
Bunaujes, èfoufis come on l' pout ièsse à leü-z-ádje. C'est lèye 
qu'a tot arindji. 

I vér al brèssène li dimègne aviè quatre eüres. Ele áré ieü 
l' tins di d'vizer avou sès parints ét d' taper lès pwès d'vant lès 
colons, come on dit tofér. 

Ele énn'a ralé aviè s' maujone. Si keür toctéve tot l' 
minme one miète. Ele conechéve si pa. 

Ele n'a nén ieu dandji d'ataker fwárt lon. 

- Jamés, vos m'ètindoz, Céline. Jamès qu'i n° metre lès 
pids véci. On n' s'a nén fèt créver tote si viye po tot lèyi à dès 
p'titès djins qu'on n° conét nén. I n'ont nén minme one maujone 

da zèls. Èt, vosse bauyau, i n° conèt nén l” valeür di rén. A-t-i 
seürmint on mèsti ? 

Èt l' Maurtén n'a nén mètu lès pids èl maujone. I n`a nén 
ieü l'intréye. Portant l' Céline avéve fèt d” sès pids èt d” sès 
pougn, èt dire qui ca sèréve li èt pont d'óte. 

On djoû, èlle énn'a 'nn'alé foá dèl brèssène divant qui l's- 
òtes ni fuchenuche dispièrtés. Ele avéve l'ádje di s’ polu márier 
sins l' consintemint dès parints. 


Maurtén l' ratindéve à l'eüre ét al place qu'il avén' 
convenu èchone. Il ont sti viker al cwane do Bwès do Duc qui 
c'èstéve lon èri d' leti viladje. 

Maurtén a cachi après d’ l'ovradje. H a ieû P place di 
garde. Il èstéve grand èt fwárt èt pwis, lès tchèsturlins, quand 
on leû dit qu'on èst l” fu d'on jandáme... 

Lès-èfants èt l'ovradje ont sú. Céline avéve siti r'niyiye 
pa s' famile. I n° si vèyén” pus. 

Ele n'avéve nén totes sès-aujes al cwane do bwes, lon èri 
d' tot, avou on-èfant d' pus tos l's-ans èt wére di caurs po viker. 
Mins c'èstéve si viye. 


Li brèsseti èt s’ feume enn'avén' ieü pèzant. I s'ènn'avén” 
v'lu one miète. Mins jamés i n'árén' plèyi. «Èt qui I’ Céline 
Aréve polu awè one bèle maujone au mitan d? Nameur èt ièsse 
one grande madame come lès feumes di sès deüs fréres...» 

Sès fréres, i n'avén' pont ieü d'èfants, fuche-t-i qu'i n'è 
v'lén? pont, fuche-t-i gu” leüs feumes n'avén' pont seû "nn'awè. 


Lès iüt' da Céline, zèls, i créchén' come dès sauvadjes, djè 
l'a dit anawère. Todis su totes lès vòyes avou dès p'tits vauréns 
come zèls. On tchókmwár po lès mésses di scole, po lès ma-seürs 
èt po l’ curé au catrèssime. On tchókmwár èto po lès djins do 
viladje quand i diskindén', tote li pèkéye èchone èt fé leûs cóps. 

Li juje ni cauzéve jamés di s' soû Céline èt l” fármacyin 
co mwins”. 

Co d' chance, i-gn-a wére di djins quèl conechén' èt quand 
onk ou l'óte dimandéve dès novèles, lès deüs fréres avén' rade 
fèt d” rèsponde qu'èle dimèréve òte paut, lon eri, èt qu'i nèl 
veyén' nén sovint. 

Ci-t-anéye-la, l'iviér avéve siti pus fèl èt pus long qui l's- 
òtes. Del plouve, dèl nive, trwès mwès asto. Emon |? garde, il 
avén' siti malades chake à toti èt lès-èfants avén' dès rûjes di s’ 
ritaper. I n'avén' wére di tchóds moussemints ét d'vu aler à 
scole qu'i fiéve si télemint frèd. 


Céline tizéve fwárt lon. Ele avéve dins l'idéye d'aler 
èmon s' frére, li juje. Ele n'avéve jamès pont ieü d' bréte avou 
li èt, quand il éstén' pitits, c'èst todis lèye quel rascouviéve 
quand il avéve fèt one furdin.ne ou l'óte. Quént'fiye bén gu” i Ii 
póréve doner on cóp d' mwin. 

- Vos n'i sondjoz nén, dandjureü, vos-a.onti, vos fé pas- 
ser po rén? I n' ratindenut qu' ca po vos fé tos lès r'proches qu'i 
vóront. I vos-ont r'niyi, tortos échone. 

Maurtén n'èstéve qu'on p'tit garde do Bwès do Duc, 
mins d’vu aler bate do plat divant dès parèyès djins, jamés qu'i 
n' l'áréve volu fé. 

Èt tüzer èt ratüzer èt dire li sene, chake à toû. Céline 
süvéve si-t-idéye qui po fini, pei d'awè dès brúts, Maurtén l'a 
léyi fé. 

Ele a cachi aprés s' pus bèle cote, one dèdja viye qui 
copindéve one miète di tos lès costés, d'awè sti trop sovint 
mèteuwe; ele a pris s' pus tchód mantia èt ay èvòye su Nameur 
pa lès p’titès ruwalètes po-z-aler cwé I’ tram al valéye do tiene. 

Si-t-ome n'a pus rén dit. I n° p'léve qui ravaler $’ rat- 
chon. Deüs cóps trop wére payi, i n'arivéve pus à coron èt lès- 
èfants avén' dandji d'one miète di tot. 

On n' coürt nén lon avou lès bias botons d” keüve di 
garde da monsieû l’ Prince. Minme avou l” plake èt l’ blazon su 
s' pwètrine. 

Emon s' frére, c'èst I’ mèskène qué li a douviè Puch èt l” 
fé intrer èl cûjène dilé lèye. Faut dire qui l” Céline èstéve mous- 
siye come one pòve djint. Li mèskène nèl conechéve nén. Ele nè 
l'áréve polu fé ratinde èl bèle place come lès madames dal vile. 

- À ! Come ca, vos-èstoz l’ soü da monsiet l’ juje ? 

Ele li r'wètéve dizos ér èt si d'mèfiyi. On n' li avéve 
jamés dit qu'i-gn-avéve one soti èl famile. One soti qu'i n'avéve 
nén l'ér di ièsse li soû d'on juje. 

- Vosse frére a on grand din.ner audjoürdu, vèyoz, avou 
P tchènon.ne èt sacants monsieüs do tribunál. Dj'a fwat” à fé. 
Faut qui dj” fuche tot costé, i faut süre ; mins dji m' va sayi etur 
deüs, dè li fé comprinde qui vos-èstoz la. 

Li mèskène a co rade ieû compris di qwe qu'i r’toûr- 
néve. Quand on sièt èmon lès djins, qu'on a dandji d’ tot ç’ 
qu'on gangne po viker, on comprind co rade lès-ôtes. Ele vèyéve 
bén qu’ Céline éstéve mau-onteüse avou sès póves moussemints 
dins one si bèle maujo. Li maujo da s' frére, pa-d’zeû l” martchi. 

Ele a ratindu èl cûjène. Lontins. On d'vizéve fwárt òt èt 
rire autoû dèl tauve dins l’ place d'à costé. 


I nivéve co à grossès flotchiyes. 

Li mèskène li avéve métu one grosse jate di tchóde soupe 
avou one taye di pwin ét do djambon sul cwane dél tauve. 

le chametéve, li djint. Passer lès plats, lès rapwarter vüdes, 
aler cwé dès botéyes èl cauve. Pace qui c'éstéve one fameûse rin- 
chinchote. 

- I r'cüt co sovint dès djins come qa ? ènnè va-t-èle li 
Céline, po dire one sagwè. Li mèskène s'avéve achi one miète po 
s’ rapéri ètur deûs couratriyes. 

- On cêp ou deûs sul samwin.ne. I sont-st-oblidjis, don. 
I vont èmon onk èt l'óte èt sayi d'arindji lès-afères. 

Li p'tite sonète dèl tauve a dègneté on cêp. Ele s'a ras- 
tampé bon-z-èt rwèd po-z-aler vòy qwè. 

Ele a rabroké sacants munutes pus taurd èl cüjene èt fé 
one clignéte à Céline. 

- Djè li a polu cauzer one miète di vos. Li dire qui v's- 
èstiz la, qui lès-èfants avén' dès rüjes di s’ ritaper d'awè sti 
fayés. Come vos m' l'avoz dit. Dj'a cauzé èto di tchòds mousse- 
mints. Po cominci, i n° choütéve nén fwárt. Dj'a co riv'nu su 
l'afére ét qu'i n’ p'léve tot l' minme nén lèyi s’ soti èl mizére. 

Céline s'áréve catchi. Rodje qu'éle èstéve èt bachi s' 
tièsse come on-éfant qu'a fèt s’ jesse. 


I 'nn'ont cauzé à tauve, todis. On savéve bén qui l’ soi 
do juje s'avéve mau marié. On l's-étindéve prêtchf èt raprétchi. 
Jin.néye, li mèskène. Asteüre la qu'i savén' bén tortos di qwè 
qu'i r'toürnéve èt qui l” soi èstéve la èl cûjène. Èt ratinde. 

Etinde èto, quént'fiye. 

Èt v^nu à dire qui dès djins come ca, i raspèpiyerén' dès 
familes ètires. On leti done on dwèt, i pinenut l’ brès, i vüdrén' 
li maujone. 

Ga duvéve ièsse on-avocat. On n'ètindéve qui li. Ele n'è 
vout nén fé on fond, l’ Céline, mins ci sèréve co bén l’ cia qu'èle 
avéve rèwargni dins l' tins. 

Li tchènon.ne, li, i prétchéve po s' tchapèle, c’èst I’ cas 
dèl dire. Il avéve dandji d'on not vitrau pa-d'zeü l'auté. On 
long strwèt avou dès bèlès coleürs. 

- Si vos-avoz lès moyéns po l' momint, ni roviz nén qui 
vos m° l'aviz promètu. Vosse nom sërë scrît d'ssus. On l” were 
co dins dès cints èt dès cints-ans. 


Dèviè cès tins-la, on èvoyéve lès pòves èt tos lès cias 
qu'éstén' à kèdje dés comunes, à batias ètirs, aviè l's-Amérikes. 


129 


- Ca sèréve co l’ mia por zèls, ènn'è va-t-i onk. Véla, i 
póront sayi one ôte viye, on-óte mèsti. I sèrén' todis mia qu’ véci. 
Si vos v’loz, dji f'ré one dimande po qu'il eüchenuche dés téres 
avaur-la. Vos sèriz chapé èt zèls ossi. Dou bén, i sèront todis pin- 
dus à vos còrdèles. 


On a cauzé d'òte chòse. Li mèskène sayéve di vòy qwè èt 
choüter po l” dire à Céline. Ele s'énn'é fiéve mau, l” djint. 

Ele a rintré èl cûjène avou on grand plat d’ tchau à 
mitan vidi. 

- Dji m' vos va mète lès bokèts qui d'mérenut dins on 
canetia por vos raler, mins tant qu'à mi, nèl fioz nén pus longue. 
D'awè ètindu cauzer onk èt l'óte, vos n'ároz rén audjoûrdu. I 
vont rèflèchi. 

Céline ènn'a ralé avou s' keür gros èt sacants bokèts d” 
tchau ès” tchèna. 

Si frére li avéve fèt dire po fini qu'i n’ p'léve nén lèyi la 
sès djins, mins qu'il aléve vòy çu qu'on póréve fé èt qu'i scrí- 
réve. 


Li juje n'a jamés scrit à s' soi. Quént'fiye qu'il arè sti 
jin.né dè li d'vu fé on si drole di mèssadje èt sayi d” lès fé 
’nn’aler l’ pus lon possibe, an-Amèrike, vos-ôtes, po ièsse sûr di 
n' lès pus jamès r'vòy. 

Il èst mwárt asteûre, dispüs la dès-ans. Sins-èfant. 


Lès cias da Céline, zèls, i s'ont r'métu d’ leü minéye. Il 
ont co fèt branmint dés furdin.nes dins tot l” viladje, mins à 
fwace di ièsse rimostrés ét d” prinde di l'ádje, il ont fini pa 
div'nu dés djins comufaut, coradjeüs, rénants, avou chake on 
bon mèsti. 

Il ont minme ieû tortos sacants-ènas, sacants-assiètes di 
l'èritance da Monsieû l’ juje. Mins lès maujones èt lès caurs, ç'a 
sti po d's-òtes qui zèls. 

- Lès p'titès djins, qu'i d'jéve li juje, c'èst todis po frür- 
ler ét taper lès caurs pa l’ finièsse. 


20.03 2000 


Glossaire 


a.onti, humilier 

aplopén, espiègle 

auwiner, étaler 

auspler, lever 

awète : à P'-, à l'affüt 

baron, bleuet 

bètchi (impers.) : ca bètche , ça coûte 
bodé, courtaud, rablé 

botirsia, bosse à la téte, bigne 
brotchon, bourbillon 

Bwès Djilèt, bois entre Franière et Mornimont 
caclindje, myrtille 

carwéti, dévisager 

chandiye, suée, peur panique 

chayis', schiste 

cina, fenil 

colèvrot, orvet 

colwe, filtre à lait 

Comognes, lieu-dit à Jemeppe-sur-Sambre 
cope : al-, jeu de poursuite 

córdéles : (iésse pindu aus -) étre à charge 
crèchant, favorisant la croissance 
daye, événement inattendu 
disbürlüres, démélés, disputes 
disburtaker, désembourber 
dispoûsseléye, tripotée 

diswèbi, désorienter, dépayser 

ècroler : s’ -, s'embourber 

èruni, rouiller 

èssanki : s'-, s'embourber 

èstò, au lieu de 

éti, bien portant 

éwéye, nuage de pluie 

forploûre : si-, pleuvoir en abondance 
fotche : fé à -, agir à sa guise 

fougni, tomber en avant 

frapi : ca n'a nén - : sans retard 
ièrbéye, plante médicinale 

kénte, quénte, mésaventure 

kine : c'est kine, c'est raté 

kwézi, épier 

létchas', gluant 

manler, meugler 

mariminces, grimaces, afféteries 
Mouchelote, lieu-dit a Mornimont 
mozinadje, bruine 

nèrén, non plus 

niyau, magot, petit tas 

ouféye di vint, rafale de vent 

ozé, rempli, comble 

paupi, sourciller, palpiter 

pèkéye, bande 

pèrcot, épinoche 

pindis', terrain en pente 

plonke, malheur 

Rabot, colline a Mornimont 
rapsòdiadjes, récriminations, litanies 
ratòrtiye, défaite, échec, gifle 
ravaler, refouler (cheminée) 
r(i)cóper : si -, se contredire 
rigouler, refluer, déborder 

riloper, faire cul sec 

rinchinchote, repas entre amis, parents 
rinflé : fé l'-, se mettre en valeur 
Ruwane, ruisseau à Jemeppe-sur-Sambre 
ruwau, forrent 

scléyi : si -, se disjoindre (tonneau...) 
sérci, sermonner 

stréndu, apeuré, tendu, angoissé 
swáte, grisátre, sale 

taper lès còps fot, éluder 
Taravizéye, hameau de Fosses-la- Ville 
tchamossé, moisi 

tchèrau, chemin de terre 

tchèsturlin, chátelain, noble 
tonwáre, coquelicot 

LES CAHIERS WALLONS 


Pau trau d' l'euwiye 


(Philippeville) 


On-a spèpyi toutes mès cèréjes, 

On s'a rabuvrè à m' richot ; 

Èl vint a spayaurdè mès bréjes 

Èt ç’ n'èst pus V timps d'aler au bos. 
Lès-èfants ont scafyi mès gayes, 

Is-ont fait in grand trau dins l'aye 

Èt lès pus bribeüs ont ieü m' cœûr. 
Pace qu'ène fletir ès’ fèneut mérseüle, 
Dj'ai d'né mès bèriques au boneür 

Sins sawè qu'il èsteut aveüle. 

Dj'ai sèmè tous més p'tits cayaus 

Pou què l' timps pièrdu r'trouve ès’ voye, 
Mins djè l's-ai sèmè à malvau. 
Dj'aureus mia fait d'aurder m' manoye. 


... On tchèsse dins lès bos d'a costè ; 

Dj'ai freud, dj'ai fwim, mès mwins sont vüdes ! 
Èst-g' qu'on m’ djoüwera èn-air dè flûte ? 

Non, vaut mia qu' djè m'è vaye sins r'grèt, 

Djè creu bin qu' dj'aurai pus aujiy 

Pou passer... pau p'tit trau d' l'euwiye. 


Josée SPINOSA-MATHOT, R.N. 


Lès sovenances d'on-ovri do tch'min d' fiér 
Su l' ligne... 


(Sart-Bernard) 


Quand dj'a c'minci à travayi come machinisse, dj'a acheté 
one pitite auto, one Lloyd, dins on gâradje à Djambes. Djè l'a 
payi a cinq còps, sins d'dja fé on papi pace qu'on-z-aveut l' 
fiyâte ètur-n-on l'óte. 

Li maisse-ovri qu'arindjeut lès tâblaus d” sèrvice po lès 
machinisses èt lès tchaufeüs, m'a fait atèler su on bok, one pitite 
machine di maneüve, a l' gáre di Ronèt. C'èsteut dès machines 
po satchi ou po bouter lès vagons po plu-z-arindji lès trins. Èlle 
èstin.n' fwart coütes èt maugré qu’ lès vwès d’ garadje fyin.n' 
totes sótes di catoürs, èle passin.n' aujiyemint tos costés. 

Dj'aveus come tchaufeü on-ome qui proveneut d' 
Malautchi, on p'tit viladje astok di Rotchefwárt. I téteut one 
grosse pupe èt l' ralumer quausu tot l' timps. C'èsteut on póve 
maleüreüs, sés' ! Il aveut atrapé one sagwè d' mwais à si scrine. 
Il ésteut tot disantchi. C'èst po ca qu'on l'aveut lèyi come tchau- 
feü à V gare di triyadje. Quand il aveut párvinu à griper dins l' 
machine, por li l' pus gros èsteut fait. Mi, min.me avou on fayé 
tchaufeü, dj'ésteus fiér do ièsse nomé machinisse à l' gâre di 
Ronèt. Dj'aveus r'trové tos lès socons qu' dj'aveus travayi avou 
saquants-ans d'vant. 

On maurdi au matin, Maurice, mi tchaufeü, m' ratindeut ét 
m' dire qui s' vwèsin èsteut tchèyu mwart. On l'aveut uké 
pwarter VV bayau avou l’ vacha jusqu'à l'èglije, li djoû d’ l'ètère- 
mint. Quand il a d'mandé on djoü d condji, li maisse-ovri a 
r'lèvé sès bèlikes dissus s' front èt li dire : 

- È bin, Maurice, ti vwèsin ènnè va awè one bèle po-z-ariveral' 
cimintiére, pace qui avou t' mwaije djambe, tè l' vas cobèzaci on 
fameüs côp ! 

Maurice a d'moré on bon mwès avou mi. Adon, on m'a 
èvoyi travayi su dés machines a vapeür di ligne po satchi lès 
trins d' martchandijes, di voyadjeüs, èt lès-èsprès'. 

Di ç timps-là, on n° causeut nin co d TGV, mins gn-aveut 
d'djà V Trans-Europ Express. Ces machines-là, c'èsteut dès «Ty- 


pe 29». Èlle avin.n' siti livréyes pa lès-Amèrikins èt lès 
Canadyins en 1946. C'èst l' gouvèrnement Pierlot qu' lès-aveut 
comandé one miète après l' guére. 

Gn-aveut quausu pont d' difèrince ètur lès machines d'on 
payis ou d” l'òte. Elle èstin.n' fwates, mins on n'aveut nin sondji 
aus-omes. Gn-aveut on chame, one plantche tote tène, dins 
chaque cwin, jusse po mète one diméye-fèsse. I faut crwére qui 
lès machinisses di d' véla èstin.n' tortos ossi mwinres qui dès- 
ârièsses. A l'atèlier d' munuseriye, on-z-aveut fait fé deüs p'tits 
cofes di bwès po mète sès p'titès-afaires, èt avou dès cossins, s'i 
vos plait, mins on n' si pleut nin assire dissus. 

Quand on s'astampeut, is faleut bin t'nu. On-z-ésteut si 
télemint cochoyu qu'on-z-aureut ieti sti ètchèssi d'on lan su l' 
moncia d' briquètes. 

Po mès pruméres djotirnéyes su lès «Type 29», dj'aveus on 
tchaufeû qui s' lomeut l’ Bèrt Wilmárt, on-ome di Nameur. Il 
aveut sti brámint ë scole èt fé totes sès moyennes, s'apinse l'òte. 
Maugré ca, il aveut décidé on côp po tot di d'morer on-ovri. I 
fieut jusse ci qu'i faleut di s'-t-ovradje èt rin d' pus. I n’ vleut nin 
ètinde causer d' réglèmint, ni d' corwéyes. I s'é fouteut come di 
l'an quarante. 

Nos-éstin.n' on djoû au matin nos deüs à l' gare di Nameur. 
Nos d'vin.n' aler jusqu'à Charlèrwè. Tot d'on còp, gn-a l' chèf- 
instructeür qui gripe dins nosse machine. 

I nos dit bondjot ét pwis atauchi l’ Bért : 

- Dijoz, Albért, vos n'avoz nin r'nètyi vos toles ? 

Lès toles en d'dins dé l' machine èstin.n' métüwes é coleür en 
nwar. Ele duvin.n' ièsse rifrotéyes à timps à eüre. 

Po lès fé r' láre, on purdeut do si ét dés pougniyes di coton. 
Quand ça èsteut bin fait, on s'i vèyeut come dins dés murwès. 
Lès tuyaus d' rodje keüve èstin.n' richurés dé l' min.me maniére. 

Li tchaufeü n'aveut nin rèspondu. Li chèf li a rid'mandé 
poqwè c' qui l'ovradje n'aveut nin sti fait. Li Bèrt li a clapé : 

- Chèf, dj'à sti ègadji come tchaufeü èt rin d'òte. Si vos vloz 
qu'on prinde lès poûssêres èt fé r'lüre lès toles èt lès tuyaus, wai- 
tiz après one feume d'ovradje ! 

Li chèf a r'waiti V Bért d'on-air èwaré. Gn-a sès lèpes qui 
tron.nin.n', mins i n'a seü rin dire. Il a ramassé s' malète èt à 
dadaye foü dè l' machine ! Djè l'a ètindu rütyi : 

- Dji n' vóreus nin voyadji avou on parèy fò. I n' dwèt rin awè 
d bon è s' capotine ! 

Portant, l' Bèrt, ci n'èsteut nin l' mitan d'one bièsse. Quand 
s' pa, qu'èsteut machinisse ossi, l'aurgouweut por one afaire qui 
n'aveut nin sti faite à s' mòde, i li rèspondeutèlatin. Come ca, i 

pleut dire ci qu'i vleut... Detis djoüs après l' visite di l'instruc- 
teúr, li Bért riciyeut on papi come qwe qu'il aveut one rit'nüwe 
di 10 F po Propos irrespectueux envers un supérieur. 

Di ç trévint-là, nos-èstin.n' dins lès sèrvices di p'tit matin. 
On-z-atèleut aviè méye-nét ét d'méye, one etire, èt fini à chij 
eüres. Gn-aveut on discaladje d'one eüre quausu tos lès djoüs. 
Ga dureut one dozin.ne di djoüs. On cóp, nos d'vin.n' cominci à 
trwes-eüres et V Bert n'ésteut nin là. I s'aveut rovi. Dj'èsteus 
d'djà èvòye avou on-óte tchaufeü quand i s'a mostré à li r'mise 
dés machines èt d'morer là d' planton. Li maisse dè l' rimise, on- 
injéniedr, li a d'mandé do mète su papi l'èscuse qu'il aveut po si 
r'tárd. Il aveut scrit coci : 

Monsieur l'Ingénieur, 

Pouvez-vous me pénaliser parce que je n'ai pas entendu mon 
réveille-matin ? Puis-je vous rappeler que le sommeil est une sorte de 
maladie qui paralyse les sens et les rend inertes ? Vous avez en l'oc- 
currence pénalisé un homme quasi mort. 

Il faleut ièsse vraimint on daurnis' po-z-è scríre one parèye. 
L'injénieür, qu'èsteut d'djà èbèrziné c' djoû-là, aveut monté dins 
one furiye di tos lès diâles. Gn-a s' visadje qu'èsteut div'nu rodje 
come one tomate èt pwis bleü. Sès-ouy li bolin.n' fot di s' tièsse. 
Il aveut apici on baston èt r'lin.ner su on tonia d'óle qu'èsteut su 
s' vóye. I n' criyeut nin, c'ésteut bwérler qu'i fieut. Tos lés-ovris 
qu'éstin.n' là l'avin.n' trossé èt s' tinu bin cwéy. Quand il a vèyu 
qu’ gn-aveut pus pèrson.ne autoû d” li, il a r'moussi è s’ burau 
et claper l'uch. Li pa dau Bért s'a sti quausu mète à gngnos addé 
li po sayi d'arindji l'afaire. L i Bért a sti èvoyi dins on-óte sèrvice. 

Dj'a candji d' sérvice ossi, todi su lés min. més machines, 
mins avou on-óte tchaufeü. On l' lomeut Djustin. Si prumi 
mèsti, c'èsteut boskiyon. L'ovradje ni siyeut pus dins lès bwès, 
tantia qu'il aveut waiti après òte tchóse. I d'moreut a On. C'èst 
po ça qu'on l'aveut évoyi à J'mèle après-awè rèyussi l'ègzamin 
d tchaufeü. Quand l’ dépót d” machines a sti seré, i s'a r'trové à 
Ronèt. Dj'a fait équipe avou l' Djustin dés-ans au long. C'è-st- 
avou li qu’ dj'a passé més pus bèlès-anéyes à l' Sôcièté. 

C'èsteut on bon soçon, on-Ardinwès d’ pure race, nin 
méchant por one cans', on-ome qu'aveut lés min.més-idéyes qui 
mi. 

Il aveut marié s' vwèsène, one pitite feume fwart djintiye èt 
bin à s' place, mins qu'on fieut monter por on rin come one sope 
au lacia. Li, c'ésteut s” pus grand plaiji dè V baleter. Quand i 
vèyeut qu'èle cominceut à s' córcyi, i r'mèteut adrwètemint one 
paletéye dissus l' feu. Ele monteut co d'on scayon. Gn-a s' 
visadje qui div'neut come on bolia d’ feu. A ç’ momint-là, Djus- 

tin saveut bin qu'i s' faleut djoker. Il avanceut sins fé chonance 
di rin, apici s' feume pa s' gauche brès èt l' fé valser come one 
grosse toûrpène. A l' fin, gn-a s' tièsse qui toürneut. Ele criyeut 
come one pièrdûwe. Adon, Djustin l'atrapeut dins sès deüs brès 
èt l' rabrèssi. Ele li r'bouteut don lan èt rintrer ossi rade ë l’ cou- 
jéne. On l'ètindeut rátyi : 

— Sâcrè d'méy-fò, grande bièsse ! 

I faut crwére qui ga n' li displaijeut nin, pace qu'èle s'i lèyeut 
prinde a chaque còp. 

Djustin a moru là saquants-ans, mins dji dwè dire qui c'est 
rare on djoû qui dji n’ sondje nin a li. I vèyeut volti s' mèsti d’ 
tchaufeü. C'èsteut on djinti à l'ovradje. I conicheut par cœûr tos 
lès réglèmints po l' róladje. Quand il èsteut co à J'mèle, il aveut 
sti djosté à on-ouy. Si médecin d' famile li aveut acèrtiné 
qu'avou qa i n' séreut jamais nomé machinisse. 

A Ronèt, i d'moreut avou sès bias-parints ; ca n' li plaijeut 
nin d' trop. Ossi rade qui gn-a ieü moyin, il a acheté one mau- 
jone à Djambes, à l’ Cité do Souvenir, quausu astok di Moûse. Po 
li spaurgni l' convóye à vélo, dji passeus l' qwére et l' raminer 
tos lés djoüs. Come on fieut autoü d' dij eüres su lés machines, 
po fini d' compte, dj'ésteus pus sovint avou Djustin qu'avou m’ 
feume èt mès-èfants. 

Avou lès sèrvices qu'on-z-aveut adon, dji d'moreus co bin 
trwès, quate djoüs sins lès veüy, mès-èfants. Quand i paurtin.n' 
po-z-aler e scole, dj'èsteus d'djà rintré èt monter coütchi. Quand 
i riv'nin.n' aviè quatre eüres, dj'èsteus èvòye po fé l' nét. 

C'èsteut on drole di vicadje, don ! 


Henry MATTERNE, R.N. 


- Malautchi : Montgauthier 

- disantchi : déhanché 

- si : suif 

- aurgouwer : rudoyer 

- ébérziné ; mal disposé 

- boskiyon : bücheron 

- si córcyi : se mettre en colère 
- totirpène : toupie 

Lè viè boulèdji 
(Oignies) 


Dè m' rapèle d'in viè boulèdji 

Qui bouteut tout l' timps dins s' fourni. 
L'ouy vif, lè casquète su l'orèye, 

Dè wè s’alûre toudi parèye : 

I trin.neut ène miyète sès pids 
Pa-d'zous s' culote dè pilou gris. 

Dè l' blanke farine, dé l'eüwe, du sé, 
Dèv'nént bén rade du pwin doré. 
D'aimeus si bén l' vèy travayi 

Quand d'aleus dèlé sè p'tit fi. 

I f'jeut bén tchaud dins l’ vie fourni. 

I tchaufeut s' foür dévant d' prèsti 

Et i ranguineut aveu s' rauve 

Les bréjes toute roudjes en d'djant ène fauve. 
Dè l' wè co présti, afourner 

Èt dèsfourner lès pwins dorés. 

Ou co bén lès mète su dès cloyes 
Dèvant d'ènn' aler su lès voyes 

Dins s' tchèrète èt Charlote, sè tch'vau, 
Qui V ramwin.neut... quand il ét sò. 
Dè l' wè co nm aler paujéremint 

Aveu in grand bastan à s' mwin, 

A ç qu'i pindeut in bokèt d' satch 
Qu'i ‘nn’ aleut r'laver au grand batch ! 
Dé timps-in timps, à la scapète, 

I buveut s' goute aman Nènète. 

Lè viè boulèdji è-st-avoye 

Èt Nènète è clós s' pòte-manoye. 

Lè vièye mai, léye, èst d'abórd kine. 
Dins l' fourni, gn-è co dès platines, 
Mais i fwait freud d'lé foür qu'èst mórt. 
I gn-è pupont d' cètes su sès bòrds. 

A ! Qu'il èst lan lè timps bèni 

Dès fardin.nes du viè boulèdji !... 


Gérard BAUDREZ, R.N. 


Li Grand Gène 


(Loyers-Namur) 
š 3 

Tote li famile da Gëne, do costé di s' papa Marcèl, prov'netive di 
Cobru, addé Bastogne, on p'tit amia vélà bin lon dins l's-Ardènes, 
au fin fond d' nosse Waloniye. One trintin.ne di batimints si racra- 
potin.n' au pid d'on crèstia ét d'on bwès d' sapins : brámint dès 
p'titès cinses di pire avou one vatche ou deüs, saquants pourcias èt 
saquants pouyes. Dès vraiyès maujones di poupènes, tortotes au 
pus sogniyes èt r'lòjantes avou ça ! Ètur li viladje èt l' plantis’, on 
richot si stindeüve paujéremint èt tchanter au-d-truviès dès prés. I 
fieüve riglati l’ solia su sès-êwes ossi cléres qui dés pieles ou qu'on 
colé d'ardjint. 

Li vi pârin Guiliaume, grosse moustache di jendárme qu'i lis- 
treüve tofér ét pupe di bruwére todi vistréye à sès lèpes, ésteüve 
tayeü au bwès. Bin sovint, à l' place d'aler é scole, sès trwès fis li 
d'nin.n' on fèl cóp d' mwin po l' bésogne. Li grand-mére Jèline, 
qu'a moru fine djon.ne ét qu” Gène n'a jamais ieü V boneür di 
conèche, lèye, èle ni quiteüve nin s' maujone èt fé roter l's-afaires 
do mwin.nadje : li buwéye do londi ; mète a l' rimouye li maurdi ; 
cûre li pwin, r'nieti èt fé lès poüsséres... One saqwë po chaque djoü 
dè l' samwin.ne ! Sins causer d' l'amougni po lès bièsses qu'i li 
faleüve apontyi à timps à eüre èt l'zeü apwarter o stauve oudóbin 
o ran. C'ést léye qui t'neüve li pot drwet, qwe ! «Po qu’ sès-omes, 
dijetive-t-èle volti, trouvenuche one miète di binaujeté èt d” tcha- 
leûr après lès deurès djoürnéyes qu'i passin.n' dins lès cópes.» 

On bia vicadje, póreuve-t-on crwére, deur vormint, mais plai- 
jant : todi à l' bone air, pa-t-t-avau l' campagne, pa-t't-avau lès 
bwès, et ièsse si maisse, qwe vlu d' pus ? 

Portant, saquants-anéyes pus taurd, deüs dès trwès fis ènn' ont 
ieü leü sò. I faut dire qu'après l' guére di quatóze dèdja, li bèsogne 
di boskiyon ni payeüve pus si bin qui d'vant èt tot doücemint, èle 
si fieüve pus rare. Adon, viker à cinq là-d'ssus, ca div'netve bin 
malaujiy. I faleüve bin tot po fé boüre li marmite sins-i lèyi sès 
plumes. 

Parin Guiliaume a d'meuré dins sés meübes avou s' feume 
Jèline ét l' pus vi d' ses fis, Cirile. Lès detis-òtes, Marcel èt Émile 
s'ont ègadji dins l' jendarmèriye. On-an au long, il ont fait led sco- 
ladje à Brussèle. Émile s'i a bin plait èt moussi dins one brigade 
aviè Mons’. Po Mârcèl, ç'a sti one ôte afaire. I fieûve bramint pus 
volti c' qui li plaijeüve èt n’ nin tofér si d'vu mète au «gârde-à- 
vous» pa-d'vant one pèkléye di chefs ou di p'tits chefs. On tièstu 
d'ardinwès, qwe ! Come i n' saveüve fé l' plat pid ni froter lès 
mantches, il a foutu si t' niwe èt s' baluchon d'ssus l'aye èt l' kèpi 
qu'aleüve avou... 

Su l'entrèfète, il aveüve rèscontré one bèle pitite bauchèle di 
Mousti ; Mariye Pèpin qu'on l' lomeüve. Saquants mwès d' fré- 
quentadje èt il ont fait l' grand nuk. On n'a jamais seti au jusse lès 
pondants èt les djondants do mariadje. Faut crwére qui letis parints 
ont sti consintants èt raddimint tchair d'acórd. 

Marcèl a trové d' l'ovradje dins one fabrique d'avaurla. Mariye, 
lèye, c'ésteüve one bone costri èt èle bouteüve por on talieür ou 
l'òte do vwèsinadje. 

Il ont louwé one pitite maujone d'ovri dins l' Grand Reuwe di 
Mousti ét s’ mète a let mwin.nadje. I vikin.n' au rastrindu pace 
qu'onk come l'óte, il avin.n' arivé avou d'abórd rin ë leús potches. 
Mais l’ bésogne, i savin.n' bing qui c'ésteüve èt i n'avin.n' nin peti 
d' rèner ni d’ rinde pwin.ne. Èt pwis, à l' fin dès fins, i s' vèyin.m' 
volti èt c'ésteüve bin ga qui compteüve ! 

Su on rin d' timps, Mariye a ratindu famile, min.me qui s' 
maman s'a mwaiji d'ssur lèye tot li acèrtinant qu'elle aureüve ieü 
plus r'mète «ca» à pus taurd. 

- «C'èst fait, c'èst fait !», li aveüve-t-i rèspondu Marcel tot 
sayant d' disfinde si feume. 

- «Ô, dji di ça èt dji n' di rin, m' fi ; mais i m' choneüve qui v's- 
aviz d'djà do mau po subvinu à tot... On-éfant, ca costéye tchér po 
l'èlèver !» 

- «Ba, on-z-i ariverè todi bin. Dji travayerè à pòses, fièsses èt 
dimégnes s'i faut ! Tos les djoûs sont bons quand on pout bouter !» 

— «Plai-st-a Diè, vormint !» 

Èt pus jamais pèrson.ne n'aveüve riv'nu su ç‘-t-afaîre-là. 

* 

Márcël, li, tot fiér di sës novèlès rèspon'sabilités, aveüve pëté 
saquants guinses avou on soçon ou l'òte dè l' fabrique èwou-ç' 
qu'il ovreüve. On djoti, après s'awè arèté dins totes lès tchapèles 
qu'il aveüve rèscontré èt-z-i stron.ner one masse di botèyes di 
n'impòrtè qwè, i s'a sintu tot drole. Si tièsse toürneüve come on 
paralmwin èt i li choneüve qui min.me li plantchi n'ésteüve pus 
fwart di sqwêre. Portant, i tchanteüve co come on dislachi et tcha- 
fyi ét causer à spèsse linwe. Nin moyin dè l' fé djoker. Come à 
chaque côp qu'il aveüve one chique, i ragadeleüve dés-eüres au 
long... Asteüre qu'i sèreûve bin rade papa, c'èstetive co pire : 

- «Dj'é frè one saqwè di m’ fi !», pace qu'il èsteûve sûr qui ça 
sereüve on gamin, «Oyi ca ! I d'vérè one saqui ! Vos V vwèroz 
bin !... On bia mèsti qu'il aurè !... ét... i n' li faurè nin fé lès pòses 
come mi... èt c'èst li qui comanderè èt ièsse li chèf !...» 

Quéne pacyince faleüve-t-i à sès soçons èt aus-ôtès pratiques 
do cabaret ! Ba ! I l' lèyin.n' rameter èt ramadji tot sezi... 

- «Oyi, bin sûr, Cë] !» li réspondin.n'-t-i d' tenawéte on côp, po 
d'meurer amichtauves èt polis avou V cia què l'zeü payeüve à 
bwáre. 

C'è-st-adon qui, d'on lan, il a c'mincia triyaner èt s' tièsse s'a fait 
pèsante. Elle a ossi one miète èt bárloker. Li, il a icté èt balziner 
divant d' s'aflachi èt d' si staurer a l' tère, plat come one rin.ne. Li 
cabareti èt saquants-ótes ont sayi dè l' rimète su pids èt dè l' rasside 
dissus s' tchèyére. Ca n'a nin sti sins rüjes ; pinsoz, vos : on-ome di 
quatrè-vints kulos èt dés, ç n'est nin rin ! 

Ci côp-ci, il aveüve si compte. Il a aspouyi s' brès su V tauve di 
vi blanc bwès èt s'i édwármu come on tasson. On l'a lèyi là. Il 
èsteûve ridiv'nu tot cwèy èt rapauji. Afiye, on ronfladje di tos lès 
diâles traweüve li cálme qu'aveüve tchéyu d'ssus l’ soce. Do timps 
qui l'«bin rade papa» sokieüve, riyant tofér aus-andjes, — quétefiye 
qu'i sondjeüve à si p'tit valèt à v'nu — les êtes ont ataqué one mache 
aus cautes. 

One eüre ou detis ont passé èt, d'on randon, Marcèl s'a dispièrté. 
Il a bauyi èt douviè one bouche come on for ; i s'a stindu bin fwart 
èt froter sès-ouy rodjis pa l' pèkèt. Précaucionant, il a solèvé one 
fèsse, adon l’ deüzyin.me. A peti près sûr qu'i saureüve roter à 
mòde di djint, en-z-i waitant à deüs cóps. Mais s' vélo, i li faureüve 
bin l lèyi su place, dins V coti do cabaret. 

C'é-st-adon qu'il a pinsé à Mariye qué l’ diveüve ratinde en 
transsichant. 

- «Ba ! Ele compidrè bin ! Ci n'èst nin tos lès djoüs qu'on va ièsse 
papa !... Bin qwe, lés-omes ? On-z-i va ?» 

- «Nos-arivans, oyi... Gn-a pus po longtimps !...» 

C'èst qu' lès-awiyes di l'órlodje n'avin.n' nin chómé èt qu'on 
n'èsteûve nin lon d'awe fait chije trawéye. 

Po-z-awè sès-apaujemints, Jules do Trau do Leup li aveüve doné 
on pas d' condwite, mais i l'aveüve lèyi là, tot seü, a saquants mètes 
dis maujone : il aveüve bin trop peti di d'vu rinde dés comptes à 
Mariye ét min.me quétefiye di r'cüre on mwais cóp d' brouche. 

Märcèl n'a nin ieû V timps d' bouchi à l'uch. Si feume, que l' 
ratindeüve, li a douviè sins dire on mot. On véyeüve bin qu'elle 
aveüve brai èt qu'elle ésteüve tote disbautchiye. 

Adon, i l'a vlu prinde dins sés brès et l' rapauji tot sayant d' li fé 
saquants mamoárs. Ele n'a nin vlu èt si r'ssatchi. 

- «Montoz vos coütchi, m' fi. Vos “nn' avoz bin dandji. Vos 
puwoz l' gote à dis mètes... Nos-è r'causerans pus taurd, quand vos 
sèroz pus séwe...» 

Il a gripé lès montéyes come i pleüve, tot pènetis, tot aonti. I s'a 
stauré o lét sins min.me si dismoussi èt nin co deüs minutes pus 
taurd, i dwármeüve come one satchiye d'astales. 

Mariye a distindu l' lampe èt, po l' prumi cêp d' leti djon.ne 
vicairiye di novias mâriés, il ont fait tchambe a paurt... 


Guy BRENER, R.N. 


- tayeñ au bwès : bücheron — - boskiyon : id. - peter one guinse : faire ribote 
- paralmwin : toupie - aonti : humilié — - ragadeler : radoter, divaguer 

Lès plopes 
(Faulx-Les Tombes) 


Nos lès-avin.n' planté a nos detis adon qui l' gamin fieut s' 
timps d' sòdar en Alemagne. I gn-a d' ça vingt-ans. 

Trwès djoüs au long, avou l' comére qu'aleut div'nu m' bèle- 
fèye, nos lès-avans mètu di sqwére au mia. Dins lès cinquante 
plopes qu'on nos-aveut aminé, nin onk su crèsse. A pwin.ne on 
mète di wôt, mins bin stocasses ; dè l’ fine fletir, qwe. 

A mòde di rin, a p'tit filé, one anéye su l'òte, il ont crèchu sins 
mau, sins rase èt, po saqwantes, di vingt mètes jusqu'à l' fine 
copète. 


Lès djon.nes, zèls, avin.n' fait l' grand nuk. 

I vlin.n' dès-èfants po co mia s' veüy volti, dijin.n'-t-i. 

Ça n'a wêre tchamossé. C'est l' bauchéle qu'a skèpi V pru- 
mére ; trwès-ans pu taurd, c'a sti si p'tit fré. 

«Boute èt boute, nos n' rirans pus si djon.nes.» 


I gn-a saquants mwès di-d-ci, c'èst come one minéye qu'a 
plonké su lès-aubes. Nin d'djà onk qu'a chapé : tortos croufieüs 
et crévaudés, dés chankes pa-t't-avau tot. 


Come d'astchèyance, dispeüy on bokèt, li mwin.nadje dès 
djon.nes ni roteut pus qu' su one djambe. Pupont d' djóyes dins 
leüs causadjes, tofér su leüs picots, ni pus s' waiti ét bin vite cau- 
ser dé viker à paurt. 


I gn-a wére, on bokiyon a v'nu d'vièrser lès cinquantes pou- 
plis, rabier, cóper, finde à trwès ou quate, mète les bwès à vóye ; 
mins, come po bin mostrer qu'i v'lin.n' rac'minci one novèle 
vicairiye, i n'ont nin taurdji à r'djéter dismétant qui, do contraire, 
li mwin.nadje voleut I cu au wòt. Li, par ci, léye à quate pas èt 
lès-èfants disbautchis ét wachotés donk à l'óte. 


Véci, li fwim dé r'viker. 
Vélà, li dár dè tot mèsbridji. 


Et n'i rin plu fé ! 


Gilbert RENSON 


One crane idéye 


(Hemptinne) 


I n-a afiye dès djoüs come ça. Dès djoüs qu’ t'évóyereüs bén 
l bazar au diale. 

Là tot-on timps qu'èle rameteüve avou ca, lèye, Isabèle. «On 
barbecue, on sémpe pitit barbecue... Avou saquants camarades... 
Qu'on s' plaireüt fou bén à soper à l'uch... Èt tchic èt tchac». 

- Ni vèyoz nén qu' nosse timps èst r'métu ? I va fé bia, vos di- 
dj”. On l'a co dit au posse à prandjeure... 

-  Ayi, r'mètu, r'mètu !... Li posse !... Dji sé bén qwè, mi, avou 
vosse posse. Tos lès sèmedis c'est l' min.me afaire... Èt pwis,... 

— À, vos vèyoz todi tot au pus mau, vos ! Què vloz wadji qu'i 
va fé bia ? Nos dirine aus Rondeau dè v'nu soper avou nos ; là 
dés mwès qu'on n' lés-a pus vèyu. Èt aus Colson, qui n's-i avans 
sti aus pauques dè gamin, là one cope di samin.nes. Et à Henri èt 
Clara qu'on s'aveüt foû bén plaît avou zèls au mariadje di mon... 
On zi aveüt todi dit qu’ vérine on djoû. Ça candjereüt on cêp, 
don, on barbecue. 

Tote ènondéye, lèye, Isabèle. Et arètéye, jamais parèy. 

- On boutereüt I tauve à uch, pa-d'zos V gayi. Èt douviè one 
botéye ou detis avou saquants gougouyes. Vos courriz raddimint 
au botchi dè timps qui dj' ireüs fé m' tiesse. Dès-afaires qui cuje- 
nèt tot set, là, savoz bén. Vieriz come on s' rilétchereüt. N’ vèyoz 
nén nos vwèzéns, zèls ? I n' tchictéyenèt nén tant, savoz, zèls ; 
c'ést quausumint tos lés djoüs. 

- Faure co bén, alons, aveüt-i rèspondu. Po ‘nn’ èsse quite, lu, 
l'ome. 

Po ç qu'èst dès vwèzéns, portant, i n'aveüt rén d' pus vrai. 
Dispóy qui l’ bon timps èst là, c'ést come s'on lès tchèsseretit à 
l'uch tos lès djoüs à l' vièspréye. Èt on cóp chij eüres, tot l' 
vinauve èst cu d'zeü cu d'zos. Come tos l's-ans, lès barbecues ont 
rabizé. Lès ayes sont ciseléyes bén di sqwére èt, d'ssus leüs 
tèrasses, inte lès batch di fleürs, c'est dés copicheriyes sins fén. 
Jusqu'à bén taurd dè l' nét, afiye. Dès trüléyes d'èfants èt dès dji- 
periyes a toumer mwárt. Vos diriz tofér qui li rwè va passer. 

Dès blouwès fuméyes montenèt foü dès cortis, èt s' vinu 
prinde dins vos ayes di fusén, trin.ner l' long dès pisintes, s'éma- 
craler dins l’ párc di gruzalis, ou s’ cotwade autoü dès-aubes 
come li serpent dè paradis. Li rampioule qui sinteüve foû bon à 
l'angléye di leda maujone, dotice come dé l' laume, c'est come s'on 
l'áreüt foutu djus. Asteüre, on n'ume pus qui l' gout dès saucisses 

rostiyes, dès còtelètes di bèdot, dès mèrguéses, èt dji n' ti sé co tot 
qwè. 

Èt i n'a nuk po chaper à l' mòde, parèt. Trwès djoüs d’ bon 
timps, èt c'è-st-èvòye. One vraiye rèvolucion. A l'uch, tortos ! Au 
diâle, sés', lès cwisiniéres élèctriques, li gaz naturél, lès fors 
soflants ou qui s' rinètenèt tot seü ! Rovi, parèt, les micro-ondes 
qu'on n' savetit pus fé sins ! Cu qu'i faut asteüre, c'èst dè feu, dè 
vrai feu, là, dè feu qui blametéye èt qui r'glatiche dissus lès 
visadjes. Èt s' vinu raploüre tot-autoû come lès-ancyins Bèljes 
qu'on mostreüve là sti l' timps, là, su nos vis lives di scole. Èbur- 
takés avou dès pias d' bèrbis d'ssus leti dos èt dès grands pwèls 
qué l'zi toumine dissus leüs spales. 

One mòde ? Byin pire qui ca, va ! Un phénomène de société, 
s'apinse li Jules Rondeau qui va todi r'qwére dés mots à séptante- 
cénq centimes. Lès novias feus d'à l' Sint-Djan, di-st-i co. 

C'èst qu'i sont là tortos, ç' côp-ci. A crwére qu'i n' ratindine 
qui ça. Ï n-a là V Jules Rondeau d'abórd; avou s' feume èt leüs 
trwès raupéns ; li Marc èt Chantal, qu'a d'djà si p'tit nez qui 
r'crole ; Henri èt Clara, qu'on n'ètind qu' léye, come tofér. Quéne 
tarame, sés', cit'lale ! Li grande Clara, vos-ótes ! Avou s' cote à 
volants findoüwe jusqu'à l' copète ! Èt s' flachi à rire à tos 
momints en mostrant sès dints. Èt r'taper sès grands tch'vias èn- 
èri. Ti diretis todi qu'èle vout tchessi dès moches. D'au lon, on 
n'ètind causer qui d' voyadjes èt d' vacances, di fouraus èt d' 
tèchus. «Quéne bèle cote qui v's-avoz la, vos ! W'avoz sti trover 
ga ?» Èt rameter, èt caqueter. Clara, lèye, i n'a qu'on mot què l' 
chòpiye : l'émancipation féminine... Dji ť dimande on pau ! 

Po v’ bén dire li vrai, li cine qu'est l’ pus à l fièsse dins tot ça, 
c'ést co l'Isabèle ! Aus-andjes ! Binauje d'oyu tot s' timps da lèye, 
dè r'cüre sès djins comufaut, dé copiner avou one èt l'òte, bén à 
s'-t-auje. Èt sins todi sondji au rosti qu'è-st-è for ou aus frites qu'i 
faut r'passer bén a timps. Si lèyi viker, qwë ! Totes lès coméres 
sont-st-assides pa-d'zos l' gayi. Dès cotes à fleürs èt dès fouraus si 
lèdjeures qu'on vetit quausu au-d-triviès. Èt sinte bon, don, vos- 
ótes ! On choque lès véres èt on rit. 

Mins audjoürdu, l' pus fénomin.ne di tortos, vos n' vos sariz 
brouyi, i l’ faut veüy po l’ crwére : c'est nosse Djan. Nosse Djan, 
vos-òtes !... Pòve laid m’ vét ! 

- «Gacandjerè on côp, ô», li aveüt-ele dit s' feume. Ayi ! Èt bén, 
por on candjemint, c'ènn' ésteüt onk. Èt on rude éco. E mitan d' 
tot Ç trayén-là, i n'est pus aric'noche. Lu qu'èst todi si bén mètu 
a quate fistus, avou sès tinrès mwins èt sès floriyès cravates èt 
sès tchmijes bén ristindoûwes. Vo-l'-la atèlé come on coudeü 
aus poumes. Dès coûtès culotes qu'on li veüt ses grosses blan- 

kès bodines, ë purète èt à pagna volant. On li veüt tot si stou- 
mac’. Il a dès-oûy come dès mayes, èt qu’ li bolèt fou dè l' tièsse, 
crin.nés di p'titès rodjès win.nes. Il é-st-ossi rodje qui sès 
piyaunes, wai, véci. Vos diriz l' diâle avou s' grawiès' mwin. Èt 
one tignasse, don : come on bouchon di spines ! Sankènéwe, Dès 
gotes come dès pwès. Ci n'èst pus lu. 

- Crane idéye, sés’ Djan, qu’ t'as ieu la ! T'è-st-on chèf, in, twè !... 

Ayi vormint, crâne idéye !... T “nn” a sès cint kulos, lu, l' chèf... 
Dispóy prandjeure, il è-st-au for èt au molén. Po c'minci, i li a falu 
èrtchi l' tauve fot dè l’ rimise , qu'èlle i èstetit èmacraléye dins on 
moncia d' vis tchinis' ; come todi. Pwis, r'toürner lés-armwéres èt 
lès ridants po trover one fayéye bwèsse d'alumètes. Pwis, nanchi 
tos costés après saquants pougniyes di p'titès cochètes. Fines 
frèches, zèles, lès cochètes, faut-i dire, avou totes cès pléves-là ; èt 
qu'i li a falu djurer tos sès miliards po lès fé prinde. Èt come on 
maletir n'arive jamais tot seü, couru aus vwèséns èpronter leti sa- 
tchot d' tchèrbon d' bwès. 

Mins asteüre, grace a Dieu, li feu èst bén èvôye. I va qu' po-z- 
arèdji. Il èst fén rodje. Tot èst rodje, du rèsse, véci : lès breüjes 
d'abórd, li plat d' salade di tomates dissus l' tauve, lès radis’, li 
potikèt d' ketchup, lès botèyes di Costières du Gard, lès jèraniom 
dissus l' pire dè Y finièsse,... Èt V visadje d'au Djan,... qui r’lût 
come on fouyant. 

Dissus l' grèyi, ca friteléye deur : dès skinéyes, dès pates di 
polèt, dés pids d” pourcias còpésèdets,... Astok, dissus li p'tite 
tauve di fiér, c'èst dès spales di lapéns qu' trimpenèt dins d' l'óle 
d'olive. A vos fé glèter mwart ! 

Nén one munute a piède, lu, l' Djan. I vène di tos lès costés : li 
pwève, li sé qu'i li faut abiye rècouru qweére ë l maujone au dérén 
momint, lès-ièbes di Provence,... Tènawète, lès soçons s” vinenèt 
raploüre addé lu, autou d' l'ostéye, avou leüs véres divins leüs 
mwins ; ét waiti, ét raconter one fauve, ou taper one divise. 

— On-z-a tchód s' coyin.ne, in, valet ! 
- À qui l dis’, va ! Dj'a on gazi come on craya... Ti n” m'ireüs nén 
qwére on vére, twè ? 

On cause di tot : l'èssence qui r'monte, l'eüro qui d'tchind, li 
Standard qu'a fait match nul,... Li Marc, lu, n'a nén candji : todi 
ossi spitant. I zoupetéye done djin à l'òte èt s' mète à tchanter 
comme on djouweü d'opèra. Vo-l'-la qu'il atauche li Djan, tin, èt V 
ténre pas l'có : «Je pense à toi quand je m'éveille,...» 

— Ayi, ti pous bén sondji a mi ! 

— «et de loin, jeti teü suis des yeux...» 

- Vén m doner on côp d' mwin, waite là ! El place dè dire dès 
bièstriyes... 

Im rit nén, sés, lu, V Djan... Il a óte tchóse que l' tribouye, 
dandjureü. 
— Èt lès trwès mildieus dau Jules, don ? Èwou-c' qu'i sont co 
èvòye ? Voüs' wadji qu'i djouwenèt au catchi inte mès rites di 


canadas ? 
* 


Volà tot I min.me nos djins à l’ tauve. Quéne tauveléye, vos- 
òtes! Ti m'ëtinds pus rén. Ti diretis qu'i n'ont pus mougni ni 
bwére dispòy iüt djoüs... 

Èt lès-eûres totinenèt. I fait wime. Mins tot d'on côp : 

— N'avoz nén ètindu ? N'èst-g' nén toner, ça ? 
— Siya, twè ! Èt nén lon di-d-ci, diretit-on. Ê la ! Timps d'èraler ! 

On mèt l' cougnèt. Èt pwis èvòye, lès djins ! Èt mèrci bran.mint 
dès còps, savoz ! 

Li Djan s' ra, tot doücemint. Vo-l'-la tot I min.me rapaujeté, V 
póve diâle. 

— E bén, ç n'ést nén rén dé fé à mougni po on moncia d’ djins 
come ça ! Vos m'avoz co ieu vos, di-st-i as feume. Vos m'avoz co 
ieu. Mins, c'èst todi l' dérén cóp, savoz ; c'èst todi l' dérén cóp qu' 
dji m“ lai ètchautchiner come ca ! Vos l' ploz bén soyu. 

— Poqwe, ô, V dérén côp ? Est-4 qu'on n' s'a nén bén plaît ? V’ 
n'éstoz jamais contint. Vi pilaud, va ! 

- Vi pilaud, vi pilaud,... jamais contint,... Aujty à dire, vos !... Èt 
l' grande Clara, là, avou s't-émancipation féminine, là !... Ele m'a 
tapé on rude côp su lès niêrs, sés’, cit'lale. Èst-c' qu'èle sa d'djà 
bén véyu, lèye, seüremint ? Dj'énn'a d' cure, savoz, mi, di s'-t- 
émancipâcion. Émancipácion !... Ele mi rind malade avou s'-t-éman- 
cipâcion ! Dji diré come l'óte : èst-c' qui dj'a one tièsse d'émancipá- 
cion, mi ? 

- Taijoz-vos,ò, grand sot ! Vos n’ dijoz qu' dès bièstriyes ! Por on 
côp qu’ c'ést vos qui fait à soper !... Alez, ëst-Ç qui vos n’ mi vèyoz 
nén volti ? 


- Èt bén d'abórd ! Alez, vinoz m' doner on bètch. Dji v’ rivaurè 


ca... 
- Bén,in'áreüt nu mau !... 


Joseph SELVAIS, R.N. 


- rampioule : chèvrefeuille - vèner : fureter 

- èburtaké : mal habillé - tribouyi : préoccuper 

- mtu à quate fistus : tiré à quatre épingles - wime : humide 

- crin.né : strié - mète li cougnèt : boire 

- skinéye : cóte de porc un dernier verre 


- ètchautchiner : engager dans une affaire difficile 

In Memoriam Lisa Chastelet 


Lisa Chastelet s'en est allée. Discrètement. Comme elle vivait. 
Et notre peine est grande. 

Depuis près d'un quart de siècle qu'elle avait rejoint les Rèlis 
Namurwès, nous avions appris a estimer autant qu'à respecter 
cette dame digne et simple, érudite et modeste, sensible et opi- 
niátre. 

Exigeante pour elle-méme, elle s'astreignait à une discipline 
de vie proche de l'ascése, puisant ses raisons de vivre dans la 
pratique de la musique — elle l'enseigna durant toute une car- 
rière — dans l'écriture, dans la méditation et le commerce des 
philosophes, en particulier des Grecs anciens. 

Née à Chátelet - d'ou son pseudonyme, car pour l'état civil, 
elle était Madame Meynaerts-Wathelet - elle s'établit dés le 
milieu de son àge à Marcourt en Ardenne, dont elle adopta le 
parler. 

Elle a beaucoup publié, en francais comme en wallon. De sa 
production abondante, retenons, un peu arbitrairement, Les 
musiciens wallons, Éd. Jules Destrée, coll. ^Connaitre la 
Wallonie", 1963 ; Ferveur du soir, Éd. La Dryade, Virton 1992 ; 
Journal de Guerre d'une petite fille, Éd. La Dryade, Virton 1994 ; Le 
dit de Wallonie, Éd. Les Cahiers Wallons, Namur 1986 ; Choix de 
poèmes de Yannis Ritsos, traduction en wallon de poèmes grecs, 
Éd. Défense et Illustration de la Langue du Pays de Liège, 1985 
(2 vol.) ; Roter d'zos lès steüles, Éd. Société de Langue et de 
Littérature wallonnes, Liège 1990 ; Rimés dol dièrin.ne fwim, Éd. 
La Dryade, Virton 1993. 

De méme, faisons un choix parmi les multiples distinctions 
obtenues : Prix des Critiques wallons, Prix Joseph Durbuy, Prix 
biennal de Littérature wallonne de la Ville de Liège, Prix de la 
chanson wallonne,... 

Si l'Age avait, depuis un temps, éloigné Lisa Chastelet de nos 
réunions, elle restait attentive à la vie du cercle et nous adressait, 
de loin en loin, quelque écrit. La parution, dans notre numéro de 
mai, du récit Li mwiirt da Nèsse Arlan aura dû être une de ses der- 
nières joies. 

Pour nous, le temps est venu de nous faire à l'idée que nous 
ne reverrons plus cette grande petite dame. Mais nous nous sur- 
prendrons souvent encore à murmurer ses vers... 


V.G. 

COMMUNIQUE DE PRESSE 


Les prix 2000 des Langues Wallonnes 
de la Communauté francaise 
récompenseront une oeuvre en prose 
et une œuvre audiovisuelle et/ou graphique 


En 2000, les deux prix des langues wallonnes, en toutes 
letttres “les prix des langues régionales endogènes de la 
Communauté française” seront attibués à une œuvre en prose et 
à une ceuvre audiovisuelle et/ou graphique. 

Ces prix, de 100.000 francs chacun, sont destinés à récom- 
penser des travaux qui mettent en valeur l'une des langues 
régionales reconnues en Communauté française, que ce soit une 
langue romane comme le champenois, le lorrain, le picard ou le 
wallon ou encore le francique, d'origine germanique. 

Pour la petite histoire, dés 1935, il fut institué un prix de lit- 
térature wallonne. Ce prix est donc en quelque sorte l'ancétre 
des récompenses actuelles, mises en place en 1995 par le 
Ministère de la Culture. 

Le jury est habituellement et logiquement choisi parmi les 
membres du Conseil des langues régionales endogènes. 

Les prix seront décernés lors de la Foire du Livre 2001 par le 
Ministre de l'Enseignement secondaire, des Arts et des Lettres, 
Pierre HAZETTE. 

Questions pratiques : 

- Les oeuvres présentées au concours seront soit inédites, soit 
publiées après le 31 décembre 1996 pour le prix de prose et le 
31 décembre 1998 pour le prix de l'œuvre audiovisuelle et/ou 
graphique. 

- Elles devront parvenir le 31 octobre 2000 au plus tard à Jean- 
Luc FAUCONNIER, Président du Conseil des Langues régionales 
endogènes de la Communauté française, situé au 44, 
Boulevard Léopold II, 1080 Bruxelles. 

- Le réglement complet de ces prix peut étre obtenu sur simple 
demande à Bernadette JASSOGNE, au 02 413 21 34, soit au 
Numéro vert de la Communauté française : le 0800 20 000 ou 
par écrit. 


Voir également notre site WEB : www.cfwb.be/actu 

Si les «Cahiers Wallons» te plaisent, cher lecteur, 


fais de ton meilleur ami un abonné. 


LES CAHIERS WALLONS 


Lès sovenances d'on-ovri do tch'min d' fiér 
Mi tchaufeü Djustin 
(Sart-Bernard) 


Djustin d'moreut é Djambes, au Pàrc d'Améye, à on cóp d' 
fisik di Moüse. 


Di ç timps-là, lès pèrèts n'avin.n' nin co sti r'montés come 
asteüre. Quand c'èsteut l' saison dés grossès-éwes ou quand il 
aveut ploû à r'laye one samwin.ne au long, Moüse mousseut co 
bin fot di s' lét. Lès cauves dès maujones èstin.n' nèyiyes. 

Quand qa ariveut, li mayetir, Djan Materne, fieut paurti dès 
p'tits satch di sauvlon po mète conte lès laurmis èt d'ssus lès 
griles di canal. L'éwe passeut quand min.me come au d' truviès 
d'one sitamène. Li pus gros dès miséres s'amonceleut su l' 
roüwe. 


Djustin i aveut tüzé mwints cóps aus grossès-éwes. Ossi, 
come il èsteut adrwèt d' sès mwins, il aveut èmantchi dès dales 
di béton a bone wóteü dins lès meurs. Gn-aveut one qui n' sièr- 
veut qu'a rindji lès djoüdjoüwes. Chaque cêp qu' l'éwe mon- 
teut, Djustin fieut one róye, todi à l’ min.me eüre, avou one rodje 
cróye. On djoû, c'ésteut au c'mincemint d’ l'iviér, Moüse aveut 
monté bramint pus wót qu' d'abitude. L'éwe fieut dés toür- 
biadjes èt passer ètur lès satch di sauvlon. Nos-avin.n' dichindu 
èl’ cauve po veüy qwe. Li gamin nos-aveut si. Volà-t-i nin qu'il 
avise li plantche avou tos sés djeus et s' peter à braire po-z-awe 
s' camion. Po plu aler d'on cwin à l'óte, Djustin aveut lèyi su lès 
montéyes on grand cüvelau di fiér galvanisé. I s'è sièrveut come 
d'one nassale. Li gamin ni s' rapaujeteut nin ét réclamer s' 
camion : Djustin s'a èbarqué. I n'aveut pont d' rame, mins il 
aveut trové on vi locet qui freut fwârt bin l'afaire. Il aveut fait 
passer l' mantche do locèt dins one dès pougniyes do bassin, èt 
èvôye. 

- Bon vint ! a-dj' criyi. 

Djustin n'a nin sti lon. L'éwe èsteut portant bin cwéye à 
ç momint-là, mins vos conichoz li spot : «I s' faut d'mèfiyi dès 
cwéyès-éwes, c ‘èst lès pus trompeüses.» 

Li bárque ésteut quausu arivéye divant l' camion, cor on d'méy- 
mète quétefiye, à pwin.ne on p'tit cóp d' rame. 

Djustin a èfonci s' locèt èt l' rilèver, mins il aveut aveté one 
saqwè. Il a satchi di totes sès fwaces po disgrapeter l'ostèye, 
mins ça t'neut bon. Il a co solèvé, solèvé tantia qu'il a vèyu ç qui 
c'èsteut : on satch di sauvlon qu'aveut ridé jusqu'à là. 

— Avance one miète, dji m’ tè l' va d'ner, Émile ! 

Djustin s'a clinci po-z-apici l' satchiye. Do sauvlon avou 
d' l'éwe, ca fait do pwèds, savoz ! I s'a clinci cor one miète pus 
fwart. Li bârque a c'minci à blonci. Djustin ni vleut nin lachi. I 
s'a cotapé one miète po s' rimète d'aplomb èt... l' cûvelau s'a 
r'toürné come on batch su on pourcia. Déjurer on-ome ét bwér- 
ler come onk qu'on-z-aureut ieû awoürlé. 

- Ti n'as pont ieü d' chance, sés', Djustin, au prumi voyadje, t'as 
fait «naufrage», s'apinse l'óte, come li Titanic ! 

Dje li a d'né on côp d’ mwin po moussi foû èt griper lès 
montéyes. Si feume aveut acouru à l' copéte dés montéyes avou 
deüs loques à r'loqueter. Ele vineut justumint do fé si r/niétadje. 
- Rissouwoz vos pids comifaut, Djustin ! 

Djustin a passé iute d'on lan èt r'boüre dès-ouy come 
dès sarlètes. Li gamin n'a nin ieü s' camion, mins one bone clape 
as cu pace qu'il aveut ri ë vèyant s' pa. 


Djustin aveut dés fwatès-idéyes. I véyeut èvi lès curès, 
mins s' feume pleut aler à mésse tos lès dimègnes avou l' gamin. 

Justumint, ci-t-anéye-là, c'èsteut l' mission é Djambes. 
On l' prétcheut tos lès dij ans. Li dwèyin fieut v'nu dès péres, 
dés-Oblats, dés Rédemptorisses ou dés Jéswites po-z-aler aus- 
uch èt causer di r'lijion avou tot l' monde. Il èstin.n' todi zèls 
deüs. Il avin.n' arivé su V côp d’ trwès-etires après non.ne dins 
l' roüwe da Djustin. 

One miète pus taurd, i bouchin.n' à s'-t-uch. Noste ome 
a sti douviè èt fé intrer lès deüs péresèl' bèle place. Il èsteut tot 
seü, si feume èsteut èvòye fé dès comissions. 
— Métoz-v' à V tauve ! Vos bwèroz bin one bone jate di cafeu, 
don ! 

Il a douviè l'Armwére èt sórti deüs bèlès jates, one pitite 
assiète avou dès biscwits, do suke èt on pot à lacia. 
— Dji m' va fé do bon cafeu, nin do r'batisé, savoz. Dj'ènn'a po 
cinq munutes. 

Come d'èfèt, one miète pus taurd, il a apwarté l’ cat fiére èt 
l' mète su on platia au mitan dè l' tauve. 

Ga sinteut bon èt lès péres ni s'ont nin fait priyi. Quand il 
ont sti sièrvus, nosse Djustin l'zi a dit : 

- Éscusoz-m', dji m” va criyi après m’ feume. 

Ossi rade, i ‘nn’ a 'nn' alé do costé dè l' coujène, broker fot, 
apici sès baguètes di pèche qu'èstin.n' o forni èt èvòye pèchi au 
bward di Mouse. 

Lès péres ont ratindu one grosse dimèye-etire. Come li 
feume da Djustin n'ariveut nin, ils ont douviè l' gros uch èt I’ 
riclaper. Gn-a onk dès detis qu'a sti soner èmon l' vwèsin po 
d'mander s'i n'aveut rin vèyu. 

— Li feume da Djustin, mon pére, èlle è-st-èvòye avou l' mène, au 
bus, po-z-aler jusqu'au Sárma à Nameur. Èt l' Djustin, wai, vo- 
l'-la véla. I peche, là d'djà on bon momint. 

Lès deüs péres n'ont wêre tchamossé dins ç cwin-la. I l'ont 
trossé à grandès-asplanes èt rityi tos lès deüs. 

Tot ca r'ssatchi, l' Djustin ésteut deur à l'ovradje, sèrvicire 
èt d' bone compagniye. I fieut s' mèsti d' tchaufeü au pére dès 
póces. Qu'auriz vlu d'òte ! 


Henry MATTERNE, R.N. 


- pérét : talus 

- laurmi : soupirail 

- djoudjouwe : jouet 

- cuvelau : cuvelle (pour le trempage du linge) 

- cwéy : calme 

- aveter, after : accrocher 

= servicire : serviable 

- au pére dès pôces : au mieux (pôce, pouce, désigne ici 
une ancienne mesure de longueur) 

Fwart come dès tchin.nes 


Vos n' m'aviz nin dit qu' vos-aviz dès tchin.nes, 

Ou dji n' lès-a nin vlu r'waiti. 

Dji n’ pinseus jamais qu’ dj'aureus ieû dè V pwin.ne, 
Aveüle, mi, dji v' véyeus volti. 


Il aurè falu qu’ dji m' rèwiye, 
Tot bièssemint, èt sins l'awè vlu. 
Ewou irès', mi vikériye, 

S'i gn-a pus rin po m' rastinu ? 


Chantal DENIS, R.N. 


Qu'one sitwèle 


Gn-aveut qu'one sitwèle au stwèli. 
Qwè ç qu'il a fait, l' grand lanturni ? 
Gn-aveut qu'one sitwèle au stwèli, 
Lès ta.ülias mè l'ont nwari. 


Et c'èst tot l’ ciél qui s'enüléye. 
Rivérè-t-i jamais 

C' timps-la di r'fé blamer 

L' solia su lès-uréyes ? 


Gn-aveut qu'one sitwèle au stwèli. 
Èt mi, dji n'a co rin compris ! 


Chantal DENIS, R.N. 

Li Grand Gène 


(Loyers-Namur) 
4 


Li lèddimwin, quand Marcèl sa rèwèyi aviè lès dij eüres, on 
blanc solia d'ivièr sayeüve di mostrer sès cwanes. Il aveüve rèlé 
èt en d'foü, l’ frèdet d'veüve agni èt piquer lès massales dès cias 
qu'i l’zeû faleüve quiter leû maujone. 

Si stomac' grüleüve laidemint èt ca li boucheüve e s' tièsse, 
au póve mivét ! Co eüreüs qu'il ésteüve en r'pós ç djoü-là, pace 
qu'à l’ bésogne, il í aureüve jolimint sti strindu ! Avou totes lès 
mwaijès-odetirs qu'èpwèzonin.n' l'air dins V fabrique, il 
aureüve süremint ieü r'mètu tripes ét boyas. 

Il a avalé on grand górdjon d'éwe à l' botéye qui d'meureüve 
todi au pid do lét... 

— «Au pus sûr qu'on n’ divreüve jamais bware qui d’ ça !» a- 
t-i sondji, ét Ç n'ést qu'adon qu'i s'a rindu compte qu'il aveüve 
dwarmu tot moussi. Tot-z-i r'waitant d' pus près, il a bin vèyu 
èto qu'i gn-aveüve qui di s’ costé qu’ lès linçoûs èt lès couvértes 
avin.n' siti racafougnis. Nin possibe, in : si feume ni s'aveüve 
nin coütchi addé li ! I ‘nn’ a d'meuré tot sbaré èt s' sinte come on 
pièrot r'tchèyu au fond di s' nid ! Fwart fò qu'il aveüve siti ! 
Fürler ét taper sès caurs èvòye èt po ièsse malade co bin ! Adon 
qu'i l’zeû faleüve dèdja bin totes leüs plumes po voler... 

I s'a rarindji one miéte a mòde di djin ét d'chinde à V valéye, 
tot cacame èt tot jin.né. I n' saveüve nin min.me à quéne eüre 
qu'il aveüve rarivé, ét i n' l'aureüve jamais wasu d'mander à 
Mariye. 

Elle ésteüve èvòye fé sès comissions vormint, pace qu'i gn- 
aveüve pèrson.ne e l’ coujène ni dins lès-òtès places. Maugré tot, 
èlle aveüve métu l' tauve come d'abitude. 

I valeüve mia qu'èle ni fuche nin là pace qui l' Cel aveüve 
quand min.me li cu strwèt ét il aureüve ieü volti moussi dins on 
trau d' soris. 

I s'a widi one jate di bon tchòd cafeu èt l' bware done traque. 
Il a sayi d mougni on chiquèt d pwin avou dè l' jèléye di gru- 
sale. Deüs còps qu'il a agni d'dins èt l' lèyi là : pus rin n' pas- 
setive. 

«Dji m' va ranairi mès-idéyes... Gn-a rin d' parèy po r'mète 
tot à place !» Il a sórti pa uch di ddri èt-z-aler fé V tou do corti. 
Il a rèspiré on grand cóp èt-z-infler sès peümons avou l' bone air 

qu'i gn-aveüve autou d’ li. Di-d-ci one eüre ou dets, ça ireüve 
brámint mia. Por li, bin sûr ! Mais po Mariye ? I s'è vleüve co d' 
li awè fait dè l' pwin.ne. 


C'ésteüve todi I min.me afaire : i promètetive, i promètetive, 
mais rin n' candjeüve. Bin sûr, ca n'ariveüve nin totes lès sam- 
win.nes, mais trop sovint au gout di s' feume ; èt l' pire, c'èst qu' 
c'ésteüve lèye qu'aveüve raison. Gn-aveüve nin à r'nicter èt il è 
faleüve sòrti raddimint. Surtout po l'èfant qu'aleüve ariver ! 


Tot s' rondjant ét s’ morfondant, il aveüve ribroké ë l’ coujène 
et c'minci à s’ dismoussi po si r'churer one miète. Dè l' fréde éwe 
n'aveüve jamais pont fait d twärt à pèrson.ne ! Sûr qui ca li 
r'métreüve si tièsse di sqwére. I ‘nn’ aveüve bin dandji avou l' 
toürnis' què l’ fieüve endéver di tènawète on côp ! 


Il ésteüve fin frèch quand s' feume a riv'nu. Ele l'a waiti fé èt 
n' li nin dire on mot... Il a d'meuré come on bauyaud, à mitan tot 
nu, avou s' drap d' mwin qu'i n'é saveüve min. me pus qwe fé. 

- «Bon... bondjoû, Mimiye.» a-t-i fafyi po dire one saqwe. (I l' 
lomeüve todi insi quand i m'èstin.n' qu'à zèls deüs èt qu'il 
aveüve as fé pârdoner !) «Ga vos va ?» 

- «C'ést pus rade à vos qu'i l’ faureüve dimander...» li a-t-èle 
réspondu avou s' doûce alin.ne ét tot r'mètant sés comissions e 
l' drésse. 

— <Ó mi, ga póreüve aler brámint pus mau !...» 

I n'aureüve jamais ieü wasu prétinde li contraire ! Mais lèye, 
ele vèyetive bin qu'il ésteüve sitrindu ét s'é rawè malaujiyemint. 
I tanfleüve come on bot qu'aureüve ieü satchi vint bègnons au 
cóp ! 

- «Bin fait po vosse nez ! N'aviz nin dandji d' fé ribote li nét 
passéye !» 

- «Choütoz, Mimiye, sayoz d' comprinde don ! Ga m' fait si 
télemint plaiji, I boneür qui nos-arive. Adon, quand dj'a ied 
achévé m' bésogne, dj'a sti bwáre one pinte ou deüs avou 
saquants socons po... po fièster ca !» 

— «Onk ou detis vormint ? Dijoz pus rade one bone vintin.ne. 
Vos n' tiniz pus su vos pates ! Dispeüy li timps qu' vos l' fièstoz, 
noste éfant a v'nu ! V'là d'djà chis mwès qu' ca dure èt dji 
c'mince à ièsse odéye, savoz, ét po d' bon éco bin !» 

— «Mimíye, dji nè l’ frè jamais pus, c'èst promètu !» 

— «Prométu ? Promètu ? Oyi, cor on-ègadjemint come tos l's- 
òtes, süremint !» 

- «Non.na, Mimiye, ci cóp-ci vos m' ploz bin crwére. Dj'a bin 
pèsé d'vant d' vos l' dire, mais dj'a compris : c'èst todi l' prumi 

vére qui tuwe èt nin l' dérin... Adon, i n' mi faut pus jamais 
bware li prumi !... Djè l’ frè d’ bon coetir, por vos èt... po l'éfant.» 

— «I va ‘nn’ awè dés saisis, d'abòrd ! Enfin, nos vwèrans bin 
ca ! Plai-st-à Diè !» aveüve-t-éle rèspondu èt si r'mète a s' 
bésogne. I li faleüve achèver one culote èt on djilét po Mossieü 
Rasir, onk dès talieürs qu'èle keüdeüve por li. 

Marcèl a toürné èt catoürné à n’ sawe qwe fé. I s'a lèyi tchair 
o fauteuy èt sayi d' lire si gazete... L'oradje li choneüve lon èri, 
asteüre... 

Jusquà l'acoütchemint, il a t'nu bon : i n'a pus djondu à one 
pinte, ni à one gote, ni à rin qu'i r'choneüve. Trwès mwès au 
long qu'il ont bagni à zèls deüs dins I boneür ritrové. 


* 


C'è-st-en plin mitan d'one nét d'oradje, au mwès d'avri, qu' 
l'éfant s'a anonci. Èt èvòye à plin.ne charge, dârer èt-z-aler dis- 
pièrter Matile, l'acoütcheüse qui, là co bin, ni d'meureüve nin 
trop lon èri d'èmon lès Burry. Nin dis minutes qu'i li a falu po- 
z-ariver ét s' mète à l'ovradje. Tos lès-agayons èstin.n' prèt, li 
tchòde éwe, lès draps d' mwins, li savonète, tot gwè ! Nin co 
deüs-eüres pus taurd, li p'tit Gène a winkelé po l' prumi cóp ! 


Qu'il éstin.n' binaujes, lés djon.nes parints ! Il aurin.n' ieü 
volti tapé l' finiesse au laudje èt l' fé sawè au viladje ètir... Do 
timps qu’ Matile riniéteüve ét froteüve li gamin divant d’ 
l'apwarter dins lès brès di s' moman, Marcèl a rabrèssi bin fwart 
si feume. 

Adon, il a d'chinduèl' coujène èt-z-apontyi l' cafeu. Li solia 
s'aleüve lèver èt, audjoürdu, gn-aureüve braminta fé. C'èst po 
ga gulone bone jate sèreûve todi binv'nüwe po tortos ! I s'a 
min.me lèyi aler a bware one pitite gote di pèkèt po fièster 
l'afaire... 

- «Rin qu'one, a-t-i pinsé, pace qui dj'a promètu...» 

Matile aveüve fini o la-wót : èlle aveüve rifachi l'èfant èt V 
mète ë s' bérce astok au lét, tot pirdant one masse di précaucions 
po né l' nin trop cobouter. Mariye èsteüve tote rapaujiye et èle si 
ragrancicheüve di s' plu r'pwaser one eüre ou deüs. Quétefiye 
bin qu' Gène li laireuve on p'tit rèpit. Maugré tot, l'acoütcheüse 
a co d'meuré on long momint addé lèye, po «si en cas». 


Guy BRENER, R.N. 


` rèler : se former de la gelée blanche - pièrot : moineau 
- fürler : gaspiller - si ragranci : se réjouir d'avance 


Mossieü d nóvimbe 
(Strud-Haltinne) 


Il a bozé one pane po l' foute dissus l' chavéye, 

I porsút l' dérine gaye qui coürt su nosse pavéye 
Èt fé sofri l’ tiyou qui djèmit come one djin ; 
Mossieü üle pa l' bawéte ét grüler come on tchin ! 


I plonke su lès panias qui pindét à l' rimouye, 

I broke é nosse corti po scroter saquants fouyes 

Èt fé tron.ner lès-aubes qui sofrichèt l' martir ; 

I lès chetit come i faut avou s' ramon d' sòrcire ! 

I nifetéye è gurni, tchanter come one sòléye ; 

Sins d'mander l' permission, i s'invite po l' chijeléye 
Èt chakiner l' viye stive qui soketéye ë culot ! 

I triquetéye nos volèts ! C'è-st-on fameüs coco ! 


I pind à nosse clotchi dès-èchèrpes di nüléyes 

Qui tchairont su vosse dos si v' sórtoz à l' vièspréye. 
Èt s'i li prind one zine, il acoürt d'zos l' gros uch ; 
C'è-st-on vaurin qui criye : «I fait méyeü qu'à l'uch!» 


Fernand TIMSONET, R.N. 


Mauvi 


(Namur) 


À Y fine copète do twèt, li nwàr mauvi chufèle. C'èst po uker l' 
pleuve, parèt-i. Sauriz bin m' dire poqwè ç qu'on si p'tit mouchon, nin 


co pus gros qui m' pougn sauretive fé mia qui l' mètèo? 


Muchi pa-dri lès fouyes di m’ bia grand cèréji, li nwar mauvi chu- 
fele. I s' fout d’ mi, rin d’ pus sûr. Guèdé pas lès cèréjes qu'i scafiye sins 


compter, il a bon, l’ grimancyin, èt tot l' monde li dwèt sèpe. 


À Y vèspréye, stampé su l' tchiminéye dè l’ maujone do vwèsin, li 
nwar mauvi chufèle. I rèspond au socon di-d-pus lon què l'atauche. I 

li conte lès paskéyes djouwéyes dins lès cortis tot mougnant lès bons 
früts bin meurs èt ragostants. 


Li nwar mauvi chufèle èt dji n' di rin, dji choüte. C'èst télemint 
bia. 


Charles WILMOTTE, R.N. 


Li scrijed 
(Naméche) 


Avou s' tièsse clinciye, 
I chone pítieüs 
Maugré l' solia 

Què l' richandit. 


Quéquefiye n'èst-c' qu'one zine, 
On passemint d' timps, 

Dès mots tapés 

À T rèvolète ? 


Oudôbin sint-i 
Pa-dri si spale, 


L'alin.ne do ci 
Qui lit à fait ? 


Bernard LOUIS 


- pitietis : pitoyable 
- taper à | rèvolète : jeter à la gribouillette. 

Li fauteuy da Palmire 
(Namur) 


Djè l'aveus portant dit mwins côps au notaire, timps qui dj tra- 

vayeus por li : 
- «Ci qu'èst damadje dins nosse mèsti, Piére, c'èst l' «secret profession- 
nel» ! Sins qwè,on-z-è póreut scrire, dès romans ètirs, avou tot ç' qu'on- 
z-a vèyu ou bin oyu.» 

I m' rèspondeut co bin : 

- «Èt on direut co qui v's-avoz minti !» 

Èt maugré ca, li fauteuy da Palmire, faut qui dj' vos l' raconte ! 
Surtout, aurdez ça por vos ! Di tote façon, on v’ diré todi qu’ c'est 
mintes ! 

Au pus sovint, quand éle vont au notaire, lès pratikes volenut todi 
awè à fé au min.me. Ou bin c'èst l' notaire, ou bin c'é-st-onk di sès 
clércs. Li Palmire d'èmon l' Prétcheü, lèye, gn-a jamais qu'avou mi 
qu'èlle a vlu causer ét raconter s' vikériye. Ó ! Nin qu'èlle eüche jamais 
sondji qu' dj'ésteus pus malin qu' lès-òtes, savoz ! Non.na ! Mais por 
lèye, dj'aveus one saqwè qu’ lès-ôtes n'avint nin. Dj'aveus d'mèré d’ 
pus d' dij ans dins l' min.me viladje qui lèye. Dès viyès matènes qu'a 
dès-adjes qu'i gn-a, on-z-é cause volti ! 

- «Èt dire, Lucyin, qu'i gn-aveut nin d'djà trwès cints mètes po-z-aler d' 
vosse maujone à l' Maladriye, jusqu'à l' tchapèle Sint-Roch, èwou qu'dji 
d'méreus !» 

Et adon, c'ésteut todi lès min.mès mèsaumènes qui riv'nint : 

- «Dès djins come i faut, savoz, dins nosse viladje ! Dès vèjins come on 
n'è trouve pupont ! On n’ sèreut jamais on-uch à l' clé ! Ci n'ést nin 
come véci o l' reuwe do Molin...» 

Li rèstant, djè l' con'cheus pâr keür. O l' reuwe do Molin, parèt, 
Palmire d'èmon V Prétcheü aveut one pitite maujone rèssèréye etur li 
banseli... ét l' sòrcire. Li banseli, si feume èt leüs trwès-èfants, rin à-z-i 
r'dire. C'èsteut si télemint plaiji d' zèls. Mais l' sórcire, parèt ! 

Li sórcire, come èle li lomeut, c'èsteut l' grosse Jèlique. Nin pus 
sòrcire qui vos ou bin mi, savoz ! Seülemint, one comére qui n'aveut 
jamais plu sinte li Palmire. Et que li mostreut tos lès cóps qu'elle ènn' 
aveut l'ocasion. Ca fait insi qu'à pau près on cóp tos lès mwès, Palmire 
mi fieut uker po m' dimander on consèy ou l'óte... mais surtout po m' 
raconter V dérène quinte qui l’ rosse di Jèlique li aveut co djouwé. 

- «Ele cache à m’ fé “nnaler di-d-ci. Dj l’ veu bin. Mais dji so pus fwate 
qui lèye. Èt min.me si dj' véreus à moru, dji d'mèrreus véci !» 

Ci djoû-là, dj'aveus d'tchindu jusqu'à l'enréjistremint po pwarter 
lès-akes. Et à mòde di d'vise, li r'çuveû m’ dimande si ça n’ mi direut 
rin d'aler passer saquants-eüres à on coürs di radièstésiye. Poqwè nin ? 

Èt vo-nos-là, on dimègne au matin, à nos pormwinrner dins Mèllery 
avou dès baguètes dins nos mwins ! Véci, èle si mètenuta boudji po nos 
dire qu'i gn-a d' l'éwe. Vélà, c'è-st-on-òte mèssadje. Todi é-st-i qu'à 
doze eüres, ètur on canada èt on bokèt d' tchau, nos-ëstans à one quin- 
zin.ne à causer di Ç qui n's-avans véyu... au-d-dibout d” nos baguètes. 
Dji m' sovin min.me qui, tot bwèvant nosse jate di cafeu, nos choütins 
I pasquéye di Ç comére-là qu'aveut one saqui dins s' maujone : l'âme 
d'on mwárt qui n' pleut nin foute li camp di-d-là. 

- «Et si ti n' creus nin c'tèlci, aveus-dj' soflé tot bas à l'orèye dau r'qu- 
veü, èle t'è raconterè one pus fwate !» 

Èt bin sûr qui v’ m'alez dire : «Et l' Palmire, lèye, qwe ç' qu'èle vint 
fé la-d'dins ?» 

Bin, justumint, deüs trwès samwin.nes aprés nosse cours di 
Mèllery, on m' vint dire qui l' Palmire èsteut mwate. Nos fians tos lès 
papis qu'i faut èt lès rintrer à l'Enrèjistrèmint. One miète pus taurd, on 
nos cause di fé vinde li maujone. C'èst co mi qu'i a sti po plu compter 
totes lès places èt mète tot c' qu'i faleut su l's-afiches. C'èsteut on londi. 

Li lèd'mwin, on m' dimande au tèlèfone. C'èsteut l' banseli. 

— «Èstoz sûr qui v's-avoz bin r'ssèré vos-uch quand v's-avoz ieti tot fait 
èyir, mon parent ?» 

— «Bin oyi, don ! Poqwé m' dimandez ca?» 

- «Tot simplèmint pace qui c' nêt-ci, gn-a ieü dè l' visite èmon Palmire. 
Èt si c'èst dès voleürs, dji vos pou acèrtiner qu'i n'ont peti d' rin. Il ont 
fait on disdüt d' tos lès diâles ! Mais tofér su V plantchi. On n’ lès-a 
jamais oyu su lès montéyes ou bin à l’ valéye !» 

— «C'èst bin djinti d'awè téléfoné. Dj'arive dins saquants munutes !» 

Li notaire riciyeut one pratike. Dji di a l' sècrètaire qui dj'èva on 
quârt d'eüre. Èt vo-m'-là èmon Palmire. Li banseli m’ ratindeut su | 
soü. 

Gn-a one samwin.ne qu'i plouveut sins lachi. Dj'aveus d'djà ie 
malaujiy po douviè l'uch quand dj'aveus v'nu l’ djoü di d'vant. Mais ç 
cóp-là, c'èst dès grands cóps di spale qu'i m'a falu d'ner po l' taper one 
miète a craye. Lès voleürs n'avint sûr nin passé par là ! Li brût qu'i 
faleut fé po l' awè au laudje aureut rèwèyi l' mitan dè l' reuwe. On-uch, 
gn-aveut cor on-óte : l'uch dè l' cauve qui mwin.ne o corti. Djè l’ saveus 
bin. Dj'aveus fait tos lès plans l' djoû di d'vant. Èt q"-t-uch-là, parèt, il 
aureut ieû falu one ôte indjole qu'on toüne-vis'po-z-e v'nu à d'bout ! Po 
l' garanti, li Palmire li aveut fait mète deüs sères, on cadena èt on gros 
vera. Saye todi d'intrer, avou ca ! Èt sins pont fé d' brit come qa aveut 
sti l’ cas! 

Li banseli aveut bau dire cu qu'i vleut. Pèrson.ne n'aveut moussi 
dins l' maujone ci nét-là. Mais, alez li dire, vos, qu'il aveut sondji ! 

Rintré à l'Etude, dji raconte li pasquéye au notaire. Èt nos-è riyans 
tos lès deüs. Ca d'mère insi on p'tit timps. Nos-è r'causans min.me 
avou li r'cuveáü... qui m’ rapèle nosse din.ner à Méllery. 

Quétefiye one bone samwin.ne pus taurd, li banseli m'uke cor on 
côp. Il èst jin.né, l'ome ! I s'èscuse : 

- . «Vos m'alez dire qui dji d'vin sot. Mais portant... dji v' djure qui 
c'èst l' vrai ! On-z-a-co boudji lès meübes da Palmire ci nét-ci !» 

Li notaire vineut justumint d'awè fait avou one pratike. Èvòye, 
nos-ótes deüs, jusqu'èmon Palmire ! 

Eüreüsemint qu'on-z-ésteut nos deüs po cheüre on-uch qui nos 
vèyeut todi pus èvi. Èt padri, one masse di papis tot frèch qui l' bwèsse 
aus lètes aveut r'naudé. 

- «Vos-avoz raison, Lugyin ! On n'a nin moussi pa ç-t-uch-ci dè l’ nét !» 
— «Pa l'óte non pus, Piére !» 

Et vo-nos-là d'chindus è l’ cauve po-z-è ièsse sûr. 

Ossi rade qui n's-avans sti rintrés dins s'-t-auto, c ‘èst l' notaire qui 
m’ cause di fantôme... po rire, bin sûr. C ‘è-st-adon qui dj li cause di 
Mèllery. 
= «... èt si vos v'loz bin, Piére, dimwin, dji vin avou mès baguètes !» 

- «Èt poqwè nin ?» 

Li lèd'mwin, vo-nos-là tos lès detisèl' cauve da Palmire. Mi, avou 
mès baguètes au-d-dibout d' mès brès, èt l' notaire qui m' riwaite èt s' 
dimander qwe. Maugré l'Orneau qui fait bagni sès pids d' l'òte costé do 
meur, lès baguètes si taijenut. Preüve qui l’ cauve èst bin sêwe. Èt l Piére 
qui m' dit po m' chiner : 

- «Di tote façon, si dj’ séreus o V place di Palmire, ci n’ sèreut nin èl” 
cauve qui dji m' véreus r' pwaser». 

Djè l' vou bin crwére ! Mais por on cóp qui dj' rote avou mès 
baguètes, ostant r'waiti tos costés, dwé ! 

One diméye-eüre pus taurd, nos-avins fait totes lès places sins qui 
l' Palmire nos diye jamais : «Vo-m'-là !» 

Lés-eüres toürnint. Li notaire aveut d'djà r'waiti s' monte 
saquants côps. Èt mi, dj'ésteus là, onteüs come on baudèt qu'aureut ied 
rovi s' nom. 

Au momint d'èraler, dji r'monte cor on còp dins l' tchambe da 
Palmire. Di l'òte costé do lét, dj'avise on fauteuy d'ósére. Gn-a one viye 
ármwére di tchin.ne qu'a sti métüwe jusse pa-d'vant. Po-z-i ariver, faut 
passer pa-d'zeü l' lét. Dji n' fai ni one ni deüs, dji ròstéye mès solés èt 
monter à gngnos su l' bèderiye. Li notaire mi r'waite, tot sbaré. C'ést V 
vrai qu' su lés trwés quate cints maujones qui n's-avans sti veüy 
èchone, c'èst l' prumi cóp qu'i m' veut monter su on lét. 

Vo-m'-la dilé l' fauteuy. Gn-a nin onk di nos-ótes deüs qu' mouf- 
téye. Èt si l' Palmire sèreut là, à s' foute di nos ! Dji stind mès brès. Tot 
d'on cêp, gn-a come one saqwé qui m’ chópiye dins més dwègts. Lès 
baguètes dansenut au-d-dibout d' mès mwins. Djè lès r'ssatche dissus 
l' lét. Ele si taijenut ossi rade. Dji ristind mès brès. Abiye, lès baguètes 
rizoubler come dès dislachiyes ! 

Trwès côps qu’ dj'a r'cominci. Èt lès trwès côps, ç'a sti parèy ! 

Nos n'avans rin dit, ni onk ni l'òte. Nos-avans rid'chindu lès mon- 
téyes, bin paujéremint. A l' valéye, i nos-a co falu mète à deüs po r'ssè- 
rer on-uch qui lès-éwes avint fait rinfler. Li banseli èsteut su s' sot. Il 
aureut bin ieû vlu sawè, l'ome ! 

Il a ratindu qui l” notaire ridrouve l'uch di s'-t-auto èt r'monter 
d'dins. 

- «È bin qwe, notaire ! À vosse chonance?» 

Li notaire a taurdji on miète divant d' douviè s' bouche. Dès 
momints qu'i gn-a, on s' fout d' dire one saqwè. 

Mais ireus', twè, lèyi one pratike sins li rèsponde? C'èst quétefiye 
cu qui l' notaire sa dit. A l’ dérène broke, il a r'toürné s' tièsse do costé 
d' l'ome èt lachi à mòde di rin : 

- «Dji m' póreus co bin brouyi, savoz, mais, a m'idéye, ilèva co tchair 
one bone !». 


Lucien SOMME, R.N. 

Babilaires 


(Mettet) 


Qu'il astint bons, lès babilaires 

qui nos sucins éstant gamins ! 

C'astèt “ne ricète di nosse grand-mére 
qui rècrachèt sés fayés dints. 


Lès tchoum-gams èt lès babilaîres, 
c'astèt lès boubounes dès scolis, 
mins l' pus sincieüs abécédaire 

ni cause nin d' ramati s' gozi. 


Pou rèyussi in babilaire, 

i faut d'abòrd do suke di pot. 

On l' capougne, ç n'èst nin in mistére, 
avou do büre qui n'èst nin d' pot. 


Èle fièt voltiy dès babilaires, 

m' moman qu'avèt fwart sogne di mi. 
Elle ë stitchèt dins m” cárnassiére 

lès djoüs qui dj' ènn'alès studyi. 


A qwè-c' qu'i r'chène, li babilaire ? 

Ossi long qu'ène pitite aspagne 

èt gros come ène couchète d'ósére, 

c'èst tot jusse pou tromper l' paumagne. 


On d'vrèt taper dès babilaires 

auzès batèmes... sins triboler 

di peü qu'i gn-eüche dès rastacwéres 
qu'aboulerint pou lès v'nu zwèper. 


Faurèt fé dès p'tits babilaires 

pou l's-éfants qui faiyenut leüs dints. 
Insi, i n' tüzerint nin à braire 

pou l' pus grand plaiji d' leüs parints. 
Si on sauyerèt dès babilaires 

su lès-uréyes, t't-avau lès tchamps, 


lès mouches garnirint leüs tchètwéres 
tot fiant l' convóye èt tot zünant. 

Savoz bin qui lès babilaires 
n'ont jamais l’ vice di fé plantchi. 
Si l' djus èva dins l' trau-patèrs, 
sins balziner, faut l' disvoyi. 


Sins manque, lès suceüs d' babilaires 
ni saurint pus ièsse djus d' ratchon, 
ni coüts d'alin.ne, qui do contraire, 

i djoüwerint bin do bombardon. 


Vaut mia suci dés babilaires 

qui dés racènes di pichoulis. 

Cèt-ci créchenut dins lès c'mintiéres. 
Ni nos rafyans nin d' lés mawyi. 


Èst-c' qui lès preumis babilaîres 

n'ont nin vèyu l' djoû à Nameur ? 
AT rawe do Bayi ou d' Graviére ? 
On lès fièt quéquefiye su museure. 


Pou ravaler nos babilaires, 

on mèt su pid dès babilards 

ou dès babelutes à l'éwe di mér. 

Ci n'èst qu' dès sucrades di vantards. 


I sont foû rares lès babilaires. 

Djè “nn” ai co saqwantes ë l’ maujo. 

C'ést d' bon coetir qui dj frai paurt di fréres, 
nos raculotant é m' culot. 


Philippe MAUDOUX, R.N. 


- tchoum-gam : chewing gum 
- ramati : humecter 

- aspagne : empan 

- zwèper : dérober 

- sauyi : éparpiller 

- fé plantchi : ne pas digérer 
- ravaler : déprécier 


CONNAISSEZ-VOUS... ? 


Carte des langues régionales 
romanes en Wallonie 


Voici — pour répondre au voeu d'un certain nombre de lecteurs — la 
carte des langues régionales romanes en Wallonie". Quelques brefs commen- 
taires : 


1. Quatre langues régionales romanes sont en usage en Wallonie : le wallon, 
le picard, le champenois et le gaumais (aussi appelé lorrain) ; 

2. Le domaine wallon est constitué de l'est-wallon (aire du liégeois) du centre- 
wallon (aire du nanurois) et de deux zones plus hétérogènes : l'ouest-wallon 
(entre wallon et picard) et le sud-wallon (entre wallon et gaumais) ; on 
notera que ce domaine wallon déborde légèrement sur la France : 18 loca- 
lités dans la région de Givet-Fumay ; 

3. Le picard, le champenois (qui concerne les seules localités de Sugny, 
Pussemange, Bagimont et Membre-Bohan) et le gaumais sont les prolon- 
gements d'aires linguistiques partagées avec la France ; 

4. Les zones pointillées concernent les parlers germaniques. 


V.G. 


* D'après Michel FRANCARD, Les langues d'oïl en Wallonie, MicRomania, Charleroi-Liège, 2000. 

LES CAHIERS WALLONS 


Brouyard 


(Philippeville) 


ÈI cièl èst pwènets. 
I rafârdèle 

Dins s' grande cote dè brotiyard 
Tous lès nuwadjes 

Qui s' rafyunt d' vèy èl solia. 


El cièl ést grigneüs, 
Em’ cœûr èst pwèneûs. 


On n' trimpe nin “ne plome 
Dins l' bèniti d' sès-ouy. 


Dèmwin, quand l' solia s'ra lèvè, 
Djè scrirai put-ète lès stwales 
Qué mès sondjes auront tizè. 


Josée SPINOSA-MATHOT, R.N. 

Lès sovenances d'on-ovri do tch'min d' fiér 
Li djon.ne jènèracion 
(Sart-Bernard) 


Au dérin ègzamin d' machinisse, nos-èstin.n' nos quarante. 
Gn-a ieti qu'onk qui n'a nin rèyussi. Nos-èstin.n' li djon.ne jènè- 
racion, s'apinse noste injénieür. Gn-aveut bramint dins l' binde 
qu'avin.n' aviè trinte ans. C'èst lès tchaufeüs qu'èstin.n' 
binaujes ! 

C'èsteut V vrai ! Saquants-anéyes divant, li tchaufeü èsteut 
quausu traiti come li man'daye do machinisse. Cit'ci mineut, 
c'èsteut tot ! L'òte èsteut sovint aurgouwé pace qu'i n’ tapeut nin 
l' tchèrbon rade asséz, qui l' prèssion d'tchindeut, qu' lès toles ni 
r'lüjin.n' nin à s’ mòde, qui sé-dj' co. 

Quand i tchèyeut su on-apòte qu'èsteut one miète burlu, i 
n'apurdeut nin grand tchòse. Dj'énn' a conu onk di machinisse 
qui c'èsteut tèribe. I n' dijeut nin quate paroles su l' voyadje. 
C'è-st-a pwin.ne s'i fieut sine avou s' minton ou avou s' dwegt 
po d'mander ou po mostrer one saqwe à fé. Li maleüreüs qu'ès- 
teut à machine avou li sayeut dè l' lèver l' pus rade possibe. 

Nos-ótes, lés novias machinisses, nos n' rovyin.n' nin qu' 
nos-avin.n' siti tchaufeüs po c'minci. Nos-avin.n' brámint soufri 
avou dés-omes qu'aurint d'vu nos mostrer ét nos scoler. Il aveut 
falu tchèryi dins leüs róyes èt agni su nosse linwe. 

Nos-avin.n' candji tot ca ! Nos tchaufeüs, gn-a mwints cóps 
qu' nos lès léyin.n' mwinrner l' mitan dè l' vóye èt taper l' tcher- 
bon è leü place. Nos fyin.n' vraimint one bone équipe èt on s' 
plaijeut bin. Djou après djou, li tchaufeü studieut lès réglèmints, 
lès feus, lès palètes mia qu' dins lès lives. C'èsteut tot bènèfice 
po tos lès detis. 

Nos nos r'trovin.n' cobin nos dij divant d'atèler ou ë distèlant. 
On tchafieut d'one sórte ou d' l'òte et raconter lès mwais faits do 
voyadje. Bin sovint, gn-aveut ossi dès délégués do sindicat et 
min.me dès pârtis. C'èsteut todi I margaye ètur zèls pace qu'i 
prétchin.n' tortos po leti tchapèle. Gn-a on còp, li dèlègué cré- 
tyin sayeut d'èspliquer au comunisse qui s' parti toürneut 
quausu à rin. I s'èstchaufin.n' n-on-l'òte èt monter come one 
sope au lacia. Quand ça vleut r'tchair one miète, gn-aveut todi 

onk po taper one lociye dissu l' feu èt rènonder l'afaire. A on 
momint, gn-a l' crétyin qui satche one bwèsse di cigáres fou di 
s' potche èt-z-è présinter onk au comunisse. Sins sondji pus lon, 
i l' prind èt l'alumer. I satche deüs, trwès cóps èt ossi s' tièsse 
come po dire qui c'èst do bon. Tot d'on còp, i r'waite l'òte d'one 
drole d'air. Il apice si cigare d'on lan èt l'aler froter po l' distinde 
conte li meur do burau. Adon, i criye ë francés : 

- Je ne fume pas un cigare d'un bourgeois ! 

Vo-l'-la évóye à grandès-asplanes ét r'moussi bon-z-ét rwèd 
dins l' sale dés machines. Là, i s'a assi dins on cwin su one caisse 
èt clinci s' tièsse come po r'waiti sès pids. Mi, djè l'a vèyu, i 
fumeut s' cigáre à catchète. 

Dji copineus co volti avou on machinisse qui s' lomeut 
Lenoir. I pwárteut bin s' nom pace qu'i gn-a nin onk di nos-ótes 
què l'a jamais vèyu qu'i s' laveut. I nos d'djeut qu'i fieut s' twè- 
lète ë rintrant è s' maujone, mins li lend'mwin au matin, il èsteut 
todi ossi man.nèt qu'on churepot. I v'neut travayi à vélo. Po fé V 
vóye dè l' nét, il aveut one lampe à cárbüre qu'èsteut pindáwe à 
s' guidon èt, à l' rouwe di dri, one pitite dinamo po fé lumer s' 
feû roüje. Quand nos li avans d'mandé poqwè ç qu'il aveut 
èmantchi one parèye atèléye po veüy clér, i nos-a rèspondu 
qu'nos-èstin.n' dès grossès bièsses. 

On djoú à l’ nét, nos-avans compris. Il aveut arivé ë minant 
s' vélo à l' mwin. Li roüwe di-d-pa-d'vant èsteut à plat. Il a dis- 
pindu s' lampe do guidon èt coütchi s' vélo à l' tére. I vèyeut bin 
clér po dismantchi l'envèlope ét mète one pice à l' tchambre à 
air. Nos-avans seü brámint pus taurd qu'il aveut acheté one 
pitite machine à bate, one locomobile, s'apinse l'òte. A l' saison, 
après s' djoürnéye, il aleut bate èmon lès p'tits pètrons. I rintreut 
sovint à méye-nét méye-z-eüre. Il èsteut sovint si télemint r'laté 
qu'i s' coütcheut sins s' dismoussi ét sins s' laver. 

Maugré ca, il ésteut todi à l'eüre à s'-t-ovradje. Di ç timps- 
là, on purdeut l'éwe di Sambe po lès machines à vapeür. Come 
l'éwe èsteut d'djà fwart man.nète adon, on d'veut purdji lès 
tchódéres tos lès djoüs po fé “nnaler lès broüs. Quand l'injénieür 
li d'mandeut s'il aveut purdji lès machines, i li rèspondeut pla- 
tèzac : 

— Et vous, monsieur l'ingénieur, est-ce que vous purgez tous les 
jours ? Purger tous les jours, je voudrais voir la téte que vous 
feriez en fin de semaine ! 

Noste injénieür ènn' a d'moré tot cacame ! 


Henry MATTERNE, R.N. 

Li p'tit Henri 
(Grand-Leez) 


C'èstot l' guére. Ca vout dire qu'on manqueuve di-d-tot 
: l'abware èt l'amindji, li bèsogne, lès médicamints,... lès caurs. 
Lès rüjes èt lès toürmints, c'èstot l' lot d' tos lès djoüs : i faleüve 
tirer s' plan come on pleüve. 


Li p'tit viladje di Grand-Leez, béni pa sint Guibért, 
dandjereü, avot sti spaurgni dè l' plauke ; vélà, tot boleüve : dès 
grossés cinses, dés botiques ét dés cabaréts qui tournine à 
maque. On l'avot min.me loumé «li p'tite Amérique». 


C'èst po ca qui totes lès samwin.nes, on trén ètir, rimpli 
à brotchi, diskerdjeüve à l' gáre dès cintin.nes di cachetis do payis 
d' Chalèrwè po v'nu fé leti martchi. Frumint, büre, ous, bokèts 
d' pourcia, tot èstot bon po noúri leüs grosses familes èt bén sou- 
vint po r'vinde au «marché noir». 
C'èstot come one grosse nwére nüléye di spreuwes qui s'aba- 
teüve, come su on rodje cèréji, su l' viladje di Grand-Leez, a 
trwès kulomètes di-d-là. I vos faut sawè qu'on cinsi d'adon 
n'avot nén vlu qui l' ligne do tch'min d' fiér trèvautche sès téres 
pon nén assoti sès vatches aus tchamps... I parèt portant qu'èle 
wait'neut volti passer lès tréns ! 


Pièrdu dins l' nüléye dès cachetis, i gn-avot onk contraire 
aus-òtes : li, i n' vineüve nén po-z-acheter, mins putót po vinde. 
Lès timps èstine deurs : si feume malade èt s' garcon à l' grande 
sicole po fé injénieür. Noste ome, on méte swéssante à pwin.ne, 
quarante-cénq kulos bén pésés, avot dè V babèye èt dé l' malice 
à r'vinde : on vrai Fleüruzyin, li p'tit Henri. I l'aurot falu veüy 
diskinde do trén ! Dins on grand nwér drap, nuké aus quate 
cwins, c'èstot on vrai p'tit botique : dés cotes po l' feume, dès 
saurots po l'ome, dès cache-pouchére po l' gamin à scole, dès 
p'tits mouchwès d' coleür po l' bauchèle èt tot c' qui l' diále ni 
sondjerot nén... 

Il èstot quausu spotchi pa V kèdje, mins maugré tot, gaiy come 
on pinson en satchant su s' pupe po s' doner do coradje. 


Malin come on sindje, noste Henri s'arindjetive sovint po- 
z-ariver addé sès djins à l'eüre do diner ; po s' ritaper one miète, 

i béveüve pus volti one jate di soupe qu'on vére d'éwe èt quand, 
tanawète, si feume, malade, avot rovi d' li fé sès mitches, i n' 
dijeüve jamais non po s' méte à tauve. 

Dins s' mésti, i n'avot nuk à l' bate po fé prinde one cote trop 
grande ou trop laudje ou bén done coleür à 1 ' novèle mòde. S'i 
n' fieüve nén martchi, «vos d'arèz iène à l' samwène, èm' fiye», 
ènnaleüve-t-i en bourant one novèle pupe. 


Aviè quatre eüres, li min.me porcèssion ripurdeüve li 
vóye dè l' gare, bran.mint pus doücemint : kèrdjis come dès bau- 
dèts, il èstine rilatés mwarts, mins sins tracas po viker saqwants 
djoüs d' pus. 

Li grand satch da Henri èstot d'abòrd vide : à pwin.ne sa- 
qwants-artikes trop strwèts ou aus coletirs rococo, mins surtout 
saqwants payemints «en nature» : deüs à trwès kulos d' frumint, 
on d'mé-quauteron d'ous fachis dins lès viyès gazètes, one live 
di bon djane búre èt on p'tit tchapelèt di... grossès saucisses. 

Si V satchiye èstot lèdjére, li pòrtèfouye da Henri, lu, i tinkyeüve 
a panse, catchi dins l' potche d'in-d'dins di s' casaque, sèréye pa 
detis-èpingues di sûreté, 


Li trén avaleüve si kèdje èt prinde, piyane-miyane, li 
vóye di Chalèrwè. 


Au lon, on vèyetive dès grossès twatches di blankès 
fuméyes, mins on n' saveut jamais si c'èstot l' trén qu'avot fwate 
à fé ou si c'èstot I pupe da noste Henri, mwart nauji bén sür, 
mins télemint binauje d'one si boune djotirnéye. 


André ROUSSEAU. 


- Sint Guibért : saint patron de Gembloux, invoqué contre les calamités. 

- plauke : lourde épreuve. 

-cacheit : nom donné aux gens du Pays Noir qui venaient dans les régions 
agricoles soit pour glaner dans les champs, soit pour acheter des denrées 
chez les producteurs. 

Sondjoz a nos, sint-Èlwè 


(Mettet) 


Nos v'ci cor in cêp rachènès 

pou vos fièster, grand sint-Èlwè ! 
Bènichoz tote nosse vicairiye, 

nos familes èt nos-ostèyeriyes. 

Qui tot Ç qui nos fians fuche bin fait 
pou qu' nèlu n'i trouve à r'nicter. 
Parèt qu' dins l' timps, v's-astiz midone 
ë France èt co su l' tére walone. 

V’ l'avoz sti avou Dagobért 

qui métét sés moussemints au r'viérs. 
Après-awè bouté dins l'ór, 

i v's-a fait r'waiti à sès caurs. 

Come brave, li rwè v's-a fait lomer 

à ene fwárt béle place, au palais : 
Èvèque ! Nos n'è d'mandans nin tant, 
Grand sint ! Nos vórins bin pourtant 
qui vos-auriz tan.nawète sogne 

dés djon.nias qui n'ont pont d' bèsogne. 
Pwisqui v's-astoz au paradis, 

i vos faut waiti d' discramyi 

lés cias qui boutenut à l'usine, 

dins lés moteürs, su lés machines. 
Sondjoz aus márchaus, aus cinsis 

ét pouqwè nin aus-òrlodjis. 
Aidoz-nos à bin fé nosse bouye, 
à-z-aurder bon pid ét bon-ouy. 
Sondjoz à nos, grand sint-Èlwè ! 

A l'anéye qui vint ; plai-st-a Die ! 


Philippe MAUDOUX, R.N. 

Li Grand Gène 


(Loyers-Namur) 


5 


Ewoü li faleüve-t-i c'minci s' toürnéye, au novia papa ? 

Li prumére visite a sti po sès bias-parints : Dónat, on bin 
brave ome, tièstu mais vayant, èt s' feume Joséfine, qu'èsteñve, 
lèye, one miète di pus à tch'vau su lès réglèmints. 

- «C'è-st-on valet, bia-pére, a-t-i criyi Marcèl, divant min.me 
d'awè douviè l’ grile dè l' cou. C'è-st-on valèt ! Gène qu'on l' va 
lomer ! Èt c'èst vos, man, qui sèrè l' marine di batème !» 

Susmètant, il avin.n' sòrti dè l' maujone èt d'meurer astam- 
pés su l'uch, tot sbarés èt si r'waiti come dès bauyauds. 

- «C'é-st-on gamin ?» a-t-i d'mandé Dónat, po dire one 
saqwè. 

— «Oyi, bia-pére... Trwès kulos èt d'méy, qu'i pèse !... Sür qui 
c'èst po-z-è fé on fameüs ome di stok !» 

— «Bin, ga n' nos radjon.nit nin fwart... Nin vrai, Fine ?» 

Fine n'a nin moufeté. Èlle a r'moussi tot chotirbant saquants 
larmes di djóye qui sotirdin.n' foü d' sès-ouy. Insi, èle n'aveüve 
jamais rin vlu sawè èt avou lèye, il ésteüve todi rèquis d' roter ; 
èt vola qu'asteüre, èle bréyeüve èt nè l' nin vlu mostrer a pèr- 
son.ne, nin min.me à s'-t-ome ! 

- «Elle èst mwaije, bia-pére ?» 

- «Non.na 6, n'eüchoz nin peti. Elle èst binauje, mais vos 
savoz bin comint ç qu'elle est, don : èle nè V vout nin fé veüy !» 

- «Dins ç cas-là èt pwisqui tot va bin, dji m'éva continuwer 
m' toürnéye.» 

I s'a r'métu en route èt-z-aler anonci l' bone novèle à s' bia- 
frére Raimond, qu'aveüve marié Adeline, li própe soti da 
Mariye. Binaujes qu'il ont sti tos lès deüs : c'est qu'i n’ savin.n' 
pont awè d'èfant. Do cóp, i l'zeü a choné qu' li p'tit Gène 
sèreûve one miète da zèls. Aprés awè bévu one jate di nwar 
cafeu, Adeline, qu'èstetive dame di scole, a apici s' vélo èt-z-aler 
scoler lès-èfants à l'óte costé do viladje. Lès deüs-omes n'ont nin 
trin.né èt “nnaler, zèls èto : onk à s' bésogne èt l'óte, qu'aveüve 
dèdja condji dispeüy saquants djoûs, à l’ comune po-z-i dèclarer 
l'arivéye d'on tot not élécteür po pus taurd. I n’ djondeüve pus 
tére èt rin qu'à veüy si tièsse rilüjante di bonetir, Oscar, li sècrè- 
taire, a raddimint compris qui s' socon Marcèl vineüve d'ièsse 
papa! 

- Ga í èst, d'abòrd ? Vos v'la chapés tos lès deüs ! Tant mieüs 
va !... Èt tot s'a bin passé ?» 

— «Oyi in vos, come one lète à l' posse...» èt, après on timps : 
«C'è-st-on gamin ! Gène qu'on I va lomer ! > 

— «Dji so binauje por vos èt po lès vosses... èt cor on cêp, 
bravò !» 

Adon, Oscara sòrti on grand nwar rédjisse avou bramint dès 
colones ; il a tchwèsi on pòrtè-plume dins on potikèt dissu s' 
burau èt s' mète a scrire. Di tènawète, i passeüve si linwe ètur 
ses lèpes : c'ésteüve sine qu'i vletive fé ca comifaut. C'èst qu'i 
vèyetive volti l' bia ovradje ét come i soceneüve avou tote li 
famile, i méteüve co d' pus d' keür à sogni sès jambajes. Il a co 
d'mandé saquants-afaires èt lès marquer d'ssu l' live. Mousti 
comptetive one ame di pus ! 

C'è-st-aviè lès dij onze eüres qui Marcèl a rarivé ès' maujone. 
Dirèc’, il a monté o la-wòt. Matile ésteüve rèvòye. Mariye soke- 
teüve tot riyant aus-andjes. Gene si covèrinetive èt wèspyi come 
on diale, tot cwinkiant ét tot tchafiant avou s' doûce pitite 
vwès... Li papa a apici one tchéyére èt s'asside dins on cwin dè 
l tchambe à coütchi, tot muwé : ça li fieûve vraimint one saqwë 
d veüy on si télemint nozé tauvia ! 

* 


Après non.ne, lès vwèsines ont tortotes acouru po sowaiti 
one banseléye di boneür à Mariye ; mais, curieüses come èlle 
éstin.n' — dés vraiyès-agaces - c'ésteüve pus rade po veüy li p'tit 
r'djéton qu'èlle avin.n' abizé. Adon, Márcel lès mwinrneüve 
addé zèls. Tot pièrdu qu'il ésteüve, li póve mivét, ét n ' pus sawè 
ç qu'i faleüve fé. I monteüve o plantchi èt d'chinde à dadaye. Di 
cóps, quinze cóps d' rote... Sins lachi, i passeüve li cafeu, douviè 
one botèye ou l'óte ét r'méte saquants biscwits dins l' grand plat 
qu'il aveüve apontyi po l'ocásion. Audjoürdu, c'èsteüve li qui 
d'veüve tinu l' pot drwet ! 

Quéne pòrcèssion, mès djins ! Tantia qui l' trayin a duré po V 
mwins' jusqu'à cing, chij etires ! Drané qu'il ésteüve, a n' pus 
sinte sès djambes. Maugré tot, ga li aveüve bin fait plaiji... èt à 
Mariye èto d'alietirs. 

A T vièspréye, quand lès-omes ont ieü fait leti djoürnéye èt- 
z-awè sopé, ç'a sti l' bèle famile qui sa rachoné ë leti maujone : 
bia-pére, bèle-mére, bias-fréres èt bèlès-sotis... Do timps qu' lès 
feumes éstin.n' pa pa-d'zeti, lès omes ont bèvu saquants gotes — 
min.me Marcèl — èt s'mète a djouwer one paurt aus cautes. Ca 
finicheüve todi insi dins V pèkléye. Il ont d'abórd fait chije 
trawéye... Là co bin qu' Mariye èt l'éfant èstin.n' o la-wót èt 
c'minci as plu r'pwaser, pace qu'à V valéye, ça causeüve fwärt, 


èt criyi èt rire di bon keur... C'ésteüve cor one abitude èmon lès 
Pèpin. Quand il éstin.n' tortos èchone, i fyin.n' todi on disdüt 
jamais parèy. 

Saquants djoüs pus taurd, Mariye s'a r'lèvé, Marcèl ènn' a 
ralé travayi a l' fabrique èt Gène a continuwé a s' lèyi viker. 

Il ésteüve timps, pace qui tos lès bidons do mwin.nadje 
avin.n' siti mètus cu d'zeü cu d'zos. Quéne atèléye ! On tchet n'i 
aureüve nin r'trové sès djon.nes : : on-ome po t' nu l' pot drwèt 
dins one maujone, ci n'èst nin l' mia qu'i gn-a à tchwesi. I fau- 
reüve tofér ièsse pa-dri li pwisqu'il a sovint on fiér qui clape èt 
l'óte qui n' tint nin ! Deüs djoüs d'afiléye qu'il a falu à Mariye po 
rarindji èt r'méte à place tos lès canetias. Adon, elle a ratèlé ses 
keüdadjes, quand li p'tit li fouteüve li pais, bin sûr, èt qu'i ne l' 
faleüve nin sogni. 

Li vi párin Guiliaume, Cirile ét s' feume Sara, zels eto, l'zeü 
avin.n' vinu rinde one pitite visite do fin fond d' letis-Ardènes. 
Il avin.n' apwarté one masse di cadaus po chakin. Di l'amougni : 
on djambon, do laurd, do boudin, do sayin - èsprès po l'ocasion, 
il avin.n' tuwé l' pourcia ; one botèye di «Poire Williams» ; dès 
fréjes di leü corti ; èt po li p'tit, dès bias notis moussemints, 
tchaussons d' lin.ne, brèssiéres, mouchwès d' có, bavètes, tote 
one cwarbiye, qwè. I n'avin.n' nin min.me rovyi saquants bou- 
bouneriyes qui Gène aureüve dèdja ieû bramint do mau po lès 
suci !... 

— «I vos faurè riv'nu nos vetiy one miète pus sovint, don !» 
aveüve-t-i dèclaré l' pàrin. 

- «Oyi pa... mais vos savoz tot l' min.me bin qu' c'èst tote one 
aventure po-z-ariver vélà... èt asteüre, avou on-èfant, i nos faurè 
co ratinde on-an ou deüs d'vant d’ pinser à ça ! Mais mi, c'est 
promètu, vos m' vwèroz d'vant wère.» 

— «Dji vos vou bin crwére quand vos m' dijoz qu'c'èst malau- 
jiy : nos v'nans d'è fé l'éspéryince... Mais gn-a todi moyin, don !» 

Ba, on-z-avisereüve one miète pus taurd ! 


+ 
Li vicadje dès Burry à r'trové s' paujéreté tote simpe èt tote 


doûce, afiye cópéye par on tchüladje ou l'óte oubin pa saquants 
caquetadjes ou fafouyadges di djon.ne èfant... 


Guy BRENER, K.N, 


Lu mistére dè cascagni 
(Hemptinne-Eghezée) 


Li ci qu'a toumé d'ssu, c'èst mi. Dji m'aveüs lèvé à l' prumine 
aireü dè djou, èt -z-aler fé on p'tit tour di campagne, avou Mirza dins 
mès djambes. Lès-ièbes, au-d-dilong dè l' vòye, èstin' co fines 
frèches. On p'tit lédjeur' vint coureüve dissu lès frumints ; èt lauvau, 
ë fond, tot l’ long dè ri, dès blankès-èchèrpes di vapeür trin.ner pa- 
d'zos lès plopes. Lu viladje, lu, èsteût todi bén cwèy. 

I d'veüve èsse one saqwe come chij eüres ét d'méye ou l' quárt di 
sèt, tot-au d” pus. Nén one barbauje e l'air. Nén on brut nule paut, 
mins on goût d' fris' qui monte fot dè l' tére ét qui v' ravigote. 

Djè l's-a r'mètu dirèc’, on côp qu’ dj'a sti iute dès dérinès mau- 
jones. Il èstin' zèls deüs. Onk astok di l'òte, èt riv'nu par ci, pate a 
pate. I n’ m'ont aporçû qu’ byin pus taurd, quand dj'a sti foü dès cha- 
véyes. 

Li Marcèl aveüt r'lèvé V col dis" camusole, ét l' grand Valére, qui 
chaletéye one miète dispóy si-t-acsidint, triboukeüve tofér dissu lès 
cayaus. Dispòy qu'il a sti djosté su V vóye d'Anrèt, on djoû al nét, il 
a come one djambe pus flauwe qui l'óte, li Valére. Ci djoü-là, i 
rivneüve d'Inguizéye à moto. On tchén qu'a broké dins s' rouwe di 
d'vant, a-t-i dit ; èt qu'on n'a jamais soyu da qui qu’ c'ésteüt. Mins 
todi é-st-i qu'on n' l'a r'trové qu' deüs-eüres pus taurd, è chavia. 
Avou on pid d' cassé èt dés blouw di tos lès costés. Nos-ôtes, ca nos- 
a todi choné drole ét on s'a todi d'mandé 6 qu'i-n-aveüt ieu au jusse. 

Il avin' tos lès deüs l'air èwarés. Et odés au-d'là, odés come dès cis 
qu' s'árin' ieu forbouté tote li nét. Di tènawète, i fyin' one pitite 
taudje. Èt waiti èn-èri, come s'il árin' ieu one saqui à leù cu. A lès 
veüy kitaper leüs brès èt leüs mwins, i d'vin' diviser fèl, oudóbén s' 
disburtiner. Pa-dri zèls, portant, nén one âme. Nén on tchèt su l' cam- 
pagne. One vóye di tére fine blanke di pousseure, jusqu'à bén lon. Èt 
d' chaque costé dè l' vòye, one mér' di bèlès vètès dinréyes. Jusqu'au 
cascagni èt co bran.mint pus lon, après l' grand-route. 

Cès téres-là, véci, on lès loume «lès téres dè cascagni». A cause 
d'on gros vi cascagni qu'èst là stampé, tot disseülé, ou-c' qui V vóye 
di tére si cópe ë deüs èt fé one fotche. 

Mins sobayi, di-dj' è mi-min.me, d'ou èst-ç' qu'i div'nèt d'djà, 
don, cès deüs mildieus-la ? Èst-g'qu'il arin' dèdjà sti aus-aubsons, ë 
vormint ? Si c'est ça, il ont fait kine, en tous les cas ! 

- W'avoz d'dja sti, don, vos-ótes ? On v's-a tchèssi foü dè lét, va 
dandjureu. 

, Lés-omes n'èstin' nén à rire : 
- A, taijoz-v' ! dijenèt-i tos lès deüs échone. Taijoz-vos ! Si vos sariz c' 
qui nos-arive ! Quéne paskéye ! 
— Ayi, ét tote drole èco ! A’ n’ wazu raconter. 

Il avin' siti djouwer leti paurt aus cautes,insi d'abòrd. Enfén, c'èst 
€ qu'i m'ont dit. Il ï alin” tos lès vinr'dis. On côp l'agnèt fot dès 
dints, èvòye amon l’ Nés'. Avou l’ Chale po fé l’ quatyin.me. Est-ç’ 
qu'il árin' djouwé one miéte pus taurd qui l's-òtes djoûs ? Moutwèt 
bén, i n' s'è sovenèt pus. «Mins c' qu'i-n-a d' sûr todi, ont-i acertiné 
aus jendarmes, c'ést qu'i n'ésteüt nén d' pus d'onze eüres». 

Èt tandis' qui l' Chàle rimonte pa l' vóye di d'zeti, lès deüs-ótes 
èrvont pa li d'zos dè viladje en d'visant done sórte ou l'òte. Pus wêre 
di lampes è viladje, faut-i dire, a c" -t-eüre-là. Tot l’ monde ë chlop. Ou 
quausu. 

Il arivin' au drwèt d' mon l' marchau Renard, là ou-ç' qu'i-n-a one 

trawéye inte lès maujones, èt one pitite sitrwète vòye qui d'tchind 
jusqu'au ri. Et n” volà-t-i nén qu'il aporçüvenèt è l'air, après Forviye, 
come one cléreü qu'i n'avin' jamais véyu d'vant. One blanke clarté 
qu' monteüve bén ót ë l'air. 
— Ayi, s'ènondetive-t-i l' Marcel, come s'on-z-areüt ieu bouté l' feu à 
tote li campagne. Adon pwis, e l'air, i-n-avetit come dés lumerotes 
qui tournikin' autoü dé viladje. Et pwis qu'avin' l'air dé d'tchinde 
par là, d'ssu l' campagne. Tot doücemint. Mins l' pus drole di tot, 
c'ést qu'on n'étindeüve rén. Rén. Nén on fayé brut. Il ésteüt si téle- 
mint fou d’ lu, l’ Marcel, qu'i bèguyetve en l' racontant. 


— Ni m' vén nén causer d' soucoupes volantes, sés', twè. Fou m' vét, 
va ! N'éstans pus dès-èfants, tot l' min.me. 

Tot saisis, zèls, nos-omes. Èt taurdji dè roter, èt carwaiti ë l'air. Èt 
chouter, tot rit'nant leü-z-alin.ne. Mins tot èsteût si paujeur' ! Byin 
drole, tot ca ! 


C'èst co l' Valére qu'i a sondji l' prumi : 

— Èt s'on-z-ireüt veüy jusqu'à l'àye, di l'òte costé dè ri, à l' copète dè 
l' grande uréye ? On vièretit ténkefiye one saqwe... C' n'est nén po l' 
timps qu'i faut. Vén avou mi ! 

Sins frapi, i s'ont lèyi rider e li p'tite laide vòye à mwin gauche. 
One èspéce di pissinte qui mine jusqu'«à l' Pièce», come on dit pàr- 
ci : deüs plantches métoüwes one astok di l'óte, dispoy Matusalèm 
dandjureü, po passer d’ l'òte costé d’ l'éwe. Èt griper V tiene à V vole, 
lès soçons. Dins l' vi timps, quand nos djins alin' à l' campagne à 
pids, c'èst par là qu'i montin’. E l' place d'aler fé V grand toûr pa V 
voye. 

Il i ont sti su pont d timps. Mins on côp là à | copète, quén 
táblau, vos-ôtes ! A toumer au-r'viérs ! One cléreü jamais parèy ! 
Asblouwichante. Pire qu'en plin djoû, direüs-dj bén. Dès grosses 
fwatès lampes come dissu lès tèréns d’ fotbal. A l' tére, ci n'esteüt 
qu'one sitindéye di tarmac’, si lon qu'on vèyetive, Èt è fond, on 
grand cáré batumint qui ç n'ésteüt qu'one finièsse. Èt qu'il èsteût 
marqué à l' copète, avou dès tübes di néyon : «Aréyoport intèrnacio- 


nal dè Cascagni». A toumer au-r'viérs. 
Atincion ! djè l’ di co, c ‘èst zèls, don, qui m'ont raconté tot ça. 


Trwès gros blancs-aviyons éstin' la au-d-dilong dè batimint. Pus 

gros qu'dès maujones, s'apinse zèls. Èt qu'il ésteüt marqué d'ssu : 
Sabena, Panam, èt co British Airways, mi chone-t-i. I-n-aveüt dès 
djins tos costés, dès kèwéyes di djins qu'alin' èt v'nu, are èt ote, come 
en plin djoti. Dès jendarmes avou letis révolvèrs, dès p'titès nozéyès- 
ôtèsses avou let p'tit blouw tchapia... One aviyon v'neüve dè d't- 
chinde lauvau au diâle èt ròler tot doucemint par ci èt v'nu taurdji 
quausumint d'vant zèls. Adon pwis, one èspéce di p'tit tracteür a 
aminé lès montéyes. Èt lès djins ont c'minci à d'tchinde avou leüs 
valises èt leüs cabas, dès tch'mijes à fleürs èt dès lunètes di solia. 
Come s'i r'vérin' di vacances... 
- Mins l’ pus comique, dijetive-t-i V Marcel, totes cès djins-là, c'est qu’ 
nos lès conichin' !... Alez, i-n-aveüt là Nelly d' mon li Spes avou l' 
Fernand, Ubért Maurtén qui travaye su on burau à Nameur... Èt co 
bramint d's-ótes, enfén. Et jusqu'à nosse mayeür avou one pitite 
nwêre malète come quand i va à on méting. 


Mi, dji choüteüve... Si dji n' m'áreüs nén ractinu, dj'áreüs sclauchi 
dè rire a tot momint. 


— Èt lès djins, nos l's-arín' bén vlu arin.ner èt l'zi d'mander qwe èt 
qu'ést-c'. Mins à chaque côp qu’ nos arivin' dilé zèls ét qu’ nos fyin' 
après, vos-ariz bén ieu dit qu'i fyin' chonance di n' nos nén r'mète. 
Pire qui ca : c'èst come sin nos-arin' nén vèyu ! Si vos vloz, c'est 
come si nos-arin' ieu sti catchis pa-dri on grand murwe. Qu'on l's- 
áreüt ieu vèyu et zèls nén. Èt portant, djè l' rèpète, i-n-aveüt là dès 
masses di djins qu’ nos conichin'... 

- Èt adon, qu'avoz fait, insi ? a-dj' dimandé. 

— Bén, c'est ca l’ pus sbarant d’ tot... Nos n'è savans rén, po v' bén dire 
li vrai ! 

— Comint ga, vos n'è savoz rén ? 

— Siya, c ‘èst come s'on-z-áreüt ieu toumé dins on pus’. 

- Toumé dins on pus’ ?... 

— Bén, ayi. Li tièsse vide. On grand trau. Qui nn’ èstans pus foutus 
dè dire gwè ou come... Qu'on s' dimandereüt bén s'on n'a nén 
ramassé on cóp d' bwache... Mins todi è-st-i qu'on s'a dispièrté, 
anawêre, lauvau au pid dé cascagni.. Ï fieüve djoû ; li solia mos- 
treüve sès cwanes dins on p'tit brouliârd èt lès mouchons tchantin'. 
On s'a ristampé d'one traque ét carwaiti tot-autoü d' nos : i n'aveüt 
pus rén, come di jusse. Pus rén ! Si lon qu'on vèyetive. Fén mièrsetis 
qui nn-éstin'. Autou d' nos, c'ésteut l' campagne di todi, avou sès 
téres di frumint, di pétrâles ét d’ canadas. Mins po Ç qu'est d 
l'aréyoport,... 

— Maria, mins n'alez nén dire cola a on tch'vau d' bwès, savoz, vos- 
ótes, di-dj' mi ! V's-alez fé rire di vos... On v' va rèssèrer. Vos l'avoz 
sondji, wai, vola tot. Vinoz avou mi, nos-èrirans. 


Lès pòvès djins ! C'ésteüt à s'è fé mau. Èt n' lès soyu rapaujeter. 


— Qu'on nos pinde véci, d'abórd, ènn' aleüve-t-i, l' Valére, si c'èst dès 
mintes ! Tos lès deüs ! On l'a vèyu come dji v' veü là, d'vant mi. 

- Mins vos savoz ossi bén qu' mi qu'i n'a jamais rén ieu véci, don, 
ènn' aletive-dju ! Èt surtout nén on-aréyoport. 

- Nos l'avans véyu, vos di-dj'. Ossi sür qu'i-n-a qu'on Dieu. 


Dji m' dijeüve é mi-min.me : vos-è là deüs qu'ont sti achèver l' 
size d'on costé ou d' lóte, qu'i ont sti ramasser one chique di pèrmis- 
sion, qui n'ont pus r'trové leti vóye èt qu’ s'ont v'nu piede par ci. 
Mins zèls, nén moyén d' lès fé taire ! Et qu'èst-ç qui leüs feumes alin' 
co dire au-d-dizeü dè martchi ? C'èst ca qu' lès tribouyeüve ! Surtout 
l' Marcèl, faut-i dire. 

- Alez, riv'noz avou mi, è nosse maujone, lès-i a-dj' di adon. Bwére 
one jate èt v' rapaupiner one miète divant d'èraler. Èt nos n' dirans 
rén à pérsone. 

I n' si l'ont nén fait dire deüs cóps. Ontieüs d'èsse là, aretit-on dit. 
Jin.nés qu' dj'aveüs justumint toumé d'ssu. Binaujes ossi di s' 
richandi one miète. Et n” wazu rintrer ë leüs maujones, ténkefiye ? Po 
dire qwe ? 


Ayi, mins... «nos n’ dirans rén à persone» ! C'ésteüt sins compter 
su nosse facteür, parèt ! C'èst lu qu'a discouviè l' potéye. «Nosse mès- 
sadji d máleürs», come djè l’ loume co volti, po l' baleter. Si n'áreüt 
nén passé à g' momint-là, on n'áreüt ténkefiye jamais rén soyu d” tot 
ca. Èt mi, d'abórd, dji n'áreüs rén ieu à raconter... Mins i s' fait qu' tos 
lès djous, dispóy dés-an.néyes, li facteür inteure è nosse maujone èt 
ployi l’ djambe on momint. I drèsse si vélo au pégnon ét moussi è I’ 
coujine pa l' posti dè djardén. Pwis taper s' carnassiére à l’ tére, 
rivièsser s” calote ën-ëri su s'-t-anète èt tüteler si p'tite jate di cafeu. Èt 
c'èst come ca qu'il a toumé baube à baube avou nos deüs-inocints. Èt- 
z-aler raconter l' paskéye pa-t't-avau l' viladje. 


Ca n'a nén frapi. Jésu Maria todi ! Come one trin.néye di poüre ! 
Nén one eüre pus taurd, li novèle aveüt fait l’ toür di totes lès mau- 
jones, broké dins les coujines et les fornis, rachoné lés coméres dissu 
lès sus. Èt à r'laye, savoz, lès clapètes ! 

- N'ést-c' nén lès lampes dè l' grand-route, pinsez, qu'il ont là vèyu ? 
-I n'ont rén véyu du tout, ë, sote mivét ! C'est totes carabistouyes, in, 
qu'i racontenèt là. Po fé causer d' zèls, tén, volà tot. 

— Ni pinsez nén qu'i crwèyenèt letis mintes, ë l’ place ? 

— Bén ayi, mins tot I min.me, letis feumes ! Vos n'i sondjiz nén, vos- 
ótes, mins èlle ont tot l’ min.me dit qu'i n'ont nén riv'nu lodji d’ tote 
li nét. Et qu’ ça n’ lès-î arive jamais. Qu'èlle ènn’ èstin' transsiyes 
mwates, zèles, lès coméres, ét letis-èfants ossi. On YV sèreût po 
mwins'. Ça n’ lés-i a jamais arivé, vos di-dj'. 

- Mins pour l'amour di Dieu, qui èst-c' qu'áreüt bén sti pinser one 
afére parèye ? È-st-i possibe au monde qui dès-omes si paujeur”... Èt 
sins malice... Èt qu’ n'ont jamais métu ni sèretit-g' qu'on pid d'ssu l' 
costé !... 


Gu qu'i-n-a d' sir, c'ést qu'i-n-a bran.mint qu'ont sondji come mi : 
il avin' bévu one gote di trop. I s'ont bròyi d vóye, èt s'aler piede 
dins les campagnes. Èt s'i édármu, là. 
— Portant, i V faut bén dire, ci n'ést nén dés bèveüs d’ gote, tot l' 
min.me. Èt è-st-i possibe qu'i n'áreüt nén ieu onk pus séwe qui l'òte 
po mwinrner l'atèléye ? C'è-st-a n' nén crwére ! Du rèsse, quand lès 
jendarmes ont v'nu, après prandjeure, i l'zi ont acèrtiné qu'i n'avin' 
bèvu qu'on vére ou deüs. Come chaque cóp après l' dérine mache. Èt 
qu'i n° plin" todi byin mau di n’ pus r'trover leti vóye. 
— Ayi, c'ést Ç qui nosse Chale a dit ossi. Mins lu, portant, in s'a 
aporçû d’ rén. I n'a rén vèyu è l'air, todi. C'est ga qu” nos-a choné 
drole. 


On-z-a sti rapwárter l' paskéye au mayeür. Come di jusse. Ó, 
mins, i n' s'a wêre kitapé po ça, savoz lu, l’ mayeür ! «Li Marcel, ça 
va co, d'jeüve-t-i, c'é-st-on-ome qu'on s'i pout fiyi. Mins l' grand 
Valére, ê la ! Djè l' kinoche, parèt mi, l’ Valére ! C' n'èst nén V prumine 
quénte qu'i nos djouwereüt. Nén méchant, savoz, nén méchant, mins 
one miète à paurt, là. Vos n' vos sov'noz nén di s' djambe casséye à 
Anrèt, là saquants-ans ? On n'a jamais soyu qwe, don ! A !...» 

Et pwis, lu, l' mayeür, i n'aveüt jamais rovi l' fameüs cóp d' tèlé- 
fone. Li fameüs cóp d' tèlèfone qui nosse Valére li aveüt d'né on djoü 
dè l' nét, à deüs-eüres au matén ! I n’ l'avetit nén rovi, parèt ! Qui l' 
Valère l'avetit sètchi fot di s' lét à deüs-eüres au matén. I n'aveüt rén 
trové d' mia, lu, noste ome, qui d' li tèlèfoner pace qui, soi-disant, i- 
n-aveüt one saqui qu' toürneüve autoü di s' maujone èt tchipoter au 
laurmi di s' cauve ; come po-z-i vlu intrer. «Ayi, mins, quand lès jen- 
darmes ont-st-abroké, one diméye eüre après, qu'ont-i trové, pinsez ? 
On djon.ne via, mès djins ! Ayi, ca, on via da Jules di mon Yin 
qu'aveüt câssé s' loyén èt v'nu j'qu'à là pa lès djardéns... Di qwe èst- 
€' qui dj'a ieu l'air, mi ? » 


C'ést co ténkefiye Maria d' mon l' Gros qu'a vèyu l' pus clér. Èt 
qu'a métu l' dwègt d'ssu. Maria, i faut soyu qui s' djon.ne fèye 
voleüve come rire avou on psicologue d'aviè Boudje ; ét qu'i s' alin' 
du rèsse mète à mwin.nadje. I n' tént qu'a zèls, inte nos-ótes. Mins 
Maria, d'abórd, raconteüve à tot qui qué l' voleüve ètinde qui, 
«d'après l’ galant da l’ crapóde», il avin' sûr oyu «on jenre d'halluci- 

nation collective». Èt à chaque côp, si-t-ome, on-ome qui vos n’ sariz 
trover pus brave, ènnè r'tapetive one èt dire : «Ayi, ils ont vèyu dobe, 
qwe !» Et i v' plaqueüve ca avou on-air disgosté, en ossant ses spales 
èt solèver sés-oüy au-d-dizeü d' sès bélikes. 

* 

Enfén, murauke ? Mistêre ? Vüzions ? Racontadjes di 
sóléyes ?«Hallucination collective 2...» Qué s'a-t-i passé au jusse, ci 
nét-là ? Est-c' qu'on l' sarè jamais dire ? 

A l' vièspréye, nos l's-avans vèyu r'passer èchone divant nosse 
maujone. Tot péneüs, lès-omes. 

- Bén, nos-éralans co todi veüy on cêp, m'ont-i lanci dé V vóye. Vinoz 
avou nos ! 
Qu'áriz fait, vos-ótes ? I chonin' si disbèlis. 

Mins on-z-a ieu bau r'toürner totes les téres, pesseler pa-t't-avau 
les grins èt carwaiti véci ét vélà. Rén ! Rén d’ contraire, todi, ni d’ dis- 
mètu ! Siya, one pitite place qui les grins èstin' one miète flachis, dins 
one foreure. Come si one bièsse s'aretit v'nu cotrouyi la. One bièsse 
ou one djin, enfén. Èt saquants-ascauchiyes pus lon, dins on chavia, 
on p'tit cabas d' blouwe twèle qu'il esteüt scrit d'ssus «All ways». 
Tot disténdu et à mitan ètèré d'vins lès sankes. Va veüy, twè, qui èst- 
ç' qu'aveüt sti rovi ça là ! Et dispòy quand qu” ca i èsteût ! 

Ayi, mins... A dater di ç' djoü-là, parèt, nos deüs soçons, zèls, leti 
vikadje énn'a sti tot macsódé ossi. Ci n'ésteüt pus lès min.mes-omes. 
H èstin' div'nus V riséye dé viladje. Du rèsse, on n’ lès vèyetive 
quausu pus nule paut. Èst-c' qu'il ont sti malades ou èst-c' qu'i n’ 
wazin' pus moussi foü d' leüs maujones ? Malaujiy à dire. Mins 
quand, d'azar, on toumeüve avou zèls au botique, ou l' dimègne 
aprés mèsse su l' pavéye di l'eglije, ou l' sèmedi à l' vièspréye quand 
il ont ric' minci à-z-aler djouwer leti paurt, e bén, il arin' bén ieu broké 
dins on trau d' soris. Tos lès deüs. 

Po v' bén dire li vrai, on n' lés spaurgneüve wére non pus ! 
Binamé ! 

- Et qwe, Valère ? Èt l'aréyoport, valèt ? Pupont d’ novèles ?... 
- Èt w'alez lodji, Marcèl, ci nèt-ci 2... 
Èt zèls qu'avin' tant causé d'aler fé on p'tit voyadje avou leüs 
angnes — on-z-a jusqu'à sti raconter qu'il avin' sondji d'aler en 
Éiipe ; en aviyon s'i vos plait ! — ë bén, leti voyadje, i n'a jamais pus 
sti question d' rén ! «C'èst trop lon, ó, d'djin'-t-i, quand on l's- 
arin.neüve avou ca ; c 'ést bon po lès djon.nes, tot ga !» 

Tot V min.ne, po sauver l'oneür, on djoü dè l' size, i s'ont dècidé à 
aler soper èchone. A «l Blanke Gade», à Inguizéye. Zèls quate, 
d'abórd : Valére, Marcel, li Nès' èt l' Chale. Frites ét mosses, a-t-on dit 
! Ayi, ca, frites ét mosses ! 

Èt ça l'zi a choné foti bon ! Et s' bén plaire, à ç' qu'i parèt ! Li Djan 
Cocoye, qui passeüve justumint par là en riv'nant di s'-t-ovradje, lès- 
1a trévéyu : il éstin' assis à one tauve, jusse au drwèt dè l' finièsse ; èt 
«i riyin' à skèter letis botenires», s'apinse lu. 

Come qwe !... Joseph SELVAIS, R.N. 

CONNAISSEZ-VOUS... ? 


Dés mots couleür du payis 


Beaucoup de monde - et du beau monde - naguére, au Foyer 
culturel de Philippeville, pour entourer Josée Spinosa et lui faire féte, 
à l'occasion de la sortie d'un disque compact, Dès mots couletir du 
payis, rassemblant 35 de ses textes, la plupart inédits M. 


«Désireuse de laisser un témoignage de cette langue wallonne 
chère à son coeur», l'auteur propose donc un éventail de poèmes, 
auxquels se joint l'une ou l'autre prose à contenu poétique, dits par 
des gens du terroir : outre Josée Spinosa en personne, Yvette Squélard 
et Francis Lequeut, deux comédiens connus et appréciés dans le 
monde du théâtre. 


Trente-cinq textes — répartis en douze plages, baignées de 
musique classique — pour tenter d'abord de dire l'indicible : définir 
la poésie, 

Ène miyète dè poüssére dè solia 
qu'on spayaude su lès miséreriyes dè l' viye. 


Et puis, pour revenir encore et toujours aux mémes thèmes, et 
les approfondir avec des images nouvelles, avec une sensibilité 
décantée par l'áge : la seule chose qui vaille, c'est, par-delà les 
barrières, le bonheur donné. Partout et toujours, il y a un enfant 
à embrasser, une croix à redresser, l'âme d'in bribeñ à r'chandi, dès 
cruwaus à rauyi et dès stwales à fé r'lüre. 


On sent venus l'automne de la vie et le temps des souve- 
nances, mais sans mélancolie, sans nostalgie ni regret : 


Pou vèy mori sins r'grèt 
nos dérins djotis d' solia, 


il suffit d'aimer jusqu'au bout. L'Amour aura le dernier mot. 
Il faut écouter ce chant de ferveur et d'espoir — simple et grand, 
serein et profond — nous redire l'essentiel : nous serons jugés sur 


l'Amour. 
V.G. 


* On obtient le CD — seulement 200 FB ! - en s'adressant à l'auteur, Josée 
Spinosa-Mathot, rue de la Balance, 25, 5600 Philippeville (tél. 071/66 66 60). 

LES CAHIERS WALLONS 


Lès sovenances d'on-ovri do tch'min d' fiér 
One roüwe qui toüne 


(Sart-Bernard) 


One machine di trin ni dwèt jamais d'morer rasta, oudòbin l' 
Sòcièté pièd dès caurs. Nos-èstin.n'atrwès-èquipes di deüs-omes po 
chaque. Gn-aveut ossi one équipe qui ratindeut à l'atèlier avou one 
machine prete a paurti po si en cas. On waiteut bin à tot po t'nu s' 
machine en orde, mins gn-aveut afiye one grosse pane. Adon, on 
fieut intrer l'équipe di s'cotirs. Ci-t-équipe-là ni conicheut s' sèrvice 
qu'au momint qu'on-z-ènn' aveut dandji. On n’ saveut jamais V djoü 
di d'vant ci qu'on-z-aleut fé l' lend'mwin. C'èsteut fwart ma-laujiy 
d'èmantchi one sagwè avou vosse famile. 

Quand vos-èstiz mètu fot dè l' sériye pace qui vos tchèyiz en 
pane, vos pièrdiz totes vos primes. Di m' timps, quand dj' n'aveus 
pont ieü d'astaurdjiye avou m' machine, dji toucheus aviè quate 
mile francs d” primes par mwès. Po-z-i ariver, i faleut spaurgni V 
tchèrbon, nin fürler l'óle po-z-ècrauchi lès mouvemints èt lès bièles, 
tinu lès-etires dès passadjes èt surtout pont d' panes. 

Dins nosse sériye, gn-aveut ossi l' Nèsse Bodré.Il èsteut todi 
pus vièretis. Quand il ariveut po prinde si sèrvice, i n'arin.neut pèr- 
son.ne. I vèyeut èvi lès djon.nes di noste ègzamin, pace qui por li, 
nos n'avin.n' nin asséz d' mèsti po ièsse machinisse. Dins l' timps, 
lès vis machinisses fyin.n' tot po-z-aurder leti tchaufeü. C'est po ga 
qu'i n' lèzi apurdin.n' rin.Totes lès pices di machine pwartin.n' on 
nom, mins zèls lès-avin.n' ribatisé d'on-òte nom, tantia qu'on n' 
saveut pus qwe. Quand on discuteut machine avou zèls, maugré qu’ 
vos-aviz studi dins lès lives, vos n’ saviz jamais di d’ qwe ç' qu'i cau- 
sin.n' èt zels, i vos traitin.n' di d'méy-dous! 

Dè l' nét, avou m' sogon Djustin, nos satchin.n' cobin dès trins 
d minerè di ronët à Bértris.Cés trins-la éstin.n' fwart pèsants por 
one machine tote seüle. A V gâre di Djindron, on distèleut nosse 
machine ét nos-èvoyi su one vwè d' garadje. On-z-acrotchteut à 
nosse trin one machine do dépót d' Bèrtris. C'èsteut one machine 
avou dés «pare-fumée», nos d'djin.n' dès grandès-orèyes come lès 

cines don baudèt. L'injénieür qu'a èvoyi cès machines-là aureut 
d'vu sawè qu'on lome lès djins d' Bèrtris, lès baudèts. I l'a quétefiye 
fait èsprès! 

l' fin dè l' guére, li Bèljique aveut «èrité» di machines ale- 
mandes, dès types 26, avou dès grandès-orèyes. Lès toles èspèt- 
chin.n' li fuméye do s' rabate su l’ machine èt d'avetiler I machi- 
nisse. 

On côp qui V machine di Bèrtris èsteut atèléye, on v'neut 
r'qwére li nosse èt l' mète pa-d'vant po satchi avou lèye jusqu'à 
Djèdène. Là, on nos distèleut èt l'òte machine continuweut tote 
seüle. 

Lès primes dès machinisses ét dès tchaufeüs èstin.n' cárculéyes 
su l'arivéye aus bonès-etires èt su li spaurgnadje do tchèrbon. Come 
nos-èstin.n' a l' tièsse do trin, c'èsteut à nos-ótes à waiti d'ièsse à 
leüre. Lès montéyes sont fwates ètur Djindron èt Djèdène. On 
d'veut taper deur po t'nu l’ prèssion dè l’ vapeür. Quand nos-éstin.n' 
di nét à Bèrtris, nos vèyin.n' sovint lès machinisses ècrauchi lès pices 
avou one grande burète. Gn-aveut onk qu'aveut one grosse lampe e 
s' mwin. Sins fé chonance di rin, i r'waiteut I numèrò d’ nosse 
machine. I s' dimèfyin.n' dè l' 29033 : c'èsteut l' nosse ! Poqwè ? Ètur 
Djindron ét Djèdène, i gn-a detis grands tunèls. Nos deüs l' Djustin, 
nos fyin.n' satchi au pus fwart. Quand l' tchaufeü r'márqueut qui l' 
deüzyin.me machine fieut l' long cu po fé monter leüs primes èt nos 
lèyi tot l'ovradje, i l'zi djouweut cing’ lignes. I purdeut on d'méy- 
saya d'éwe èt-z-i widi one botèye d'amoniaque. I staureut tot su l' 
tchèrbon. A l'intréye do tunèl, i tapeut dés grandes chipeléyes di 
tchèrbon qu'aveut bin sti ramouyi. Gn-a l' fuméye qui puweut, dji n' 
vos di qu' ga, et r'tchair su l'óte machine. Adon, on vèyeut l' difè- 
rince. I satchin.n' come dès fòs po moussi fot au pus rade do tunèl. 
Quand nos-arivin.n' à Djèdène, si leüs-ouy aurin.n' ieü sti dès rèvol- 
vérs, on n'aureut pus causé d' nos-ótes. 

One miète pus taurd, on-z-a anonci on-ègzamin d' machinisse 
a vapeür. Li tot dérin. Come Djustin mwinrneut lès trins ossi bin qu 
mi, do djoû come dè l' nét, èt qui s'-t-ouy èsteut bin r'fait, djè li a 
consyi do fé si d'mande. In vleut rin ètinde. Avou s' feume, nos 
l'avans si télemint bin tané qui po fini i sa lèyi adire.I n’ dimeureut 
qu' deüs mwès d'vant l'ègzamin. Li réglèmint, lès feus su lès lignes, 
lès pices dès machines, tot i èsteut. Di c' timps-là, lès-ovris avin.n' 
quinze djoûs d’ condji par an. Gn-aveut qu'one sóte à fé, c'èsteut do 
prinde nos condjis èchone. Dj'a fait studi Djustin ë s' maujone. Djè 
l'a fait studi quinze djoüs au long, di iüt-eüres au matin à chij eüres 
al nét. L'égzamin a sti come su do papi à musique. Li djoû qu'on li 
a anonci qu'il aveut réyussi, cinquyin.me su trinte, il a avoré addé 
mi ét m’ rabrèssi ét m’ sèrer dins sès brès à m’ sitofer. Dj'èsteus ossi 
fiér qui li. 


Henry MATTERNE, R.N. 

AY clére fontin.ne 


(Strud-Haltinne) 


L'éwe court todi à l' clére fontin.ne 

Come on sotirdant su nos radjoüs, 

Mins tot-au-d-dilong d' més samwin.nes, 
Mès sovenances vlèt come pwarter l' dot. 


Nos deüs-éfants vos-èminerin.n' 
Inte lés tiyous dissu l' basse coü. 
L'éwe court todi à l' clére fontin.ne, 
Mins su l' pisinte, i nive, i ploût ! 


Dj'a V coetir qui brait, dj'a V coeûr qui trin.ne 
Dilé l' fontin.ne come on tchin d’ cou. i 
Mins vaut-i co bramint lès pwin.nes 

Di braire afiye su nos raploüs ? 

L'éwe coûrt todi à l’ clére fontin.ne. 


Fernand TIMSONET, R.N. 


Pou meári no djon.nésse... 
(Oignies-en-Thiérache) 


L'ivér tout doücemint nos désbiye, 

Lè momint v'nu d' nos racwati. 

I n' nos d'meure jamwais qu' dés gobiyes 
Qui trin.nét dins l’ fand d’ no pachi. 


Pouqwe «' qu'i nos faut tant nos plinde 
Aus pus bias djoüs dé nos saisans ? 

Né ramassereut-an qué dés quintes 

Lè lang dès griyes dè no prijan ? 

Pou qu' printemps rime aveu vièyèsse 
Èt pis gobiyes aveu tchansans. 


Faureut, pou metiri no djon.nèsse, 
Que ç fuche l'èsté a toutes saisans. 


Gérard BAUDREZ, R.N. 

Djondus do p'tit Zidóre 
(Floereffe) 


Lès djins qui sont d'assène, quand il évont ë 
voyadje, c'est po vóy do payis sins fwarci, po si r'pwaser, po bin 
viker. Vos n' mi crwéroz nin, mais nos-òtes, c'èst po souwer, 
roter, èrtchi on pèsant satch, viker sins aujeminces,... C'ést po ca 
qui dj’ vos di qui nos-èstans sûremint djondus do p'tit Zidôre ! 

Insi, gn-a saquants samwin.nes, nos-avans sti en Guyane 
po fè on «raid» (walon dò Wisconsin) dins «l'forét équatoriale». 
Nos-avans tchèssi, stindu dès filets ë l'éwe po scroter saquants 
pèchons, cópé on palmier po mougni l’ keür, tressi lès fouyes, fè 
d’ l'òle avou lès früts èt brûler l! bwès po cüre nosse mou- 
gnadje... 

N's-avans apris qui l' seve d'on-aube, quand èle deurit, 
siét à alumer l' feu ; on-óte aube, si on l' pèle, on pout tèter s' 
bwès come do régulus', i nos done dè l’ kinine èt fè 'nn'aler V 
mau d' tièsse ; on-óte nos done si seüve po sogni nos cwa- 
cháres... I nos faut ‘nn’ awè sogne dè «l' forêt», pace qui èle nos 
noûrit, nos sogne èt nos pout d'ner tot ç' qui nn-avans dandji. Èt 
pwis, èlle èst si bèle, lès-aubes sont si wóts qui ca nos fait toür- 
ner l' tièsse. I gn-a dès-ans qui dj' saye do fè crèche on filodan- 
dron dins nosse maujone : ë bin vélà, i gribol'nutal' fine copète 
dés-aubes èt il ont dès fouyes come dès platènes aus tautes. 

Vélà, n's-avans dwármu dins dés «hamacs» ét nos n'avans 
nin bèrolè à l' valéye, pace qui on nos-a doné l’ truc : i s' faut 
coütchi d' kigne è on-èst causu stindu come one rin.ne. Ga, i n' 
faut nin vlu dwármu su s' vinte, ca dji n' sé nin comint qu'on s' 
pout ragrabouyi. 

L'órpayadje c'è-st-on bia passemint d' timps. One djoúr- 
néye au long, n's-avans d'chindu dins on tró, avou one piyoche 
èt one bare à mine, nos-avans pris d' l'aurziye èt dés cayós, rim- 
pli nosse batéye ét pwis ‘nn’ aler au lon, dins on richot. E pèstè- 
lant dins lès broûs jusqu'aus gngnos, i faut r'laver lès cayós, 
prusti l'aurziye èt wachoter l' batéye jusqu'à ç' qu'i n' dimeüre 
pu qu' saquants spitüres d'ór tot-au fond, qui lum'nut dins one 
miète di nwar sauvlon. Mais atincion, dji vos-ètind v'nu... Di- 
vant d'ènn' awè one bèrwètéye, i gn-a co d' l'ovradje ! 

Èt pwis on n'èst nin tot seû po-z-òrpayer : i gn-a one nüléye 
di tayans, ossi gros qu' dès mouches di tch'fau, dès tiquèts qui 
tchéy'nut ë nosse cò,... C'ést po ça qu'on lome pas côps | 
Guyane «li vèt' infér». 

Nos-avans vèyu bramint dès sòtes di djins : dès créyoles, 
dès-asiatiques, dès nwars, dès blancs... ét i vik'nut tortos èchone 
sins s' márgougni, i faiy'nut chaque leti bouye, i priy'nut chaque 
leti Bon Dié dins letis-èglijes. Gn-a dés cias, par ci, qui duvrin.n' 
i aler passer on momint po prinde ègzimpe ! 

Lès feumes créyoles, c'ést dès fwárt bèlès djins, amich- 
tauves, soriantes... M'-y-ome n'aveut nin asséz d' sès deüs-ouy 
po lès r'louki. (Èt mi qu'aveut rovi d' mète lès wétroules di 
nosse tchivau dins l’ valise !) Dès-«amérindiens», nos ‘nn’ avans 
pont vèyu, i vik'nut à paurt, dins one partiye dè «l'forét» qu'est 
por zèls. 

Nos-avans viké one béle èspéryince. Dins nosse tièsse, i 
d'meüre plin d'imaudjes, dins nosse ketir dés sov'nances èt... 
saquants botons à gréter. 


Christiane BINAMÉ 


Ofréchoz vosse sorire 
(Brabant) 


C'èst l' pés bia dés cadaus : ofréchoz vosse sorire, 
C'è-st-one miète dé solia déssé on djoû grégneüs. 
Sèméz-l' sé totes lès vóyes, sèméz-l' ét sins rén dire, 
Vos veüroz autou d' vos, on moncia d' djins eüreüs. 


Vos l' veüroz qué r'glatét en passant d'lé l' réchot, 
C'èst lé qué ragaiyèt come lé tchant dès mouchons 
Mèt one miète dé bounetir èt d” djòye délé tortos. 

En lès choûtant, lès coetirs sont dja à l’ boune saison. 


On sorire qu'on ofrét, c'est dè l’ tchaleür qu'on done, 
Èt ga n' vos costéye rén, vos ploz bén ièsse médone ! 
Vosse sorire, bravès djins, ofréchoz-l' a tot l' monde, 

Qu'é setiye come lé solia qué r'glatét au stwèli, 

Lë cia qué rind eûreûs, lé bia solia qu'énonde 

Lès rétches èt co lès póves, lé cia qu'on vwèt volti. 


Andrée FLESCH 

Li poupène 
(Loyers - Namur) 


C'è-st-one miète divant l' Noyé qu' ga s'a passé ! 

I m’ faletive bin fé mès comissions èt-z-acheter saquants-afaires 
qu sórtichin.n' di l'òrdinaire. Ci n'est nin fièsse tos lès djoüs, parèt... 

t i faut fé come tot l’ monde ! ... 

Dji m'è sovin co bin come si c'aureüve ieü sti ayir. I ploveüve à 
bwáre d'astampé èt ça n’ mi d'djeut rin d moussi foû di m’ culot. 
Mais faut ç qu'i faut,valèt ! Dj'a pris m” coradje à deüs mwins èt m’ 
mète en route... Mais quéne aclapéye a m' dos ! 

C'a co sti pire quand dj'a vèyu l' copicheriye di djins qui catotir- 
nin.n' pa-t't-avau l' grand magasin... Èt ca coureüve... èt ca bèrdè- 
leüve... Et avou ça, one musique di sauvadje à t'awoürler po d’ bon, 
m' fi! 

«Dji n' taudjeré wêre didins ç'-t-arèdje-là, a-dj' pinsé, mais | 
pire, c'èst qu'i m'è va falu onk di timps po passer à l' caisse ! 

Dj'a apici mi p'tite tchèrète di blanc fiér èt, èvòye dins l' 
daladje... On t' boureüve véci...on t' tchòketive vélà... co pire qu'aus- 
autos skotèrs dissu l' dicauce !... 


C'è-st-aus djouwèts qu' dj'a sti po c'minci... oyi, po mès p'tits 
èfants... Èt c'ést là qu’ djè l'a vèyu, V gamin... I pleüve awè dins lès 
cing’ ans èt i présseüve tot conte si ketir one nozéye pitite poupène et 
li carèssi sès tch'vias ossi dorés qu'one pice di frumint au mwès 
d'awous'. 

« C'ést drole,in ca, ... on gamin qui djoüwe à l' poupe ! » 

Dj'énn' ésteüve tot sbaré ; dj'a sayi d' sawè qwè èt-z-aler l' pus 
près possible di li... 

I s'a r'toûrné viè one feume èt li d'mander: 

«Matante, èstoz sire qui dj' n'a nin dès caurs asséz ?» 

«Vos l' savoz bin, don Mile, qui vos ‘nn’ avoz nin asséz... 

C'èst tchér ét vilin, dwè, one poupène ! ... > 

Èt l' gamin a fait s' mawe do timps qui s' matante avanceüve on 
pid pus lon. 

«Ratindoz-m' vèci, li avetive-t-èle dit, dj'énn' a nin po long- 
timps. » 

Èt li p'tit Mile a d'meuré là, avou s' tièsse dins lès nüléyes, èt n' 
nin boudji don póce ét todi fé dès doudoüces à s' poupène. 

Picote à migote ét à mòde di rin, dj'aveüve arivé addé li. Djè V 
riwaiteüve, mais i n' mi vèyeüve nin.... 

«Dijoz, Mile,... pace qui c'ést Mile qu'on vos lome, don ? » 

«Oyi, Monsieü ?» 

«Dijoz-m' one miète, Mimile... Vos-avoz la one fwart bèle pou- 
pene... Èt vos V vóriz bin ?... Por vos 2...» 

«Bin oyi, por mi... mais surtout po mi p'tite sou... po Juliye...» 

«A ?» 

«Oyi, c'èst ç poupe-là qu'èlle aureüve bin ieû vlu... Elle ènn’ 
ésteüve si sûre qui l' Pére Noyé li aleûve apwarter. > 

«Mais i lî va mète dins sès solés, vormint ?» 

«Non.na, Monsiet. Là ou ç qu'elle èst m’ soti, li Pére Noyé nè li 
pout pus rin apwárter. Mais mi, djè Iva d'ner à m’ moman què l' 
pidrè avou lèye... Vèyoz, Monsieü, mi moman, èle sét bin èwou ç 
qu'èlle èst m' soti èt èle li va bin rade aler r'trover.» 

Sins fé chonance di rin, il a r'ssouwé one lárme qué li coureüve 
au-d-dilong di s' massale... 

«Oyi, Monsieü, mi sot, elle è-st-èvòye addé li p'tit Jésus... oyi... 
ét min.me qui m' papa m'a dit qu' moman l'ireüve bin rade ritrover 
vélà, au-d'zeü, èwou Ç qui l’ solia lût todi d“ deüs dobes ! Et dj'a tüzé 
à one saqwè... Quand m' moman i va ariver o la-wòt, èle li va veüy, 
Juliye... èt s'èle prind l' poupène avou léye, èle li pòretive bin d'ner... 
Ele l'aureüve si télemint bin vlu...» 

Do côp, mi kelir sa d'abòrd arèté ét ça m'a vraimint fait one 
saqwè. On n' m'auretive pus seti awè one gote di song. Li gamin m'a 
r'waiti saquants sègondes sins rin dire, tot sbaré... èt alòrs', d’ on lan: 

«Dj'a dit à m’ papa di d'mander à moman di n’ nin ‘nn’ aler tot 
d' swite èt d' ratinde qui dji r'vègne dés comissions. > 

Il a satchi on pórtrait foü di s' potche èt mè l' mostrer... Li pór- 
trait d'on gamin come tos l's-ótes... C'ésteüve si pòrtrait da li qu'on- 
z-aveüve fait dins l’ magasin, saquants minutes divant... 

«Dji vóreüve télemint bin qui m' moman l'eüche avou leye èto. 
Insi, èle ni m’ roviyereüve nin... Djè l' wè volti m’ moman èt dji 
séreüve binauje s'èle póreüve co d'meurer avou nos-ótes. Mais papa 
m'a dit qu'èle divretive ènn' aler avou mi p'tite soti, èt min.me qui ga 
sereüve mia insi... > 

Il a bachi s' tièsse, li gamin, èt d'meurer tot rascrauwé. C'è-st- 
alórs' qui dj'a pris saquants biyèts dins m' boüsse, sins fé chonance di 
rin. 

«Èt si nos lès r'compterin.n', vos caurs ?... On dérin cóp...rin qu’ 
po vetiy si vos n’ vos-auriz nin brouyi ?...» 

«Si vos vloz, Monsieü...Mais dj'è so sûr, gn-aurè nin asséz !» 

Dj'a mètu mès saquants biyèts avou lès sink ét r'compter tot ! 

Èt là, mirauke ! Asteüre, gn-aveüve asséz po-z-acheter l' pou- 
pene èt min.me qu'i gn-aveüve di trop ! 

«Merci, mi p'tit Jésus, ènn' aleüve-t-i l' Mimile... Mèrci, savoz, d’ 
m'awè choüté. . . > 

Èt après saquants momints : 

«Vos compirdoz, Monsieti ? Dj'aveüve dit mès patèrs au p'tit 
Jésus po qu'i m'ètinde... po plu acheter Z poupène-ci po mi p'tite sou, 
èt qu” moman li apwaterè quand elle ire d'lé lèye. Dj'aureüve bin vlu 

saquants fleürs èto po m' moman... Ele vwèt si télemint volti lès 
fleürs... Mais ca, dji n' l'a wasu d'mander. G'aureüve siti d' trop... Èt 
v'la qu'astetire, i gn-a asséz po-z-awè tot ! » 

Saquants minutes pus taurd, li matante a rarivé èt ‘nn’ aler avou 
l' gamin. 

Mi, dj'a d'meuré come on bauyau èt n' pus sawè qwè au jusse... 


* 


C'è-st-è lijant l’ gazète qui dj'a tot compris... 

Li djoû di-d'vant, one sóléye qui mwinrneüve si-y-auto aveüve 
sitauré one djon.ne feume èt si p'tite bauchèle. 

L'èfant aveüve moru su l’ côp èt l! moman n’ valetive nin mia. 
On li aveüve doné saquants-eüres di rawète... 

Trwès djoüs pus taurd, on l's-ètèreûve totes lès deüs. 

Dj'aveüve siti fé visite èt-z-apwarter one fleür. Li moman 
ésteüve coütchiye avou on p'tit bouquet dins sès mwins...èt one pou- 
pene... ét on pórtrait... 


Li crapóde, dji n’ l'a nin plu veüy. On-z-aveüve dédjà sèré l 
vacha !... 


Guy BRENER, R.N. 


Pandóre 


(Naméche) 


On fourau blanc come li nivaye, 
One courone d'ór, on vwèle brodé, 
Dès fleürs à coliers jusqu'à s' taye : 
Elle aveut tot po li sbarer. 


C'èsteut l'Avièrje vinüwe su l' tére ; 
Ni cric ni crac, i l'a marié. 

Dins sès tinres-ouy, i s'pleut r'pwèser 
Ca leti mwin.nadje èsteut di sqwére. 


Come dòt", èlle aveut apwarté 

One djusse, qu'a dwarmuèl' biiweriye. 
Parèt qu'il ont sti rapaujetés 

Quand on l'zi a bozé l' vizeriye. 


Bernard LOUIS 

L'amoáür dè l' viye 
(Philippeville) 


C'èst toufér qu'on-atind lès djins s' plinde dè l' sòciètè come 
èle va. On s' plind dès cias qui mwin.neneut lès payis, dès lwès 
qui sont mau faites. On s' plind d' tout èt d' rin. On s' plind 
min.me quéquefwès d'ièsse eüreüs. Souvint, c'èst co lès cias 
qu'ont l' pus d' miséres qui djèmicheneut l' mwins' su let sórt. 


C'est l' vrai qu'i gn-a bran.mint dès saqwès qui vont d’ trè- 
viès. C'èst l' vrai qu'i gn-a d' pus d' djotis d' plouve qué d' solia 
èt qu'on brait pus souvint qu'on n’ rit. Mins braire, n'ést-c' nin ç 
qu'on fait d' preumi en v'nant au monde ? Nin dandji dè s' fòrci, 
ga vint bin tout seü. Mieu : ca souladje. On pout min.me braire... 
dè binaujetè ! 


El cia qui n' sait braire, sès pwènes li d'meureneut su s' 
coetir èt ca l'èstoufe. Djè m'ai l'chi dire qu'i gn-aveut min.me ène 
«prière pour obtenir le don des larmes». 


Dj'ai coneü 'ne coumére qué l’ viye aveut télemint broyi què 
s' laurmi ésteut à sétch. Pou awè dèsfindu no payis, on l'aveut 
rassèrè dins-n-in camp en Alemagne, elle i aveut viké l'enfèr. 
Quand elle a r'vénu as viladje, ç'a sti pou aprinde qui s'-t-ome, 
qu'on-aveut ètou rassèrè dins-n-in camp, aveut sti pindu èt què 
s' fi steut mórt li ètou, dé tous lès mwais cóps qu'il aveut r'ceü 
drola. Lèye qui s'aveut tant dèscoubatu pou t'ni tièsse au mwais 
sórt, i n' li d'meureut pus qu'a s' lèyi mori d' pwène. 


Èlle aveut dès bons sogons, i sayunt dè l' ragaiyi, dè li fè 
r'prinde gout à V viye. 

Ele m'a raconté qu'in côp , i l'avunt décidé à nn aler à V 
tchèsse avou zias : 

«C'èsteut l'a-an, on-aureut dit qué l' solia aveut scurè s' 
tchaudron, il avoyeut dès spites d'òr pa-t't-avau l' bos. Tout d'in 
côp, qu'èst-ç' qué dj veu pa-d'vant mi? In cérf ! Il a l' dèguène 
d'in ségneür avou l' dintèle dè bos qu'i pòte su s' tièsse come in 
drapia. I n' boudje nin, il è-st-ossi sbarè qu' mi. Nos nos r'wai- 
tons sins pus moufter iun qu' l'òte. 

I fait si paujére, i m' cheune què djè rève ! Tout èst télemint bia! 
E v'là qu' tout d'in côp, djè sin ‘ne saqwe d' doüs èt d' tchòd qui 
court dè mès-ouy su m' visadje... djè comprind... djè seû sau- 
vèye... djè continuwerai a viker : èl soürdant dè m' coeür vint dè 
s' ravèyi...» 


Elle a vikè, oyi, èlle a vikè s'qu'à passe quatre-vingts-ans, 
couradjetisemint, en pinsant bran.mint d' pus aus-òtes qu'a 
lèye-min.me. Lès sèrvices qu'èlle a rindu on n' lès saureut comp- 
ter ! Ès'-n-uch come ès' coetir èstunt toudi au laudje. 

Elle in.meut bin d” s'achire au r'ewè d'in grand maroni qui 
douvreut s' parapwi d' fouyadje dins s' parc . In djoû qu' nos- 
astuns à causer toutes lès deüs, lèye qu'aveut ieti tant d’ toür- 
mints, èle mè dit en r'waitant l' viy maroni : «Come c'èst bia èn- 
ârbe ! C'èst l'imádje dè l' viye. Ele viye èst bone èt c'èst bon d’ 
viker!» 


Elle èst móte au bon timps. Dins tout l’ payis, lès coeürs 
astunt d' dou. 


Quand i m'arive dè pinser à lèye, djè sin mès-ouy ès’ frèchi, 
mins ca n'èst nin d’ pwène, c'èst dès bonès larmes, dès larmes dè 
r'con'chance pou l'égzimpe dè courádje à viker qu'èle nos-a 
d'né. 


L'amoûr dè l' viye, c'è-st-ène racène qui nos-aloye à l’ tére, 
on nè l' rauye nin aujiyemint. Èt min.me si ç tére-là n'asteut pus 
qu'in désért sins fleürs, sins-arbe, sins-eüwe, sins pus rin, l'ome 
òdereut dins s’ coeür assez d’ couradje pou r'fé l' monde. 


Josée SPINOSA-MATHOT, R.N. 


Dins l' viye, i gn-a nin qu' dès crwès à planter, 
I gn-a lès fleürs ètou qu'i faut sèmer 

Pou no fé roubliyi lès crwès 

qu'on-a pôrté. 


L$. 

Ca m' rivént co sovint... 


(Longchamps-Éghezée) 


Ayir, véci, tortos èchone, 

Lès vis, lès djon.nes, ë nosse maujone, 
Autoü dè feu, bén paujéremint, 

Nos choûtine lès fauves di d'dins l' timps. 


Nos n' pline bén mau d' tchair èdarmus, 
I m' chone qu'il âreût min.me falu 
D'mérer su pids po s' mète è l' tièsse 
Totes lès tchansons èt totes lès djèsses. 


Quand l'òrlodje a pwèds soneut l'etire, 
kou lès breüjes ni fyine pupont d’ tchaletr, 
«E chlop ! criyeut-i, m' vi parén, 

Faut ièsse prèt' tot timpe au matén.» 


Nos r'mètine ca li djoü d'après, 
En nos lumant au vi quénquèt. 
Nosse pa raconteut sès paskéyes 
Dè timps qu'il aleut à V tchèrnéye. 


Nos-i avans sti, sés’, à V chije, 

Tofér au r'cwe quand c'èsteut bije. 
Qu'ènn'avans-n 'ieu dés bons momints ! 
Nos péres, c'ésteut dés monumints. 


Audjoürdu, pupont d' vis, nule paut, 
Mins bran.mint d's-ospices pa-t't-avau. 
On l's-a catchi, pus dandji d' zèls, 

On n' lès vout nén à sès córdéles. 


Qui vouriz fé, vos, a l' vièspréye, 

Tot fén mièrset èt sins chijeléye ? 

Gn-a pus qu'a r' waiti pa l' finièsse, 

Èt ratüzer à s' bèle djon.nèsse. 

Pupont d 'culot dins nos maujones, 

Ni co d' socenadje dé timps d' l'autone. 
Waite èt taije-tu, v'là l' novèle lwè, 

L' tèlèvizion, gn-a qu' lèye qu'a drwèt. 


Jules HÉRIX 


Nos l’ lomerans «Spéranza» 


(Namur) 


Au Noyé, dins ci p'tit cwin-là d' l'Argentine, i fait todi one 
tchaleür di tos lès diáles... 

Mins po José, si feume Margarita èt leüs chis-èfants, èt po li 
p'tit qu'aleüve bin rade vinu au monde, por zèls qu'avin.n' lèvé I’ 
dache dau Chili, à cause do l' dictature, la bèle afaire ! 

Pont d' maujone à trover à Choélé - Choél po-z-i méte leü 
famile... On passeüve lés néts pa-d'zos on pont... 

Portant, vélà, dins on «barrio», dés pòvès djins fyin.n' dés 
maujones. Min.me qu'il èstin.n' à l'ovradje po lès-achèver. 
- Quéquefiye, pinseüve-t-i, qu'on póreüve bin “nn” awè one ? 
- Vinoz sémedi à nosse raploû, di-st-i Manuèl, on maçon. On-z-è 
r'causerè... 
Bin sar qu'il 1 sérin.n' ! I-gn-aveüve là one dozin.ne d'omes èt d' 
feumes qué l's-ont choüté... 
- Riv'noz dins quinze djoüs, on vos diré qwe. 
C'èst qu'i gn-aveüve, come todi, one masse di djins qu'èstin.n' su l’ 
lisse po-z-awè one maujone ! 
- I m’ chone, dijeüve-t-i José à s’ feume, qui nos n'avans wêre di 
chance... 


Quinze djoûs pus taurd, i sont là. Li réspon'sábe dimande : 
- Dijoz, lès-amis, qu'ést-c' qui vos d'djoz po José ét s' famile ? 

Mins gn-a nuk qui waseüve rèsponde... vos-auriz dit qu'i gn- 
aveüve on mwárt dins l’ maujone ! 

Po fini, Pédro, li pus vi do l’ binde, qu'aveüve sèt èfants ossi, 
douve si bouche : 
- Faut dire çu qu'il èst. Nos n' plans nin lèyi cès djins-là à l'uch, dins 
l' pènin. Nos n'alans nin tchicter. I sont co pus póves qui nos-ótes. 
Mi dji di : «Oyi!» Adon, onk, pwis on-óte, pwis on trwezin.me, 
pwis tos l' s-ótes : «D'acórd avou vos, Pédro!» 

Et Pédro, sins taurdji, volè qu'i s' lève èt v'nu sèrer l’ mwin da 
José ét da Margarita, èt rabrèssi leûs-èfants. 

En sórtant, Manuel va trover l' réspon'sábe po li dire : 
- C'é-st-on vrai mirauke ; dji ni comprind pus rin. Divant do v'nu 
véci, totes lès djins èstin.n' d'acòrd po dire «non» èt po tchwèsi one 
óte famile. 


Saqwants djoüs pus taurd, li 24 di décembe, Margarita 
mètetive au monde one béle pitite bauchéle. Binaujes d'awè bin 
rade on twèt po l' ricire, sès parints l'ont lomé «Spéranza». 


René DARDENNE, R.N. 

Li djon.ne veuve 


(Bambois) 


Qué disdüt avou Anita ! 

Ele brait ét racabraire à rimpli dès sayas ! 

Si póvre ome a moru volà saquants samwin.nes, 

Mins m' soti ènn' a süremint po dès-anéyes di pwin.ne ! 
Ele l'a byin engueülé come do pèchon poári, 

Mins asteüre qu'il èst mwart, vo-le-là div'nu : «M' chèri!» 
Anita èst tote nware, dispüs sès pids j qu'a s' tièsse 

Avou on laudje mantia su lès rondeüs d’ sès fesses. 

Ele s'è va fé peri, èle ni s'è r'mèterè nin! 

On n' vèt nin ç qu'on freûve bin po ravigoter l’ djin ! 

Gn-a nin onk qui wase rire, quand nos-èstans èchone, 
Dispüs qu'elle èst riv'neuwe somadji ë l'maujone. 

Min.me li tchét rase lès meurs, i sint qu' gn-a one saqwè : 
Ele nè l' prind pus à chot, i n’ comprind ning qu'i vèt ! 
Nosse man s' dwèt rastinu po n' si nin mète à braire. 

Pon pont risker d’ pètéye, mi, gamin, dj'in.me mia m’ taire ! 
Li pa, qui n' mouftéye nin, waude ci qu'i pinse por li ; 

Il a dés r'gréts, ca s' sint : c'ésteüve on bon bia-fi ! 

I cause quand min.me on djoû : «L' fi dè V cinse d'au Bijard, 
On grand Flamind qui rène, voyant èt co dès liárds, 

Fwart come on tch'vau, à V fwére, il acheteüve on tracteür. 
A l'oyu discuter, c'ést nin on-amateûr !» 

Li veuve n'a rin oyu, disbautchiye ë s' veüvadje. 

Tin, saquants djoüs après, elle a on blanc cwarsadje, 

On ruban dins sès tch'vias, qui candje do cia di d'vant : 
L'òte ésteüve páremint nwar, citici èst fin blanc ! 

Èlle a dandji d' cayèts, s'achetéye one cote qui cole. 

Elle èva fé on toti j'qua dé s” cousène Nicole, 

One márieüse, qu'aureüve bin fait l' mártchande di galants, 
S' tè l' vous crwére, mins qu'a sti binauje d'agrifter l' Djan ! 
Èt on djoti, en sopant, qu'on n' s'i atindeüve nin : 

«Dijoz, pa, vos-avis causé d'on grand Flamind ?...» 


Roger VIROUX, R.N. 


Ièsse "reli", qwè g qui ca vout dire ? 
(Namur) 


Dj'èsteus co tote djon.ne quand dj'a ètindu dire pa one saqui :«Dji 
so rèli». Dj'èsteus trop timide po d'mander qwè èt come, ca fait qu' c'è- 
st-a m’ papa qui dj'a d'mandé : < Qwè ç qui qa vout dire «iésse reli > ? 

bin, vos savoz bin là, m' fèye, relire sès canadas, ça vout dire lès 
«trier», è francès. 

Drole d'afaire, m'a-dj' dit. lésse rimètu a one patate ! Portant, il 
aveut l'air fiér, l'ome ! 

Lès-anéyes ont passé èt dji tchai su l' Lexique da Lucien Léonard au 
mot «rèli». Qui dit qwe ? Dji n' mi rapèle pus bin au jusse, mins dji com- 
prind qu’ ga vout dire «djondu do p'tit Zidóre». Là co pus fwart, tin ! Dès 
djins qu' ont one bwache foü d' leti fagot ! 

Saquants-ans pus taurd, vo-m'-là ukéye po moussi aus Rèlis... Pace 
qu'i faut sawè qu'on n’ rintère nin dins ç soce-là come on vout. C'est zèls 
qui vos priyenut ! Mi, dji n' pleus mau dè l' dimander. Compurdoz bin, 
dès djins qui n'ont nin leûs cing’ lociyes ! Ca fait qu” dji m’ présinte, insi. 
Totes cès djins-là ont l'air comufaut. Mins ratindans tot l' min.me. Ci 
n'ést nin l' prumi qui pinse méte si mwin su on-aubwisson ét qui n' trove 
qu'one vèsse di leu ! 

On djoü, à on raploû, dj'étind dire : «Oyi, mins lès Rèlis, c'èst dès 
purisses ». Là co óte tchóse, tin ! Dés purisses ! Quand on cache aprés on 
médecin, i nos faut l’ mèyeti. Quand on cache après on plombi, c'est l’ 
méyeü, quand on cache après on scrini, on garajisse, on-èlèctrizyin, c'est 
co todi V mèyeü. Douvint ç qui, quand on cache à causer comufaut, on- 
z-èst traiti d' purisse ? Là, dj'a ieü bau cachi, dji n'a jamais pont trové d' 
response. 

Po fini tot l’ min.me, dj'étind on Présidint d’ soce di tèyâte dire qui 
lès « Rèlis », c'é-st-one académiye. C'èst l' rèfèrince po bin causer à 
Nameur. 

Gn-a wêre di djins po r'conèche vos mèrites, ét c'est todi li tch'vau 
qui mwin.ne l'atèléye qu'atrape lès cóps di scoriye. Mins dji vos vóreus 
dire, à vos, Présidint qui mwin.ne li soce, à vos lès Rèlis, lès tch'vaus qui 
satchenut à l' cwade, on fèl mèrci. Dj'a tcheüt dins l' tchòdron quand 
dj'èsteus tote pitite, c'est l' vrai. Mins sins vos-ótes tortos, li tchòdron, il 
aureut ieü sti dispoüji. Lès bèlès ratoürnüres di nosse lingadje, èle 
sèrin.n' roviyes po d' bon. 

Adon, maugré tos lès côps di scoriye, lès côps d' lagnèt èt ...lès côps 
d' linwe, dji vos d'mande di continuwer su l' min.me vóye. Pace qui por 
mi, gu qui compte, ci n'èst nin tant di dire «one maujone» a l' place di 
«une maison», cu qui compte, c'èst d'aurder li maniére di causer d' nos 
tayons. D'aurder li biaté d' nosse lingadje. D'aurder « l'èsprit walon». Èt 
gn-a wére di soces come li vosse èwou qu'on l' pout trover. 


Chantal DENIS, R.N. 

CONNAISSEZ-VOUS... ? 


Roger NICOLAS, Lexique du parler champenois de Sugny, 
tome 27 des Dialectes de Wallonie, Liège, SLLW, 2000. 


Le lecteur se souvient (voir Les Cahiers Wallons, 6-1999) que 
le parler champenois déborde sur une aire minuscule de la 
Wallonie couvrant les villages de Membre, Bohan, Bagimont, 
Pussemange et Sugny. C'est le lexique de cette dernière localité 
que Roger Nicolas, natif de l'endroit et y exercant la profession 
de garde-forestier, a patiemment recueilli, au long de vingt 
années, avec l'aide de plusieurs collaborateurs. Le fruit de cette 
collecte - 5000 mots accompagnés des expressions les plus carac- 
téristiques - constitue le tome 27 des Dialectes de Wallonie, publié 
par la SLLW sous la direction de Jean Lechanteur. On obtient 
l'ouvrage en versant 600 FB (port compris) au CCP 000-0102927- 
10 de la SLLW, Place du XX Aoát, 7, 4000 Liege. Attention : la 
publication est fournie aux membres adhérents de la SLLW en 


règle de cotisation. 
x 


Joseph DUYSENX, Chansons, coll. «Classiques wallons», 1, 
Liège, SLLW, 2000. 


La même Société de Langue et de Littérature wallonnes 
(SLLW) vient d'inaugurer une nouvelle collection, «Classiques 
wallons», destinée à rassembler de bons textes dialectaux du 
passé (poésie, prose, théâtre, chansons) dignes d'être (re)décou- 
verts. Le premier volume propose plus de trente chansons 
(textes et partitions) du Liégeois Joseph Duysenx (1878-1965), 
groupées par thèmes et suivies d'un glossaire ainsi que d'une 
table des noms propres et des références culturelles. Pour se pro- 
curer l'ouvrage, on verse la somme de 600 FB (port compris) au 
CCP indiqué ci-dessus. 


* 


Tchantons Françwès, éd. èl Bourdon, Charleroi, 2000. 


Les éditions du Bourdon de Charleroi, quant à elles, vien- 
nent de publier un choix de chansons wallonnes de François 
Loriaux, Tchantons Françwès. Il s'agit d'une édition commentée, 
accompagnée d'un enregistrement discographique. Son prix est 
de 895 FB (port compris) à payer au numéro de compte 068- 
0151000-95 d'èl Bourdon, Charleroi. 

